
CAP.I. DISCUŢII CONTEMPORANE ASUPRA IDEII DE REALITATE FIZICĂ 


Abordarea istorică şi sistematică a unei idei-forta care aparține metastiintei şi filosofiei ştiinţei 
contemporane, chiar dacă numai în linii generale, implică o multitudine de precizări şi nuantari. Ideea 
de realitate fizică este inserată organic în conştiinţa ştiinţifică şi filosofică, alături de şi in complexe 
conexiuni cu alte idei centrale: teoretizarea bazei unei noi filosofii a naturii, afirmarea caracterului 
ireductibil al pluralitatii lumii, a complementaritatii şi posibilismului ca moduri de a fi ale existenţei, 
încercările de concretizare a modelelor de analiză asupra specificului omului şi problemelor sale ş.a. 
Statutul şi perspectivele fizicii astăzi, promisiunile făcute de descoperirile ei, conduc firesc 
interogatiile filosofice spre o reconsiderare a obiectului de cercetare al acestei ştiinţe, fiind în joc nu 
numai planul ştiinţific sau cel filosofic, ci o semnificaţie culturală largă, în planul social general. 
Sociologia ştiinţei a demonstrat convingător inevitabilitatea procesului de transgresare de către 
disciplinele integrate, pe parcursul evoluţiei istorice a acestora, a zonei de control aparţinând 
„inițiaţilor”, spre un impact puternic şi adesea imprevizibil cu viata cotidiană, în special prin 
intermediul unor aplicaţii tehnice tot mai numeroase, dar şi prin asimilarea ştiinţei într-un grad de 
adecvare tot mai ridicat de către „marele public“, pe măsura elevatiei nivelului conştiinţei, în decursul 
derulării reproductiei socio-umane evoluate a existenței mediului propriu. Viitorul societății umane, 
progresul ei, se află într-o dependenţă directă de evoluţia ştiinţei, în particular a fizicii, fără ca aceasta 
să însemne minimalizarea altor ştiinţe (chimia, cibernetica, genetica, ş.a.). Susținerea opțiunii 
prezente include invocarea favorabilă, în afara afinitatilor de ordin personal — impregnate deci 
implicit de subiectivitate - , a autorității multor oameni de ştiinţă şi exegeti de renume, care considera 
fizica drept paradigma actuală a ştiinţelor naturii. Susceptibilitatea stârnită în mod obişnuit de apelul 
la autoritate o vedem totuşi conciliabilă în cazul de fata cu argumente rezultate pe parcursul studiului, 
din detalieri propriu-zise ale unor idei generale din fizica contemporană. Se poate invoca şi interesul 
social-cultural (amintit anterior) ca impuls al decelării unor discuţii despre realitatea fizică şi 
conceptul său, fie utilizat explicit şi conştient fata de semnificațiile sale filosofice, fie în mod implicit 
şi deci cu semnificații conştientizate fragmentar sau parțial, cu nuanţe diferite între reperele extreme. 
Pornim de la premisa că se are în vedere, în toate aceste discuţii, zona de realitate ce cade sub 
incidenţa teoriilor fizicii. 

Conceptul de realitate fizică prezintă o importanță deosebită pentru înţelegerea raportării 
ştiinţei (fizicii) la obiectul său. El are o valoare euristică şi metodologică incontestabilă, rezultată 
din permeabilitatea fata de investigaţiile ştiinţifice şi produsele filosofice. Aceasta apare cu claritate 
dacă avem în vedere şi conceptul de realitate obiectivă. Existența obiectivă, independentă de 


subiectul cunoscător în orice ipostază a sa, înglobează existența obiectivă independentă de acesta în 

ipostaza de om de ştiinţă (sferele conceptelor se intersectează, fără însă a ajunge la identitate). 
Desigur, nu este vorba de o dedublare a realităţii de factură transcendentală sau transcendentă, care să 
implice o depăşire a experienţei într-o regiune ontică aflată „dincoace“ sau „dincolo“ de subiect. 
Pledoaria noastră este desfăşurată în numele realismului ontologic, fără pretenții de schematizări 
scolastice. Considerăm deci, pe urmele realismului ştiinţific şi filosofic, ca fiind cvasi-unanim admisă 
ideea unei realităţi exterioare subiectului (pe care, de asemenea, ne ferim să-l concepem într-o 
manieră a empirismului pur sau transcendentalismului). 

Fireşte, distincţia dintre cele două concepte este relativă, întrucât o delimitare strictă şi 
definitivă între ştiinţă şi filosofie (aproape o obsesie in pozitivismul logic) este imposibilă. Cele două 
mari creații spirituale umane au, fiecare în parte, specificul lor inconfundabil, dar comunică între ele 
prin multiple articulaţii. 

Intelesul rational şi consecvent al disputelor şi controverselor purtate despre ceea ce este 
realitate fizică, respectiv modul de „dialog“ cu lumea pe baza datelor fizicii, este condiţionat de 
desluşirea presupozitiilor cognitive şi, în final, a valorilor ce stau la temelia gândirii ştiinţifice. 
Aceste presupozitii îmbracă adesea o turnură filosofică, fiind inseparabile personalităţii savantilor- 
creatori. Specificarea conţinutului şi rolului lor în procesul ideatiei şi comunicării în cuprinsul unei 
comunități de cercetători calificați, competenți şi recunoscuţi, revine nu numai psihologiei cunoaşterii 
ştiinţifice, ci şi logicii, filosofiei şi metodologiei ştiinţei. Nu mai putin, istoria ştiinţei este extrem de 
instructivă în acest sens. 

Pătrunderea în intimitatea şi complexitatea descoperirilor ştiinţifice, diversitatea inerentă a 
interpretărilor, problemelor şi soluțiilor, lasă treptat loc unor speranţe pentru sinteze şi sistematizări 
viitoare, filtrate de răspunsurile la întrebarea centrală: ce este realitatea fizică ? Se cuprinde în ea 
redefinirea şi respecificarea eforturilor fizicii spre accesul la obiectul de studiu, printr-o evitare atât a 
realismului naiv (după care realitatea pur şi simplu este, ca dat), cât şi a apriorismului (după care 
realitatea este aşa cum o percepem noi, în scheme sau tipare înnăscute), care nu pot explica motivul 
pentru care lumea aflată în afara noastră şi independentă de noi are importanța primordială în 
cunoaşterea ştiinţifică. Spiritul filosofiei contemporane a ştiinţei afirmă concordanța caracterului 
obiectiv cu cel relativ al realității fizice, non-absolutizarea obiectivitatii, nici a subiectivitatii, 
corespunzător evoluţiei istorice a cunoaşterii (de la obiectele reale ale existenţei, necuprinse sau 
cuprinse parțial de fluxul cognitiv, la obiectele ştiinţei, generatoare de formă şi structură a 
cunoaşterii). 

Studiul de față, împreună cu cele care vor urma, vor „derula“ aspecte ale problemei realității 
fizice şi evoluţiei în timp a unor substanţiale dezbateri de idei. Analiza presupozitiilor demersului 
cunoaşterii aduce o lumină nouă asupra discuţiilor metateoretice şi filosofice despre teoriile fizicii 
care au marcat tranziția între două mari paradigme de ştiinţă (ştiinţa moderna şi ştiinţa 

contemporană) — respectiv teoria relativităţii şi mecanica cuantică -, discuţii purtate mai întâi 
între Einstein şi Bohr. Ulterior s-au exprimat şi alti mari savanţi (Schrödinger, de Broglie, Born, 
Heisenberg, Dirac, Pauli, Jordan ş.a.), interpretările date rezultatelor cercetărilor variind în jurul a 
numeroase opţiuni filosofice (constructivism, transcendentalism lingvistic, pragmatism logic, 
realism ontologic, rationalism dialectic — pentru a aminti doar câteva). În perioada postbelică, noi 
interpretări sunt avansate din unghiul teoriilor cu parametri ascunşi, care pun sub semnul întrebării 
singularitatea predictiilor mecanicii cuantice şi teoriei relativității. 

Nu în ultimul rând, observarea stadiului actual al problemei realității fizice se particularizează 
pe două mari zone ale lumii materiale: microrealitatea (modelul cuarqurilor) şi macrorealitatea 
(modelul „marii explozii“ sau „big Bang“). Relațiile dintre ele, progresele făcute pe calea cunoaşterii 
lor, permit aprecieri referitoare la vechiul vis al lui Einstein (unificarea tuturor forțelor fundamentale), 
la gradul în care acesta devine realitate. 

Evoluţia universului, structurile sale complexe, vor fi într-un timp nu foarte îndepărtat mult 
mai inteligibile, în sprijinul activităţii practice a omului de explorare a lor, de transformare a naturii 
conform necesităților sale cu o complexitate crescândă. Presupozitiile filosofice ale modelelor de 
univers implică atitudini fata de infinitul mare, orientând demersurile ontologice spre generalitate şi 
generalizare, spre noi unificări şi sinteze conceptuale. Imaginile despre lume devin componente ale 
unor concepţii despre lume, în care reacția atitudinală se manifestă decisiv, iar idealul de unitate a 
cunoaşterii primeşte în tara fizicii o nouă şi remarcabilă carte de vizită. 

Mersul accelerat, în „cascadă“, al teoriilor şi modelelor fizicii secolului nostru, ne dă dreptul 
să afirmăm că problematica examinată în lucrarea de fata nu este una dată, ci una care devine. 
Receptivitatea în fata viitorului fizicii, a viziunii ei despre univers, lasă un larg registru de aşteptări 
pentru anii care vor veni. Ipoteze ale timpului de acum vor primi confirmarea sau infirmarea în 
secolul următor, continuând apoi, nedefinit, prin dezvăluirea treptată a arhitecturii existenței, să 


sporească frumusețea şi să înnobileze un domeniu fascinant al cunoaşterii umane. 


1.1.Realitatea obiectivă şi realitatea fizică; obiect real şi obiect al ştiinţei 


Dintre teoriile fizicii contemporane, mecanica cuantică a fost aceea care a acreditat — ca punct 
central şi definitoriu al caracterului ei neclasic — distincția dintre conceptele de realitate fizică şi 
realitate obiectivă. Sub aspectul presupozitiilor filosofice, ruptura față de fizica clasică — ce nu 
operase o atare delimitare — s-a manifestat mai ales în acest fel. 

Un prim clivaj fata de fizica clasică şi idealurile ei a realizat teoria relativității. Dar n-a fost o 
ruptură totală. Spirit clasic prin excelență, Einstein considera că relativitatea spatio-temporala la un 
sistem de referință nu exclude menţinerea vechilor acceptiuni acordate ideii de obiect al teoriei, 
vechiul criteriu de realitate, indistinctia dintre conceptele amintite. Rămâneau, de asemenea, în 
picioare, exigenţele clasice de descriere a realităţii investigate. 

Oricât ar părea de ciudat şi inacceptabil, nici teoria cuantelor nu a reprezentat de la început (ne 
referim la M.Planck) o ruptură cu fizica clasică. Abia interpretarea standard a realizat 
discontinuitatea deplină cu modelul clasic, fiind totodată şi o conştientizare a discontinuități. Pin 
virtutea dialecticii imanente actului ştiinţific, interpretarea standard a Şcolii de la Copenhaga a indicat 
în timp şi puntile de continuitate cu paradigma clasică. 

Gândirea sprijinită pe presupozitii filosofice clasice, va găsi mecanica cuantică în 

interpretarea standard, paradoxală; particulele observate nu sunt „reale“ în sensul uzual al termenului, 
deci teoria are ca obiect probabilitati şi nu „realități“. Termenii fizicii clasice şi — într-o anumită 
măsură - şi ai gândirii curente (spațiu, timp, mişcare ş.a.), care descriu in mod obişnuit realul, nu 
corespund lumii atomice şi subatomice, dar trebuie totuşi folosiți, desemnând o realitate nouă. Putem 
afirma că presupozitiile filosofice ale gândirii ştiinţifice, mai ales presupozitiile cognitive intrinseci 
raționamentului ştiinţific, necesită exprimări în termeni clasici, fundamentali demersului 
investigational. Limbajul fizicii clasice, adecvat lumii observabile şi perceptibile senzorial (eventual 
cu ajutorul unei aparaturi nu foarte sofisticate), este încă păstrat în fizica contemporană (cu anumite 
inadvertente, semnalate critic de numeroşi savanţi teoreticieni). Dacă acceptăm însă că limbajul este 
mediul propriu şi optim al vehiculării presupozitiilor — şi e foarte probabil că presupozitiile nu se pot 
formula şi comunica în absența unei forme oarecare de limbaj -, atunci o explicație provizorie şi 
preliminară a atâtor dispute din ştiinţa contemporană (in particular fizica contemporană), poate fi 
aceea că folosirea limbajului clasic atrage cu sine în mod automat angajarea anumitor presupozitii 
față de acesta (care transformă problemele de opţiune şi adeziune la un ideal de stiintificitate şi 
filosofare, adesea neconştientizate, în interpretări cu caracter tehnic, menite să înfiereze orice abatere 
de la proceduri şi norme ştiinţifice considerate standard, şi să o denunțe ca pe o “deviere” 


inexplicabilă de la acestea), pro sau contra. Termenii echivoci, explicitările insuficiente, şi mai ales 

teama fata de adoptarea unei pozitii filosofice explicite (din variate motive), nu fac decat sa 
amplifice neintelegerile dintre savantii-cercetatori, uneori pana la marginea absurdului. 

Gânditori ca Bohr, Heisenberg, Born şi alții, au înțeles mutatia provocată de mecanica 
cuantică drept un sistem de restricţii pentru conceptele clasice, dovedindu-se limitele de 
aplicabilitate ale vechilor teorii, limitări prin care formalismele matematice pot funcţiona 
necontradictoriu '. Dacă fizica clasică nu opera nici distincţia dintre relaţia dispozitiv experimental- 
sistem fizic şi relația subiect-obiect ?,. fizica contemporană, prin interpretarea standard, a arătat că 
obiectul fizic în sine, izolat, este o idealizare a trecutului. Microsistemele pot fi descrise complet 
doar în contextul mai larg al pregătirii, interacțiunii şi înregistrării °. Disputa epistemologică Bohr- 
Einstein viza sensul clasic al ideii de obiect al teoriei, separarea microsistem-macrosistem, 
determinismul clasic; „experimentul Einstein-Podolsky-Rosen“ a dovedit nu incompletitudinea 
teoriei cuantice, ci caracterul ei neclasic. In general, controversele fata de interpretarea Copenhaga se 
referă la determinismul probabilist, în sensul clasic al ideilor de determinism si probabilitate. 

Mecanica cuantică a contrazis principiul independenţei complete a obiectelor şi proceselor 
fizice de condițiile de observare, prin ideea acţiunii perturbatoare a actului de măsurare asupra 
caracteristicilor de stare ale sistemelor fizice cercetate (dedusă obligatoriu din caracterul discontinuu 
al emisiei şi absorbției de energie). Perturbarea face imposibilă atribuirea de valori bine definite 
tuturor mărimilor fizice, realizarea în principiu a unei explicații absolut exacte, univoce şi exhaustive 
a fenomenelor fizice, pe baza determinismului clasic. Anterior, acţiunile perturbatoare (la nivel 
macroscopic) erau neglijate, iar descrierea fenomenelor fizice căpătase norme generale, considerate 
absolute, imuabile, supraistorice; aceste standarde deveniseră apoi incompatibile cu noile modalități 
de descriere a tranzitiilor de stare prin cuanta de acţiune f. Conceptele clasice şi-au restrâns 
aplicabilitatea, dovada idealizărilor excesive ale mecanicii clasice. 

Idealul determinismului clasic în fizică, bazat pe ecuaţiile diferențiale cu derivate parțiale, a 
fost zdruncinat de implicațiile noului aparat matematic, fundamentat pe algebra necomutativă. 
Probabilitatea înceta să mai reprezinte reflectarea insuficientelor cunoaşterii noastre despre realitate; 
determinarea probabilist-statistică era înțeleasă ca expresia unui mod de a fi a realității (una din 
obiecțiile aduse lui Einstein se referea la dependența criteriului său de realitate de idealul 
determinismului clasic) °. 

Noua concepție a interpretării standard a pus (ca un corolar) problema realității fizice fata de 
problema tradițională a realităţii obiective. Conceptiile clasice intraseră în criză, fiind necesară 
reconsiderarea şi re-fundarea conceptelor fizicii clasice €. Lui Einstein i s-a reproşat în primul rând 
identificarea conceptului de realitate fizică cu acela de realitate obiectivă în momentul în care 
susținea postulatul realismului fizic, înțelegând prin realitate fizică „realitatea obiectivă independentă 

încălcat neputându-se susţine până la capăt; cele două concepții se desparteau în alt loc, anume: 
realitatea fizică, în sensul de realitate ca obiect al teoriilor fizicii, sistemul de referenti ai teoriilor 
fizicii, nu mai poate fi identificată cu simpla existență exterioară, deoarece realizarea unei descrieri 
obiective a fenomenelor cere cu necesitate integrarea ansamblului condiţiilor experimentale. 
Obiectivarea formalismului matematic şi a aparatului conceptual devine în condiţii obligatorii 
(speciale) o problemă metodologică, inexistentă în fizica clasică. S-a impus deci distincția dintre 
conceptul general-filosofic de realitate obiectivă (reflectând o atitudine generală în fata existenţei), 
şi conceptul metodologic specific de realitate fizică. Primul apare în analiza relaţiei subiectului cu 
lumea în general, al doilea în analiza relaţiei teoriei fizice cu obiectul ei €. 

Ideea de realitate fizică nu a fost tratată sistematic de către marii fizicieni ai timpului nostru 
(ne referim în special la perioada anilor *20-'30, când a apărut şi a luat amploare polemica între 
Einstein şi Bohr) °. Reconstrucţia sensului ei s-a efectuat post festum, întrucât marii savanţi care şi- 
au încrucişat destinele pe liniile de forță ale fizicii contemporane, n-au fost întotdeauna conştienţi de 
semnificaţia şi valoarea exactă din punct de vedere filosofic a descoperirilor lor. Cu atât mai mult, 
delimitarea dintre conceptele de realitate obiectivă şi realitate fizică merită o atenţie deosebită. 
Realismul ontologic şi epistemologic le acordă semnificaţia existenţei materiale (naturală şi 
socială) independentă de subiectul cunoscător; materia ca esență, nucleu de bază al existenţei. S-a 
argumentat de către diverşi gânditori că utilizarea conceptului de materie în ştiinţă şi filosofie are ca 
tel exprimarea unităţii materiale a lumii, a corelatiei dintre general şi particular. 

Pentru fizica clasică, reflectarea realității obiective era un lucru evident, de la sine înțeles, 
minunat exprimat de celebra metodă carteziană a claritatii şi distinctiei; pentru fizica contemporană 
evidenţa a dispărut, prin îndepărtarea de macroscopic şi apropierea de microscopic, ca o nouă metodă, 
non-carteziană, chiar anti-carteziană !. Dintre problemele multiple pe care le ridică investigarea 
microrealitatii (stranie in fata unei gândiri care nu s-a desprins complet de aparatul categorial 
clasic !!), cu siguranță problema realităţii fizice este cea mai incitantă. Ea îndreptățește epistemologia 
fizicii contemporane să confirme observaţia lui K.Popper, după care cunoaşterea ştiinţifică nu începe 
niciodată cu fapte disparate ci cu probleme !7, să subscrie aprecierii lui W.v.O. Quine, conform căreia 
ştiinţa nu poate fi supusă verificării enunț cu enunţ (enunţ separat de enunț separat), ci doar ca un 
întreg cognitiv sistematizat, care se confruntă doar la margini cu experiența n 

Nici fizica si nici epistemologia ei, nu au aşteptat apariția si cristalizarea vreunui sistem 
filosofic, pentru a intra în canoanele sale; dimpotrivă, procesul este mai degrabă invers: dezvoltarea 
ştiinţei a ridicat mereu probleme filosofiei, desigur, fără ca aceasta din urmă să rămână insensibilă şi 
debitoare în oferte metodologice. Semnificativ este si faptul că, mai mult decât atât, diacronia 
istorică a cunoaşterii ştiinţifice scapă oricărui sistem filosofic constituit, oricărei grile metodologice 
cu intenții de surprindere şi integrare în totalitate a ideilor ştiinţifice relevante. Relația complexă 

dintre istoria şi filosofia ştiinţei, reliefată de disputele variatelor concepţii şi curente de gândire din 
secolul nostru (pozitivismul logic, raționalismul critic, „noua filosofie a ştiinţei“ ş.a.), ne 
demonstrează că nu există vreo concepție filosofică aptă să surprindă toate componentele 
rationalitatii ştiinţifice deductibile din studiul istoriei ştiinţei, după cum nu există nici o posibilitate de 
reuşită prin cantonarea în serialitatea faptelor ştiinţifice ca atare, în absenţa unei viziuni teoretice 
integratoare '*. Totuşi, modele epistemologice au existat în trecut şi există şi astăzi, fiind imposibil 
să le apreciem nediferentiat: fizica clasică utiliza un model mecanicist şi simplificator, adecvat în 
mare măsură realității macroscopice; fizica contemporană elaborează un model dialectic complex, 
spre o continua adecvare la realitatea macroscopică. Realitatea fizică este, deci, zona realităţii 
obiective, cunoscută în cadrul teoriilor fizicii; conținutul conceptului se cristalizează treptat, în 
funcție de precizarea teoriei ca atare - şi a succesiunii teoriilor în paradigmele cunoaşterii -, de 
momentele edificării, testării şi evaluării ei "°. Idealul epistemologic clasic a fost zdruncinat atunci 
când drumul teoriilor fizicii către realitatea investigată a devenit extrem de sinuos. Formulele şi 
aparatele mediau tot mai stufos „traseul“ teorie-realitate, în același timp fiind vorba de o nouă viziune 
asupra ştiinţei (ca sistem ipotetico-deductiv) şi a teoriei ştiinţei (ca sistem de enunturi între care se 
stabilesc relaţii de simplitate logică, coerență internă, forță predictivă şi explicativă etc). Fizica nouă 
trebuia să dea răspunsuri la probleme la care fizica veche îşi epuizase potențialul explicativ. 
Profundele orizonturi de cunoaştere şi cercetare deschise de teoria relativității şi mecanica cuantică 
aveau semnificaţia unui câmp al realităţii imposibil de atins cu mijloacele de investigaţie clasice !€. 
Teoria fizică şi-a multiplicat şi extins lanţurile inferentiale ale aparatului matematic care o lega de 
această realitate, spre accesul la un tablou al lumii simplificat; conceptele de bază cu care operase 
până atunci nu au putut face abstracție de „intermediarii“ tot mai numeroşi care le separau de 
referentul reali şi au necesitat o relativizare, tocmai cu scopul final al întăririi obiectivitatii lor '”. 
Aparentul paradox a demonstrat faptul că ştiinţa (în particular fizica) trebuia să renunțe la pretenţiile 
de neutralitate epistemologică şi să accepte intervenția necesară a subiectului prin instrumentarul 
său cognitiv in fata unei lumi ce nu se mai „dăruia“ pur şi simplu cunoaşterii. El a avut importanta 
consecinţă a afirmării construirii obiectivitatii doar prin aporturile subiectivitatii umane conştiente, a 
asimilării lumii obiective de către teoriile fizicii numai prin intervenţiile subiectului cognitiv. 
Această consecință subtilă adevereşte suplimentar măsura în care spiritul kantian a fecundat 
ştiinţa, şi mai ales fizica contemporană. Spiritul cunoscător devine o condiţie sine qua non a 
realizării demersului cognitiv, prin angajarea unui instrumentar investigational care încorporează el 
însuşi o mare doză de teoretic — ceea ce devine o trăsătură tot mai însemnată pe măsură ce ne 
apropiem de cele mai recente descoperiri datorate sau/şi confirmate prin angrenaje experimentale de o 
ulterioară complexitate — dar, mai ales, prin angajarea unor presupozitii teoretice complexe şi, nu în 


ultimul rand, a inventivitatii, imaginaţiei şi fanteziei creatoare. Se relevă deci o dublă negatie în 

diacronia istorică a cunoaşterii stiintifice: subiectivitatea conştientă a cercetătorului, repudiata de 
ştiinţa clasică, reapare în prim-plan în ştiinţa contemporană, printr-o suprimare sau ajustare a unor 
concepții tradiționale despre statutul şi rolul omului de ştiinţă, devenite astăzi desuete. 

Realitatea fizică apare ca un „palier“ al realităţii obiective, fata de care stabileşte un raport de 
genul element-sistem, constituit treptat în profunzime, pe măsura dezvoltării posibilităților noastre de 
observație, înțelegere şi teoretizare. Concordanta obiectivitate-relativitate se constituie din 
orizonturi de realitate corelate cu orizonturi de cunoaştere, pe măsura dezvoltării interacțiunii 
subiect - obiect — valabil de la cercetarea microparticulelor la aceea a metagalaxiilor. O contribuție 
valoroasă la înţelegerea acestui aspect esenţial al cunoaşterii în fizica contemporană a adus M.Bunge: 
sistemele fizice posibil autonome le putem privi la nivel microcosmic drept structuri polivalente, 
cărora prin intervenţiile observationale li se „atribuie“ un orizont de realitate. Constituirea progresivă 
a unor asemenea orizonturi sau niveluri de realitate este însuşi mersul cunoaşterii în cadrul teoriilor 
fizicii şi ştiinţei în general. 

Distincția realitate obiectivă-realitate fizică implică o alta, între noțiunile de obiect real şi 
obiect al ştiinţei. Există multiple legături între modul de regândire a ideii de realitate ca obiect al 
ştiinţei, identificarea referentilor obiectivi ai teoriei şi formularea unor criterii necesare acestei 
identificări. Problema fizică (structura, proprietăţile realității fizice — masa, spațiul, timpul, sarcina, 
spinul, diverse constante etc.) este rezolvabilă în cadrul teoriei fizice prin reprezentări sau modele 
adecvate, dar nu epuizează ansamblul câmpului investigational; rămâne de solutionat problema 
filosofică (tipul descrierii pe care o realizează teoria-completă sau incompletă, condițiile de descriere 
completă sau cât mai completă) a Existenţa e alcătuită dintr-o multitudine de obiecte (sau entități), 
extrem de variate, diferite între ele. Multimile de obiecte sunt potential accesibile şi cognoscibile, dar 
numai parţial şi limitat în fiecare moment al diacroniei istorice a cunoaşterii. În timp, relaţia subiect- 
obiect evoluează. Stiinta cuprinde mulțimile de obiecte care ajung treptat sub focarul ei cognitiv, 
devin obiectele sale de studiu, prin mulțimea disciplinelor particulare ce clasifică obiectele după 
caracteristici comune, corespunzătoare unor domenii de investigaţie. Până în secolul trecut, ştiinţele 
naturii au avut un caracter predominant empiric, rămânând neproblematică legătura cu obiectele 
(referentul real) şi existența în genere. Problematizarea a survenit în momentul dobândirii unui 
caracter predominant teoretic: vechea legătură directă şi imediată cu referentul real a fost pusă în 
discuţie (în cazul fizicii: mari transformări conceptuale, îndepărtarea de realitatea empirică, 
instrumentalizarea şi matematizarea superioară). S-a afirmat cu indreptatire că distincţia realitate 
obiectivă-realitate fizică reprezintă un caz particular al distinctiei dintre existenţă şi obiectul 
cunoaşterii "°. 

Obiectul nu trebuie conceput doar ca realitate în sine, străină şi opusă subiectului, ci ca 
activitate umană sensibilă, ca practică (depăşirea conceptului clasic de realitate). Obiectul 

cunoaşterii nu mai reprezintă existenţa in infinitatea formelor sale de manifestare, ci doar acele 
porțiuni de realitate asupra cărora este îndreptată activitatea cognitivă şi transformatoare a 
subiectului. Obiectul real există în mod obiectiv, fără nici o legătură cu activitatea de cunoaştere, iar 
obiectul ştiinţei există numai ca „decupare“ din primul în însuşi actul cunoaşterii. Distincția dintre 
obiectul real şi obiectul ştiinţei aminteşte ideea aristotelică a potentei şi actului (sau, în filosofia 
contemporană, a posibilului şi realului). 
Cunoaşterea şi practica (teoria şi experimentul) vizează realul, nu numai potenţialul. Cunoaşterea 
abstractă, contemplativă, apare acum depăşită. 

Fizica clasică, prin atitudinea de neutralitate epistemologică, considera obiectul său de 
studiu infinitatea existenţei, a lumii naturale, cognoscibilă absolut şi contemplativ. Fizica 
contemporană, prin atitudinea de angajare epistemologică orientează teoria şi experimentul spre 
zona nemijlocită de cercetare. Aceasta denotă prudenta investigationala determinată de evidențierea 
limitelor fizicii clasice, a exagerărilor acesteia. În fizică, studiul microsistemelor nu este posibil fără 
intervenția printr-o formă specifică a practicii, aceea a experimentului ştiinţific (perturbarea prin 
măsurare a caracteristicilor de stare). Dat fiind rolul extraordinar al practicii faţă de cunoaştere (in 
particular experimentul ştiinţific fata de teoria ştiinţifică), merită examinate anumite aspecte ale 
relațiilor lor reciproce, în legătură cu problema realității fizice. 

În interiorul unităţii în diversitate, cunoaşterea îndeplineşte câteva funcţii esenţiale vis-ă-vis 
de rolul practicii, iar practica, alte funcţii vis-ă-vis de realitatea şi realizările cunoaşterii. Este vorba 
despre teorie de funcții descriptive, explicative, predictive, negentropice-potentiale şi criteriale, 
iar pentru practică de funcții de problematizare, finalizare, creare de negentropie eficientă şi 
criteriale. 

Din punctul de vedere al raporturilor ei cu practica, teoria are funcţia descriptivă şi 
explicativă a faptelor realităţii, structurilor şi funcţiilor „locuitorilor“ acesteia. O teorie factuala 
trebuie să aibă valoarea de model al unor segmente ale realității, iar o teorie formală să conţină 
modele, ca interpretări alternative. Un model bun va reproduce corect relaţiile interne ale sistemului- 
referent şi relațiile externe ale acestuia cu alte sisteme. In microfizică, descoperirea fisiunii nucleare 
(dezintegrarea nucleului sub bombardamentul cu particule) a primit din partea lui Rutherford un 
model planetar, iar ulterior, din partea lui Bohr, un model cuantificat. 

Modelul cuantificat al atomului, care folosea ipoteza tranzitiilor cuantice discontinue, a 
cucerit repede o netă superioritate fata de cel planetar, arătându-i limitele. Modelarea nucleului 
atomic a urmat o cale neclasică, prin ideile emise ulterior de Heisenberg şi Ivanenko, până la strania 
intuiţie a lui Fermi (nucleul ca gaz). 

Descrierea fixează datele experimentului sau observaţiei şi pregăteşte trecerea la cercetarea 


teoretică, la explicaţie, fapt ce permite dezvăluirea cauzei, temeiului sau scopului, deci înțelegerea. 

Iar înţelegerea o data dobândită, cunoaşterea asigură practicii grade de acțiune in cunoștință de cauză. 
Referindu-ne tot la modelele atomului, spunem că ele sunt confruntate cu rezultatele experimentelor 
de fisiune, unele fiind mai adecvate pentru anumite explicații ale faptelor, evenimentelor fizice 
(modelul Heisenberg-Ivanenko), altele în situaţii diferite (modelul gazului fermionic). 

Teoria şi teoretizarea ştiinţifică în genere, nu reprezintă un scop în sine. Legătura dintre teorie 
şi practică realizată în vederea întemeierii acțiunilor umane şi sporirii eficienței acestora este pusă în 
lumină de funcţia predictivă a teoriei. Predictia se întemeiază pe discursul logic şi descrie anticipativ 
evenimente, înainte de producerea efectivă a acestora. Spre exemplu, existenţa antineutrinului 
electronic şi a pozitronului, a fost prezisă de Pauli şi Dirac, în scopul satisfacerii exigenţelor teoretice 
pentru reacţiile de dezintegrare a neutronului şi protonului, şi simetrie la rotaţie. Particulele au fost 
descoperite apoi experimental, confirmându-se predicția teoretică. Similar, teoriile astrofizicii, 
particulelor elementare şi cosmologiei, au înaintat predicția unificării celor patru forte fundamentale 
din natură, care urmează a fi verificată prin teste complexe, teoretice şi experimentale. 

Dacă vom considera informaţia sub accepțiunea de element al reducerii sau eliminării 
nedeterminării şi punct de sprijin al alegerii între alternative, funcţia negentropică a teoreticului 
apare ca depăşire a incertitudinilor cognitive pentru crearea posibilității eliminării incertitudinilor 
acțiunii, pentru dobândirea de către aceasta a eficienței şi finalitatii. Aici, cunoaşterea reprezintă 
cazul negentropiei potenţiale necesare ghidării proceselor de producere a negentropiei eficiente. 
Existența umană este dominată de dialectica unității şi discontinuitatii negentropiei informaționale şi 
energetice, potențiale şi eficiente, ce apare ca dialectică a unităţilor şi opozitiilor între ordine şi 
dezordine în interacțiunea sistemică. Funcţia negentropica-potentiala a teoreticului s-a manifestat in 
fizica clasică prin stabilirea unor „etichete“ fenomenelor fizice (unde sau corpusculi). Eliminarea 
incertitudinii cognitive continua cu experimentarea, care fixa definitiv natura fenomenului respectiv. 
Lumina era văzută fie ca undă, fie ca corpuscul (Huygens şi Newton). Fizica contemporană, prin 
teoria relativității şi mecanica cuantică, a arătat că certitudinea clasică este, de fapt, o non- 
certitudine. (Fotonul nu este nici undă, nici corpuscul.) 

Funcţia criterială a teoriei se leagă de nevoia analizei performanțelor acțiunii practice fata de 
performanţele şi exigenţele gândirii teoretice. Teoria este sprijin metodologic pentru practică şi 
stabileşte pe baza perfecțiunii idealitatii un criteriu valoric, norme şi exigente specifice pe care 
aceasta din urmă trebuie să le îndeplinească. Predictiile actuale în fizica reacțiilor nucleare privind 
energiile de atins in acceleratoarele de particule pentru dezintegrari ce ar putea pune în evidență 
constituenți fundamentali ai materiei, sunt de natură să ghideze măsurile practice de proiectare şi 
construire a unor acceleratoare de tip nou. Obţinerea energiilor supraînalte este un deziderat teoretic, 


de îndeplinit prin soluţii tehnice originale, de către practica ştiinţifică. 

Din unghiul relaţiilor ei cu cunoaşterea, practica deține funcţia „inspirării“ căutărilor 
teoretice, punerii de probleme în fata demersurilor cognitive. Necesitatile practicii sunt sursa 
principală a căutărilor cunoaşterii, în varianta cercetării fundamentale şi a celei aplicative. Măsurarea 
radiaţiei fosile de 3 grade Kelvin a dat rezultatul omogenitatii şi izotropiei, inexplicabil în teoria 
„big Bang“. Nu pot fi explicate satisfăcător nici stările de singularitate, în care valorile mărimilor 
fizice tind spre infinit. Observarea, măsurarea şi experimentul pun teoriile fizicii în situații uneori 
delicate, fiind nevoie de mărimi imaginare sau inobservabile pentru suplinirea deficitului 
informațional. Cu timpul, aceste mărimi sunt descoperite (ca particulele prezise de teoria 
electroslabă) sau rămân de prisos şi cad de la sine (ipoteza eterului). 

Practica are şi funcţia finalizării cunoaşterii, este scopul de ultimă instanță al datelor 
acesteia. Cunoaşterea urmează să mărească zona de acțiune a practicii, să uşureze acțiunea 
modificatoare de realitate. Fără a pierde din vedere relativa independență a cunoaşterii (cu izvoare, 
criterii şi scopuri interioare), subliniem finalitatea practică a produselor ei, destinaţia lor, care 
transcende cadrul strict al cunoaşterii. La rândul ei, practica relevă semnificații ale unor stări de fapt 
mereu noi, ce transcende orizonturile proprii şi fertilizează câmpul de investigație cognitivă cu 
interpretări şi soluţii originale, deschizătoare de perspective de cercetare. Aceasta este de fapt 
dialectica relației cunoaştere-practică: o dublă transcendere, care se repetă mereu şi nu încheie 
niciodată, un salt de la mulțimea problemelor puse de realitate, soluționate parțial şi treptat, la 
activitatea materială, ajustarea presupozitiilor teoretice şi luarea în considerare a noilor probleme ivite 
pe parcurs, apoi un nou salt, la o altă mulţime de probleme. 

Dubla transcendere la care ne referim, nu o concepem în maniera viziunii cumulationiste din 
istoria ştiinţei; succesiunea teoriilor ştiinţifice nu reprezintă un mers liniar şi neîntrerupt, progresiv şi 
ascendent, bazat întotdeauna pe aceleaşi presupozitii fundamentale, ci dimpotrivă, reechilibrându-se 
neîncetat prin interrelationari reciproce şi retroactiuni la contactul cu experimentul, teoriile se 
încadrează în paradigme de cunoaştere, întemeiate pe anumite cadre fundamentale de gândire, 
presupuse inalienabile spiritului ştiinţific veritabil. Schimbările de paradigmă, situaţiile de revoluţie 
în ştiinţă, aduc cu ele nu numai modificarea teoriilor, şi — cazul extrem - , adoptarea altora nou create, 
a căror superioritate este în final recunoscută, dar mai ales, un nou mod de înțelegere a ceea ce este 
ştiinţa, teoria ştiinţifică şi raționalitatea ştiinţei, cu alte cuvinte o răsturnare a criteriilor valorice 
după care trebuie condusă practica ştiinţifică. Într-o atare măsură, istoria contemporană a ştiinţei 
(sau poate, mai corect spus, istoriografia contemporană a ştiinţei) este pe cale de a restabili sensul 
exact al conceptului de raționalitate în istoria disciplinelor ştiinţifice, de a da seama de semnificația 
corectă, adesea extraordinară, a unor momente trecute şi irepetabile din procesul apariției ştiinţei, aşa 


cum ni se înfăţişează ea astăzi ~°. 


11 


Fizica nucleară cunoaşte în ultimii ani o creştere a complexităţii relației teorie-experiment, de 
nebănuit cu numai un deceniu în urmă, relație mediată de curajul, îndrăzneala, abnegatia, tenacitatea 
oamenilor de ştiinţă, teoreticieni şi experimentatori. Dacă amintim unificarea forțelor fundamentale, 
hiperspecializarea este de la sine înțeleasă (mărimile fizice, aparatul şi limbajul matematic). 
Binevenitele tendințe compensatoare sunt: deschiderea în profunzime spre fundamentele fizicii, 
reconsiderarea permanentă a modului de gândire fizico-matematic, accentuarea legăturilor tot mai 
strânse şi mai subtile între conceptele ştiinţifice din diferite domenii, adică interdisciplinaritatea. 

Experimentul în fizica nucleară atinge astăzi o precizie greu de imaginat. Se poate măsura (şi 
s-a măsurat efectiv) deflectia şi raportul dintre diverse grupuri de electroni pentru rotația la stânga şi 
la dreapta, alinierea planetelor, prin metoda radiaţiei laser cu o precizie mai mică de 30 cm. 
Dificultăţile nu sunt mai prejos decât performanţele; domeniul microsistemelor permite numai 
ciocnirile şi evaluările mărimilor produselor finale, în funcţie de număr şi direcție. P.T.Matthews a 
folosit metafora camerei obscure: ca şi cum o statuie ar fi stropită cu apă, şi s-ar cere apoi descrierea 
ei prin măsurarea cantităților de apă ricoşate de pe fiecare unitate de suprafață (centimetru pătrat)! 

Ritmul foarte accelerat al avansării de teorii şi testare a acestora, a modificat mult aparatura, 
rămasă in linii fixate cu circa 25 ani în urmă (cazul acceleratoarelor de particule.) Ceea ce surprinde 
este mai ales creşterea continuă a abilității în manipularea ei, a „experienţei fine“ (Bachelard), 
concretizată în relativ rapida confirmare sau infirmare a ideilor teoretice foarte abstracte, inaccesibile 
şi şocante. 

Cunoaşterea asigură o negentropie potenţială, care devine eficientă numai cu condiția 
utilizării ei în ghidarea acţiunilor. Funcţia creatoare de negentropie eficientă pe care o are practica, 
reprezintă faptul că, doar în procesul acțiunii transformatoare, omul se opune efectiv, pe anumite 
fragmente ale spaţiului şi timpului entropiei crescânde. Studiul termodinamicii proceselor ireversibile 
ale structurilor disipative pune la îndoială ipoteza „morții termice“ a universului, rezultată din 
extrapolarea la scara infinitului a unor procese finite de creştere a entropiei (filosofic, extrapolarea de 
la element la sistem, de la parte la întreg). Cosmologia modelului „big Bang“ aduce noi dovezi despre 
limitele acestei ipoteze. Logic, pentru un univers infinit (sau nemărginit), „moartea termică“ s-ar 
produce într-un timp infinit, deci niciodată! 

Practica are, de asemenea, funcţia criterială (este criteriul principal al testării valorii de 
adevăr al demersurilor gândirii teoretice). Ea stabileşte, printr-o obiectivare adecvată a produselor 
gândirii (teste logico-matematice, experimente empirice, acțiuni definite etc.), gradul de adevăr 
sau verosimilitudine al acestora, concordanța conținuturilor informaţionale cu stările de fapt ale 
realității. 

Particularizând din nou pentru tema în discuţie, oferim un exemplu concludent: disputa dintre 


teoria ,,echivalentei puternice“ a sarcinii gravitaționale cu masa inerțială, postulată de Einstein, şi 

negarea acestei echivalente în energia de legătură gravitaţională, afirmată de Brans şi Dicke, s-a 
încheiat în 1976, prin teste efectuate cu lumină laser, care au dovedit corectitudinea principiului de 
echivalență strictă al lui Einstein. Teoria lui Dicke a trebuit abandonată. 

Dialectica teorie-practică pune în evidență statutul specific al omului în contextul de ansamblu 
al realităţii. Nici cunoaşterea nu este posibilă fără practică, nici practica fără cunoaştere. Unitatea lor 
— condiţia dezvoltării reciproce — se manifesta prin faptul că fără datele practicii cunoaşterea nu se 
legitimează, se condamnă la contemplativism şi dogmatism, neputând depăşi speculatia nefondată, iar 
fără datele cunoaşterii practica se anchilozează, stagnează. Asemenea determinări reciproce ies în 
evidență mai ales în fizica contemporană, când cunoaşterea s-a apropiat de procesele acţiunii, dar au 
crescut şi relativele distanțe, s-a accentuat şi relativa independenţă a teoriei şi experimentului. 

Realitatea fizică este realitatea fundamentală a lumii materiale, se regăseşte în toate celelalte 
forme sau niveluri ale realității, inventariate în clasificările curente: realitatea chimică, realitatea 
biologică, realitatea socială. Dacă realitatea fizică poate fi modelată, conceptualizată teoretic, teoria, 
la rândul ei, trebuie să stabilească legătura cu realitatea fizică. Teoria are nevoie de criterii variate 
pentru realitatea investigată, în noile condiții de desfăşurare a actului ştiinţific. O analiză succintă a 
mulțimii criteriilor de realitate fizică este operată de I.Pârvu, care le organizează — pe filiera ideatica a 
lui M.Bunge — pe mai multe grupe: structural-formale, semantice, metodologice, epistemologice şi 
interteoretice 7. Ele formează un sistem, ale cărui elemente interacționează şi se întrepătrund, un 
ansamblu validat doar de practica ştiinţifică. Nici unul din acestea nu este simultan necesar şi 
suficient; ansamblul constituit - dinamic în integralitatea lui - dă verdictul afirmativ sau negativ 
construcţiilor teoretice ale fizicii ”. 

Conceptele şi ipotezele teoretice vor respecta condițiile corectitudinii formale, consistentei 
şi simplicitatii. Ele sunt metateoretice, au caracter analitic, nu apelează la experienţă. Prin acestea se 
exprimă intrinsecul logic — formal organizator al conţinutului conceptual şi teoretic; sunt condiții 
necesare, dar nu şi suficiente. Condiţiile structural-formale prefigurează doar posibilitatea acordării 
unei semnificaţii obiective conceptelor şi teoriilor, iar dacă sunt supraapreciate, se ajunge la 
apriorism. 

Condiţiile semantice pot fi sistematizate astfel: univers comun de discurs, omogenitate 
semantică (apartenenţa predicatelor teoriei la aceeaşi familie semantică), închidere semantică 
(predicatele teoriei să fie doar cele din supozitiile iniţiale şi definiții), conexibilitatea conceptuală 
(distribuirea conceptelor primitive între axiome). Bunge le-a denumit exigenţele consistentei 
semantice a unei teorii ”. 

Criteriile metodologice reprezintă o altă clasă de exigente pentru realitatea conceptelor şi 
teoriilor fizicii. Dintre ele se pot aminti: invarianta, observabilitatea, verificabilitatea, 


falsificabilitatea. Invarianta fata de mulțimea experimentelor, „observabilitatea principală“ şi 

verificarea reala, sunt modalitati de stabilire a realitatii conceptelor teoretice. Nu trebuie nici ele 
absolutizate, singularizate şi izolate de contextul celorlalte criterii. Supralicitarea condițiilor 
experimentale a constituit eşecul operationalismului si  pozitivismului in general, 
conventionalismului şi altor curente de gândire, reprezentate de nume prestigioase (cum au fost 
H.Dingler, P.W.Bridgman, H.Dingle, P.Jordan, Ph.Franck, March, P.Wigner, P.Dirac). Realitatea 
fizică nu este o realitate nemijlocit măsurabilă, sau nu numai o realitate nemijlocit măsurabilă (chiar 
şi sub aspectul valorilor numerice, variabilele nu reprezintă totul, îşi au şi constantele importanța 
lor, bine definită, sunt expresia matematică a unor realităţi obiective). Teoriile fizicii nu sunt 
convenții, nu sunt simple expresii ale subiectivitatii noastre conştiente, ci răspunsuri la probleme, 
enigme ale realului. Un criteriu definitiv şi absolut de demarcaţie între ştiinţă şi metafizică, atât de 
invocat de pozitivismul logic şi filosofia analitică, este şi va rămâne de nedescoperit. 

Criteriile epistemologice au în centru problema legitatii (cauzalitatea, determinismul). Un 
anumit concept trebuie să se înscrie într-o lege a ştiinţei, în limitele prefigurate de teoriile şi legile 
deja formulate, evenimentul respectiv având o probabilitate de a se produce în realitate. O 
semnificaţie absolută nu există însă nici în cadrul criteriilor epistemologice, altfel ar fi imposibile 
revoluțiile în ştiinţă; există o valoare principială-reglatoare. 

Criteriile interteoretice au dezvăluit valoarea specială a principiului corespondenţei şi a 
principiului consistentei externe. Primul are o valoare euristică, formulând exigenta ca noul 
formalism să conserve, la limită, vechea teorie. Al doilea cere consistenţa cu celelalte teorii ştiinţifice 
(atât cu teoriile care preced logic teoria respectivă, cât şi cu teoriile fundamentale dintr-un domeniu 
dat). 

Dintre toate aceste criterii, unele apar mai des invocate în prelegeri şi tratate ştiinţifice sau 
lucrări filosofice, fiind însoţite nu rareori de un iz popular printre teoreticienii şi practicienii ştiinţei. 
Redăm mai jos câteva, însoţite de scurte explicitări sau formulări uzuale: 

— perceptibilitatea — entitățile desemnate de conceptele ştiinţifice sunt reale dacă ele sunt 
percepute în condiţiile corespunzătoare pentru observarea lor (criteriul aparținând clasei 
epistemologice); 

— repetabilitatea — pentru recunoaşterea realității unei entități trebuie să existe o serie relativ mare 
de definiţii operaționale independente, conceptul care desemnează o asemenea entitate trebuie să fie 
conținut în mai multe legi empirice, iar aceste legi să fie logic independente una de alta (criteriu 
epistemologic şi nomologic); 

— legitatea — este real acel obiect ipotetic, a cărui existență este admisă pentru a nu viola un 
principiu sau o lege fundamentală a ştiinţei (criteriu epistemologic şi nomologic); 

— observabilitatea principală — sunt reale numai acele entităţi care sunt desemnate de concepte ce 


se bazează pe experienţă şi corespund acesteia (criteriu metodologic); 


— invarianta — este real ceea ce este constant, invariant la un ansamblu de transformări (criteriu 
metodologic); 
— corespondența — noile teorii, mai generale, le includ pe cele vechi drept cazuri particulare 
(criteriu interteoretic). 

Stabilirea criteriilor de realitate fizică ilustrează o soluţie epistemo-metodologica la problema 
conceptului în discuție şi a clasei sale de referință. Deşi sunt posibile şi s-au emis variante 
interpretative diferite, ele nu sunt echivalente sub aspectul valorii ştiinţifice. Nu sunt suficiente 
analize fragmentare şi aprecieri parțiale; mai mult ca oricând, e nevoie de sinteză, de dialectică în 
identificarea referentilor obiectivi ai teoriilor (formalul se îmbină cu neformalul, epistemologicul cu 


ontologicul şi metodologicul). 

I.2. Un vis devine realitate: proiectul lui Einstein de unificare a forțelor fundamentale, 


astăzi 


Respingând noua viziune despre realitatea fizică pe care o impunea mecanica cuantică în 
interpretarea standard, Einstein a căutat pe parcursul întregii sale vieţi calea spre o teorie unitară a 
câmpului, încununarea supremă a întregii evoluţii a fizicii *. Genialul savant are meritul de a fi 
descoperit relaţii fundamentale între multiplele forme de manifestare ale lumii materiale, redate de 
teoria restrânsă şi apoi teoria generalizată a relativității, de a fi oferit pentru prima oară viziunea 
unificării finale a tuturor forțelor din natură. Egalitatea dintre masa inertă (valoarea reciprocă a 
raporturilor acceleratiilor imprimate de forte egale) şi masa grea (raportul forţelor exercitate de către 
câmpul gravific) semnifica unificarea aspectului dinamic cu cel cinematic. Marele său vis fusese 
acela al unificării electromagnetismului şi gravitației. Astfel, Einstein a apărat şi dezvoltat în toate 
scrierile sale ştiinţifice şi filosofice un străvechi ideal al fizicii, acela al căutării unor formule, sisteme 
de ecuaţii, teorii, care să surprindă într-o formă simplificată la maximum realitatea integrală a lumii 
cognoscibile. Acest ideal al completitudinii descrierii realităţii fizice de către teorii a constituit una 
din presupozitiile filosofice fundamentale ale polemicii cu Bohr şi cu interpretarea standard a Şcolii 
de la Copenhaga ”. 

Convingerea lui Einstein nu a fost un caz singular. Înaintea lui, în fizică au mai existat 
tentative reuşite de unificare: Newton (gravitația terestră şi cea cerească) şi Maxwell (electricitatea şi 
magnetismul). Dar nu numai atât; se pare că dintotdeauna omul a avut o convingere instinctivă a 
existenței unei simplitati şi simetrii finale care să definească legile fundamentale ale universului *. 
Practica ştiinţifică din secolul nostru a consacrat intuitiile spre fundamente prin maximele fizicienilor 
de primă mărime, cum au fost Planck („tabloul lumii“, ca imagine tot mai abstractă, mai realistă şi 
mai simplă despre realitate) sau Dirac („legile fizicii trebuie să aibă frumuseţe matematică“) ori 
Yukawa („natura este simplă în esenţa ei“). Realismul, simplitatea, frumuseţea, abstractia — iată 
câteva dintre caracteristicile pe care le-au considerat ei ca definitorii pentru orice teorie nouă şi 
revoluţionară în ştiinţa despre natură, în fizică. 

Crezul lui Einstein a purtat însă şi pecetea singularitatii. Căci, aşa cum demonstrase unitatea 
dintre spaţiu şi timp, dependenţa sarcinii gravitaționale de continuul spatio-temporal al curburii 
universului, el dorea ca forțele fundamentale unificate să poată fi deduse ca forme ale varietatii 
spatio-temporale, natura sarcinii electrice să poată fi înțeleasă în termenii geometriei spaţiului şi 
timpului ””. Legătura dintre fizic şi geometric a rămas preocuparea principală a multor demersuri din 


fizica contemporană. 

Discuţiile despre natura explicatiei „ultime“ în fizică % sau unitatea fizicii, sunt deosebit de 
actuale. Ele se referă la proiectele de unificare a forțelor fundamentale. Unitatea fizicii este văzută de 
C.F.von Weizsăcker ca unitate conceptuală, cu o tendinţă spre completitudine 2 „Completitudine“ 
nu în sens restrictiv pentru căutări ulterioare (programe concrete de cercetare), ci doar la nivelul 
lingvistic-conceptual, considerat esenţial pentru teoria fizică. Altfel, în celelalte sensuri posibile ale 
termenului, fizica va rămâne mereu incompletă, deschisă la corectări şi completări, la realitatea 
naturii şi experienței. Prin specificul ei, fizica tinde să devină o singură teorie închisă (conceptul 
poate fi înțeles prin analogie cu cel folosit de W.Heisenberg), rezultat al cuprinderii întregii diversitati 
de fenomene într-o explicaţie unică, iar dezvoltarea conceptuală a fizicii ar fi o succesiune de „teorii 
închise“. 

Ipoteza filosofică centrală a lui Weizsăcker este următoarea: analiza condițiilor posibilității 
experienţei trebuie să permită derivarea din aceste condiții a tuturor legilor generale ale fizicii iar 
fizica astfel derivată va fi chiar fizica conceptual-unitară presupusă anterior. In sensul ipotezei 
amintite, fizica ar deveni completă dacă condiţiile posibilităţii experienţei ar fi numărabile. Într-un alt 
sens, fizica va rămâne incompletă, fiindcă mulțimea experienţelor individuale posibile, structural 
diferite, este nelimitată; după cum nici conceptul de experienţă utilizat în prezent, nu e imposibil să 
se dovedească inexact în viitor *. 

Programele concrete de cercetare pentru construirea unității fizicii propuse de C.F.von 
Weizsäcker se compun în principal din fundamentarea mecanicii cuantice şi deducerea teoriei 
particulelor elementare şi a cosmologiei din mecanica cuantică. 

Opţiunea lui Weizsăcker aparține orientării neotranscendentaliste. Neotranscendentalismul 
este un curent epistemologic ce intenționează determinarea statutului ştiinţei contemporane pe baza 
auto-reflexivitatii acesteia, prin apelul la principii transcendentale. Spre deosebire de accepțiunea 
pe care o avea transcendentalul la Kant (un sens “tare”, de condiţionare a posibilității experienţei), 
noua semnificaţie a argumentului transcendental este aceea a unui gen de structură logică sau 
„strategie dialectică“, ce permite întemeierea necesităţii şi universalitatii cunoaşterii logico- 
matematice sau empirice (în sens “slab”). El se fundamentează pe posibilitatea unei modalități interne 
de auto-reflexie şi self-validare a ştiinţei dă 

Ideea teoriei închise (care cuprinde o arie de referință definită, este fundamental încheiată — 
în sensul că nu se mai poate interveni asupra ei pentru corectări sau completări, ci rămâne constituită 
aşa cum a fost ea gândită şi obiectivată inițial, pentru un câmp de evenimente şi fenomene ale 
realității fizice) extrapolată la nivelul ştiinţei fizicii ca atare, implică dezvoltarea concentrică, la 
suprafață şi în adâncime. Succesiunea teoriilor închise relevă sensul logic al dezvoltării fizicii, etapele 
parcurse de aceasta în investigarea realității fizice, întregul (fizica) reflectând partea (teoriile). 


Intrucât în concepția lui Weizsăcker fizica este auto-reflexivă, iar filosofia fizicii trebuie să descopere 

principiile transcendentale care se afla la baza ei, printr-o integrare metodologica, nu credem a gresi 
afirmand ca astfel, conceptia neotranscendentalista degaja un parfum monadologic (teoriile inchise 
sunt monadele care aparţin fizicii, ea însăşi investită în mod tacit cu calitatea de monadă supremă). 

Aşa cum este cunoscut, natura prezintă 4 feluri de forte sau interacțiuni, care se stabilesc între 
proton, neutron, electron şi neutrino: gravitațională, electromagnetică (fotonii şi leptonii cu sarcini 
electrice), nucleară slabă (leptoni-electroni, mioni, neutrini; stă la baza radioactivităţii beta şi a 
dezintegrărilor de particule cu durată lungă de viata) şi nucleară tare (nuclee; hadroni-mezoni şi 
barioni). Sensul actual al unificării a cuprins forţa electromegnetică şi forța slabă, sintetizate în 
formula forţei electroslabe. Teoria electroslabă a fost confirmată experimental prin descoperirea în 
1983 a 3 particule cu valorile maselor apropiate de predicțiile teoretice. S-a prevăzut în continuare 
unificarea forţei electroslabe cu cea nucleară tare, în forţa electronucleara şi, în fine, într-un timp 
mai îndepărtat, unificarea forțelor electronucleară şi gravitațională, visul lui Einstein. Teoria 
electronucleară a formulat predicția dezintegrării protonului, ceea ce face obiectul unui experiment 
crucial. 

Importanţa unificării forțelor fundamentale este nu numai de domeniul strict teoretic, ci şi de 
cel practic-experimental. Unificarea surprinde legături profunde între fenomene aparent disparate, 
unele fiind în contradicție cu legi cunoscute din fizica de până acum. Sinteza va avea consecința 
îmbunătățirii consistentei teoriei, a relaţiei acesteia cu faptele. 

Infirmarea experimentală a  inegalităților lui Bell şi impunerea principiului 
nonseparabilitatii (potrivit căruia, dacă două sisteme fizice s-au aflat la un moment dat, în trecut, în 
interacțiune, ele continuă să interacționeze şi după separare, deci după ce contactul propriu-zis a 
încetat) implică posibilitatea existenței unor particule care se deplasează cu o viteză mai mare decât 
viteza luminii în vid. Asemenea particule au fost denumite „tahioni“; se presupune că viteza şi 
energia lor variază invers proporțional foarte rapid; nu au fost încă descoperite experimental. Unii 
fizicieni, ca E.C.Sudarshan, susţin elaborarea metarelativitatii (extinderea teoriei relativității 
speciale pentru particule cu masă de repaus imaginară), în scopul explicării existenţei tahionilor, fără 
ca teoria clasică a relativității să fie contrazisă *. Dacă se va reuşi în tentativa metarelativitatii, 
şansele de apropiere a programelor de cercetare, respectiv filosofiilor lui Finstein şi Bohr, sunt foarte 
mari, cu atât mai mult cu cât se consideră că mecanica cuantică are ca presupozitie subiacenta 
nonseparabilitatea, iar teoria relativităţii este transpozabilă în edificiul proiectelor de unificare prin 
admiterea aceluiaşi principiu. 

Drumul spre o nouă teorie, mai cuprinzătoare, este deschis, cu toate că finalizarea lui va 
depăşi orizontul nostru actual, adeverind cuvintele lui Margenau. Teoria cuantic-relativistă a 
câmpului unificat va trebui să satisfacă exigenţele reprezentării realităţii printr-un sistem discontinuu- 


continuu, o algebră şi o topologie adecvate, capabile să surmonteze deficiențele actuale majore de 


18 


ordin matematic, care au atras reproşuri severe din partea unor teoreticieni **. Eforturile 
specialiştilor converg spre o teorie unitară, cu un caracter tot mai abstract, o atenție deosebită fiind 
concentrată asupra teoriei unitare neliniar-spinoriale, a particulelor şi câmpului (Dirac-Heisenberg), 
cu două cazuri: local (interacţiune punctiformă) şi nelocal (interacțiune la distanță) * Pentru ultimul 
caz, dificultățile considerate insurmontabile vor putea fi învinse în momentul aplicării unui model 
matematic corespunzător. 

Incitante şi şocante au fost pentru fizica teoretică ideile lui Dirac. Predictia existenţei 
pozitronului, confirmată apoi experimental, reprezintă una dintre ele. Fizicianul englez, preocupat de 
problema asimetriei dintre electricitate şi magnetism (ardentă încă de la Maxwell, care neputând-o 
rezolva, a lăsat sistemul de ecuaţii incomplet), a prezis existenţa unor particule cu sarcini magnetice 
cu un singur pol, denumite „monopoli magnetici“. Toţi magnetii cunoscuți până în prezent, sunt 
dipoli, fără excepţie. Monopoli magnetici nu s-au pus încă în evidență experimental, dar se încearcă 
detectarea lor în roci terestre sau cosmice “5. Dacă monopoli magnetici sau purtători de sarcină 
electrică şi magnetică există, şi vor fi descoperiţi (ar trebui să aibă sarcină electrică mare, masă, spin 
fractionar), se poate merge mai departe în investigarea elementaritatii. Elementaritatea şi natura 
sarcinii ar putea depinde de energie *. 

Problemele fundamentale ale formelor de interacțiune contin şi cazuri de neconservare a 
paritatilor spatiale P, a simetriilor de sarcină şi a parităţii combinate CP. Paritatea particulelor care 
intră în reacție nu este în toate cazurile egală cu paritatea particulelor rezultate din reacție (similar 
pentru simetria de sarcină). Asimetria de sarcină ar putea fi produsă de interacţiunile 
electromagnetice. Violarea simetriilor în cazul interacțiunilor slabe este probabil semnul unor simetrii 
mai profunde, asemenea relaţiei diferitelor orizonturi ale realităţii fizice în general *”. 

Conceptele-cheie folosite în teoria de unificare a forțelor fundamentale sunt cele de simetrie 
şi sarcină. 

Conceptul de simetrie desemnează în fizică situaţii legate de legile fizice fundamentale, în 
care se află sisteme materiale. Interesează simetriile microscopice, nu cele macroscopice (ultimele 
fiind studiate şi de alte discipline, sub alte aspecte; de exemplu, estetica). Fizicianul A.Salam rezumă 
astfel tipurile principale de simetrii microscopice: simetria spatiu-timp, postulatul simetriilor fata de 
translație şi fata de rotaţie ale spaţiului şi timpului; simetriile față de reflexie ale spațiului si 
timpului; simetriile spaţiilor interne, asociate cu proprietăţi intrinseci ale materiei (sarcina electrică, 
hipersarcina şi sarcina unitară); simetriile aproximative, care combina spatiul-timp cu simetriile 
interne **. 

Pentru primul tip, un bun exemplu este cel al momentului cinetic. Simetria momentului 


cinetic fata de rotații are drept consecinţă clasică conservarea sa, iar drept consecinţă cuantică, 

cuantificarea şi discretizarea. Simetria față de translație face ca legile fizicii să fie aceleaşi pentru 
orice loc din univers, ca ştiinţa in forma cunoscută azi, să fie posibilă. 

Simetria celui de-al doilea tip, fata de reflexie, a fost confirmată experimental prin 
descoperirea pozitronului, prezis de Dirac. De fapt, predicția generaliza simetria fata de reflexia 
spațială a tuturor legilor fizicii (fiecare particulă, atom, moleculă, îşi are, conform acestei teorii, anti- 
particula, anti-atomul, anti-molecula sa), neconfirmată încă experimental. Implicatiile postulatului 
simetriei fata de reflexie a spațiului şi timpului sunt considerabile: existența unor alte planete, galaxii, 
universuri, alcătuite din aşa-numita „antimaterie“ (structurată fizic invers față de cea cunoscută 
acum); derularea timpului în sens invers — într-un mod greu de intuit — fata de cel cunoscut şi trăit de 
noi. Experimentele din anii 1956-1957 au arătat că pentru neutrini natura nu respectă simetria la 
oglindire; ulterior însă, descoperirea altor simetrii a transformat pierderea într-un câştig. Sperantele 
cercetătorilor s-au îndreptat spre descoperirea de noi simetrii, tot mai profunde, care să explice 
relativa infirmare a principiilor anterioare ca rezultatul unui conflict între stări distincte de cunoaştere 
a nivelurilor existenţei. Profunzimile realităţii fizice sunt şi profunzimi ale simetriilor. 

Al treilea caz este reprezentat de tipurile de simetrii obținute din schema clasificării 
particulelor legate prin forte nucleare: simetria „externă“ a spatiului-timp (spinul Poincaré) şi două 
simetrii „interne“ de rotație (spinul izotopic şi sarcina electrică). Simetria fata de rotaţie implica 
cuantificarea şi conservarea sarcinii, dar dimensiunile spațiului „intern“ pot fi puse în evidență doar 
indirect, prin manifestarea lor exterioară — sarcina electrică cuantificată. 

Ultimul tip de simetrie este rezultatul descoperirii între 1947-1964 a mai multor microobiecte, 
sistematizate în multipleti, de simetrii SU(2) — reprezentări de 2 microobiecte şi SU(3) — reprezentări 
de 3 microobiecte (ultima dintre ele este cea denumită ulterior „reprezentarea cuarqurilor“). Din 1964 
s-a propus o simetrie mai înaltă — SU(6) -, avându-le pe cele două precedente ca subgrupuri. Simetria 
SU(6) trebuia să cuprindă ambii spini (cel „extern“ Poincaré şi cel „intern“ unitar) şi toți nucleonii 
(atât cei aflaţi în stare fundamentală, cât şi cei excitati), într-un singur multiplet. Succesul modelului 
ar însemna ştergerea distinctiei dintre simetriile interne şi cele externe. Până în ultimii ani modelul a 
înregistrat progrese, dar modalitatea contopirii celor doi spini rămâne un mister. 

Conceptul de sarcină a fost considerat însuşi simbolul fizicii particulelor. Varietatile sarcinii 
sunt: sarcina gravitaţională (masa); sarcina electrică; sarcina de savoare (caracterul de dublet al 
protonilor şi neutronilor, neutrinilor şi electronilor); sarcina de culoare a cuarqurilor. Conceptul de 
sarcină prezintă aspecte distincte: sarcina ca „etichetă“ a particulelor elementare (sarcini 
„externe“, legate de spatiu-timp şi sarcini „interne“ — electrică, de savoare şi culoare), sarcina ca 
măsură a forţei (forța de etalonare — proporțională cu produsul sarcinilor purtate de particulele între 
care se produce interacțiunea; asocierea forței slabe cu sarcinile de savoare, iar a celei tari cu sarcinile 


de culoare), sarcina ca mijloc de unificare a forțelor fundamentale (dacă toate forțele sunt de 

etalonare, unificarea se obţine prin simetrizarea sarcinilor care se conserva). Teoria câmpurilor de 
etalonare identifică particulele elementare cu reprezentări ale unor operatori de sarcină ce corespund 
masei gravitaționale, sarcinii electrice, spinului, savorii, culorii, etc., şi consideră forțele 
fundamentale ca forte de atracţie şi de respingere între aceleaşi sarcini. 

Rămâne de găsit entitatea unică, compusă din diferite sarcini, care se pot transforma din una 
în alta. Acesta e idealul unificării forțelor fundamentale, pe care cu ani în urmă Einstein l-a văzut 
întruchipat de o formă geometrică a spațiului şi timpului (curbura). 

Aparatul matematic folosit pentru sistematizarea teoretică a tuturor noilor descoperiri din 
fizica nucleară, a exprimării formale a simetriei şi sarcinii, este teoria grupurilor. Conceptul de 
grup desemnează proprietatea pe care o are o mulțime de obiecte, dacă operaţiile de simetrie 
efectuate asupra unui membru al mulțimii îl transformă în alt element al aceleiaşi mulțimi. Grupurile 
sunt discrete, dacă numărul operaţiilor grupului este finit, şi continui, dacă acest număr este infinit. 

Progresele în realizarea visului lui Einstein se anunță cu şanse de viitor pe plan teoretic şi 
practic. 

Pe plan teoretic, paşii înainte vor fi făcuți de teoria supergravitatiei (existența conceptuală a 
unei a cincea dimensiuni, ce induce componente suplimentare în curbură; asocierea câmpului lui 
Maxwell cu aceste componente suplimentare) şi teoria superspatiului sau hiperspatiului (ideea 
ruperii simultane de simetrii: curbura şi torsiunea extinsă), asocierea sarcinii electrice cu topologia 
spatiului-timp (sarcinile electrice ca discontinuități ale continuului) *”. 

Pe plan practic-experimental, se aşteaptă noutăţi de la experimentele cu acceleratori de 
particule (creşterea cu unul sau două ordine de mărime a energiilor de accelerare, prin proiectarea 
unor noi tipuri de tevatroane şi supertevatroane), experimentele cu raze cosmice (detectarea 
„mărilor“ de energie neutrinică, cu rezultatul măririi părții accesibile pentru observaţie a universului 
şi obţinerii unor noi informaţii despre geneza lui *), experimentele fără acceleratori (studiul 
dezintegrării protonilor, a oscilaţiilor neutron-antineutron, determinarea masei neutrinului şi 
oscilaţiilor neutrinului, căutarea dezintegrării duble fără neutrini), respectiv cosmologia timpurie 
(„„fereastră“ spre mase şi temperaturi foarte ridicate ^). 

Confirmarea experimentală a dezintegrării protonului (1987) - cu o durată de viaţă de 10°! 
ani- a spulberat o veche prejudecată a fizicienilor (acea că protonul este absolut stabil). Astfel, forța 
nucleară tare este şi ea integrată marii teorii a unificării (sau prescurtat G.U.T.). 

Din punct de vedere filosofic nu se poate evita întrebarea tulburătoare: există - şi dacă da — ce 
semnificaţie are pentru om şi universul cunoscut de el o particulă absolut stabilă? 

Judecata ştiinţifică impartiala, impusă de rigoarea rationamentului neechivoc, s-a exprimat în 
defavoarea existenţei unei asemenea particule (cel putin la ora actuală, instabilitatea protonului, chiar 


la un interval de timp ce depăşeşte cu mult imaginația omului, pare să confirme o atare inexistenta). 

Dar, pe de alta parte, daca protonii sunt constituentii intregii lumi materiale (in sensul de lume 
substantiala), si se dezintegreaza la un interval de timp, inseamna ca, la un moment dat, dupa 
dezintegrare, lumea materiei-substanta se transforma in radiatie, practic in neant, nefiintare. Un 
univers alcatuit exclusiv din radiatie este un univers mort sau muribund — dupa opiniile specialistilor - 
, în care nu există nici o formă de viata sau aproape nici una. Existenţa unei particule absolut stabile 
ar fi fost „garantul“ duratei infinite a materiei-substanta, pe care ştiinţa actuală o consideră condiția 
indispensabilă a vieții şi inteligenţei. 

Semnificaţia este foarte profundă pentru ființa umană, şi ea pieritoare, nu numai la nivelul 
indivizilor sau la nivelul speciei, ci mai ales, la nivelul constituţiei fizice-materiale. Omul e perisabil, 
ca toate vietuitoarele alcătuite, la limită, din protoni. Universul însuşi are o durată de viata limitată, 
parcurgând cicluri evolutive şi întorcându-se după un anumit timp la o stare de radiaţie, care interzice 
manifestarea vieţii şi inteligenţei în formele cunoscute sau imaginate acum. 

Deci, fizica nucleară aduce un argument categoric pentru finitudinea existenței umane, la 
nivelul fundamental, fizic. Psihologic şi cultural, acest verdict este foarte greu de suportat, omul 
aspirând la transcenderea oricărei bariere naturale prin activitatea sa practică şi, mai ales, prin 
creaţiile sale. Realitatea apare mult mai dură, dezintegrarea protonului fiind ca o „condamnare pe 
termen lung“, cu scadenta nedefinită, din partea naturii. 

Rămâne — filosofic — speranța progresului culturii şi civilizației umane, a dezvoltării 
civilizaţiei tehnologice într-un asemenea grad, încât omul să poată cândva interveni eficient asupra 
desfăşurărilor cosmice fata de care acum e sub cele mai multe privinţe spectator. S-ar putea atunci să 
asistăm la o remarcabilă depăşire a ceea ce — din perspectiva celor amintite — se consideră destin 
implacabil; ar fi un semn, poate cel mai profund, al titanismului speciei homo sapiens. Nu este 
exclus ca descoperirea altor legi ale materiei şi universului să permită atunci evitarea aneantizarii 
fizice. Nimic nu ne împiedică a crede în posibilitățile de autorealizare ale omului, de înnobilare 


perpetuă a umanităţii, pe măsura trecerii timpului. 

1.3. Microunivers şi macrounivers — cuarqurile şi modelul „big Bang“; microrealitatea şi 


evoluţia universului 


Renascentistii şi-au închipuit omul ca pe o entitate situată la mijlocul universului, între 
microcosmos şi macrocosmos. Ființa umană era mediocosmosul, între infinitul mic şi infinitul 
mare, modelate după măsura sa. Generosul dicton al lui Protagoras „omul este măsura tuturor 
lucrurilor“ primea peste timp prețuirea maximală. 

Extrapolând viziunea pentru ipostaza omului de ştiinţă în domeniul fizicii microparticulelor 
sau cosmologiei contemporane, găsim o izbitoare similitudine. Căutarea constituentilor „ultimi“ ai 
lumii materiale, a particulelor elementare, descifrarea mecanismului evoluţiei universului, plasează 
fiinţa umană pe un traiect median. Dar, pe de altă parte, nu sunt posibile comparații cu trecutul. 
Incomparabil mai mult decât oricând în trecut, încercăm şi reuşim să înţelegem sensul de „mic“ şi 
„mare“, cu toate obstacolele ridicate de natură. Pentru prima oară avem clar în faţă un proiect 
plurivalent de cercetare a microcosmosului şi macrocosmosului "°. 

Optimismul pe care îl împărtăşim are acoperire în practica cercetării ştiinţifice, mai concret în 
două mari cuceriri teoretice ale ultimelor câteva decenii: modelul de cuarq şi modelul „big Bang“. 
Nu le privim disparat; sugestiile majorităţii specialiştilor competenţi şi reprezentativi sunt la unison în 
aprecierea posibilităţii fuziunii lor în explicarea universului, a lumii, prin depăşirea unor dificultăți de 
ordin tehnic. 

Dacă până în 1950 convingerea dominantă a specialiştilor fizicii microparticulelor a fost aceea 
a existenței a patru tipuri (protoni, neutroni, electroni şi neutrini) între care acţionează cele patru forte 
elementare (gravitațională, electromagnetică, nucleară slabă şi nucleară tare), începând din 1952, 
odată cu experiențele lui E.Fermi şi colaboratorii, s-a conturat concepția că hadronii (protonii şi 
neutronii) sunt compuşi din entități mai simple, elementare denumite „cuarquri“. Ipoteza cuarqurilor 
a fost avansată în 1963, din partea lui M.Gell’Mann şi a lui G.Zweig. Cuarqurile sunt grupul 
»spinului unitar“ SU(3), reprezentarea fundamentală de simetrie; au o sarcină de —1/3 sau 2/3 din 
sarcina electronului, 3 cuarquri compun un barion, iar cuarqurile şi anticuarqurile compun mezoni. 
Forţele dintre cuarquri, care asigură stabilitatea hadronilor, sunt legate de particule virtuale, numite 
„gluoni“ (au impuls, dar nu şi sarcină electrică) $. 

Deocamdată cuarqurile sunt un model matematic, fără confirmare experimentală. Se discută 
mult dacă şi cum pot experimentele să pună cuarqurile în evidență, dacă acestea sunt într-adevăr 


particule elementare în sensul tare al termenului, acela de „constituenți ultimi ai materiei“. Sub 

aspect strict teoretic, explicarea reactiilor hadronilor nu se poate dispensa de ipoteza cuarqurilor — 
partea pozitiva irefutabila a acesteia. 

Cuarqurile sunt purtătoarele a cel putin trei sarcini (culoarea, savoarea si numărul 
familiei). Paralel cu teoria electroslabă SU(2).U(1) există o teorie de câmp de etalonare a interactiilor 
tari ale cuarqurilor, cromodinamica cuantică, ce etaloneaza culorile (roşu, galben, albastru). 
Probabil, cromodinamica cuantică este capabilă de confinarea cuarqurilor şi gluonilor. Nici numărul 
familiilor (3) nu este riguros determinat în prezent. 

Imposibilitatea izolării experimentale a cuarqurilor a primit, în principal, două explicaţii. Una 
a formulat-o creatorul teoriei, Gell'Mann. La depăşirea diametrului protonului, forțele de atracţie 
dintre cuarquri nu scad odată cu creşterea distanței; acestea rămân „prizoniere“ în interiorul 
nucleonilor. Experimentele vor rămâne deci inoperante în fata situației de acum. Cealaltă explicaţie, 
cu mult mai ridicate, cuarqurile ar putea fi eliberate; este nevoie de acceleratoare de particule mult 
mai puternice (problemă tehnică). 

Vii discuţii se poartă şi pe tema elementaritatii cuarqurilor, cu argumente diferite. Depinde 
foarte mult de ceea ce se înțelege prin „elementar“ sau „fundamental“. Dacă se înțelege „lipsa 
manifestărilor de structură în experiențe de împrăştiere“, atunci cuarqurile sunt particule 
fundamentale sau elementare. Spre această acceptiune înclină fizicieni ca A.Salam, afirmând 
explicit că, dacă cuarqurile există, ele sunt adevărata materie fundamentală, particulele 
elementare. Numărul mare de câmpuri elementare al grupului de familie SU(5) şi de trib SU(11), ori 
SU(10) şi SU(22) arată încă că sunt posibile entităţi mai elementare, cărora li s-au dat variate nume 
(,,pre-cuarquri“,,,preoni“,,,pre-preoni“, etc.) şi de care nu se poate face abstracţie “Un rol foarte 
important in deciderea valabilitatii modelului matematic al cuarqurilor îl are experimentul, întrucât 
teoriile de spin unitar şi simetrie nu se verifică până la capăt în absenţa entităților fizice reale. 

Dacă examinăm şi un alt sens al termenului de „elementar“ sau „fundamental“, acela de 
„constituent ultim al lumii materiale“, situația e cu totul alta. Filosofic, materia are diferite niveluri de 
organizare, iar o particulă elementară este constituentul cel mai simplu al nivelului respectiv, însă nu 
ultimul element al materiei. 

Fizicienii teoreticieni respectă cel mai adesea în mod tacit postulatul de mai sus, deductibil 
din afirmațiile pe care le-au făcut în numeroase ocazii, exprimând prudenta in fata necunoscutului şi 
actual inaccesibilului, şi deschiderea față de surprizele pe care viitorul le poate aduce cu sine. 
Gell' Mann crede că natura nu a ales calea de a determina cuarqurile drept ultimii săi constituenți. Un 
alt fizician, Feynman, lasă problema deschisă, în eventualitatea ca generaţia următoare de savanţi, 
aplicând cu succes ipoteza atomistă, să descopere constituenți ai materiei şi mai simpli decât 
cuarqurile şi gluonii. Şi H.Fritzsch rămâne în expectativa, formulând alternativa: fie cuarqurile sunt 

compuse din alte particule şi mai simple (,,subcuarquri“, „stratoni“, „peroni“, „haploni“, etc.) şi 
atunci structura materiei este de o complexitate inepuizabilă, neputându-se întrevedea sfârşitul 
drumului cunoaşterii constituentilor ultimi, fie cuarqurile sunt particule elementare în sensul strict al 
termenului, şi ne aflăm în pragul elaborării unei teorii definitive a fizicii, sinteza mult visată a acestei 
ştiinţe. Oricum, trebuie să rămânem receptivi la ambele posibilități a 

Fondul de idei comun, împărtăşit de majoritatea specialiştilor, are ca supozitie ipoteza sau 
strategia atomistă. Teoria de unificare a structurilor materiei apelează la conceptul fundamental de 
„particulă elementară“ *. Particulele şi câmpul sunt aspecte ale realității fizice, între care există o 
stare permanentă de acţiuni reciproce, stări fizice ale materiei microcosmosului. Teoria cuantificată a 
câmpului va sintetiza teoria relativității şi mecanica cuantică, câmpul gravitațional şi cel 
electromagnetic, fie ca pe nişte câmpuri comune ale aceleiaşi geometrii, fie ca pe un câmp unic, 
nedecompozabil. 

O poziţie extremă şi singulară întrucâtva a avut W.Heisenberg, prin critica făcută în ultimele 
sale scrieri (mai ales Tradiţia în ştiinţă) strategiei atomiste şi ipotezei cuarqurilor. Critica sa este una 
filosofică şi pleacă de la presupozitii de principiu, nu de la argumente tehnice (ca Weisskopf, de 
exemplu). Heinsenberg a susținut în ultima parte a vieţii sale un proiect ştiinţific fundamental de 
derivare a proprietăților particulelor elementare din ecuaţiile unei teorii unitare a câmpului, pe care a 
numit-o „ecuaţia lumii“. Din ecuaţii care descriu proprietățile câmpului material urmau să fie deduse 
matematic particulele elementare şi relaţiile fizice ale lumii în general. Aparent, programul său este 
identic cu cel propus odinioară de Einstein. Deosebirile esenţiale se manifestă mai ales la nivelul 
teoriei privilegiate de fiecare din cei doi mari fizicieni pentru unificare: teoria generalizată a 
relativităţii (Einstein), teoria cuantică a câmpului (Heisenberg). 

Heisenberg s-a raportat şi de această dată — asemenea altor împrejurări în care a interpretat 
mecanica cuantică — la filosofia tradițională, pentru termeni de comparaţie şi analogii cu doctrina 
atomistă, respectiv cu doctrina sa (s-o numim non-atomistă). A denumit-o pe prima ,,democriteana“, 
iar pe ultima „platonistă“, în spiritul a două modele sau structuri explicative fundamentale pentru 
strategii de cercetare distincte şi rivale în fizica particulelor elementare. Prima perspectivă, cea 
democriteană, reduce ceea ce este complicat la ceva mai simplu, acceptă predominanta substanței 
discontinue (particulele), deci a materiei. Ea se îndreaptă spre determinarea constituentilor ultimi ai 
structurii substanţei, procedând inductiv. A doua, cea platonistă, păstrează şi sporeşte complexitatea, 
acceptă predominanta substratului continuu (câmpul material), a energiei, nu este de acord cu o 
„explicaţie ultimă“ prin particulele elementare, ci se întreabă asupra unui „de ce“ profund, care 
permite să fie descoperirile experimentale tocmai cele care sunt şi nu altele, prin procedeul deductiv. 


Subtextual, poziția democriteană e considerată naivă, necritică, în timp ce a doua e critică şi reflexivă. 

Pretentia lui Heisenberg este că critica întreprinsă de el se întemeiază pe date experimentale. 
Experimentele de generare a unor noi particule, in care se conservă energia, sarcina electrică şi 
numărul lor, interpretate dinamic relativist, ar releva lipsa de sens a distinctiei dintre particule 
elementare şi particule compuse. Numai durata de viaţă a particulelor diferă, nu şi gradul lor de 
elementaritate. Ceea ce numim „particule elementare“ sunt stări staționare ale unei materii continue, 
similare stărilor staționare ale unui atom sau molecule. Or, stările staţionare ale unui atom sau 
molecule au şi ele o durată de viata definită. 

Explicaţia dată de Heisenberg se înscrie în aria conceptului de dynamis, central în lucrările 
din a doua parte a vieții sale. Materia-dynamis dezvăluie multitudinea de particule cunoscute ca stări 
echiprobabile ale sale, cu acelaşi grad de elementaritate. Numai o teorie unitară a câmpului poate 
unifica lumea fizică, prin deducerea acesteia din proprietăţile de simetrie ale ecuațiilor. Nu este greu 
de observat că punctul de vedere al fizicianului german, denumit de el „platonist“, nu e simplă 
alternativă la punctul de vedere,,democritean“, ci chiar răsturnarea celui din urmă. ,,Democriteenti“ 
intenționează o inducţie de la existența unei particule la existența mai multor particule, apoi în final, 
la toate particulele cunoscute şi existente, cu rezultatul marii unificări. „Platoniştii“ consideră eronată 
tentativa şi vor să deducă din ecuațiile matematice ale teoriei descoperite pur formal, diversitatea 
lumii fizice a experimentului. Sunt incriminate aşadar două cunoscute procedee logice: inducția şi 
deductia. Nici unul din ele nu este unic, necesar şi suficient în cunoaşterea ştiinţifică. Ele se 
completează reciproc în funcţie de necesitatea trecerilor de la concret la abstract şi invers, prin trepte 
intermediare de abstracție şi concretitudine date de puncte de referință anumite. Nu există vreun 
procedeu unic, standard, de cunoaştere, descoperire şi testare experimentală. 

Sub aspectul teoriei pe care Heisenberg o vedea unica în stare a explica întreaga diversitate a 
realului — teoria cuantică a câmpului — s-a adus aceeaşi obiectie ca în cazul lui Einstein, la timpul său. 
Mecanica cuantică nu este suficientă pentru marea unificare. Crezul intim al lui Heisenberg, ca şi cel 
al lui Einstein, vine desigur dintr-o situație a trecutului, determinantă pentru formarea lui intelectuală. 
Se pune însă întrebarea: poate fi considerată o anumită situaţie a trecutului suficientă pentru 
invocarea ei în prezent sau într-un viitor oarecare, în cazul revoluțiilor în ştiinţă? Intreaga istorie a 
ştiinţei, în particular a fizicii, ne răspunde negativ. Revenirea la stări ale trecutului şi ancorarea în ele 
este pentru ştiinţă (şi nu numai pentru ea) un semn de stagnare, uneori chiar de regres. Dacă un savant 
de talie mondială, cu contribuții de excepție la evoluția ştiinţei căreia i s-a consacrat, preferă sub 
presiunea afectivității o asemenea revenire şi ancorare, comunitatea ştiinţifică va trebui, sub presiunea 
noilor realități, să meargă mai departe. Acesta e şi cazul în discuţie. Apelul pe care Heisenberg l-a 
făcut tinerei generaţii de cercetători de a urma calea trasată de el a rămas fără ecou, atât la nivelul 
filosofiei fizicii, cât şi la cel al cercetărilor experimentale. S-ar putea spune că încercarea sa de 


extrapolare a soluţiei din 1925-1927 la situația din 1975-1977 a fost relativ infirmată. Termenul scurs 

este încă prea scurt pentru o departajare radicală şi definitivă între o orientare sprijinită pe 
supozitiile filosofice ale unei situații fără precedent şi o alta, susținută de un ideal explicativ hrănit de 
precedente istorice. Singura probă relevantă va fi cea a timpului, dar este aproape sigur că viitorul 
previzibil nu-i va da câştig de cauză lui Heisenberg. 

În altă ordine de idei, referirea lui Heisenberg la filosofia tradițională este simbolică, nu 
iconica. El nu dorea reeditarea curentelor de gândire inspirate de Democrit sau Platon, nici nu avea în 
vedere o dispută obişnuită, de „şcoală“. Cele două filosofii erau invocate în scopul ilustrării a două 
poziţii distincte şi opuse în fizica atomică. Referirea la Democrit şi Platon viza mai ales anumite 
aspecte concret-intuitive ale celor două doctrine filosofice. „Democriteenii“ în fizică procedează prin 
dividerea atomului (contrar grecescului atomos, care înseamnă „indivizibil“) succesiv, tot mai 
profund, sperând în găsirea unei particule ultime, cu adevărat indivizibile. Aşa cum credea Democrit 
că ultimii constituenți ai materiei sunt atomii, fizicienii “democriteeni“ cred că există asemenea 
particule cu un grad sporit de elementaritate, cărora la momentul oportun le vor da nume potrivite. 
Dimpotrivă, „platoniştii“ nu-şi pun probleme de experimente empirice; dacă există particule 
elementare (lucru contestabil), ele vor putea fi deduse din proprietățile de simetrie ale ecuaţiilor 
câmpului unificat, ca structuri perfecte ale lumii materiale. Mai curând însă ele nu există, şi atunci 
perfecțiunea supremă nu poate aparține decât ecuaţiilor matematice (care seamănă cu Ideile lui 
Platon), arhetipuri perfecte, la care lumea fizică realizează o „participare“. Nu ştim dacă Heisenberg 
însuşi ar fi subscris la o atare interpretare a ideilor sale despre teoria cuantică a câmpului, dar Einstein 
a formulat la un moment dat idei asemănătoare despre rolul rațiunii şi experimentului în istoria fizicii. 
Intenția lui Heisenberg de a arăta că interpretarea sa decurge cu necesitate din experimentele de 
generare şi anihilare a particulelor, nu se susține. Ar fi inexplicabil de ce atât de multi fizicieni 
teoreticieni şi experimentatori îşi desfăşoară activitatea animați de ipoteza cuarqurilor şi 
elementaritatii. Nici lor, nici lui Heisenberg, nu li se va reproşa incompetenta sau reaua credință. Ceea 
ce-i separă sunt supozitii filosofice ireconciliabile. O parte acceptă un cadru general, dezbătând 
numai oportunitatea introducerii sau eliminării unor elemente, cealaltă contestă cadrul însuşi şi 
propune altul. Heisenberg aprecia direcția atomistă de dezvoltare a fizicii ca greşită şi propunea un 
program de cercetare pe care îl vedea mai promițător. Analog lui Einstein față de interpretarea 
mecanicii cuantice, el a crezut că o filosofie subiacentă adecvată ar putea duce fizica mai departe, 
printr-o schimbare a conceptelor fundamentale . 

Cercetarea elementaritatii microsistemelor nu este un scop în sine, ci aduce clarificări 
preţioase pentru încercările de răspuns la marile întrebări privind universul, originea şi evoluţia sa 
(microuniversul şi macrouniversul sunt ambele, zone ale realității fizice). 

O primă mare problemă este cea conceptuală: ce înţelegem prin conceptele de „univers“ şi 


„cosmologie“? Conceptul de „univers“, central cosmologiei contemporane, este unul dintre cele mai 

controversate “*, datorită multiplelor conotaţii care acoperă domeniile vieții spirituale (Ştiinţă, 
filosofie, artă, religie). Încercând să-i descopere ambiguitatile, G.Bachelard denunța ideea de univers 
ca având un rol inhibitiv pentru gândire, fiind antiteza ideii de obiect şi o pierdere de structură. Ideea 
de univers ar fi numai o transcendenta de substituire a „vidului“ experiential, o idee care contrazice 
funcţia activă a gândirii (universul ca închidere care separă gândirea de lume) *. E.R Harrison se 
referă la cosmologie ca la „ştiinţa despre univers“, într-o lucrare având acelaşi titlu (Cosmologia, 
ştiinţa Universului).În sensul discuţiei prezente, conceptul de univers îl determinăm printr-o dublă 
specificare: noțiune de referinţă a ştiinţei, în ipostaza acesteia de cosmologie a zilelor noaste. 

Cosmologia relativistă descrie un singur univers existent material ca atare, compus din entități 
asemănătoare, pentru care nici un sistem de referință nu este absolut, chiar dacă un aparat matematic 
consistent poate construi mai multe universuri teoretic posibile, cu diferite „drepturi“ la existență, 
esențe determinate ale faptului existenței (interpretările date ecuaţiilor lui Einstein în teoria scalar- 
tensor sau, cum a mai fost supranumită, „maşina de visuri“) °° Universurile teoretic-formale se 
exclud reciproc — ceea ce există şi este adevărat pentru unul, nu există şi nu este adevărat pentru altul 
(altele) -, asertiune demonstrabilă prin problema paralelelor, rezolvabilă numai in geometriile 
neeuclidiene. Telul cunoaşterii îl reprezintă depistarea modelului cel mai corect, a reprezentărilor 
adevărate, în acord cu realitatea obiectivă, pe baza unor criterii materiale şi formale, considerate 
împreună, ca sistem. Viziunea cosmologică relativistă arată că universul în care trăim (aşa-numitul 
„univers Friedmann“) este singurul univers concret-real — conform unei interpretări stricte ”'. 
Menţionăm că, dintre modelele cosmologiei relativiste, îl avem în vedere pe cel al „universului în 
expansiune“ (perfecționat de Lemaitre şi Eddington), căruia i s-a adăugat ulterior ipoteza „big Bang“ 
şi a devenit „modelul standard“ al cosmologiei actuale; nu ne vom referi decât sporadic la cosmologia 
deductivă, care conţine modelul „stării staționare“ (un rival al modelului standard), sau la 
cosmologiile neortodoxe ”. 

Acceptiuni multiple se acordă şi cosmologiei ca disciplină teoretică, conceptului de 
cosmologie. Semnificațiile variază: ştiinţa structurii la scară mare a universului (nebuloasele 
extragalactice, interacțiunile forţelor cosmice, curbura dinamică a spatiu-timpului universal etc.); 
„marea ştiinţă“ care intenționează asamblarea totalitatii cunoştinţelor umane într-o imagine a lumii, 
integrarea cunoaşterii fragmentare oferită de diferitele ştiinţe din zilele noastre; istoria tentativelor 
umane de înțelegere a universului, din cele mai vechi timpuri până în prezent. I.Pârvu optează spre 
ideea de cosmologie ca studiu al obiectelor cosmice, al constituentilor cosmici primari şi al 
expansiunii universului (originea şi evoluția stelelor şi galaxiilor, originea vieţii şi a inteligenţei); 
cosmologia-stiinta a „universului ca întreg“. Cosmologiile relativiste actuale îşi numesc ipotezele 
„modele de univers“ şi înțeleg studiul universului fizic prin extinderea teoriilor fizicii (teorii ,,locale“) 


la domeniul lumii materiale controlate informational-experimental, obiectiv. Ca în oricare ramură a 

ştiinţelor naturii, construcțiile cosmologiei necesită validarea empirică, prin raportarea la datele 
observationale (deplasarea Hubble, formarea galaxiilor, stările de singularitate, radiația cosmică de 
corp negru etc.) ©. 

Geneza şi istoria universului timpuriu au reprezentat până nu demult un teritoriu inaccesibil 
teoreticienilor, din cauza lipsei observaţiilor adecvate şi fundamentelor raţionale suficiente. Ele s-au 
acumulat mai ales în deceniul 1965-1975. S.Weinberg, unul dintre susţinătorii modelului „big Bang“, 
îi explică autoritatea prin presiunea datelor experimentale (deplasarea spre roşu, radiaţia cosmică de 
fond de 3 grade Kelvin, abundența iniţială a celor mai uşoare elemente ş.a.), arătându-se optimist 
asupra viitorului cosmologiei asigurat de modelul standard (unificarea limbajului comun de bază, 
aprecierea activităţii ştiinţifice); o teorie viitoare îşi va extrage esenţa tot din acest model **. 

Până la jumătatea anilor ‘80, scenariul modelului „big Bang“ era în linii mari următorul: în 
teoria inițială, universul a avut omogenitate şi izotropie maxime, temperatură şi densitate care tindeau 
spre valori infinite („stări de singularitate“). Printr-o explozie universală, simultană în tot spațiul, a 
început o expansiune rapidă spre starea de echilibru termic (expansiunea a început acum circa 
10000-20000 milioane ani, deci „orizontul“ actual este de 10000-20000 milioane ani 55); după circa o 
sutime de secundă, temperatura universului era de 10'! grade Celsius, materia exista sub formă de 
radiaţie (cele mai abundente particule erau electronul, pozitronul, neutrinul şi fotonul, create şi 
anihilate după perioade foarte scurte), cu o impuritate de protoni şi neutroni în proporţie de 1:10? 
(cantități conservate: sarcina electrică, numărul barionic şi numărul leptonic °°) Până la sfârşitul 
primelor trei minute, temperatura şi densitatea au scăzut de la 10!! grade Celsius la 10” grade Celsius, 


109 g/cm? la 10° g/cm’. Protonii si neutronii au început formarea nucleelor mai 


respectiv de la 10 
complexe (deuteriu, heliu). Energia a suferit un transfer constant de la materia-radiatie la materia- 
substanță, în intervalul cuprins între prima jumătate de oră şi câteva sute de mii de ani (cam primele 
700000 ani); densitatea a scăzut la 10% g/cm;, si a început să predomine materia sub forma 
substanței. Expansiunea a continuat, s-au format atomii de hidrogen şi heliu, neutrinii şi fotonii au 
suferit un red-shift (deplasare spre roşu a spectrului) până la radiaţia remanentă de corp negru de 3 
grade Kelvin. Plasma s-a recombinat, materia s-a condensat, alcătuind stele şi galaxii ATi 

In încercarea de extrapolare retrodictivă a consecințelor marii explozii iniţiale, modelul 
standard s-a lovit de o serie de dificultăți. Uniformitatea la scară mare a universului observabil trebuie 
admisă ca o condiţie inițială, fără explicaţie (problema orizontului). Apoi, ideea echilibrului termic 
nu poate explica omogenitatea aproape perfectă la scară mică a universului foarte timpuriu 
(problema planicitatii). In fine, modelul standard nu poate explica valoarea cuprinsă între 1 şi 2 a 
raportului dintre densitatea energiei universului şi densitatea critică (problema netezimii). Şi acestea 
sunt admise drept condiţii iniţiale °°. Alte neclaritati ale scenariului „big Bang“ sunt legate de 


dificultăţi privind explicarea stării universului în prima sutime de secundă („stările de singularitate,,), 

varietățile de metagalaxii; se apreciază ca explicaţiile necesare vor putea fi furnizate de o noua teorie 
fundamentală, care va sintetiza teoria particulelor elementare şi cosmologia (o teorie cuantică a 
gravitaţiei) ”. 

Ambiguitatile privind predicția şi explicaţia a ceea ce a avut loc înainte de prima sutime de 
secundă au fost tranşate specific de mai multe interpretări. Modelul stării staționare, de exemplu, 
ocoleşte problema originii, a „începutului“, prin postulatul că universul a fost aşa cum se observă 
acum, dintotdeauna. Dar astfel, dilema static-dinamic nu este rezolvată, ci doar amânată: admiterea 
stării staționare implică, pentru satisfacerea datelor de observaţie, ipoteza generării continue de 
materie în univers! Violarea legilor general-valabile şi admise ale fizicii, este de neevitat. 

Speculând obstacolele teoretice, unii istorici ai ştiinţei şi filosofi avansează o soluţie teistă la 
problema „începutului“. J.Charon afirmă deschis — pe urmele unui Eddington sau Jeans sau, mai 
recent, F.Capra — că, din punctul de vedere al cosmologiei secolului nostru, universul apare ca fiind 
de natură spirituală, ca propria evoluție a gândirii şi conştiinţei umane, limbaj, Cuvânt, asemenea 
Logosului divin. Evoluţia cosmologiei n-ar avea un rezultat mai clar decât dogma creştină a creaţiei 
lumii, n-ar fi mai explicită, şi deci poate fi asimilată cu aceasta °°. Soluţia teistă a mai fost susţinută şi 
de Lemaitre, unul din interpreţii ecuațiilor lui Einstein şi susţinător al modelului „universului in 
expansiune“. Or, ştiinţa nu este şi nu trebuie să fie dogmă, modelele de univers nu cer credință oarbă 
în conținutul lor, ci prudență critic-constructivă. Nici modelul „big Bang“, nici altele, nu se 
înfăţişează cu atributul infailibilitatii. Elementele de necunoscut, incertitudine, fireşti pentru orice 
cunoaştere ştiinţifică, nu trebuie absolutizate. Cosmologia relativistă, modelul standard, pot fi 
construite self-consistent, fără apel la factori externi naturii, la divinitate SI. Universul „marii 
explozii“ poate fi un univers care să fi avut anterior o infinitate de dilatări şi contractii, de explozii şi 
implozii, fără un început absolut, înainte de care să nu fi existat nimic. Problema „începutului“ 
universului este în esență aceeaşi cu a „începutului“ materiei: dacă nu se admite un „început“ absolut 
al materiei (şi avem convingerea că nu, întrucât atunci ar trebui explicat ce a fost înainte de a exista 
materia, eventual o divinitate care a creat totul din nimic, fie materia ar fi existat dintotdeauna şi 
divinitatea ar fi organizat-o numai coerent; dar nu cumva chiar şi o divinitate ar fi fost creată la rândul 
ei de ceva?, spre un regres la infinit) nu poate fi admis nici un „început“ absolut al universului fizic. 
Cele discutate aici sunt, desigur, obiectul speculatiei filosofice de mai multe secole până astăzi, dar 
ştiinţa contemporană inversează sensul interogatiei „ce a fost inainte...?“, orientându-l spre „de ce 
este ceea ce este acum, aşa cum ni se înfăţişează ?“. Modelul cosmologic standard are o mare forță 
predictivă, dar şi postdictivă : imaginea stării viitoare a universului se leagă strâns de conturarea 
conceptuală a stării sale trecute. Un univers cu o infinitate de cicluri pulsatorii anterioare ar trebui să 
aibă o altă infinitate (dacă forțăm limbajul) de cicluri, posterioare momentului în care observatori 
inteligenţi formulează o atare reflecţie (vechile cosmogonii mitice babiloniene, iraniene şi indiene ne 

prezintă un univers cu evoluţie ciclică, care la intervale regulate de timp este distrus de un gen de 
potop, pentru a fi ulterior recreat de zei; alteori zeii înşişi pier, rămânând eventual o divinitate 
supremă, care prin voință proprie declanşează un nou început al existenţei). Dar este oare universul 
fizic un perpetuum mobile care să funcționeze la nesfârşit cu aceeaşi cantitate de materie şi energie? 
Se pare că ideea creşterii entropiei la fiecare ciclu sugerează că, la un moment dat, gradul de 
dezordine al universului va fi atât de ridicat, încât va fi imposibilă apariția sistemelor structurate 
coerent, eventual cu autoorganizare, în măsură să producă observatori inteligenți. Dar, la nivelul 
actual al cosmologiei, încă nu se întrevăd soluţii categorice pe o asemenea linie. S.Weinberg lasă de 
înțeles posibilitatea infinitatii ciclurilor, în pofida ideii creşterii entropiei pe numărul de particule, 
odată cu fiecare ciclu. Nu este interzisă nici posibilitatea existenței mai multor universuri, eventual 
identice cu al nostru (sau, dimpotrivă, foarte diferite), toate în cicluri pulsatorii, unele în dilatare, în 
timp ce altele în contracție. Aceasta este o consecință logică a modelului „marii explozii“, 
necontrazisă de vreo lege fizică, şi în acord cu principiul filosofic al infinitatii lumii materiale. 

O ipoteză nouă, adițională şi perfectivă modelului „big Bang“ a fost propusă începând din 
1981. Noul model cosmologic, numit, ,,inflationar“, completează modelul standard combinat cu 
unificarea electronucleară, sugerând o expansiune exponențială a universului într-o stare simetrică 
supraîncălzită. Sunt rezolvate problemele orizontului, netezimii şi monopolurilor magnetice, însă 
scenariul inflationist este dependent de formularea teoriei supersimetriei (printr-o teorie cuantică a 
gravitaţiei) ©. 

Teoriile particulelor elementare, ipoteza cuarqurilor şi unificarea forțelor fundamentale 
contribuie hotărâtor la edificarea modelurilor de univers,,big Bang“. În universul timpuriu, cuarqurile 
se comportau ca particule libere, care fie s-au anihilat cu antiquarcuri, fie s-au integrat în protoni sau 
neutroni, pe măsura expansiunii şi răcirii universului. Universul ar fi suferit după „marea explozie“, o 
tranziție de fază (după 10% secunde), dimensiunile de simetrie internă răsucindu-se în ele însele, 
până la mărimi de 10°? centimetri (probabil spatiul-timp are 11 dimensiuni, dintre care 7 corespund 
spațiului de simetrie internă). Aceste simetrii au suferit un proces de „înghețare“ din cauza răcirii 
universului, încât astăzi nu se mai manifestă în fenomenele obişnuite şi trebuie deduse matematic 
(prin teoria de etalon a forțelor fundamentale). La 10” grade Kelvin trebuie să se fi manifestat forţele 
gravitaționale ca interactiile tari, iar la 10'° grade Kelvin s-au pierdut celelalte simetrii- 
electromagnetică, nucleară slabă şi nucleară tare. Undele gravitaționale (radiaţia gravitațională de 1 
grad Kelvin) n-au fost încă descoperite experimental, cu toate eforturile depuse. Wheeler, Schemberg 
şi Hawking au avut ideea păstrării într-un model fizico-matematic a celor patru dimensiuni spatio- 
temporale, în contextul asocierii sarcinilor electrice şi nucleare cu topologia spatiu-timp (continuul 


fiind astfel „presărat“ cu discontinuități de 10% centimetri oy: 

Perfecţionarea modelului „big Bang“ se confruntă cu problema „stărilor de singularitate“, cu 
întrebările despre existența însăşi, înainte de „marea explozie“ şi după acest moment. Ele reprezintă 
şi limitele, frontierele gândirii cosmologice de astăzi în fata „începutului“ şi „sfârşitului“ universului 
fizic. Weinberg arată caracterul deschis, cumva incert al problemei singularitatilor, prin mai multe 
posibilități: densitatea şi temperatura foarte mari, dar finite; ideea unui zero absolut al timpului 
(asemănător unui zero absolut al temperaturii), înaintea căruia cauzalitatea să-şi piardă sensul — la 
modul în care o înţelegem acum ™. 

Starea de singularitate este o stare specială de existență a universului, cu temperatura de 
circa 10”? grade Kelvin, în condiţiile unei mari cantităţi de energie liberă. În matematică şi fizică, 
singularitatile sunt soluţii speciale de ecuaţii, care descriu mărimile fizice referitoare la o anumită 
zonă de spațiu sau perioadă de timp, mărimi cu comportări bruşte (salturi, discontinuități), tinzând 
spre infinit („marea explozie“, „găurile negre“, etc.). La 10% secunde după „marea explozie“, 
particulele nu aveau încă masa de repaus; au „dobândit-o“ dupa,,ruperea spontană a simetrii“. Pe 
măsura expansiunii universului, de la dimensiuni de 10°% metri, ca urmare a răcirii materiei, forţele 
unificate se despart pe rand, iar simetriile „îngheaţă“ ©. 

Cosmologia posterioară anului 1965 s-a confruntat acut cu problema singularităților. 
Fenomenele care se produc în apropierea lor contrazic legile cunoscute ale fizicii. Cercetările unor 
astrofizicieni ca Grib, Parker, Zeldovich ş.a., atestă că în asemenea zone ale universului câmpul 
gravitațional este atât de puternic, încât perechile de particule şi antiparticule par a fi create din vid. 
Fenomenele sunt interpretabile diferit în sisteme de coordonate diferite, deoarece prin transformări 
convenabile este posibilă convertirea vacuumului în stări de n-particule; astfel însă, criteriul 
invariantei pentru realitate nu este satisfăcut. In viitor, pe baza unor modele mai apropiate de metrica 
şi topologia micro- şi macrorealitatii fizice, ştiinţa le va pătrunde complexitatea şi particularitatile, 
modificându-şi esenţial imaginea despre lume S 

Stările de singularitate pun interpretarea devenirii în timp a universului în fața unei antinomii: 
universul este finit-universul este infinit, amintind de antinomiile kantiene. Viitorul universului în 
modelul standard depinde de densitatea cosmică — dacă este mai mare decât valoarea critică, dilatarea 
va fi înlocuită la un moment dat de o contracție, iar dacă este mai mică decât valoarea critică, 
dilatarea continuă la nesfârşit. In primul caz universul este finit, în cel de-al doilea, infinit. 

Colapsul gravitational al singularitatilor observate a dus la mai multe ipoteze. Misner, Thorne 
şi Wheeler propun amânarea singularitatilor inițiale într-un trecut infinit, prin formularea legilor 
fizicii care conduc la singularitate într-un limbaj cuantic, sau formularea matematică a ecuațiilor lui 
Einstein şi reinterpretarea lor în termenii unui timp trecut infinit; apar însă noi dificultăți, legate de 
corelatia dintre sensul matematic şi cel fizic al noțiunii de timp. ,,Spatiul-capcana“ creat de colapsul 


gravitațional este privit din multiple unghiuri de vedere. Din 1975 se afirmă ipoteza transformării 

tuturor „găurilor negre“ in „găuri albe“, prin colapsul gravitational formându-se un „tunel“ (sau mai 
multe ,,tunele“) de trecere din universul nostru in alte universuri (aşa-numitul „tunel Einstein- 
Rosen“). S-a imaginat „trecerea“ întregii substanţe în spatiu-timp (,,spatiu-timpul“ în sensul de forma 
nedeterminată a materiei). 

N-au lipsit nici ideile extreme. P.Davis a formulat-o pe aceea că singularitatile şi colapsul 
gravitational ar fi „sfârşitul“ materiei, limita existenţei (la fel, F.Hoyle — universul este existența). Alți 
autori afirmă că, din contra, ne aflăm în fața limitei domeniului de aplicabilitate a conceptelor noastre 
de spaţiu şi timp. O perspectivă „neortodoxă“ a imaginat G.Ellis: „singularitatea nudă“ ca mecanism 
de reciclare a universului şi creatoare de ordine şi „vitalitate“. Modele de univers alternative 
modelului standard încearcă depăşirea antinomiilor cosmologice generate de ideea singularitatii — 
ideea cosmologiei deschise a lui Fr.Dyson (univers deschis, infinit în spațiu şi timp, inexhaustibil), 
psihologizantă, afirmă, că astfel ne putem elibera de „sentimentul claustrofobiei“ dat de ideea de 
finititudine. Ipoteze cu intenţii unificatoare se opun vechilor imagini despre univers: ipoteza 
bootstrap, după care enunţul „universul este echivalent cu o particulă subatomică“ se opune 
acceptiunii „universul=suma tuturor particulelor elementare“. Implicatiile sunt greu estimabile; ar fi 
atunci posibil ca universul cunoscut să fie numai un electron într-un alt univers, la rândul lui un 
electron ş.a.m.d. Particulele elementare (de exemplu electronii) ar fi universuri distincte în universul 
nostru. 

Dar viata şi inteligenţa (umană) ? Există principiul antropic, care dă câteva idei de concepţie 
şi studiu pentru modul în care „geneza“ şi legile de evoluţie ale universului fac posibilă viata şi 
inteligența. Interesul pentru universurile care permit existența şi manifestarea inteligenței, primeşte 
un valoros criteriu de selecţie dintre ipotezele pur formale. Apariţia şi dezvoltarea inteligenţei umane 
(omul ca mediocosmos) poate şi trebuie explicată şi cosmologic. S-au exprimat două variante ale 
principiului: una slabă (R.H.Dicke) — existenţa unor observatori în acest univers implică proprietăți 
ale sale care să le permită apariția; alta tare (B.Carter), - legile şi structura specială a universului 
trebuie să fie astfel încât, inevitabil, la un anumit moment al evoluţiei lui, să producă un observator. 
Principiul antropic oferă o strategie de cuprindere unitară, la scara globală a universului, pentru o 
reflecţie cuprinzătoare asupra unității lumii materiale . 

Actualmente se estimează că, fie numai strict matematic, luând în considerare doar condiţiile 
propice apariţiei şi dezvoltării vieţii şi inteligenței umane, numărul planetelor care să întrunească 
aceste condiții ar trebui să atingă valoarea de circa 1000! Lărgind sfera acestora — pentru că nu se ştie 
deloc precis cum pot să apară şi să se dezvolte forme de viata şi inteligență complet străine ca formă, 
structură şi funcționalitate de cea umană — astrofizicienii cad de acord asupra unui număr cuprins 
între (câteva) zeci de mii şi (câteva) milioane de planete ! Astfel încât, acceptând modelul pulsatoriu 


de univers şi considerând că în acest univers cunoscut de noi a apărut cel putin o forma de viata şi 

inteligență (a noastră, a oamenilor), principiul antropic in varianta lui tare (stricta) este verificat. 
Dimensiunile enorme ale universului cunoscut fac dificilă întâlnirea între civilizaţii — pentru actuala 
noastră civilizaţie tehnologică este deocamdată imposibil -, dar nu este exclus ca asemenea contacte 
între civilizații extraterestre să se fi realizat deja. Ele ar reprezenta pentru specia umană o 
extraordinară şansă de pătrundere în mistere nebănuite ale existenței (în ipoteza eliminării cu succes a 
oricărui risc de conflict distrugător). 

Particularitatile realității fizice în cazul singularitatilor au determinat in principal două reacții, 
distilabile din punctele de vedere expuse anterior: stările de singularitate sunt deocamdată un obstacol 
insurmontabil, dar viitorul ne va arăta căile de învingere a dificultăților de înţelegere şi teoretizare; 
stările de singularitate semnalizează un „punct terminus“ al existenţei înseşi, deci nu e cazul să ne 
întrebăm ce sunt ele şi ce se ascunde într-un intuibil „dincolo“. 

Acceptarea unui model de univers finit dar nemărginit (centru peste tot şi circumferința 
nicăieri), nu înseamnă epuizarea multitudinii de manifestări ale existenţei. În cazul în care acceptăm 
ideea: existența nu e reductibilă la univers. Câtă vreme legile naturii nu interzic diversitatea 
existenței (şi posibilitatea mai multor universuri), nu putem afirma că aceasta s-ar sfârşi undeva. Un 
model oarecare de univers este rezultatul cercetării ştiinţifice fără să contravina postulatului filosofic 
al infinitatii materiei. Trecerea teoriei ştiinţifice sau modelului ştiinţific peste limitele domeniului său 
de referință duce la erori şi unilateralități. Argumentul se regăseşte şi în spusele fizicianului 
V.A.Ambartumian: descoperirea de noi obiecte sau fenomene ale naturii, incognoscibile în sistemul 
activităţii curente de cercetare, necesită reconstrucția acestui sistem la nivel teoretic şi practic, a 
caracterului activităţii de cunoaştere, uneori până în fundamente. Discrepanta dintre ritmurile de 
creştere a numărului de descoperiri empirice şi posibilitatea explicării lor teoretice va fi mult 
micşorată printr-o teorie fundamentală a proceselor evoluţiei cosmice, cum va fi teoria fizică 
unitară, care să cuprindă fenomenele gravifice, relativiste şi cuantice, într-o unică sinteză s8, 

Scenariul evoluției universului descris de modelul standard este susceptibil de modificări, prin 
includerea unor elemente noi şi încercări teoretice originale. 

Cel mai remarcabil eveniment este fenomenul dezintegrării protonului. La durata lui de viață 
de 10”! ani, universul există sub formă de substanță. După această perioadă, conform modelului 
pulsatoriu standard, tendința generală este de dezintegrare a barionilor şi reîntoarcere la o structură de 
radiație. Universul este deci (cu şanse mari de aproximare reuşită) un univers pulsatoriu. Unii 
teoreticieni au emis ipoteza existenței unui tip de interacțiune nou, distinct de cele cunoscute. 

Ultimele observații prin detectorii cuantici numerici cu eficacitate ridicată, au evidențiat 
„goluri“ în distribuția materiei în univers (spații lipsite de galaxii vizibile), cu diametrul de câteva 
sute de milioane de ani-lumină. Ele pot fi explicate prin fluctuații in materia supradensă şi 
supraincalzita din perioada timpurie a dezvoltării universului, a cărui structură apare acum mai 

complicată. Modelarea noii situații întâmpină un paradox: fluctuațiile ar fi trebuit să schimbe 
radiaţia remanentă într-o măsură mult mai mare decât cea observată (izotropă şi omogenă). Probabil 
se impune schimbarea scării de valabilitate a principiului cosmologic. 

Măsurarea masei neutrinului în 1980 a adus consecințe de mare importanță pentru 
cosmologie. Densitatea de masă a universului poate fi mai mare decât cea critică, iar universul — 
închis. Valorile exacte depind de determinarea cu precizie a acestei mase ©’. 

„Paradis al teoreticienilor“ şi „infern al experimentalistilor“, cosmologia merită şi ea, alături 
de microfizică, atributul conferit de Bachelard, acela de domeniu al rationalitatii, când s-a referit la 
„activitatea rationalista a fizicii contemporane“ 7 Un domeniu cercetat cu asiduitate , care ascunde 
încă multe enigme. 

Impasul provizoriu în care se află acum fizica necesită un climat de continuă înnoire 
spirituală, printr-o aspirație tot mai mare spre noutate 71. Doar astfel, evoluţia ei fascinantă din 
deceniile trecute va continua pe căi abia întrezărite ale devenirii viitoare. Trecutul o recomandă drept 
paradigma actuală a ştiinţelor naturii, statut pe care îl va consolida mereu. In ea se va păstra tentativa 
transcenderii finitului, sensul cel mai profund al sublimului fiintarii umane, surprins admirabil de 
Weinberg atunci când spunea că efortul de a înţelege universul transformă omul dintr-un participant 


la o dramă şi-l face să simtă măreţia unei tragedii 7. 

1.4. Perspective filosofice actuale asupra problemei realității fizice 


Interpretarea standard a mecanicii cuantice a fost criticată sub aspect filosofic explicit şi 
sistematic de către curente de gândire constituite, cu trăsături clasice, sau de orientări în curs de 
constituire, cu intenția regândirii categoriilor filosofice tradiționale în lumina ştiinţei contemporane. 
Orientările filosofice care s-au oprit asupra problemei realităţii fizice şi conceptului său sunt 
numeroase şi cu neputinţă de cuprins în totalitate într-un spațiu restrâns. Am operat o selecţie a 


câtorva, reprezentative şi influente pentru modul de insertie în aria de referinţă a ştiinţei. 


1.4.1. „Raționalismul critic“ al lui K.R.Popper 

Filosoful austriac a apreciat situația creată în fizică de interpretarea standard şi a evaluat 
viziunea acesteia despre realitatea fizică prin distincția dintre formalismul matematic al mecanicii 
cuantice şi interpretarea ei fizică. Formalismul este unic, interpretările sunt multiple. Interpretarea 
standard nu decurge cu necesitate din acest formalism şi baza sa experimentală, ci e rezultatul 
influenţei subiectivismului şi pozitivismului asupra Şcolii de la Copenhaga, a unor confuzii de ordin 
filosofic elementar. Din asemenea confuzii au rezultat consideraţii privind dualismul undă-corpuscul 
şi reconsiderarea conceptului de realitate fizică, a condițiilor generale ale descrierii teoretice. 

Un alt plan de demarcaţie stabilit de Popper este acela dintre ştiinţa fizicii şi epistemologia 
fizicii. Fizicienii Şcolii de la Copenhaga au creat o teorie de o profunzime şi o valoare indiscutabile, 
dar au comis erori filosofice elementare, ignorând această distincție. Au ajuns la o interpretare 
subiectivă a probabilității, în final la subiectivism şi antirealism. Ideile lor au avut succes datorită 
prestigiului ştiinţific al acelora care le-au susţinut şi eşecului unor proiecte de cercetare rivale (teoria 
unitară a câmpului, teoriile cu parametri ascunşi). O asemenea mentalitate trebuie schimbată printr-o 
interpretare obiectivă, care să elimine referirile teoriei la observator şi insuficiența informaţiilor 
noastre despre stările microparticulelor, să restabilească concepţia realistă, singura benefică pentru 
filosofia cunoaşterii şi progresul teoriilor fizicii 7. 

Prima etapă a polemicii lui Popper cu interpretarea standard a mecanicii cuantice a durat din 
1934 în 1950, având ca nucleu ideile din celebra Logica cercetării 7. Este utilizată interpretarea 
„frecvențială“ sau „statistică“ a probabilității (Venn, von Mises), caracterizând enunturile 
probabilistice ale mecanicii cuantice drept enunturi de probabilitate „formaliste“, enunturi care 
atribuie o anumită probabilitate unui eveniment singular sau unui eveniment singular dintr-o clasă 
determinată de evenimente. Mecanica cuantică formulează ipoteze despre frecvenţe ale producerii 


fenomenelor fizice, din care deduce predicții despre aceste frecvențe. Popper exclude ca neintemeiata 

posibilitatea unor modificări în situația de cunoaştere din fizică şi crede posibilă explicarea 
caracterului probabilistic al enunturilor teoriei cuantice prin efectele de „dispersie statistică“ ce 
intervin în experienţele asupra microsistemelor 7. Concluziile sunt grupate în câteva teze: relațiile de 
incertitudine ale lui Heisenberg sunt enunturi de probabilitate „formaliste“ şi trebuie interpretate 
statistic (Popper le numeşte „relații statistice de imprastiere“); sunt posibile măsurători mai precise; 
limitele de precizie sunt o ipoteză adițională; această ipoteză adițională se află în contradicție cu 
formulele mecanicii cuantice interpretate statistic ’°. Relaţiile de incertitudine sunt simple interdicții 
Schrödinger şi trebuie reinterpretate statistic. Impotriva interpretării standard, Popper invocă 
Experimentul E.P.R. Realitatea fizică este deci o multitudine de dispersii statistice ale 
microobiectelor. 

După 1950, Popper lărgeşte baza logico-filosofică a argumentelor, prin înţelegerea 
probabilității ca tendinţă de realizare. Noi scrieri ale lui (mai ales cel de-al doilea volum din 
Postscriptumul la Logica cercetării, apărut în 1982) desfăşoară acest punct de vedere până în anii 
din urmă. 

Funcţia de probabilitate din mecanica cuantică este o expresie a tendinței de realizare (valabil 
pentru diferitele stări ale microparticulei), în funcţie de caracteristicile angrenajului experimental. 
Schimbarea acestuia duce la schimbarea distribuţiei probabilităților; în general, probabilitățile depind 
de condițiile experimentale. Undele reprezintă matematic tendințele de realizare sau tendințele 
microparticulelor de a avea stări definite (proprietăți dispozitionale ale situaţiei fizice). Discutia 
despre dualismul undă-corpuscul devine superfluă; electronul este o particulă, un corpuscul, iar unda 
exprimă distribuţia probabilităților diferitelor caracteristici de stare ale acestui corpuscul. Modificarea 
dispozitivelor experimentale face posibilă testarea tendințelor de realizare 77. Realitatea fizică este 
acum o multitudine de tendinţe de realizare ale caracteristicilor microparticulelor. 

Ceea ce frapează în reproşurile adresate de către Popper interpretării standard este reluarea — 
chiar dacă într-o forma sublimată metodologic şi adaptată unei alte zone de interogatii teoretice -, în 
esență a unui argument fundamental al pozitivismului logic. Anume, pozitivismul logic declarase 
filosofia ca un rezultat al neînțelegerilor privind anumiţi termeni ai limbajului. Popper consideră 
interpretarea standard ca fiind rezultatul unor confuzii de terminologie filosofică. Am putea interpreta 
analogia ca pe o pură întâmplare? Pentru schitarea elementelor unui răspuns se cuvin câteva 
observaţii. Mai întâi, interpretarea standard nu s-a constituit într-un interval de timp scurt, ci ideile 
sale de bază au prins contur treptat, pe măsura elucidării fenomenelor cuantice. Cu alte cuvinte, e 
obligatoriu să se tina seama şi de geneză, nu numai de constituire, presupozitie epistemologică şi 
metodologică pe care Popper a respins-o constant, începând cu Logica cercetării (unde se dă un 


puternic atac psihologismului) şi culminând cu foarte cunoscutul său experiment imaginar al celor 

trei „lumi“, unde critică susţinut epistemologia tradițională, tot pe temeiul unui presupus psihologism 
funciar. Este adevărat, evoluţia interpretării standard nu a fost lipsită de sinuozitati şi contradicții, cu 
deosebire pe latura propriu-zis filosofică (implicită, întrucât nici Bohr, nici Heisenberg sau Born nu 
au aderat la vreo doctrină sau la vreun sistem filosofic tradițional, cunoscut, probabil de teamă față de 
efectele nefaste ale „filosofiei de catedră“), încât întâlnim idei sau raționamente care înclină spre 
idealism semantic şi subiectivism, nuanţe pozitiviste, dar şi — mai târziu, după închegarea nucleului 
interpretativ — opțiuni spre realism operational şi rationalism dialectic. Este vădit că hermeneuticii 
severe a „raționalismului critic“ al lui K.Popper i-a scăpat un asemenea registru multicolor, cu note 
disonante unui diapazon pre-constituit. 

Până acum s-a reliefat foarte mult din partea exegezei filosofiei contemporane influenţa 
considerabilă a lui Popper asupra neopozitivismului, mai ales asupra lui Carnap, influență căreia i se 
datorează cunoscute lucrări ale Cercului vienez. Dar aproape nimeni (ca o excepţie o remarcabilă 
monografie a lui J.F.Mahlerbe °) n-a remarcat retroactiunea ideatică: de la pozitivismul logic la 
Popper. Este un fapt de cunoaştere curentă în istoriografia filosofiei că, în cazul unor gânditori de 
anvergură, contemporani, care efectuează un schimb reciproc de idei în scopul clarificării şi 
consolidării construcţiilor ideatice, nu se poate să nu apară şi influențe reciproce. Dacă ipoteza 
noastră este corectă, atunci influența clară a neopozitivismului asupra lui Popper apare în remarcile 
sale despre interpretarea standard. Poate că filosoful austriac n-ar accepta o atare sugestie din partea 
vreunui exeget, care să-l situeze, fie şi într-o problemă particulară, atât de aproape de un curent pe 


care l-a combătut cu argumente şi vehementa demne de invidiat. 


1.4.2. „Realismul critic“ al lui M.Bunge 

Eforturile de interpretare teoretico-filosofică a mecanicii cuantice şi fizicii contemporane în 
general, caracterizează şi lucrările lui M.Bunge (mai ales după 1965, reprezentativă fiind Filosofia 
fizicii). El pledează pentru înscrierea temei realităţii fizice într-o elaborare sistematică a metodologiei 
şi semanticii ştiinţei, cu convingerea că numai logica, semantica, epistemologia şi metodologia pot 
spulbera „ceața“ interpretării standard. Aprecierea interpretării standard pleacă de la o distincție de 
natură epistemologico-semantică: referința teoriei fizice, respectiv testarea ei (la fel e privită 
problema invariantei: are în vedere nu semnificaţia fizică — factuala -, ci universalitatea adevărului 
propozitiilor — independența de sistemul de referință; ecuațiile fundamentale trebuie să satisfacă 
ultima condiţie, iar soluţiile lor pe prima, pentru a putea fi testate °). Interpretarea Şcolii de la 
Copenhaga le confundă, transformând teoria cuantelor într-o „teorie psihofizică“, subiectivistă 
(apelul la observator, observabile, probabilitate subiectivă, etc.), ceea ce contravine statutului 


ştiinţific al fizicii. Elementele de subiectivism trebuie înlăturate, fiindcă fizica vizează obiecte fizice 

şi nu stări psihice, şi e necesară o întemeiere logică riguroasă a interpretării teoriilor sale, a 
simbolurilor cu care acestea operează şi pe care le presupun. Zona onticului la care se referă un 
construct este referentul acestuia, clasa lui de referinţă, iar asemenea referințe ale teoriilor fizicii la 
lucruri sunt denumite „expresii-obiect fizic“. O interpretare corectă a simbolurilor unei teorii 
ştiinţifice trebuie să satisfacă cerințele univocitatii, completitudinii, deductibilitatii în sistem şi 
interexprimabilitatii sintactico-semantice, preferabilă fiind o interpretare strictă sau/şi completa, 
sau strictă şi partial pragmatică — atribuirea unui singur obiect constructului pentru fiecare simbol 
neformal şi eventual referința parțială la subiecţi cognitivi şi/sau stările lor mentale. Distincția dintre 
referent şi referință (sugerată de teoria sintetică a semnificației a lui Bunge) este un fundament 
logico-semantic solid al statutului şi scopurilor cunoaşterii în fizica contemporană. In calitate de 
entitate fizică la care se referă expresiile limbajului cognitiv, referentul este realitatea obiectivă. 
Realitatea fizică este rezultatul referintei, ca funcție de corespondenţă de la constructe la lucruri sau 
stări de fapt, de la predicate si propoziţii la mulţimi de indivizi . Funcţia de corespondenţă se 
realizează prin extragerea unui conţinut informaţional de către teoriile fizicii din domeniul ontic 
investigat, instituindu-se un anumit sens, anumite relaţii logice interpropozitionale între enunturile 
sistemului conceptual. Schimbarea în timp a conţinutului informațional determină schimbarea 
sensului, şi totodată a referintei. 

Referentul teoriei fizice îl reprezintă sistemele fizice în mod posibil autonome, pe care le 
putem privi la nivel microscopic drept structuri polivalente, cărora prin intervenţiile observationale li 
se „atribuie“ un orizont de realitate. Constituirea progresivă a unor asemenea orizonturi sau niveluri 
de realitate este însuşi mersul cunoaşterii în cadrul teoriilor fizicii şi ştiinţei în general. 

Reorganizarea logică a teoriei permite axiomatizarea ei. Bunge conturează o posibilă 
axiomatică a viziunii filosofice realiste în fizică: vizează un sistem fizic idealizat; informează despre 
evenimente fizice; cuprinde probabilitati de tranziție ce pot fi verificate prin observarea frecvenţelor 
evenimentelor externe; este testabilă într-un laborator fizic. Obiectul teoriei cuantice nu este rezultatul 
măsurătorilor; diferenţierea semantică operată între fizica teoretică şi fizica experimentală, între 
mulțimile de enunturi care contin simboluri şi mulțimile de aranjamente experimentale care 
manipulează obiecte, duce la o abordare adecvată a teoriei măsurării şi metodei experimentale: orice 
teorie detaliată a măsurării unei mărimi fizice pretinde atât un număr de teorii generale, cât şi un 
model determinat al echipamentului experimental; experimentul presupune realismul şi îl confirmă, 
testează ipoteze teoretice cu privire la existența obiectelor fizice. Bunge enunţă tezele generale ale 
realismului critic: există lucruri în sine, obiecte a căror existență nu depinde de gândirea noastră; 
lucrurile în sine sunt cognoscibile parțial şi prin aproximări succesive; cunoaşterea lor poate fi 
realizată unitar, prin corelatia dintre teorie şi experiment; această cunoaştere este ipotetică şi deci 


corigibilă, indirectă şi simbolică; distorsiunea lucrurilor prin cunoaşterea ştiinţifică este inevitabilă E 

Daca fizicianul şi filosoful argentinian rămâne pe poziţiile standardelor clasice de descriere în 
fizică, în schimb el contestă supoziţia că este indispensabilă utilizarea conceptelor clasice. Numai 
concepte neclasice pot da seama de clasa de referință a teoriei cuantelor, formată din obiecte sui- 
generis (numite,,cuantoni“ sau „heisenbergoni“ în limbajul realismului critic), ce nu sunt propriu-zis 
nici unde, nici corpusculi în sens clasic, deci nu au nici poziție sau impuls în sens clasic. Obiectele 
cuantice seamănă doar, în funcție de aranjamentul experimental, fie cu particulele, fie cu câmpul. 
Relaţiile de incertitudine ale lui Heisenberg sunt interpretate uzual, cu supoziţia tacită că 
microobiectele sunt punctiforme, ceea ce statuează o exagerare. Realismul critic consideră 
proprietățile cuantice drept latente sau potenţiale, devenind manifeste în mod clasic printr-o 
intervenţie din exterior, menită să micşoreze valoarea distribuţiei de probabilitate determinată. 

Bunge dezvoltă o concepție posibilistă asupra realităţii fizice, invocând un model de calcul 
probabilist, obiectiv (probabilitatea ca măsură a dispozitiei obiective a unui lucru de a se manifesta 
într-un anumit mod), pentru o interpretare realistă, obiectivă, coerentă cu formalismul matematic şi 
aplicaţiile experimentale =, 

Soluţia logic-ontologică a realismului său critic are ca presupozitie explicită ideea ca 
idealismul a încurcat şi compromis drumul teoriilor fizicii către referentul real, încât este nevoie de o 
reformulare radicală a tezelor materialismului în interpretarea fenomenelor fizice, mai presus de 
simple consolidări (ghicim aici o evidentă tentă programatică). Însă, din acest punct de vedere, 


nominalismul epistemologic în conceperea relației teorie-obiect fizic rămâne totuşi un impediment. 


1.4.3. „Neoraţionalismul dialectic“ al lui F.Gonseth 

Principiul complementaritatii în interpretarea standard a reținut atenția epistemologului 
elveţian încă din vremea începuturilor polemicii Şcolii de la Copenhaga cu criticii săi 55. Cu toată 
noutatea şi extrema ei complexitate, fizica secolului nostru obligă la regândirea conceptelor 
fundamentale, printre care şi conceptul de realitate. 

Realitatea nu este dată într-o cunoaştere încheiată, ci se dezvăluie printr-o succesiune de 
structuri şi niveluri ale cunoaşterii. „Orizonturile de realitate“ corespund unor „orizonturi de 
cunoaştere“. Gonseth identifică pentru tema realităţii trei orizonturi: al cunoaşterii naturale, al 
fizicii clasice şi al fizicii cuantice. 

Problema principală este aceea a raporturilor dintre nivelurile succesive de realitate. Obiectul 
fizicii clasice — mai exact orizontul ei — este o extensie omogenă şi o perfecţionare teoretică a 
orizontului natural; el joacă rolul de orizont „aparent“ pentru orizontul cuantic. Ideea de 
complementaritate intervine în specificarea modului de manifestare în orizontul superficial a 
obiectelor unui orizont profund. Fenomenul care se petrece la nivelul unui orizont profund poate fi 

cunoscut experimental prin reflectarea lui la nivelul unui orizont superficial, iar complementaritatea 
indica relatia dintre manifestarile fenomenologice ale proceselor din orizontul profund. Daca 
corpusculul şi unda sunt entități diferite şi contradictorii in orizontul fizicii clasice, ele sunt 
complementare ca „urme, ale unui orizont profund — modalități diferite de manifestare ale 
microobiectelor în condiții experimentale mutual exclusive. Opoziţiile polare se transforma în 
opoziții complementare. Fenomenologicul recesiv devine structural dominant şi invers; între ele se 
realizează „treceri“ reciproce. 

Amintitele orizonturi de realitate sunt indisolubil legate de evoluția ştiinţei, de diacronia 
istorică a cunoaşterii ştiinţifice. Dacă suntem de acord cu Blaga în identificarea a trei mari paradigme 
de ştiinţă (antic-aristotelică, galileo-newtoniană şi cuantic-relativistă), atunci vom admite ca 
fiecare dintre ele a cuprins un anumit stil de cercetare ştiinţifică, o modalitate specifica de rezolvare a 
problemelor **. Dacă Aristotel intenționa să elaboreze o metafizică descriptivă prin intermediul căreia 
să poată fi deduse toate procesele observabile în lume, Galilei şi Newton au fundamentat explicația 
diferential-cauzala (exprimabilă optim pe plan ştiinţific prin calculul diferenţial şi integral), iar acum, 
teoreticienii mecanicii cuantice şi relativităţii urmăresc unificarea interacțiunilor fundamentale. Intr- 
un fel, fizica contemporană duce mai departe un străvechi ideal de mathesis universalis, pe care vrea 
să-l realizeze în temeiul unei teorii unitare a câmpului, ce ar subsuma toate tipurile de interacțiuni 
cunoscute, manifeste într-o formă geometrică specifică a universului. „Teoriile închise“ sunt incluse 
în noi teorii, mai cuprinzătoare, care le consideră perspective preliminare şi aproximări prime 55. 

După Gonseth, ideea complementaritatii are o valoare metodologica: polaritatile conceptuale 
ne vor sugera posibilitatea teoretică a unui orizont de realitate în care să fie tratate ca aspecte 
complementare. Gânditorul elveţian corelează nivelurile de realitate şi cunoaştere cu orizonturile 
intervenției şi acţiunii eficiente umane asupra naturii, deschizând perspectiva judecarii corelatiei 
structurale cunoastere-realitate prin criteriul practicii, al acţiunii umane asupra existenţei 5. 

Discutia despre orizonturile ontice şi orizonturile epistemice nu poate evita sesizarea 
necesităţii anumitor nuantari. Astfel, dacă tipologia paradigmatica propusă de Blaga tinde sa 
sublinieze excesiv continuitatea dintre ştiinţa galileo-newtoniană şi cea cuantic-relativistă, în dauna 
aspectelor de discontinuitate, tipologia lui Gonseth estompeaza diferenţele dintre cunoaşterea 
naturală şi cunoaşterea din perspectiva fizicii clasice. In caz că admitem numai deosebiri functional- 
graduale, nu şi structural-calitative între cele două, riscăm contradicții cu conținutul unor numeroase 


reflecții metateoretice aparținând multor savanți de prestigiu. 


Punctul comun al discuțiilor despre conceptul de realitate fizică e modalitatea de înțelegere 
(tacită sau explicită) a clasei sale de referință ca fiind realitatea cercetată de teoriile fizicii, obiectul 


acestor teorii. Toate orientările metateoretice, epistemologice, filosofice care au sesizat caracterul 

inedit, neclasic al fizicii secolului nostru, inaugurat de mecanica cuantică, cad aici de acord. Altele, 
ataşate organic idealurilor clasice, contestă distincția şi specificitatea conceptului de realitate fizică, 
considerând-o pe aceasta din urmă — ca în fizica clasică — identică cu realitatea obiectivă în general. 
Nu este însă mai puţin adevărat că, poate mai importantă decât opţiunea în sine spre un argument sau 
altul, este conştientizarea ei şi a presupozitiilor ce o animă, explicitarea lor detaliată şi comunicarea 


eficientă, în scopul dezbaterii rationale, ca „filtru“ al adevărului. 
3 5 J 

filosofului analist al ştiinţei, în Privire filosofică asupra rationalitatii ştiinţei, Editura 

Academiei R.S.R., Bucuresti, 1983, pp.89-90: „Teoreticianul preocupat să dezvăluie 

raționalitatea devenirii istorice concrete este supus in permanență tensiunii pe care o generează 
inevitabil două cerințe în egală măsură legitime şi în acelaşi timp greu de armonizat ale 
întreprinderii sale: pe de o parte, fidelitatea fata de faptele istorice, pe de altă parte, rigoarea, 
coerenţa, simplitatea şi puterea de unificare a reconstrucției teoretice. Atât istoricul cu preocupări 
filosofice, cât şi filosoful analist care încearcă să elaboreze o teorie sistematică asupra dezvoltării 
istorice a cunoaşterii ştiinţifice sunt conştienţi că problema lor este realizarea unui echilibru 
optim între exigente de ordin istoric şi de ordin logic. In principiu, ei vor fi de acord că o 
reprezentare teoretică satisfăcătoare asupra mişcării istorice a cunoaşterii şi a rationalitatii 
ştiinţifice va trebui să cuprindă şi să explice cât mai multe fapte şi regularitati dezvăluite de 
cercetarea istorică, făcând apel la un număr cât mai mic de concepte şi corelaţii conceptuale, 
formulate cât mai precis. In practică însă balanţa se va apleca în direcţii diferite; problema 
teoreticianului cu interese istorice va fi ce grad de pierdere în simplitate, rigoare şi putere de 
cuprindere a sintezei teoretice poate fi tolerat pentru a obţine o reprezentare adecvată a tuturor 
faptelor semnificative din punct de vedere istoric; problema filosofului analist al ştiinţei va fi, 
dimpotrivă, să evalueze cât de departe poate merge în eliminarea faptelor istorice pentru ca 
reconstrucția sistematică pe care o urmăreşte să nu fie lipsită de conţinut istoric. Nu este deci de 
mirare că teoreticianul condus de interese istorice şi filosoful analist produc, în cele din urmă, 
construcții teoretice de niveluri diferite“. 

Vezi M.E.Omeleanovski, op.cit., p.101. La p.100 se propun termenii de „realitate abstractă“ şi 
„realitate empirică“. 

Vezi de ex. F.Gonseth, Problema limbajului şi deschiderea la experiență, in 
Epistemologie.Orientări contemporane, p.61-68; G.Bachelard, O critica preliminară a 
conceptului de frontieră epistemologică, în ibidem, p.26-32. 

I.Pârvu, Existenţă şi realitate în ştiinţă şi filosofie, pp.42-43 

Ibidem, pp.30 

Ibidem, pp.28-29 

Vezi în acest sens studiile lui A.Botez, Raţionalitatea ştiinţei — acceptiuni istorice şi 
contemporane, respectiv C.Dan, Dialectica rationalitatii ştiinţei, în Privire filosofică asupra 
rationalitatii ştiinţei. In studiul citat din volum, M.Flonta operează o delimitare conceptuală 
revelatoare in zona rationalitatii ştiinţei: „Expresia raționalitate ştiinţifică circulă cu diferite 
înţelesuri în literatura filosofică contemporană. De cele mai multe ori nu stipulatiile explicite ci 
contextul este cel care ne indică sensul ei. In cele ce urmează, sintagma raționalitate ştiinţifică 
va fi utilizată ca o prescurtare comodă pentru desemnarea unor demersuri şi proceduri 


caracteristice în primul rând disciplinelor ştiinţifice cu un grad relativ înalt de maturitate, care 

conferă rezultatelor cercetării acea obiectivitate şi valoare de cunoaştere eminenta ce distinge 
ştiinţa şi o ridică deasupra altor specii de cunoaştere. Rationalitatea ştiinţifică se exprimă deci în 
anumite trăsături şi condiţii ale constituirii, selecției şi întemeierii conceptelor şi ideilor 
disciplinelor ştiinţifice, recunoscute ca atare. Articularea lor explicită şi sistematică, într-o 
construcție cu finalitati preponderent prescriptive, normative, este ceea ce filosofii numesc de 
obicei metoda ştiinţifică. Iată de ce se spune adesea că raționalitatea ştiinţifică se exprimă în 
metoda cunoaşterii ştiinţifice“. (p.75) 
I.Pârvu, Existenţă şi realitate în ştiinţă şi filosofie, pp.60-66 
Ibidem, p.66 
Vezi, M.Bunge, Teoria ştiinţifică, în Epistemologie.Orientări contemporane, p.226-232 
Vezi mai pe larg G.C.Moisil, Cascada modelelor în fizică, Editura Albatros, Bucureşti, 1985; 
G.Folescu, Din enigmele microcosmosului, Editura Albatros, Bucureşti, 1986 
Vezi A.Salam, Stiinta, bun al întregii omeniri, Editura Politică, Bucuresti, 1985, p.148-149, 
176. De asemenea I.Pârvu, op.cit., demonstrează convingător cum idealul completitudinii a 
transfigurat dialogul Einstein-Bohr, străbătându-l de la un capăt la altul. Pentru o argumentare 
mai amplă, cu surse mai bogate, vezi M.Flonta, Perspectivă filosofică şi rațiune ştiinţifică. 
Presupozitii filosofice în ştiinţa exactă, cap.II, passim. 
A.Salam, op.cit., p.123 
Ibidem, pp.216-217 
Expresie folosită de A.Salam, cu un sens evident figurat, dar care sintetizează miezul disputei 
dintre două presupozitii rivale în cercetarea științifică contemporană. 
Vezi astfel C.F.von Weizsäcker, Unitatea fizicii, în Istoria ştiinţei şi reconstrucţia ei 
conceptuală, antologie, Editura Ştiinţifică şi Enciclopedică, Bucureşti, 1981, p.47 
Ibidem, pp.49, 53, 56, 57. 
Vezi pentru această idee comentariul lui I.Parvu, în Introducere în epistemologie, p.25-52 
Vezi T.Tor6, Fizică modernă si filosofie, Editura Facla, Timisoara, 1973, p.19-20, 135-143 
Vezi critica lui A.Salam, op.cit., p.170-171. Pentru unii oameni de ştiinţă, ipotezele fizicii care 
nu sunt susceptibile de o tratare matematică elegantă şi estetică, nu merită o prea mare atenţie; 
amintim astfel cazul lui Dirac, cel care a refuzat să se lase convins până la capăt de teoria 
T.Tor6, op.cit., p.94-95 
Ibidem, p.14-15, 165-166 
A.Salam, op.cit., p.180-181, 223 


T.Toro, op.cit., pp.16, 21, 38, 40, 73-74; A.Salam, op.cit., p.135 

A.Salam, op.cit., p.125 

Ibidem, pp.137, 140, 147, 172, 173-176, 190, 125-126, 216-219 

T.Toró, op.cit., pp.106-108, 114-116, 124-133 

A.Salam, op.cit., p.184-188 

Vezi R.Câmpeanu, Incursiune într-un univers posibil, Editura Dacia, Cluj-Napoca, 1982. 
Puntea mediană dintre microunivers şi macrounivers ca zone ale realității fizice o constituie 
omul, ca ființă conştientă şi observator inteligent al universului, în ipostazele infinitului mic şi 
infinitului mare. Intr-un fel, dacă luăm în considerare extraordinarele eforturi ale ştiinţei în 
întreaga sa evoluție, punctată de rezultate elocvente, astăzi aproape incredibile prin complexitate, 
probabil că n-ar fi lipsit de temei să mai medităm la adevărul maximei renumitului sofist grec. 
Vezi M.Flonta, Perspectiva filosofică şi rațiune ştiinţifică. Presupozitii filosofice în ştiinţa 
exactă, p.333-335, A.Salam, op.cit., p.145, 172, T.Toró, op.cit., p.155-156 

A.Salam, op.cit., p.146, 205-206, 207-208, 213-216, 219-223, M.Flonta, op.cit., p.336. Feinberg 
utilizează expresiile de „materie ordinară“ $i „materie extraordinară“. 

M.Flonta, op.cit., p.336-338 

Ibidem, p.338 

M.Flonta, op.cit., p.343-347. Pentru comentariul succint a două studii de caz (unul conținând 
disputa Einstein-Bohr, iar celălalt critica adresată de către Heisenberg teoreticienilor modelului 
de cuarq), vezi de acelaşi autor studiul Presupozitii filosofice şi judecată ştiinţifică în 
perspectivă istorică, în „Revista de filosofie“ nr.1/1982. Din perspectiva rezultatelor noii 
istoriografii a ştiinţei (Al.Koyré, H.Butterfield, Th.S.Kuhn) se impune concluzia ca: ,,...judecata 
ştiinţifică depinde în mod esențial de presupozitii filosofice cu privire la natura obiectului 
cercetării şi la condiții de acceptabilitate pentru idei şi linii de gândire ştiinţifică“ (p.33). In cazul 
al doilea, „Evident, divergentele izvorăsc...din presupozitii ontologice şi metodologice 
incompatibile, ceea ce Heisenberg a sugerat de fapt destul de clar. Aceste presupozitii duc apoi la 
interpretări diferite ale aceloraşi date experimentale. Controversa nu poate fi depăşită prin simpla 
referire la date experimentale general cunoscute şi acceptate“ (p.34). Cu alte cuvinte, 
obiectivitatea proprie discuţiilor ştiinţifice nu are o valabilitate universală, ci limite care urmează 
a fi determinate prin studii istoriografice precise, pentru fiecare caz în parte. 

Vezi I.Pârvu, Infinitul şi infinitatea lumii. Studiu epistemologie, Editura Politică, Bucureşti, 
1985, p.268-269 

G.Bachelard, op.cit., vol.I, p.269-270 


I.Pârvu, Infinitul şi infinitatea lumii. Studiu epistemologic, p.276-278 

Vezi Gh.Siminel, Physics and Relativity, to the 70™ aniversary of Einsteinian Relativity, in 
„Rassegna Internazionale di Logica“ N.13, Giugno, 1976, p.36-42 passim şi 
A.M.Mostepanenko, V.M.Mostepanenko, The Problem of Existence of Microreality and the 
New Types of Physical Relativity, in ibidem, N.14, Dicembre, 1976, p.165. 

Vezi pe larg, J.Merleau-Ponty, Cosmologia secolului XX, Editura Ştiinţifică şi Enciclopedică, 
Bucureşti, 1978 

I.Parvu, Infinitul şi infinitatea lumii. Studiu epistemologic, p.268, 269-270, 273, 281 

Vezi S.Weinberg, Primele trei minute ale universului, Editura Politică, Bucuresti, 1984, p.22, 
27. Fizicianul american este unul din adepții şi promotorii modelului de univers „big Bang“, 
nutrind convingerea că acesta nu va fi niciodată infirmat categoric de evoluția viitoare a 
cosmologiei, ba chiar mai mult, el ar conține esenţa oricărei proiecţii teoretice ulterioare asupra 
imensitatii lumii în care trăim. 

Ibidem, p.57-59 

Ibidem, p.107-108 

Ibidem, p.22-25; I.Pârvu, Infinitul şi infinitatea lumii, p.294-296 

I.Parvu, op.cit., p.297-298 

Gh.Siminel, art.cit., p.45; A.M.Mostepanenko, V.M.Mostepanenko, art.cit., p.165 

J.Charon, La Conception de l Univers depuis 25 siècles, Hachette Paris, 1970, p.247. 
Argumentul originii spirituale a universului rezultă dintr-o conversiune ilicită a unei judecăți de 


ce A 
1 


genul „oamenii de ştiinţă formulează anumite idei despre univers“ în alta, de forma „universul 
este un ansamblu de idei emise de oameni de ştiinţă“ (similar pentru substituirea termenului 
„oameni de ştiinţă“ cu „teologi“, „oameni obişnuiţi“ etc.). De aici rezultă, într-o schematizare 
generală şi sumară, fie idealismul subiectiv (universul este un sistem de idei ale mele, pe care le 
am eventual în mod a priori), fie idealismul obiectiv (universul este ordonat, reglementat de o 
rațiune supremă, impersonală, de o raționalitate imanentă al cărei produs sunt şi eu, cel care 
emite ideea aceasta — fiindcă, la urma urmei, tot ceea ce e real trebuie să fie şi rational -, iar 
despre univers se poate şti ceva tot datorită raţiunii sau rationalitatii supreme care guvernează tot 
ceea ce există), fie teologia (există Dumnezeu, care a creat lumea, universul, dintr-un ceva 
oarecare sau din nimic, a creat şi omul, care ajunge să cunoască acest univers ca pe rezultatul 
creaţiei divine şi să rămână copleșit de măreţia ei). Între aceste variante teoretice, distanţa nu este 
prea mare când e vorba de conceperea universului, fiindcă toate se întâlnesc pe terenul 
spiritualismului, adică necesită acceptarea cu convingere a premisei inițiale după care, la 


origine, universul nu este de natură materială. 


Vezi A.Salam, op.cit., p.170 

S.Weinberg, op.cit., p.162, 167. De asemenea, I.Parvu, op.cit., p.300-301 

Ibidem, p.301, S.Weinberg, op.cit., p.156-162, 162-163, A.Salam, op.cit., p.169, 170 

Ibidem, op.cit., loc.cit. 

Vezi Gh.Stratan, Comentarii la S.Weinberg, op.cit., p.211-213 

A.M.Mostepanenko, V.M.Mostepanenko, art.cit., p.162-166 

Vezi I.Pârvu, op.cit., p.290-292, 305-310, passim; de asemenea M.E.Omeleanovski, op.cit., 
p.288-292 

V.A.Ambartumian, V.A.Kaziutinski, Revolutiile ştiinţifice şi progresul în cercetarea 
universului, în Istoria ştiinţei şi reconstrucţia ei conceptuală, p.373-374, 379-380. Sinteza 
finală, a electromagnetismului şi gravitației, insufleteste gândurile comunităţii savanților, 
convinşi de posibilitatea realizării ei, într-un viitor oricât de îndepărtat, indiferent de căile, 
modalităţile concrete de a fi obţinută. Este punctul comun al scrierilor şi cuvântărilor publice 
făcute de ei: necesitatea teoriei unitare e presupozitia sine qua non a continuării cercetărilor, a 
însuşi sensului rațional al întreprinderii pe care o desfăşoară, la nivel teoretic şi practic. 
Gh.Stratan, Comentarii la S.Weinberg, op.cit., pp.196-199, 199-202, 202-208 

G.Bachelard, op.cit., vol. II, p.253 

Ibidem, p.363. De fapt, fizica contemporană este o zonă prin excelență a surprizelor, a 
descoperirilor experimentale şocante, pentru confirmarea unor teorii în aparenţă ciudate, dar care 
se dovedesc la o analiză mai atentă a fi de o naturalete cu nimic dezmintita de o întreagă si 
prestigioasă istorie. 

S.Weinberg, op.cit., p.168 

Vezi M.Flonta, Perspectiva filosofică şi rațiune ştiinţifică, p.285-287, 289-290 

Vezi K.R.Popper, Logica cercetării, Editura Ştiinţifică şi Enciclopedică, Bucureşti, 1981, p.219- 
220, 225-228, 234, nota + 

M.Flonta, op.cit., p.287-288 

Vezi astfel, K.R.Popper, op.cit., cap.IX, Câteva observaţii cu privire la teoria cuantică 
M.Flonta, op.cit., p.288-289 

J.F.Mahlerbe, K.Popper et le positivisme logique, Paris, 1976; autorul francez insistă asupra 
ideii rupturii dintre cunoaştere şi acțiune, ca fiind cea mai evidentă dovadă a influenţei Cercului 
vienez asupra lui Popper. 

Vezi I.Parvu, Existenţă şi realitate în ştiinţă şi filosofie, passim 

Vezi în acest sens, Intemeieri raţionale în filosofia ştiinţei (volum colectiv), Editura Junimea, 


Iaşi, p.114 

Vezi M.Bunge, Stiinta si filosofie, Editura Politica, Bucuresti, 1984, p.191-246 
M.Flonta, op.cit., p.305-308, notele 26-27; I.Parvu, op.cit., p.57-60 
Vezi astfel F.Gonseth, Remarque sur l'idée de complementarité, în „Dialectica“, nr.7-8/1948 
Vezi L.Blaga, Experimentul şi spiritul matematic, Editura Ştiinţifică, Bucureşti, 1969 
Vezi W.Heisenberg, Conceptul de „teorie închisă“ în ştiinţele moderne sle naturii, în Istoria 
ştiinţei şi reconstrucţia ei conceptuală. Despre modalitatea de determinare a gradului de 
validitate a unei teorii închise fără a recurge la o teorie mai cuprinzătoare, variantă propusă de 
kantianismul programatic al lui C.F. Weizsăcker (Aufbau der Physyk, Hauser, München, 1985), 
a se vedea intervenția lui I.Pârvu, Arhitectura fizicii, în „Revista de filosofie“, nr.3/1987, în 


special p.267-268 
I.Parvu, op.cit., p.55-57 

CAP.II. ASPECTE ALE ISTORICULUI PROBLEMEI REALITĂȚII FIZICE 


II.1. Prefigurări ale ideii de realitate fizică în filosofia naturii şi ştiinţa modernă a naturii 


De mii de ani omul a observat natura înconjurătoare, însă tot atâtea mii de ani i-au trebuit 
pentru a putea exprima relațiile dintre fenomenele acesteia într-o formă matematică, a se elibera de 
povara dominației directe a mediului natural asupra lui şi a-şi ascuti inteligența până la nivelul 
creaţiei ştiinţifice. Dacă la începuturile civilizaţiei - şi încă un timp foarte îndelungat după aceea — 
natura, universul i-au părut ca fiind pline de forte misterioase, înfricoşătoare, realitatea pe care o 
percepea fiind modelată mintal spontan într-o manieră figurativă, intuitivă (reprezentări grafice 
simbolice, ritualuri mitico-magice, etc.), pe parcursul mileniilor evoluţia social-culturală a permis 
treptat „curățirea“ acestei realități de imperiul forțelor oculte, respectiv sesizarea conţinutului lumii 
fizice în plenitudinea lui. 

Percepția globală, totalizatoare a existenţei, cristalizată odată cu trecerea de la mythos la 
logos (primele idei filosofice), a însoţit conştiinţa umană până în momentul delimitării ştiinţelor de 
celelalte domenii profesionalizate ale culturii umane (arta, religia, morala etc.), lumea fizică fiind 
trăită, gândită şi interpretată în consonanta cu personalitatea umană, fără granite rigide fata de 
aceasta. Avem, deci, temeiul să denumim toată această zonă temporală (de la începuturile civilizației 
până la ştiinţa contemporană) ca „preistoria“ problemei realităţii fizice. 

Nu dorim prin aceasta să formulăm judecăţi de valoare la adresa ştiinţei secolelor trecute; este 
numai o delimitare metodologică, având în vedere criteriul comun unui interval temporal extrem 
de îndelungat: conştientizarea problemei realităţii fizice ca problemă distinctă în inventarul ştiinţei 
şi filosofiei, la un anumit stadiu de evoluţie culturală. Din acest punct de vedere, se poate aprecia că 
epoci altminteri atât de diferite între ele ca Antichitatea, Evul Mediu şi Renaşterea (inclusiv epoca 
modernă sau Modernitatea) se situează, în linii mari, pe acelaşi plan. 

Privite printr-o schemă tradițională, încă proprie mentalitatii comune, teoriile ştiinţifice sunt 
delimitate strict de speculaţiile metafizice, ba chiar mai mult, cei care le creează şi le aplică în 
domeniul propriu, riguros verificat, trebuie să nutrească un sentiment de reţinere, dacă nu chiar de 
repulsie fata de ultimele. In limbajul popular, expresia „Nu e mare filosofie...“ reflectă această stare 
de lucruri, savantul fiind pus — dintr-o atare perspectivă — la acelaşi nivel cu novicele sau profanul în 
ştiinţă, pe temeiul unui presupus numitor comun: alianţa antimetafizică. 

Pentru multă vreme, ideile filosofice au reprezentat în ochii istoriografiei tradiționale a ştiinţei 
acea ispită sau tentatie la care ştiinţa veritabilă nu trebuie cu nici un chip să cedeze. „Fizică, fereşte-te 

de metafizică!“ — iată o expresie devenită proverb pentru ştiinţa clasică. Dar, cum din fericire s-a 
întâmplat, ştiinţa nu se ferea deloc de idei filosofice, aşa cum nu se fereşte nici astăzi. Ele musteau în 
înseşi minţile savanților, dintotdeauna. Dacă nici filosofia naturii, nici teoriile ştiinţifice nu s-au putut 
dispensa de viziuni speculative în faţa existenţei, tot atât de adevărat este că la ora actuală interesul de 
acest gen nu s-a stins, ci dimpotrivă este chiar în creştere, de pe poziţii şi în direcții fundamental noi. 
E firesc, fiindcă savantul este — fie conştient sau nu - şi un filosof (prea adesea unul care se ignoră, 
dar în ultimul timp lucrurile s-au schimbat), iar teoriile ştiinţifice nu pot să nu includă viziuni 
filosofice asupra realității investigate. Interesul nostru manifest este ghidat de acele intuitii şi 
prefigurări ale ideii de realitate fizică, în filosofia naturii şi ştiinţa modernă a naturii, de o importanță 
deloc neglijabilă pentru investigaţii viitoare. 

Mai întâi însă, o clarificare. Se părea că ştiinţa modernă (mai precis ştiinţa secolului trecut), 
împreună cu filosofiile de inspiraţie pozitivistă, au negat categoric şi absolut filosofia naturii, pentru 
care nu mai rămăsese loc nicăieri în cultura post-romantică. Chiar şi filosofia marxistă a fost uneori 
interpretată ca un recviem al filosofiei naturii (urmându-se riguros afirmațiile lui Engels, scrise către 
sfârşitul vieţii sale), caz în care se face o confuzie între marxism şi pozitivism. 

Care este meritul filosofiei naturii, în acest sens ? 

Distingem, pe linia exegezelor întreprinse deja, trei etape şi forme de manifestare a filosofiei 
naturii: 

1) filosofia antică a naturii (Scoala din Milet, Anaxagora, Empedocle, Democrit ş.a.), bazată pe un 
arierplan metafizic; 

2) filosofia renascentistă a naturii (Bruno, Telesio, Paracelsus, ş.a.) inspirată de ştiinţa antică, dar 
purtând amprenta unui naturalism sui-generis; 

3) filosofia romantică a naturii (cu apogeul şi încoronarea în sistemele speculative ale filosofiei 
clasice germane (Oken, dar mai ales Schelling şi Hegel) '. 

Filosofia antică a naturii, dar mai ales cea renascentistă, aduc saltul de la transcendenta la 
imanenta în conceperea şi explicarea naturii. Autonomizarea mersului naturii fata de intervenția 
divinității a fost un pas foarte important în delimitarea şi conştientizarea ideii de realitate fizică drept 
idee filosofică, chiar dacă numai indirect, realitatea fizică fiind dizolvată indistinct-naturalist, în 
realitatea obiectivă. Mai mult, natura era trăită, contemplată şi, uneori, divinizată, dar important 
pentru demersul nostru este acest aspect al autonomiei naturii. 

Premisele ideii filosofice de realitate fizică le vedem atât în conceptul despre natură 
(modelul-organism al naturii, cu toate neajunsurile lui), ca unitate între microcosmos şi 
macrocosmos, ordine, armonie şi continuitate, cât şi în tipul de cunoaştere şi idealul explicativ 
promovat (principiile explicative, esentele erau căutate dincolo de lumea sensibilă, a fenomenelor; 


realul sensibil nedemn de a constitui obiectul cunoaşterii) °. Toate acestea erau, implicit, căi de 

autonomizare a gândirii filosofice fata de cea religioasă-teologică, o treaptă nouă de emancipare a 
gândirii de mituri şi de supranatural. 

Pe de altă parte, apariţia şi dezvoltarea ştiinţei moderne a creat premisele cercetării adecvate a 
realităţii, cu un instrumentar teoretico-metodologic nou, descătuşat de „vechea“ metafizică, devenită 
uneori un balast. Indreptându-se spre fenomenele însele ca obiect de cunoaştere, ştiinţa se 
dezontologizează, încercând să reflecte cât mai adecvat dinamismul naturii, realitatea aşa cum este 
ea. Dezantropomorfizarea şi desacralizarea (procese corelative care însoțesc naşterea ştiinţei 
moderne) se asociază cercetării cantitative, analitice, spre o inteligibilitate fizico-matematică a 
naturii, nu metafizică (aşa cum făcuse filosofia naturii). De aici şi modelul mecanicist în investigația 
fenomenelor naturii, a cauzalitatii naturale °. 

Privind lucrurile prin prisma ştiinţei moderne despre natură, reluarea filosofiei naturii de către 
sistemele speculative ale secolului al XIX-lea a însemnat, în final, declinul şi discreditarea acesteia. 
Istoriografia modernă a ştiinţei a criticat vechea filosofie a naturii, dar nu cu scopul de a disocia 
ştiinţele naturii de achiziţiile de valoare ale gândirii filosofice, ci cu acela de a sublinia caracterul 
perimat al metafizicii speculative în concepția despre natură, metafizică ce a jucat altădată un anumit 
rol pozitiv, impulsionând cercetările empirice şi emiterea de ipoteze viabile, dar care a devenit, în 
cele din urmă, un balast pentru orice ştiinţă veritabilă. Asemenea idei intuiesc infrastructura 
filosofică a unei teorii ştiinţifice, al cărui rol începe astăzi să fie tot mai bine descris şi conştientizat, 
a cărei valoare explicativă îşi arată treptat virtuțile. 

Interesul manifestat în ultimii ani în direcţia teoretizării bazei unei noi filosofii a naturii, are 
drept fundament remarcabilele descoperiri ale ştiinţei secolului nostru, adevărata revoluţie a viziunii 
despre natură pe care au provocat-o. Fiindcă în literatura noastră de specialitate asemenea demersuri 
au fost trecute în revistă în mod explicit sau implicit, vom aminti aici doar două eforturi meritorii ale 
unor cunoscuți oameni de ştiinţă: I.Prigogine şi M.Bunge. 

I.Prigogine a inițiat cercetări care converg spre termodinamica generalizată a sistemelor 
ireversibile, compartiment al fizicii cu o profundă ruptură fata de vechea viziune despre 
procesualitatea universală *. Termodinamica generalizată a ireversibilitatii stărilor sistemelor se 
bazează pe ideea de organizare şi studiază structurile disipative, care apar şi se mențin prin schimb 
substantialo-energetic cu lumea exterioară, în condiții de neechilibru. Implicarea proceselor 
ireversibile deschide orizonturi noi: părăsirea fundamentalismului şi reductionismului (identificarea 
unui tip de teorie fizică cu descrierea fizică în general, şi a limitelor ei cu limitele fizicii, ca întreg) °. 
Printre preocupările lui Prigogine se înscrie şi interpretarea dată teoriei relativității şi mecanicii 
cuantice, din perspectiva termodinamicii. S-a putut pune în evidență ipoteza nonechilibrului 
universului în momentul inițial, idealizarea excesivă de care dădeau dovadă teoriile despre separarea 
netă dintre microscopic şi macroscopic, coexistenta reversibilitatii şi ireversibilitatii. Stim că fizica 

poate avea şi o nouă calitate, „umană“, că putem şi trebuie să fim atât spectatori cât şi actori la 
mărețul spectacol al naturii, pe care o vom respecta atunci când îi vom cere să vorbească. Asemenea 
lui Vico, dorim o nouă ştiinţă. 

M.Bunge s-a impus pe linia viziunii sistemice, pledând pentru superioritatea metodei 
structurale de cercetare şi extrapolarea ei în fizica sistemelor şi filosofia autoorganizării lor, în zona 
limitei dintre viu şi neviu. Reluarea problemei sistemelor şi, în particular, a organismelor vii, a 
descifrării specificului lor şi a mecanismului de evoluție pe care îl prezintă, încercarea de depăşire a 
viziunilor parțiale şi limitate, reunirea lor pe o treaptă de sinteză calitativ superioară, şi mai ales 
întemeierea logică riguroasă a întregului fundament ideatic, conferă consecvență discursului său. 
Intreaga lume poate fi privită intuitiv ca o piramidă, ale cărei niveluri se succed în ordine inversă 
gradului de complexitate: de la bază (unde se consideră a fi situate fizisistemele) spre vârf, apar 
chimisistemele, biosistemele, iar în cele din urmă sociosistemele şi tehnosistemele. Organismele vii 
pot fi ierarhizate similar: celule, organe, organisme, populaţii, ecosisteme şi biosferă. Elementele 
preced sistemul şi se situează la nivelul imediat inferior lui. Concluzia generală este că viul diferă de 
neviu, îşi are originea în acesta şi emerge din el în cursul unui proces istoric. Organismele sunt 
sisteme chimice cu proprietăți emergente, cu legi tipice biologice (legile genetice sau cele 
ecologice) €. 

Se deschid domenii largi de reflecţie, cu ramificații bogate şi consecințe profunde pentru 
ştiinţă şi filosofie. Cercetarea interdisciplinară îşi poate spori mult aportul la elucidarea unor aspecte 
mai puţin vizate până acum. Două probleme, cel puţin, sunt deosebit de semnificative: organizarea 
ierarhic-sistemică universală, lumea sistemelor de sisteme, este la rândul ei un sistem colosal, dar nu 
definitiv şi absolut, de al cărui mers (mecanism determinat şi determinant) trebuie să ne apropiem din 
ce în ce mai mult; este incontestabilă creşterea treptată a complexităţii determinismului ce guvernează 
sistemele, pe măsură ce nivelul ontologic este mai înalt, corelată cu interdependentele dintre ele. 

Va fi, oare, filosofia naturii resurectia unei discipline filosofice? Se pot avansa previziuni mai 
mult sau mai puţin îndrăzneţe. Cu siguranță, noua filosofie a naturii va fi o filosofie bazată 
fundamental pe ştiinţă, legată indisolubil de ea, iar conexiunile imaginare de altădată, speculative, vor 
fi înlocuite treptat cu altele reale, dobândite printr-o asiduă cercetare. Noua filosofie a naturii, ca 
dublă negatie (a vechii filosofii a naturii, respectiv a ştiinţei clasice), va lua în discuţie, ca un suprem 
corolar, cuplul conceptual omul-fiinţă socială - omul — ființă naturală. S-a insistat mult în istoria 
filosofiei asupra primei determinatii, mai putin asupra celei de a doua. 

Este momentul, credem, ca multiplele pericole mari care amenință siguranţa vieţii pe planetă, să fie 
sesizate în toată gravitatea lor, este momentul ca omul să-şi aducă aminte că nu e numai un „animal 
politic“, ci şi un „fiu al naturii“, dar nu în sensul antropologiei feuerbachiene, al abstractiilor, ci în 


sensul concret pe care antropologia culturală modernă şi etologia se străduiesc neîncetat să ni-l releve. 

Este aceasta, nevoia de resemnificare din perspectivă contemporană a unei vechi presupozitii din 
filosofia tradițională a naturii: natura nu e doar obiect de studiu, un domeniu de aservit şi de exploatat 
după bunul plac, ci, mai ales, avutul cel mai prețios al omului, natură din care provine propria sa 
natură, din care s-a născut ca specie şi la care se întoarce mereu, reintegrându-se în momentul morţii. 
Exprimându-ne metaforic, natura este „transcendentalul“ care face posibilă existenţa noastră. 
Gravele dezechilibre ecologice şi sociale ale timpului nostru au fost puse în evidenţă deja de 
mai multi gânditori. Probabil că cea mai mare pregnanta a avut-o „semnalul de alarmă“ tras de 
reprezentanții Şcolii de la Frankfurt, în formula plastică şi sugestivă a destructiei raţiunii. Alienarea 
fata de natură este implicit o alienare fata de om. O nouă mentalitate cere epurarea de tarele 
trecutului, marcat de un optimism exagerat asupra dezvoltării economice şi sociale, şi întoarcerea 
privirii spre viitor. Este necesară o descentrare a omului de pe sine şi o recentrare pe natură, al cărei 
bun gospodar este imperios necesar să devină. Sub aspect epistemologic, problema se pune în 
termenii relației entropie-negentropie, a luptei omului pentru eliminarea entropicului, producerea şi 


integrarea în acțiune a informationalului. 

II.2. Evoluţia ştiinţei şi atitudinea epistemologică 


Revenind la una din ideile anterioare, vom remarca un paradox: condiția savantului de om în 
viata cotidiană şi de filosof pare că marchează inseparabilitatea cunoaşterii comune de cunoaşterea 
ştiinţifică, a produselor cognitive ale activității ştiinţifice de cele ale vieții de fiecare zi. Ar fi, deci, 
imposibil să deosebim savantul de omul obişnuit, în măsura în care în el însuşi aceste entități 
coexistă. 

O asemenea imposibilitate se susține însă numai la nivel logic-formal, cu preţul ruperii de realitate 
(care, în fond, o infirmă). Vom prezenta un argument opus, pentru perspectiva istorică, alături de 
argumentul faptic, de ordinul evidenţei. 

Pe de o parte, cunoaşterea comună nu dispare nici un moment ca semnificaţie şi importanță 
(ea fiind încorporată organic personalităţii cercetătorului, constituției sale natural-antropologice), ci, 
mai întâi, doar ca performanță cerută de standardul de stiintificitate (paradigma) în vigoare în 
comunitatea savanților la un moment dat. Pe de altă parte, ştiinţa elaborează în fiecare perioadă 
semnificativă a istoriei sale un model complex de performanță cognitivă, care sporeşte neîncetat, 
cantitativ şi mai ales calitativ, şi pe care, la un moment dat, cunoaşterea comună devine de departe 
incapabilă să-l mai satisfacă, fiindcă îşi pierde şi competenţa necesară. 7. Sub aspectele competenţei 
şi performanţei, comparând atât cunoaşterea comună cu diferitele paradigme ale ştiinţei luate în 
calcul (în cazul de fata, ale fizicii), cât şi pe acestea între ele, rezultă două mari tipuri de atitudine 
umană (respectiv ştiinţifică) în fata naturii: neutralitatea epistemologică şi angajarea 
epistemologică. 

Atitudinea de neutralitate epistemologică vine dinspre simţul comun, situat în lumea faptelor 
cotidiene, realizând sporadic şi spontan generalizări empirice nesistematizate teoretic, acceptând 
realitatea mai mult ca un dat, fără a-şi pune întrebarea despre nivelurile de complexitate ale acesteia 
şi, mai ales, despre rostul său în diversitatea realităţii. Printr-o atare atitudine, simțul comun şi 
modalitatea sa de cunoaştere se interesează prea putin de explicarea veritabilă a realității, 
multumindu-se cu pseudo-explicatii, care dau o cât mai bună orientare in ea. Cunoaşterea comună 
este de la un punct încolo o non-cunoaştere, chiar mai mult, o falsă cunoaştere. Dar, în măsura în care 
se menține în interiorul limitelor, este o cunoaştere „pragmatică“. Există nenumărate „filosofii“ create 
de simțul comun, care se identifică concret cu numărul indivizilor umani ce le formulează. 
Adevăratele construcții filosofice le demască însă mereu inconsistenta, şi întotdeauna necruţător °. 

Atitudinea de neutralitate epistemologică a însoţit în ştiinţă paradigmele antic-aristotelică şi 
galileo-newtoniană, fiind incompatibilă cu paradigma cuantic-relativistă. „Filosofia“ sa implicită s-a 


putut împăca cel mai bine cu ştiinţa antic-aristotelică, performanţa sa cognitivă fiind deja depăşită de 

ştiinţa galileo-newtoniană. Cunoscutul mit al lui Laplace despre demonul omniscient ilustrează clar 
absolutizarea înţelegerii mecanicist-cantitativiste a universului, fizica newtoniană dusă până la 
ultimele sale consecințe (pe planul unei anumite variante de interpretare). Exista în acelaşi timp 
presupozitia imposibilității principiale de schimbare calitativă a lumii, condiție în care obiectivitatea 
cunoaşterii s-ar impune invariabil si zdrobitor pentru orice conştiinţă cunoscătoare, fie ea una 
extraumană. Sensul ideii de neutralitate epistemologică reiese cel mai bine din analiza supralicitării 
unui model de ştiinţă care a generat speranţa unui criteriu pentru orice teorie viitoare, un canon 
infailibil, ultim şi definitiv, pentru tot ceea ce avea să urmeze. De exemplu, problema conținutului 
fizic al noțiunilor geometrice era considerată empiric-evidentă sau aprioric-evidentă, tocmai pentru că 
se absolutiza cunoaşterea ştiinţifică într-unul din momentele ei. In filosofie găsim confirmarea acestui 
model prin tentative similare de absolutizare teoretică şi metodologică a unei specii de filosofare: 
Kant îşi prezenta sistemul drept temelie a oricărei metafizici viitoare ce va dori să fie ştiinţă; 
mecanismul dialecticii lui Hegel, cu meritele şi limitele lui, are ca axă evoluţia Ideii Absolute, 
reversibilitatea Spiritului universal la el însuşi, pe trepte mereu superioare. Situația este alta, în cazul 
lui Hegel: totul se transformă calitativ, devine şi e susceptibil de devenire nelimitată. Demonul 
omniscient este Ideea Absolută însăşi, ce va dobândi în cele din urmă conştiinţa statutului ei de 
absolut. 

Descoperire a secolului trecut, prin studiile lui Clausius, Carnot si Boltzmann, 
termodinamica a fost prima ramură a fizicii care a contestat universalitatea modelului mecanicist. 
Impunerea ei dificilă dar sigură, ca un bun câştigat al comunității oamenilor de ştiinţă, a adus în prim- 
plan dilema: mecanica clasică sau termodinamica? Acum ştim că functorul corect este şi, în domeniul 
şi contextul bine precizat al fiecăreia. Termodinamica este în măsură, prin consecințele ei filosofice, 
să arate slăbiciunea dialecticii hegeliene, permisivă pentru creaţie, evoluţie, devenire, dar restrictivă 
pentru distrugere, involutie, aneantizare. Metaforic vorbind, mai dialectic gândiseră Heraclit şi 
Vico; primul văzuse şi „drumul în sus“ şi „drumul în jos“, pe care le ştia ca pe unul şi acelaşi, iar al 
doilea sesizase şi „corsi“ şi „ricorsi“ ° Dar asemenea intuitii geniale ale trecutului se cer completate 
şi ridicate la un alt nivel, prin teoretizări substanţiale, prin avantajul teoretic, metodologic şi 
instrumentarul stiintific-tehnic fără precedent. 

Ca o concluzie, prin explicaţia parțială dată faptelor, urmată de repudierea lor în anumite 
situații, în modelele de ştiinţă analizate atitudinea de neutralitate epistemologică este cu necesitate 
speculativă. 

Atitudinea de angajare epistemologică este diferită şi opusă celei precedente, în varianta 
cunoaşterii comune şi a ştiinţei antic-aristotelice sau galileo-newtoniene. Ea pleacă de la ideea că o 
problemă nu este numai aceea pe care o ridică obiectul cercetării, ci însăşi modalitatea de a ajunge la 
ea, propriul aparat conceptual, modelul matematic şi semnificaţiile lui fizice. Se dă seama de faptul că 

problemele nu apar doar dinafară, ci şi dinăuntru, şi că cele ivite din interior pot fi şi sunt de multe 
ori esenţiale înțelegerii celor ivite din exterior. O mare importanţă are conştientizarea presupozitiilor 
savantului, explicitarea lor cât mai riguroasă, în scopul delimitării de prejudecățile omului de toate 
zilele şi excluderii acestora din urmă din circuitul cognitiv ştiinţific. Dacă prejudecățile respective 
sunt ignorate, iar presupozitiile rămân neconstientizate şi neexplicate, se produce o fuziune cu 
rezultate nedorite: avarierea, compromiterea interpretării şi viziunii de ansamblu asupra 
descoperirilor. Istoria fizicii ne oferă un trist exemplu al implicatiilor politice nationalist-sovine 
rezultate din exaltarea „fizicii germane“ în perioada interbelică şi în timpul ultimului război mondial 
şi dezlantuirea fata de „fizica evreiască“, condamnată la dispariție. Aceste atitudini exaltate nu au 
aparținut doar unor ideologi fanatici, ci şi unor oameni de ştiinţă eminenti (ca, de exemplu P.Duhem), 
care ajunseseră să creadă sincer in ele; ca urmare, ei au repudiat nu doar idei ştiinţifice, ci mai ales 
persoanele care le susțineau (Einstein sau Bohr). 
Angajarea epistemologică înseamnă, deci, şi analiza reacției atitudinale a gândirii teoretice 
fata de un anumit context problematic, pe o anumită treaptă de dezvoltare a ştiinţei. Fiind o 
cunoaştere dezantropomorfizata a realităţii, cunoaşterea ştiinţifică încearcă evitarea maximală a 
impulsurilor subiective care vin din interiorul psihicului uman în înregistrarea faptelor observate, dar 
şi ulterior, în momentele explicatiei şi predictiei. Descrierea cât mai obiectivă cu putință a faptelor se 
cristalizează in enunturi (propoziții) de tipul „protocolului de observație“. S-ar părea - şi aşa au crezut 
multi mari savanţi — că, dacă exigenţele ştiinţifice standard sunt respectate in integralitate, faptele 
observate se impun cu necesitate şi universalitate oricărei conştiinţe cunoscătoare, asigurând 
univocitatea absolută de interpretare. O eventuală contestare, într-o atare situaţie, ar suporta riscul 
oprobriului unanim al comunității ştiinţifice. Lucrurile stăteau într-o atare manieră în paradigma de 
ştiinţă galileo-newtoniană. Dar, standardele unanim recunoscute şi aplicate pentru observarea 
fenomenelor investigate de ştiinţă nu pot explica interpretările diverse şi de multe ori contradictorii 
acordate fenomenelor. Judecatile de fapt (existență) sunt disociabile, dar nu total, de judecatile de 
valoare; între care se stabileşte o relație de interconditionare reciprocă, de tip cauzal-circular, 
rezultând imposibilitatea decelării unui punct de plecare prim şi nud de impregnări valorizante. 
Fenomenele există ca atare, dar modul de selectare, studiere şi interpretare a lor depinde de un 
prealabil presupozitional-valorizator, cu cât contextul problematic este mai variat, se află mai 
departe de nucleul explicativ al paradigmei în vigoare la momentul respectiv şi cere mai multă 
inventivitate creatoare şi imaginaţie. Prealabilul presupozitional-valorizator este constituit din 
cunoaşterea şi experienţa anterioară dobândită prin educaţie, structura psihic-comportamentală şi 
personalitatea cercetătorului; depinde şi de modelul cultural dintr-o societate, de idealul educativ şi 
social-cultural (în sinteză: cognitiv-gnoseologic, psihologic, sociologic, praxiologic, cultural- 


axiologic). 

Noua atitudine face ca evidenţele empirice sau apriorice să se spulbere; fundamentele însăşi 
intră în discuţie, nu mai există „autorități“ sau „privilegii“. Stiinta, prin cei care o practică, 
dobândeşte „conştiinţa de sine“. Nu mai există vreun dat ca atare, fapt sau fenomen care trebuie să fie 
în afara oricărui dubiu, ci un dat condiţionat de ceva, care e necesar să fie supus investigaţiei şi 
integrat în cunoaşterea anterioară, sau declarat încă insuficient explicabil în lumina a ceea ce se ştie 
deja. O asemenea atitudine, specifică ştiinţei secolului nostru, paradigmei cuantic-relativiste, este prin 
excelenţă critic-constructiva. Competența cognitivă a cunoaşterii comune este perimată complet fata 
de ştiinţa secolului XX, care însă o ia ca obiect de studiu (în filosofie, pedagogie, psihologie, 
sociologie, lingvistică ş.a.), încercând să o integreze comportamentului şi personalităţii umane dintr-o 
perspectivă teoretică, aptă să dea seama de virtuțile şi limitele ei. 

Fără a încerca să absolutizăm aceste cadre orientative, conceptele şi caracterizările propuse, 
ne mulţumim a arăta legătura directă cu conţinutul prezentului studiu. Ştiinţa galileo-newtoniană 
considera ca ceva evident, de la sine înţeles, modul de a fi al realităţii văzută de ea. Această realitate 
este lumea însăşi, în afara căreia nu mai putea fi nimic (dacă Newton îl invoca pe Dumnezeu pentru a 
da consistență deplină ştiinţei sale, Laplace îl respinge ca pe o ipoteză inutilă). Stiinta cuantic- 
relativistă a identificat marea problemă în locul în care înainte nimeni nu văzuse nimic, cu toate 
anticipările şi prefigurările filosofiei naturii şi ştiinţei moderne a naturii. Sosise momentul investigării 
naturii realităţii cercetate de ştiinţă (in particular de fizică): realitatea fizică, particularitatile ei 


definitorii în raport cu natura extra-fizică şi/sau,,meta“-fizică (din „exteriorul“ celei fizice). 

II.3. Realitatea fizică şi „interpretarea standard” a Şcolii de la Copenhaga (Bohr, 


Heisenberg, Born); primele reacţii critice (Einstein, Schrédinger, de Broglie) 


Evenimentul central al fizicii secolului nostru a fost descoperirea teoriei relativităţii şi 
constituirea mecanicii cuantice, în perioada 1900-1930, denumită de G.Gamow „treizeci de ani care 
au zguduit fizica“. Constientizarea necesităţii schimbării paradigmei a survenit ulterior, necoincidenta 
putând fi explicată prin factori multipli, între care cel mai important este acela al depistării treptate a 
presupozitiilor filosofice care au alimentat ideile ştiinţifice, precum şi a caracterului lor 
ireconciliabil în cazurile diferiților savanţi '°. 

Cu siguranță, istoriografia disputelor pe tema realității fizice va reţine mereu Conferinţa 
Solvay de la Bruxelles, din 1927. Importanţa reuniunii celor mai proeminente personalități din fizica 
timpului în capitala belgiană nu constă — paradoxal — în reuşita acesteia, ci în eşecul ei final. 
Conferința a fost o ruptură de comunicare, cei prezenţi nereuşind să ajungă la un consens privind 
explicarea fenomenelor cuantice. Si totuşi, din acel moment, ceva s-a schimbat profund; fiecare 
participant a intuit că neînțelegerile aveau o cauză ce depăşea dezacordurile de ordin tehnic, anume 
prin modurile diferite de a înţelege şi explica realitatea în urma noilor teorii. Din acel moment, totul 
avea să fie altfel. Oponenții vor încerca ulterior, pe parcursul întregii lor vieți, să îmbunătăţească sau 
să reconsidere viziunea comunicată la lucrările Conferinţei, dar veritabilul punct de plecare în 
polemicile pe tema realității fizice se află aici. 

Anul 1927 era încununarea unor eforturi meritorii ale fizicienilor de a teoretiza fenomenele 
cuantice, eforturi îndreptate pe un teren neclasic. Contrar a ceea ce s-a crezut până nu demult, 
descoperirea cuantei de acţiune de către Planck în 1900 nu avea explicit o semnificaţie neclasică, ci — 
aşa cum a arătat Th.Kuhn — rezonatorii erau considerați ca emitatori şi absorbanti de energie în mod 
continuu, conform ecuaţiilor lui Maxwell. Ideea discontinuitatii cuantice a fost demonstrată în 1906- 
1908 de către Einstein şi Ehrenfest, acceptată de însuşi Planck abia în 1909-1910, şi aplicată studiului 
căldurii specifice la temperaturi joase începând din 1911-1912. 

Exemplul ne dezvăluie ataşamentul lui Planck la idealurile fizicii clasice, în special fata de 
principiul continuității (acţiunea din aproape în aproape), analog cu Einstein, care se va strădui 
împotriva noului curs luat de fizica cuantică, să apere fără încetare principiul determinismului 
cauzal, clasic. Nici Planck, nici Einstein, n-au renunţat la idealurile clasice, mai mult chiar, au 
denunţat ca pe o abdicare de la exigenţele elementare ale ştiinţei teoriile şi interpretările neclasice, 
devenind (greu de imaginat !) conservatori în fizică, ei care fuseseră cei mai mari revoluționari ! 

Discontinuitatea cuantică demască limitele electromagnetismului clasic ca teorie fizică. Dacă 


electronul ar emite energie în mod continuu, conform ecuaţiilor clasice, el ar cădea în interiorul 

atomului într-un timp infim. N-ar mai fi posibilă existența atomilor, a moleculelor, a tuturor 
elementelor chimice cunoscute; n-ar fi posibilă existenţa materiei. Or, materia există, iar 
multitudinea manifestărilor ei nu poate fi epuizată de o teorie (sau o paradigmă) la un moment dat. 
Instrumentele matematice clasice nu mai ofereau un mijloc eficient şi adecvat de lucru. Văzută „din 
interior“ (interiorul fizicii clasice), situaţia ar fi trebuit perpetuată, cu toate absurditatile pe care le 
implica. Văzută „din exterior“ (noua paradigmă, în curs de constituire), soluţia era unică: renunțarea 
la aparatul matematic clasic şi forjarea unuia nou, abandonarea supozitiilor clasice contrazise de 
fenomenele cuantice şi construirea unora noi, compatibile cu alte cadre de gândire. 

Trecerea de la paradigma galileo-newtoniana la cea cuantic-relativistă poate fi subsumata 
procesului de lărgire interioară a structurii inteligenţei, descris de către D.D.Roşca dintr-o 
perspectivă culturală generală. La fel trebuie să fi gândit şi Bohr, atunci când spunea că revoluţia 
ştiinţifică produsă de apariția mecanicii cuantice ne va face nu numai să desluşim răspunsul la 
întrebarea „ce este lumea ?“, dar şi să înțelegem mai bine chiar sensul cuvântului „a înțelege“. Un 
anumit sens i-l acordă principiul clasic al continuității, un altul — principiul neclasic al 
discontinuitatii. „Noul rationalism“ al mecanicii cuantice este fata de „vechiul rationalism“ al fizicii 
clasice o înţelegere în plus fata de înţelegerea obişnuită, o înțelegere a înțelegerii (in fond, un nivel 
superior al comprehensiunii), printr-o înglobare în structuri mai cuprinzătoare, rezultate din dialectica 
gândirii reflectând dialectica realului. 

Formalismul matematic al mecanicii cuantice, definitivat în 1925-1927, reclama o interpretare 
fizică nouă şi o raportare la fizica clasică. Soluţii distincte, deşi în ultimă instanță convergente, au 
oferit Bohr (principiul complementaritatii), Heisenberg (potentialitatea şi probabilitatea) şi Bohr 
(probabilitatea si invarianta). Bazate în esență pe relațiile de incertitudine şi principiul 
complementaritatii, ele au fost argumentate desfăşurat în multiple lucrări ale autorilor lor, constituind 
ceea ce s-a numit „interpretarea standard a Şcolii de la Copenhaga“. Realitatea fizică a primit, în cele 
trei ipostaze, o strălucită teoretizare, valabilă sub multe aspecte esenţiale şi astăzi şi în viitorul 


previzibil. 

11.3.1. Realitatea fizică şi principiul complementaritatii 

Autor al principiului complementaritatii, Bohr a fost nu numai un mare fenomenolog al 
cunoaşterii, ci şi un fin psiholog al ştiinţei, dublat de un bun logician. Poate că, in ultimă analiză, 
judecata cea mai cuprinzătoare despre acest principiu, e cea care include nota self-referentialitatii: 
complementaritatea e metoda care se distribuie în diferitele domenii teoretic-profesionalizate ale 
culturii în măsura în care ele o ajută să se redefinească, să se introdeschidă. Pentru că, nu doar 
aplicarea generalizantă — în afara fizicii — în biologie, sociologie, psihologie ş.a. a principiului 
complementaritatii e cheia înțelegerii lui, ci mai ales, răsfrângerea acestora spre el în sensul 
individualizării. Lumea este plină de complementaritati tocmai pentru că această complementaritate 
se află în lume. 

Programul „epistemologic“ al complementaritatii este rezultatul unor interpretări fizice şi 


11. Bohr a dezvoltat 


filosofice ale teoriei cuantice ca teorie fundamentală de tip structural 
interpretarea complementară a fenomenelor cuantice pornind de la îndepărtarea mecanicii cuantice de 
reprezentările intuitive, clasice, familiare. Teoriile fizicii clasice sunt idealizări ale interacțiunilor 
macroscopice în care cuanta de acţiune este neglijabilă, iar sistemele clasice de noțiuni nu pot descrie 
adecvat particularitatile fenomenelor microscopice. Totuşi, exprimarea rezultatelor experimentale 
trebuie făcută în termeni clasici, ceea ce solicită diferite condiţii (aranjamente) ale experimentelor 
pentru obținerea informației complete despre comportamentul microsistemelor. Condiţiile 
experimentale diferite vor fi considerate complementare, întrucât semnificaţiile lor depăşesc cadrul 
unei singure reprezentări (unda sau corpusculul, văzute separat în fizica clasică). Studiul 
coordonatei, respectiv impulsului microsistemelor, imposibil de aflat simultan cu precizie (conform 
relațiilor de incertitudine), cere dispozitive experimentale care se exclud reciproc; ideea de cauzalitate 
îşi păstrează clasa de referinţă printr-o generalizare rațională. Mecanica cuantică realizează nu doar o 
ruptură cu fizica clasică, ci şi o corespondență: libertatea de construcție şi manevrare a 
aranjamentului experimental se reflectă în libertatea de alegere a parametrilor definiti în mod clasic, 
introduşi în explicaţia formalismului. Există posibilitatea de a alege aranjamentul experimental 
potrivit cu structura matematică a formalismului mecanicii cuantice. 

Comparând noţiunea de complementaritate (care este un concept sintetic, complex '* ) cu 
postulatul realismului fizic, Bohr ajunge la concluzia că acestea nu sunt disjuncte, ci dimpotrivă, se 
implică reciproc în acest caz particular al cunoaşterii din fizică (microrealitatea). Nu ne îndepărtăm cu 
nimic de poziţia noastră de observatori obiectiv ai naturii dacă recunoaştem că interacțiunea dintre 
instrumentele de măsură şi sistemul fizic de cercetat constituie o parte integrantă a fenomenelor 
cuantice, dată fiind imposibilitatea separării nete între modul lor de manifestare în afara măsurii, 


respectiv în interacțiunea cu instrumentele de măsură. Condiţiile de observare au dobândit un rol 

privilegiat prin evidentierea limitelor conceptiei clasice, mecaniciste despre natura. Problema 
esentiala este influentarea conditiilor care definesc tipurile posibile de previziuni legate de 
comportarea viitoare a microsistemelor, element al descrierii realităţii fizice '°. 

Pe parcursul timpului, Bohr a reluat principiul complementaritatii în expunerile sale, dar fără 


a-l modifica esențial. El avea intenția interpretării teoriei cuantice ca pe o teorie a condiţiilor 


şi constrângeri prin care formalismul matematic devine teorie fundamentală a condițiilor cunoaşterii): 
1) Postulatul cuantic (admiterea, în formularea legilor fizice, a constantei universale de acțiune 
presupusă de Planck); 
2) Postulatul „indivizibilităţii“ („„individualităţii“) fenomenelor (indivizibilitatea proceselor 
atomice, considerând întreaga cunoaştere a microrealitatii fizice); 
3) Postulatul descrierii esenţial probabilistice (apariţia în prim-plan a posibilului, în ordinea 
cunoaşterii); 
4) Postulatul imposibilității separării obiectului cuantic de aparatul de măsură; 
5) Postulatul inevitabilitatii conceptelor clasice (în scopul producerii, prelucrării şi transmiterii 
informaţiei despre rezultatele experimentelor); 
6) Postulatul utilizării complementare a idealizărilor clasice; 
7) Postulatul holismului (redefinirea condiţiilor metateoretice de consistență şi completitudine a 
teoriei); 
8) Postulatul completitudinii descrierii (reconsiderarea relației dintre formalismul matematic şi 
interpretările fizice şi filosofice). 

Astfel, problema realităţii fizice devine problema obiectivării constructelor teoretice în noile 


15. Se poate afirma că, prin introducerea acestor supozitii 


condiţii ale cunoaşterii experimentale 
neclasice în modul de gândire al fizicianului, N.Bohr a anticipat curentul post-modernist în filosofia 
ştiinţei. Acest loc pe care îl deține savantul danez iese mai în clar în evidență dacă se invocă 
semnificaţia culturală a principiului complementarităţii. 

Ridicarea principiului complementaritatii la nivelul unei adevărate filosofii a cunoaşterii o 
reuşeşte semnificația sa culturală-generală. Bohr a sesizat gradul de generalitate al situaţiei în care 
avem de-a face cu reprezentări reciproc exclusive despre obiectul cunoaşterii, deopotrivă adevărate şi 
necesare. „Contraria non contradictoria sed complementa sunt“ este dictonul menit să însoţească 
teoreticianul în asemenea cazuri. Dacă electronul este undă şi corpuscul, dacă organismul este 
asimilatie şi dezasimilatie, dacă societatea este natură şi cultură, reprezentările diferite şi 


incompatibile reciproc vor fi prelucrate teoretic independent, prin metode adecvate, şi reunite în final 

printr-o conjunctie de complementaritate. Gandul poate fi continuat: contrariile sunt complementare 
numai fiindcă sunt contradictorii, spre unitatea dialectică a întregului studiat. Principiul 
complementaritatii sugerează că, dacă ne vom opri la constatarea contradictiei ca atare, vom bloca 
inevitabil progresul cunoaşterii, întrucât contradictia în sine nu spune nimic. 

Alături de self-referentialitate, nota virtualitatii caracterizează într-un grad înalt acest 
principiu; a priori, el este universal aplicabil (ne amintim că Bohr l-a introdus într-o manieră cvasi- 
transcendentală). Potentialitatea sa functional-explicativa este excepțională, ilustrând excelent 
corespondența unităţii de concepție ideatică cu eterogenitatea constitutivă a entităţilor naturii şi 
societăţii. Câte contradicții manifeste în lume, tot atâtea complementaritati posibile. Reprezentări 
contrare se pot dovedi, la o analiză mai amănunțită la un alt nivel, complementare; mersul cunoaşterii 
este spre sinteze. Cele două reprezentări ale fizicii clasice (unda şi corpusculul) sunt reunite dialectic- 
sintetic, urmarea unui mod de a fi al realităţii. Dacă însă pentru fizica clasică complementaritatea este 
o absurditate, un nonsens (iar fizicienii atasati idealurilor clasice ale cunoaşterii, ca Einstein şi 
Schrédinger, au mărturisit neputinta de a înţelege principiul complementaritatii), mai mult chiar, o 
inutilitate, pentru fizica cuantică este principiul metodologic generator de coerenţă a cunoaşterii. 

Asociat organic la supozitiile de bază a ceea ce s-a numit „interpretarea standard a Şcolii de la 
Copenhaga“, principiul coplementaritatii are şi o deosebită valoare operaţională. Dovada o 
constituie mai bine de şase decenii de programe concrete de cercetare microfizică, alături de proiecţii 
şi deschideri filosofice multiple. Este adevărat, semnificațiile fizice ale formalismului matematic din 
teoria cuantică prezintă aspecte insuficient clarificate, de unde s-au adresat critici interpretării 
standard. Una din ele vizează exigenta utilizării limbajului natural: de ce, totuşi, exprimarea in 
termeni clasici? Argumentul lui Bohr atinge o tradiție lingvistică a speciei umane, consacrată prin 
experiența cotidiană multimilenară. Dacă există un limbaj în care putem exprima tot ce dorim să 
comunicăm (sau aproape tot, dacă avem în vedere comunicarea non-verbală), ne este util şi 
indispensabil în orice situaţie, are sens să renuntam la el în speranța conceperii altuia (care s-ar putea 
să eşueze, nevrând nimeni să-l accepte)? Şi chiar dacă ar fi acceptat, cum s-ar mai realiza 
comunicarea în interval? Limbajele formale pot foarte bine coexista cu limbajul natural, dar acesta 
din urmă nu poate fi suprimat, în mod obiectiv (la nivelul limbajului, dialectica formalului şi 
intuitivului se traduce printr-o dialectică a naturalului şi artificialului). Dacă dispare limbajul 
natural, se destramă imediat orice posibilitate de comunicare (nu numai în ştiinţă, dar şi in viata 
cotidiană). Bohr pare să ne sugereze teama de un vid lingvistic sau de o ruptură de comunicare la 
nivelul cel mai intim al omului, generatoare de mare pericol pentru integritatea sa psiho-socială. 
Rămâne aici şi gândul de mare profunzime al lui Noica: atâta vreme cât oamenii mai vorbesc limbile 
oamenilor şi nu limbile calculatoarelor, se mai pot ivi piscuri în filosofie (am spune că una din 


multiplele condiţii de conservare a identităţii ireductibile a omului este cea lingvistică-naturală, 

limbajele artificiale intrunind criteriul necesitatii, dar nu si pe acela al suficientei). Oricum, cu toate 
ca previziuni de genul tranzitiei spre limbajele ideale si renuntarii la cele naturale s-au mai facut, 
ideea lui Bohr ramane o dovada de imens bun simt ridicat la rang de adevar, intru certitudine 
existențială umană şi invarianță a cunoaşterii științifice. 

„Naturalismul“ cunoaşterii în paradigma clasică a ştiinţei, galileo-newtoniană, era 
fundamentat pe intuitiv, corespunzând fenomenelor la scară macroscopică, percepute astfel. 
Comunicarea în limbajul natural, utilizată de fizica clasică, era o descriere suficientă pentru 
satisfacerea necesității de inteligibilitate a evenimentelor şi proceselor lumii naturale. Formalismul 
matematic al fizicii clasice era expresia abstractă a acestui intuitiv, manifestând sub unghiul 
deschiderii filosofice un nemărginit optimism fata de posibilitatea cunoaşterii şi descrierii existenţei. 

Paradigma nouă, neclasică (cuantic-relativistă), semnifică pătrunderea într-o lume distinctă de 
cea a perceptibilitatii, a concretului senzorial nemijlocit. Noul formalism matematic, prin mersul 
specific al cunoaşterii, trimite vechiul formalism pe treapta intuitivitatii. Formalismul mecanicii 
cuantice este mai abstract decât formalismul mecanicii clasice, o treaptă superioară de abstracție, față 
de una devenită inferioară (fireşte, nu in sens axiologic, ci metodologic). Ne aflăm in fata unui caz 
particular al dialecticii formal-intuitiv, cunoscută în teoria sistemelor logice. Tot dialectica ne obligă 
ca, privind spre viitor, să recunoaştem mecanica cuantică drept un moment al evoluției teoriilor 
fizicii, depăşit într-o zi de o nouă teorie cu un nivel superior de formalizare, fata de care ea va rămâne 
la nivelul intuitiv. In toate aceste momente ale diacroniei istorice a cunoaşterii ştiinţifice, limbajul 
natural, al fizicii clasice, îşi păstrează importanța excepţională, fiind matricea sau reperul necesar 
comunicării intersubiective a rezultatelor cercetării, constituirii însăşi rationalitatii ştiinţei. 

Aplicabilitatea principiului complementaritatii la situaţii variate din existența omului, culturii 
şi societăţii, se întemeiază pe o certă valoare instrumentală. Insă, dacă în fizică, aranjamentele 
experimentale diferite reprezintă unica soluție de obţinere a informaţiei complete despre 
comportamentul microsistemelor (semnificaţiile depăşind cadrul reprezentărilor izolate), în biologie, 
psihologie şi sociologie, situaţiile sunt sensibil modificate. Ştiinţele socio-umane utilizează şi metode 
proprii, partial diferite de cele ale ştiinţelor naturii. Deosebirile structurale şi metodologice existente 
între situațiile de cunoaştere din ştiinţele naturii şi ştiinţele socio-umane sunt o realitate de 
necontestat. Se pune, deci, întrebarea: nu se distruge, oare, valabilitatea principiului 
complementaritatii, odată cu „transmutarea“ lui din fizică în alte discipline ? Fără a intra în amănunte 
legate de psihologia cunoaşterii ştiinţifice, indicăm căutarea răspunsului în varietatea modalitatilor de 
constituire a reprezentărilor, relative la domeniile şi zonele culturii. Fiindcă, fără îndoială, 
constituirea reprezentărilor în concordanță cu formarea noţiunilor poartă „cheia“ valentelor 
interdisciplinare ale principiului complementaritatii. Nu se pot absolutiza proceduri sau metode- 
standard în culegerea informaţiei prin observaţie sau experiment. Aparatura adecvată experimentului 

în microfizică este înlocuită cu anchete sociologice de teren şi interviuri personalizate, modelare şi 
experiment ideal, analize mentale şi chiar sinteze eseistice. Relevanta lor va fi judecată numai 
concret, în funcție de standardele de stiintificitate ale fiecărei discipline. 
Care este, totuşi, ,,liantul” unor procedee atât de diferite ? Mai întâi, conştiinţa complexității 
obiectului de studiu, inepuizabil principial printr-o singură formă de „radiografiere“. Apoi, forța 
sugestiilor tacite care vin dinspre experimentul ştiinţific, acumulate şi mereu reconsiderate la 


circumscrierea într-o paradigmă de cunoaştere. 

11.3.2 Realitatea fizică şi relaţiile de incertitudine 

Descoperitor al relațiilor de incertitudine care-i poartă numele, expresie a imposibilității 
precizării simultane a coordonatei şi impulsului unui microsistem, creator al mecanicii cuantice 
matriceale, W.Heisenberg a desfăşurat o interpretare evolutivă în timp, dată domeniului microfizicii. 

Iniţial, pentru a ilustra situația specifică fenomenelor cuantice, reflectată în relaţiile de 
incertitudine, Heisenberg imagina localizarea unui electron cu ajutorul microscopului ideal. Dacă 
lungimea de undă a razei de lumină necesară localizării este suficient de mică pentru determinarea 
coordonatei acestuia, el suferă influenţa creşterii energiei şi impulsul său devine nedeterminat. 
Reciproc, dacă lungimea de undă este destul de mare pentru determinarea impulsului, simultan 
coordonata devine nedeterminată. Produsul nedeterminării coordonatei şi impulsului nu poate fi mai 
mare decât constanta lui Planck. Relaţiile de incertitudine permit trecerea de la macrofizică la 
microfizică, stabilirea legăturii dintre matematica teoriei cuantelor şi rezultatele experimentale. 

După 1950, Heisenberg a încercat raportarea situaţiilor din mecanica cuantică la concepte 
filosofice tradiționale, în special conceptul aristotelic de dynamis (potentia), prin care urmărea o 
determinare mai intuitivă a acestor situaţii şi elaborarea unui sens specific pentru conceptul de 
realitate fizică. Reluarea şi nuantarea interpretării standard era, aşa cum arată M.Flonta, consecinţa 
unor insatisfactii de ordin filosofic resimtite fata de ea !€. 

Pentru Heisenberg, semnificația fizică a formalismului mecanicii cuantice era aceea de 
posibilitate, probabilitate a producerii unor evenimente fizice localizate în spațiu şi timp. Un atom 
are posibilitatea absorbției sau emisiei unei cuante de lumină; undele descriu nu o realitate fizică în 
sens clasic, ci posibilitatea sau probabilitatea unor evenimente reale. Realitatea obiectivă este 
descrisă în termenii fizicii clasice, iar realitatea fizică este o posibilitate de obiectivare, o acordare a 
unor atribute fizice clasice fenomenelor '’. Conceptul de probabilitate desemnează un nou gen de 
realitate fizică, prin transformarea vechiului concept aristotelic de dynamis dintr-o noţiune calitativă 
într-una cantitativă. Actul de măsurare a caracteristicilor de stare ale microsistemului, necesar 
ecuaţiilor teoriei, dă rezultate ce pot fi exprimate numai prin funcţii de probabilitate. Interacțiunile 
microsistem-macrosistem pot fi descrise doar probabilist, statistic, datorită unor limitări de ordin 
practic-obiectiv (imposibilitatea izolării microsistemului de aparatul de măsură în procesul 
măsurării) şi principial (imposibilitatea determinării simultane a impulsului, respectiv coordonatei 
microsistemului). Ecuația de undă informează despre o tendinţă de desfăşurare a evenimentelor 
cuantice, respectiv probabilitatea ca particula să aibă anumite caracteristici de stare în diferite 
momente de timp. Măsurarea realizează posibilitatea, face trecerea de la potenţial la real, prin selecția 


evenimentului respectiv. 

Din perspectiva deschisă de Heisenberg, realitatea „elementară“ apare ca o lume de 
virtualitati, ca potentialitate de a fi. El oferă astfel o interpretare necontradictorie a caracteristicilor 
formalismului teoriei cuantice, din punct de vedere ontologic. Analizând evoluția concepţiei lui 
Heisenberg despre realitatea fizică, I.Parvu relevă trecerea de la interpretarea care punea accentul pe 
ruptura fata de idealul clasic de realitate, la formularea unei soluţii pozitive, cu o mare forță euristică 
şi de generalizare. Distincția clară între realitatea fizică şi realitatea obiectivă îşi găseşte mijlocirea in 
conceptul de realitate potenţială, cu un dublu sens: „negativ“ (eliberarea ideii de realitate fizică de 
determinările clasice) şi „pozitiv“ (generalizare raţională a ideii de realitate fizică) 15. Cu toate că 
noțiunile fizicii clasice nu sunt potrivite în descrierea lumii atomului, trebuie să le utilizăm prin 
reconsiderare (limitate principial pentru folosirea în descrierea fenomenelor atomice, ca un a priori 
metodologic) "°. Aceste concepte, fiind legate de aşteptări statistice, nu pot decât rareori să conducă la 
certitudine. Limbajul fizicii atomice se referă la microparticule, care formează mai curând o lume de 
potentialitati sau de posibilităţi, decât o lume de lucruri sau de fapte %. 

Trecerea de la potenţial la actual a rămas discutată, în legătură cu concepția lui Heisenberg. 
S-au relevat cel putin două sensuri ale acesteia: sensul „epistemic“ (operaţia de măsurare aduce o 
informaţie suplimentară care desființează incertitudinea pe planul cunoaşterii stării reale a sistemului) 
şi sensul „metafizic“ (intervenția aparatului de măsură determină „manifestarea“ unui aspect al 
complexului potential, o trecere pe planul existenţei de la ,,indefinit la definit) *! Controversată a 
fost - şi încă mai este — pe plan metateoretic denumirea adecvată pentru relaţiile stabilite de 
Heisenberg pe cale matematica (mai corect $i mai putin ambiguu, ele ar putea fi denumite relatii de 
imprecizie). S-au înrădăcinat în comunitatea ştiinţifică denumiri ca relaţii de incertitudine, relaţii 
de nedeterminare, speculate cu promptitudine de unii gânditori, în multiple sensuri. Unul e cel de 
incertitudine a observatorului, ignoranță a acestuia, cu neputinţă de depăşit; relaţiile stabilite de 
Heisenberg ar fi o măsură a ignoranței noastre despre un domeniu al realității. Altul este cel de 
nedeterminare, în ipostaza indeterminismului, care cere renunțarea la întregul edificiu clasic al 
fizicii, la orice criteriu de inteligibilitate fixat până acum. N-au lipsit nici opinii extreme, care afirmă 
dispariției graniței dintre observator şi fenomenul fizic observat, „producerea“ fenomenului respectiv 
prin mintea cercetătorului, în spiritul idealismului subiectiv tradițional. Mai este posibil şi un alt sens, 
pentru care pledăm, acela de modalitate specifică de a fi, a se manifesta, a fenomenelor cuantice. 
Determinismul nu trebuie repudiat, pentru că nu e absent în microfizică; ne aflăm doar în fata unui alt 
gen, alt tip de determinare decât aceea clasică, strict cauzală. Este un determinism probabilist, în 
care întâmplarea are un rol mai însemnat decât în cel cauzal strict, fără a implica în mod necesar 
indeterminismul. Coordonata şi impulsul sunt idei ale fizicii clasice, reconsiderate pentru fizica 
neclasică, astfel încât ele nu mai pot semnifica acum exact ceea ce semnificau înainte. ,,Fortarea“ lor 


pentru calapodul clasic, în noua situație, nu poate da decât efecte nefaste, la limită — absurditati. 

Atat sensul epistemologic, cat si cel ontologic — cuprinse in relatia potential-actual — se 
justifică şi pot fi ilustrate cu numeroase afirmații ale lui Heisenberg; primul e vizat de legătura pe care 
savantul german o stabileşte între legile naturii formulate matematic în teoria cuantică şi cunoaşterea 
noastră asupra particulelor elementare; al doilea se cuprinde în consistenţa globală a viziunii sale 
interpretative (natura „elementarității““, sensul relației parte-întreg, ideea particulelor elementare ca 
structuri generatoare etc.). In mod cert, Heisenberg realizează o adevărată revoluţie în ontologie prin 
ideea de realitate potenţială, care depăşeşte net antecedentele metafizicii tradiționale, implicând 
posibilitatea ca nucleu generator al realului. Astfel, el se detaşează atât de filosofia şi filosofarea 
tradițională (de ex. empirismul lui Hume sau transcendentalismul lui Kant), cât şi de neopozitivismul 
şi filosofia analitică contemporană, pe temeiul reintroducerii modalitatilor Fiintei, a ideii nivelurilor 
sau „gradelor“ fiintarii. Nu numai filosofia în genere, dar şi ontologia regională a fizicii clasice este 
restructurată (întrucât aceasta reducea fiintarea la realitatea înţeleasă ca obiect al măsurătorilor 
determinate). Conceperea realității fizice ca potentia înseamnă adoptarea unui nou principiu 
ontologic, prin corelatia cu viziunea dinamică şi integralistă (holistă, neelementaristă, neatomistă) 
asupra fiintarii ?. 

Incercările lui Heisenberg de a sublinia şi continuitatea cu vechile teorii ale fizicii, şi-au găsit 
finalizarea în conceptul de teorie închisă. Ce este o „teorie închisă" în ştiinţele moderne ale naturii? 

O „teorie închisă" în fizică trebuie să satisfacă anumite criterii, precum noncontradictia 
internă şi ancorarea conceptelor în experienţă. Conţinutul de adevăr al acesteia este dat de 
valabilitatea universală (pentru o anumită zonă a realului pe care o investighează), caracterul 
deschis (în sensul relativității, aproximării realului), rolul său de parte integrantă a limbajului 
ştiinţific şi a oricărei înțelegeri a lumii. Discipline cu statut de teorii închise sunt: mecanica 
newtoniană, teoria maxwelliană şi teoria specială a relativităţii, termodinamica şi mecanica statistică, 
mecanica cuantică (nerelativistă) şi fizica atomică. 

Din cele arătate de Heisenberg, reiese că teoriile închise sunt treptat şi succesiv depăşite, 
fiecare constituind un element indispensabil al sistemului de concepte cu care operăm; axiomatizarea 
circumscrie domeniul de aplicabilitate al conceptelor %. Nu este deloc lipsit de interes istoricul 
conceptului, aşa cum îl prezintă fizicianul german: Kepler a oferit o interpretare nematematizată 
fenomenelor naturii; Newton a aplicat formalismul matematic fenomenelor naturii; Maxwell a 
construit o reprezentare matematică nereductibilă la mecanică; teoria câmpului şi teoria generală a 
relativității au realizat descrierea lumii obiectiv şi cauzal; teoria cuantică afirmă imposibilitatea 
interpretării intuitive a fenomenelor cuantice şi necesitatea folosirii în continuare a conceptelor fizicii 
clasice (realitatea fizică este, în viziunea lui Heisenberg, o lume de potentialitati) **. 

Conceptul de „teorie închisă" reflectă, deci, strădaniile lui Heisenberg pe linie metateoretică 


se ey > > „ 25 . A . v 
şi interteoretică. După cum s-a relevat de către exegeti ~, conceptul de „teorie închisă" este un 

explanans al dinamicii ştiinţei, asemenea „paradigmei“ lui Kuhn. Din perspectiva relaţiilor 
interteoretice, în concepția lui Heisenberg, între două „teorii închise" există discontinuitate 
conceptuală şi continuitate metodologica. Fata de modelul dinamicii ştiinţei oferit de Kuhn prin 
ideea succesiunii paradigmelor — succesiune inexplicabilă în intimitatea ei -, în care conceptul de 
adevăr este marginalizat, modelul lui Heisenberg are avantajul cuprinderii problemei adevărului ca 
pe o componentă a teoriei ştiinţifice - iar aici se delimitează şi de Popper, care vorbise doar de 
verosimilitudine - şi a deschiderii de principiu a progresului cunoaşterii ştiinţifice, înlăturând şi 
controversata idee a incomensurabilitatii paradigmelor. Soluţia lui Heisenberg este întemeierea 
cunoaşterii pe un a priori metodologic, lingvistic (într-o manieră asemănătoare cu aceea a lui Bohr), 
astfel încât acuzaţiile de instrumentalism care i-au fost aduse, nu se justifică. Pentru Bohr şi 
Heisenberg teoriile fizice sunt, în primul rând, instrumente de predictie, scheme idealizate, ale căror 
supozitii vor fi evidenţiate în timp. Dar nu sunt numai instrumente, ci şi cadre conceptuale de 
gândire, în care termenii au un sens empiric, practic, şi altul teoretic, „metafizic”. Primul 
corespunde succesului predictiv al unei teorii, iar al doilea - descrierii teoretice adecvate a realității 
fizice. 
Incontestabil, Heisenberg a trasat filosofiei fizicii un nou drum, spre teoretizarea posibilului, 
pornind de la rezultatele concrete ale fizicii atomice. Un drum de o tulburătoare profunzime, cu 


implicaţii care aşteaptă a fi cercetate. 

11.3.3. Realitatea fizică şi invarianta 

M.Born a încercat explicarea rezultatelor mecanicii cuantice tot prin raportarea la fizica 
clasică, la conceptele de cauzalitate şi necesitate (conceptul de cauzalitate având ca supraordonat un 
altul, acela de probabilitate). Necesitatea ar fi un caz particular al probabilității, o probabilitate de 
100 %. 

Şi interpretarea lui Born era menită să atragă atenţia asupra lărgirii cadrelor cunoaşterii şi 
conținutului conceptului de determinism, asupra modelării problematicii tradiționale a 
determinismului după realitatea fenomenelor cuantice. Comentând celebra teoremă a lui von 
Neumann, Born remarcă (într-o direcție de gândire care îl apropie de Bohr, Heisenberg, Pauli, Jordan, 
ş.a.) faptul că nu se poate considera interpretarea standard ca definitivă, ci numai întoarcerea la 
determinismul newtonian ca imposibilă. Cu alte cuvinte, este negată întoarcerea fizicii moderne la 
reprezentările fizicii şi filosofiei (ontologiei) clasice 7. 

Importanţa deosebită a ideilor sale constă în caracterizarea mersului cercetării microrealitatii 
prin noțiunea de invariant al transformărilor sau invarianță. In anii 1925-1930 era o opinie 
răspândită în mijlocul fizicienilor, că realitatea trebuie atribuită acelor elemente teoretico-cognitive 
care se dovedesc a fi invariante *. In acceptiune matematică, ea înseamnă păstrarea de către diferite 
mărimi Şi ecuaţii a valorilor proprii, în urma aplicării unui grup de transformări; in acceptiune fizică — 
independenţa obiectelor fizice de schimbările posibile ale condiţiilor experimentale (observatori, 
sistem de coordonate, aparatură ş.a.) %. 

Mărimile fizice apar ca proprietăţi ale relaţiilor obiectelor cu sistemul de referință (proiecții 
ale continuului spatio-temporal). Mecanica cuantică a descoperit că o anumită mărime, considerată la 
începutul cercetării drept o proprietate a unui obiect, este de fapt doar proprietatea unei proiecții. 
Microsistemul are un ansamblu de mărimi invariante în raport cu transformări fizice determinate. 
Obiectele observaţiei sunt proiecţii, iar obiectele teoriei, invarianti. Invariantii legii de transformare 
au în noua teorie un grad superior de „realitate“ şi „obiectivitate“ decât în vechea teorie (este vorba de 
un proces continuu, analog celui de tip formal-intuitiv). 

Realitatea fizică se constituie prin evidențierea unor invarianti ai diferitelor proiecţii la care 
este supusă existenţa (mai exact, zona de realitate investigată de teoriile fizicii). Prin coordonarea lor 
apare grupul de invarianti caracteristic, pentru care mărimile respective rămân neschimbate °°. 
Proprietăţile obiectelor cuantice sunt mai întâi relativizate (nu numai la sistemul de referință, ci şi la 
condiţiile experimentale*’), pentru ca, ulterior, coordonarea proiectiilor şi constituirea invariantilor 
transformărilor să ducă la o întărire a obiectivitatii acestora. Un concept teoretic are referent real 
numai dacă se subordonează legitatilor generale fizice şi geometrice. Ideea de invarianță pune 


într-o lumină nouă principiul complementaritatii: cunoaşterea maximală a unei entități cuantice — care 

necesita aranjamente experimentale diferite ce se exclud reciproc, realizand complementaritatea — 
înseamnă un număr suficient de proiecţii independente ale realităţii cercetate, pentru constituirea 
grupului de invarianti caracteristic. 

În domeniul mecanicii cuantice, principiile de invarianță nu au, totuşi, un caracter absolut, de 
adevăruri ultime şi definitive; ele sunt absolute în limite determinate, care evoluează odată cu 
dezvoltarea fizicii. Orice formalism matematic trebuie să admită şi mărimi neinvariante, după cum 
invariantii unei teorii se pot dovedi neinvarianti într-o teorie de nivel superior *'. Principiile de 
invarianță au o semnificație şi o valoare care devin sesizabile prin transcenderea cadrului ştiinţific 
strict. Gândirea umană a fost în toate timpurile în căutarea a ceea ce e neschimbător în perpetua 
devenire a lumii, a ceea ce posedă o relativă stabilitate. Nici ştiinţa, nici acțiunea eficientă, nu ar fi 
fost posibile altfel decât prin căutarea legilor naturii şi societății, prin care să se explice repetabilitatea 
unor fapte de observație, să se dea o coerenţă şi o precizie mereu sporite cunoaşterii. Filosofia, la 
rândul ei, a încercat construcții de anvergură fundate pe unul sau pe altul din principiile ontologice 
presupuse ca neschimbătoare în esenţa lor (materia sau spiritul), apte să dea seama de multitudinea 
transformărilor fenomenale ale existenței. Dar unde anume trebuie să ne oprim între variație şi 
invarianță, între ființă şi devenire? Răspunsul s-a dat de multe ori în istoria filosofiei prin 
absolutizarea unuia din momente — fie cel al ființei, fie cel al devenirii (exemple: Parmenide şi 
Heraclit, Platon şi Hegel). Măsura cere însă recunoaşterea realităţii ambelor: şi a fiinţei (existenţei) şi 
a devenirii. Exagerarea uneia sau alteia deformează imaginea lumii; lumea este şi devine. 

Semnificația filosofică a invariantei este nu numai pe planul logic (exprimată ca atare prin 
dialectica formalului şi intuitivului), dar şi pe cel ontologic (dualitatea variant-invariant) şi pe cel 
gnoseologic (polaritatea relativ-absolut). Adevărurile cunoaşterii sunt invariante, dar şi neinvariante. 
Dialectica relativ-absolut în cunoaştere este, implicit, o dialectică a invariantului şi neinvariantului. 

Mutatia metodologică adusă de teoria cuantică este, şi aici, extrem de importantă: daca 
anterior, ştiinţa urmărea trecerea de la legile naturii la stabilitatea invariantilor (prin reflectarea 
primelor în teoriile ştiinţifice), acum se pune problema trecerii de la invarianti la legile naturii, de la 
proiecţiile teoretice la existența reală a microsistemelor. 

Interpretarea standard a Şcolii de la Copenhaga, care include şi alti mari fizicieni ca Pauli, 
Dirac, Jordan, a primit — curând după elaborarea ei, dar ulterior durabil în timp — o serie de critici 
vehemente. Ele veneau, surprinzător, de la savanți care contribuiseră din plin la dezvoltarea teoriei 
cuantice (Einstein, Schrödinger, de Broglie), dar care, şi mai surprinzător, se pronuntau împotriva 
consecinţelor fizice şi filosofice decurgând din mecanica cuantică interpretată în maniera descrisă 
anterior. Aceste critici, probabil cele mai dure din câte au fost vreodată la adresa interpretării 
standard, aveau la bază nu probleme tehnice de formalism matematic, ci presupozitii filosofice 


considerate inatacabile, legate indisolubil de idealurile epistemologice clasice. Punctele de vedere 

diferite şi opuse ale celor două grupări, au interferat într-un dialog de o mare complexitate şi 
profunzime filosofică, a cărui dificultate de ansamblu a sporit o dată cu intervenţia fiecărui savant, 
prin amprenta ireductibilă a personalităţii şi temperamentului său. 

Dintre discuţiile purtate, se detaşează controversa Einstein-Bohr, amintind, pe linie istorică, 
de alte două, nu mai putin celebre: Newton-Leibniz şi Planck-Mach. Dacă însă Mach şi Planck, 
bunăoară, polemizaseră de pe poziţii diferite privind concepţia constituită asupra naturii şi sensului 
cunoaşterii în fizică, asupra modalitatilor şi direcțiilor de cercetare teoretică, Einstein şi Bohr n-au 
putut depista de-a lungul timpului însuşi temeiul dezacordului sistematic dintre ei prin mijloace 
tehnice-matematice, admițând în final aderarea fiecăruia la presupozitii filosofice tacite, 


ireconciliabile reciproc, la care niciunul n-a consimţit să renunţe >”. 

11.3.4. Realitatea fizică şi proiectul teoriei unitare a câmpului 

In apărarea înțelegerii realităţii fizice în sensul clasic, al coincidentei cu realitatea obiectivă, s- 
a ridicat mai întâi Einstein. Presupozitiile idealului clasic traversau infrastructura teoriei relativității, 
în contextul căreia într-un anumit sistem de coordonate are realitate numai evenimentul fizic însuşi, 
nu locul din spaţiu pe care-l ocupă şi nici momentul în care se produce. Spațiul absolut şi timpul 
absolut nu există; există doar o relaţie spaţio-temporală absolută >». 

Cu toată claritatea şi concizia care i-au caracterizat scrierile, Einstein nu a fost întotdeauna 
bine înţeles de exegeti. Aceasta s-a datorat şi faptului că el s-a raliat uneori anumitor oameni de 
ştiinţă cu puncte de vedere diferite de al său în esență sau nuanță, puncte de vedere care i-au fost pe 
nedrept atribuite direct, parțial sau în totalitate. Spre exemplu, în disputa cu Bohr privind problema 
completitudinii descrierii realizate de mecanica cuantică, Einstein a reacționat prin celebrul articol 
scris în colaborare cu Podolski şi Rosen (1935), dar — lucru rămas aproape necunoscut până de curând 
— s-a şi distanțat de argumentele acestui articol, în ceea ce priveşte convingerile sale proprii. El a 
reformulat şi reconsiderat argumentele cuprinse în articolul respectiv, rezultând în final versiuni 
modificate sub anumite aspecte esenţiale *. 

Literatura noastră de specialitate reflectă, la rândul ei, această confuzie. Sistematizarea 
corectă, judicioasă a principiilor filosofice clasice ale lui Einstein, subintelese în polemicile prin care 
el şi-a construit programul alternativ la interpretarea standard (principiul realismului — există 
fenomene şi procese reale, care au loc în spațiu şi timp, independente de observator şi dispozitivul 
experimental, pe care fizica trebuie să le descrie; principiul determinismului cauzal strict — toate 
evenimentele din universul fizic sunt supuse unor legi neprobabiliste; principiul separabilitatii — 
continuitatea spaţio-temporală sau acţiunea din aproape în aproape °°), a fost completată cu distincţia 
amintită, fiind acum necesară o sinteză a punctelor de vedere. 

Privit prin prisma „experimentului E.P.R.“, sistemul conceptual şi presupozitional al lui 
Einstein şi colaboratorilor se prezenta astfel: teza realismului (obiectul teoriei fizice este realitatea 
fizică, independentă de observator); teza sau exigenta corectitudinii (consecințele derivate din teorie 
să fie în concordanță cu datele experimentale); teza completitudinii (fiecare element al realității 
fizice să-şi găsească un corespondent în teorie). Criteriul realităţii fizice formulat în articol este cel al 
non-perturbării sistemului fizic, care să permită predicția certă a unei mărimi fizice (caz în care 
mărimii respective îi corespunde un element al realității fizice). Mecanica cuantică satisface prima 
condiţie, nu însă şi pe cea de a doua, fiindcă funcția de undă nu poate descrie complet realitatea fizică 
(sistemele atomice individuale); este necesară şi măsurarea, prin care sunt modificate caracteristicile 
de stare ale microsistemelor, iar descrierea teoretică devine dependentă de actele asertiunilor 
empirice *. 

Reconsiderarea punctului de vedere a lui Einstein în legătură cu interpretarea standard a 
mecanicii cuantice, priveşte în primul rând ideea de program teoretic în fizică, desfăşurată amplu de 
către marele savant. In totalitatea sa, acesta este un program realist, care denotă cu prisosinta spiritul 
clasic al lui Einstein, energia personalităţii sale, îndreptată spre continuarea unei seculare tradiții de 
gândire, marcată de Newton şi Maxwell. Pledând pentru un atare program teoretic, Einstein pledează 
pentru valorile raționalismului clasic al ştiinţei, pentru idealurile raționalismului ştiinţific modern *”. 

Invocăm, ca utile pentru scopul unei abordări istorice coordonatele analizei lui I.Parvu, vis-a- 
vis de programul teoretic einsteinian: 

A. O teorie fundamentală, ca bază a întregului program, definită prin postulate filosofice, 
concepte fundamentale corelate logic, o lege de mişcare generală (abstractă), un formalism 
matematic adecvat, constrângeri sau exigente metateoretice (meta-legi) îndreptate mai ales 
asupra formei matematice a legilor; 

B. O extindere constructivă a nucleului structural al programului („principii“ şi ipoteze 
mediatoare între teoria fundamentală şi sistemele fizice speciale: principii ontologice şi 
epistemologice; descrieri structurale empirice ale sistemelor complexe de referință; 
ipoteze empirice, „fapte“, „date“, constante ale naturii); 

C. O mulțime de teorii speciale „generate“ prin medierile constructive de teoria 
fundamentală **. 

Elementul central al programului în contextul disputei Einstein-Bohr, îl constituie 

„constrângerile generale“, (principiile filosofice): 

I. Postulate ontologice 

1) Postulatul realitatii lumii exterioare (postulat metafizic); 

2) Postulatul elementaritatii (al „realității fizice elementare“); 

3) Postulatul separabilitatii sistemelor fizice; 

4) Postulatul „stării reale“ a sistemelor fizice, independentă de observator; 

5) Postulatul cauzalitatii; 

6) Postulatul organizării spatio-temporale 

II. Postulate epistemologice şi metodologice 

7) Postulatul „reprezentării“ (pe care trebuie să o realizeze teoria fizică, în calitate de model 
explicativ al structurii şi devenirii cauzale a realului fizic); 

8) Postulatul (.„referenţial“) al obiectivitatii descrierii (corespondenţa cu realul a conceptelor 
teoretice); 

9) Postulatul constructivismului (,,construirea“ pe cale matematică a ideilor fundamentale ale 
sistemului teoretic); 

10) Postulatul testabilitatii; 

11) Postulatul simplitatii; 

12) Postulatul ,,convergentei“ ştiinţei naturii spre un ideal normativ; 

13) Postulatul autonomiei (independenţei) descrierii teoretice: reprezentarea teoretică a stării reale 
a unui sistem fizic să fie independentă de condițiile observării lui; 

14) Postulatul completitudinii descrierii realității fizice 
III. Postulate metateoretice 

15) Cerinta covariantei generale; 

16) Metalegile de conservare, simetrie şi invarianță ”. 

Dacă în anii 1920-1932 Einstein încercase — fără succes — să demonstreze inconsistenta 
teoriei cuantice, mai exact a mecanicii cuantice în interpretarea standard, după acest interval de timp 
el a manifestat rezerve nu atât în ce priveşte completitudinea descrierii realizate de mecanica 
cuantică, ci, mai ales, capacitatea ei de a îndeplini rolul de teorie fundamentală a fizicii. În locul 
mecanicii cuantice, el spera să găsească o altă teorie fundamentală, preferințele sale mergând spre o 
teorie unitară a câmpului care, în maniera teoriei relativităţii, să fundamenteze descrierea realității 
fizice la nivel subatomic. Într-o atare viziune, ecuaţiile care descriu structura continuului spatio- 
temporal, trebuie să permită derivarea tuturor legilor fenomenelor fizice. Cu toată izolarea de alti 
fizicieni, care nu l-au înţeles în tentativele sale, Einstein nu a considerat prețul plătit ca fiind prea 
ridicat, din moment ce miza jocului — un joc în care Dumnezeu nu foloseşte zarurile! — era o tradiţie 
de valoarea celei ilustrate de Arhimede, Galilei si Newton “. 

Desigur, argumentul completitudinii nu poate fi scos complet din discuţie, întrucât, fireşte, 
Einstein l-a vizat ca pe o cerinţă inalienabila a teoriei fizice. Deosebirea dintre „experimentul E.P.R.“ 
şi punctul de vedere al lui Einstein ca personalitate singulară a fizicii teoretice este, sub acest aspect, 
una de accent şi de structură logică; dacă „experimentul E.P.R.“ urmărea o demonstraţie directă a 
incompletitudinii teoriei cuantice, Einstein ca cercetător şi teoretician cu personalitate ireductibilă 
intenționa o demonstraţie indirectă a acesteia *!. Compararea celor două demersuri teoretice scoate la 
iveală mai multe deosebiri esenţiale. „Experimentul E.P.R.“ invocă două criterii explicite (criteriul 
de realitate — condiţie necesară şi criteriul de completitudine — condiţie suficientă) şi două premise 
tacite (supoziţia localizării şi supoziţia validității), iar postulatele lui Einstein sunt următoarele: 
postulatul „metafizic“ al realităţii lumii externe, postulatul separabilitatii, postulatul „stării reale“, 
postulatul „reprezentării“, postulatul organizării spatio-temporale şi postulatul autonomiei 
(independenţei) descrierii teoretice ?. 

Din punctul de vedere al unei reconsiderări exegetice, polemica Bohr-Einstein nu mai rămâne 
la nivelul unei controverse fizice, deşi a debutat ca atare, chiar la Congresul Solvay din 1927. Practic, 
din 1935, prin celebrul articol conţinând „experimentul E.P.R.“, urmat de articolul-replică al lui Bohr, 


ideea de realitate fizică este prelucrată la un nivel foarte înalt, dusă la consecinte-limita, pe baza unei 

veritabile „dispute transcendentale“ asupra condiţiilor posibilităţii teoretizării in ştiinţele naturii, ale 
constituirii programelor teoretice unificate *. Este oarecum ciudată asemănarea între cei doi mari 
savanți, în ce priveşte introducerea cvasi-transcendentală a argumentelor şi principiilor, cu toate 
deosebirile de soluţii preconizate (realismul ontologic, respectiv epistemologicul şi metodologicul), 
dar ea nu mai miră, o dată ce fondul problemei era reiterarea întrebării kantiene „Cum este posibilă 
ştiinţa (fizica) ?“. Structura divergentei este ştiinţifică, dar natura ei este metafizică, prin 
reconsiderarea categoriilor kantiene drept sisteme de postulate sau „matrici generatoare ale 
teoretizării“ “*. E semnificativă această turnură de fond a discuţiilor despre realitatea fizică, fiindcă 
fiecare revoluție în ştiinţă aduce cu sine reevaluarea fundamentelor, a modului de gândire şi a 
valorilor propuse. Ideea că o asemenea revoluție ştiinţifică necesită o nouă lectură a lui Kant şi 
elaborarea unei noi Critici a raţiunii pure, a devenit acum un loc comun în dezbaterile filosofilor şi 
savanților. 

In afară de transcendentalismul specific, argumentul lui Einstein ajută la clarificarea 
supozitiilor fizice ale realismului, dar şi la dezvăluirea sensului realismului ca bază a programelor de 
construcție a teoriilor (cu dublul sens de condiție a teoretizării fizice şi de imagine asupra obiectelor 
fizice înseşi), a clasicitatii viziunii sale asupra ştiinţei şi a posibilităților viitoare de investigare a 
problemei realității fizice, în contextul teoriei cuantice $. 

Idealul care l-a animat pe Einstein în ultimele patru decenii de viață, este deosebit de actual. 
Acumulările survenite de atunci încoace în fizica teoretică sunt, totodată, menite să-i aducă şi corectii. 

Intenţia creatorului teoriei relativităţii era aceea de unificare a cunoaşterii în fizică. El a 
deschis perspectiva unificării tuturor forțelor fundamentale, marele său vis. Unitatea cunoaşterii 
dorită de fizicianul german este o etapă de sinteză cognitivă a conţinutului informațional existent în 
paradigma ştiinţifică, o reluare sintetică a cunoştinţelor fundamentale, în urma unor îndelungate 
analize pe domenii fragmentare. Istoria ştiinţei furnizează exemple multiple despre cunoaşterea care 
tinde spre unitate, semn că paradigma în vigoare câştigă în coerenţă, că se realizează un progres 
ştiinţific, o reorganizare cu efecte benefice pentru viitor, chiar o posibilă trecere spre o nouă 
paradigmă. lar Einstein cunoştea ca puțini alții istoria fizicii. 

Ce i s-ar putea reproşa postum este exclusivismul proiectului său de teorie unitară a câmpului, 
care nu acceptă ideea unei alte teorii unificatoare în afara celei a relativității generalizate. Intreaga 
evoluţie a fizicii, din deceniul al cincilea până astăzi, contrazice posibilitatea ca o singură teorie, 
oricât de genială ar fi ea, să unifice forțele fundamentale din univers şi, implicit, să facă trecerea de la 
faza paradigmatică la faza post-paradigmatică în fizică, la „super-teoria“ abstractă. Einstein n-a 
putut abandona ideea separabilitatii, pentru că ar fi ajuns într-un conflict cu teoria generalizată a 


relativității, deci şi-ar fi compromis proiectul. 

Cele mai realiste aprecieri ale unor reputați oameni de stiinta, formulate în ultimii ani, 
converg în ideea unei sinteze a mecanicii cuantice, teoriei relativității şi cosmologiei, spre un rezultat 
final surprinzător şi şocant, poate, pentru multe din aşteptările actuale. 

Eforturile lui Einstein de a găsi o unică teorie fundamentală au rămas nereuşite în timpul vieții 
lui, nu doar din considerente de subiectivitate dusă uneori la subiectivism, ci şi din alte motive 
obiective: multe premise necesare unificării nu existau şi nu puteau exista până în 1955, anul morții 
sale. Şi acum se apreciază că unificarea electromagnetismului cu gravitația nu este de domeniul 
viitorului previzibil. Poate că, aşa cum rezultă din corespondența sa, Einstein ar fi dorit o „teorie 
algebrică a fizicii“, teorie pur structurală, care să descrie primordial structuri posibile, condiţii ale 


fiintarii şi devenirii existenţei fizice *. 

11.3.5. Realitatea fizică şi mecanica ondulatorie 

Echivalentă din punct de vedere matematic cu mecanica matriceală a lui Heisenberg, 
mecanica ondulatorie a fost elaborată de către Schrédinger, in 1926. Concepţia sa se sprijină tot pe 
presupozitii filosofice clasice. 

Schrédinger a imaginat atomul ca pe un sistem ondulatoriu, stările staționare fiind 
reprezentate prin frecvenţe ale undelor staționare („unde materiale“), realități intuitive asemănătoare 
undelor electromagnetice sau sonore. Starea de tranziție a atomului (saltul cuantic) ar putea fi 
explicată prin interferența a două unde materiale, schema teoretică a ecuaţiei de undă putând da 
seama de fenomenele constatate experimental (de exemplu: emisia de lumină). 

Prin aceasta, fizicianul german dorea să elimine problema discontinuitatilor cuantice, resimțită 
puternic ca o absurditate. Emisia de energie şi saltul electronilor de pe o orbită pe alta nu pot fi 
explicate de legile fizicii cunoscute (în fond, fizica clasică), sunt neinteligibile. Fenomenele cuantice 
îi apăreau deci ca inexplicabile, iar teoria cuantelor — contradictorie şi de neînțeles. Fizica teoretică s- 
ar fi aflat într-o stare de totală confuzie. Admiterea existenţei doar a undelor materiale, are menirea să 
scoată fizica din impas, rezolvând dificultăţile ei fără ieşire. Schrödinger considera că, în timp, teoria 
sa va fi capabilă să explice toate fenomenele cuantice observate experimental, chiar dacă , pentru 
moment, acestea o contrazic; în fapt, el contesta realitatea fenomenelor cuantice (care ar fi 
descriptibile teoretic ca altceva, explicabil în viitor tot printr-o teorie clasică) . 

Schrédinger a continuat să respingă, alături de Einstein, teoria cuantelor în interpretarea 
standard, apreciind-o ca inacceptabilă. El a imaginat în 1935 cunoscutul experiment mintal cu 
motanul închis într-o cutie, care poate fi ucis de un dispozitiv declanşat cu o probabilitate de 50% de 
către un semnal luminos. Atunci, funcția de probabilitate, interpretată ca o descriere completă a 
realităţii fizice, arată că, la un moment dat, motanul este pe jumătate viu şi pe jumătate mort! 
Experimentul mintal al lui Schrödinger poate fi considerat ca un alt „manifest“ al idealurilor ştiinţei 
clasice, al raționalismului modern, alături de „experimentul E.P.R.“ (deşi acesta din urmă reflectă, 
crezul clasic einsteinian). La rândul său, Schrödinger a ridicat problema completitudinii descrierii 
realizate de mecanica cuantică, acuzând-o de nesatisfacerea acestui deziderat metateoretic şi filosofic. 

Savantul german şi-a susținut punctul de vedere până în 1950, momentul apariției 
alternativelor deterministe la mecanica cuantică, bazate pe teorii cu parametri ascunsi. Poziția sa în 
problema realităţii fizice este, pe cât de extremă, pe atât de ilustrativă. El se pronunţă, în esenţă, în 
favoarea eludării problemei realității fizice, aşa cum era înfăţişată în mecanica cuantică. 
Discontinuitatea este declarată ininteligibilă, în numele unui ideal clasic de inteligibilitate care 
trebuie păstrat cu orice pret, chiar cu acela al contrazicerii faptelor. Cine ştie — am putea spune, 
rezumând raționamentul lui Schrödinger — dacă nu cumva fenomenele cuantice sunt altceva decât par 

a fi, şi acest altceva este tot clasic (de pildă, o undă materială)? Se privilegiază reprezentarea clasică, 
intuitivă a fizicii, aceea de undă, corpusculul devenind de prisos. 

Numai că, soluţia preconizată astfel, dorind cu ardoare să răspundă idealului epistemologic 
clasic, trebuie să rămână mută apelurilor neclasice. O problemă nouă, oricât de dificilă, nu se poate 
rezolva prin diluare sau eludare — sperăm că aceste expresii folosite pentru a caracteriza atitudinea lui 
Schrödinger nu vor fi înţelese în conotatiile lor peiorative extreme -, nici prin metode tradiționale, ci 
numai prin deschidere, receptivitate, eliberare de obisnuinte ale gândirii ce pot deveni prejudecăți. 

Alături de Einstein, Schrâdinger a reuşit performanţa — s-o numim aşa — de a se număra inițial 
printre cei mai mari descoperitori, revoluționari în ştiinţă, pentru ca mai târziu să se alăture celor mai 
conservatori, negând cu străşnicie consecinţe deduse logic impecabil şi confirmate faptic din propriile 
teorii sau din teoriile altora, la care au contribuit din plin. Nu este, desigur, uşor pentru un savant de o 
asemenea talie să renunțe subit la ceea ce simte ca fiind zestrea sa intelectuală cea mai de pret, în 
situații de revoluție în ştiinţă. Aderarea lui la anumite idealuri, presupozitiile sale, trebuie însă 


neapărat afirmate şi explicitate, în scopul facilitării comunicării în mediul oamenilor de ştiinţă. 

11.3.6. Realitatea fizică şi teoria „dublei soluţii“ 

Pentru fizicianul francez Louis de Broglie, revoluţia din fizica teoretică petrecută la începutul 
secolului nostru avea rostul să arate că conceptele de undă şi corpuscul, utilizate până atunci în 
domenii diferite ale fizicii, desemnau de fapt o singură realitate, în care interveneau amândouă aceste 
moduri ale ei de a fi %. Reliefarea sintezei undă-corpuscul era posibilă prin delimitarea de 
interpretarea standard (ceea ce s-a numit apoi „controversa Paris-Copenhaga“), dar şi interpretarea 
pur ondulatorie a lui Schrédinger, printr-un program izvorât tot din structuri clasice. In perioada 
1926-1927, de Broglie a formulat teoria numită „a dublei soluţii“: orice corpuscul este solidar cu o 
undă în care este încorporat şi care-i ghidează mişcarea, el fiind o singularitate în sânul acestei unde 
extinse. Undele continue din mecanica ondulatorie şi undele discontinue, cu singularitati, ar fi 
soluţii diferite date unor ecuaţii liniare identice (calculul teoretic implică două unde: una continuă, 
probabilistică, alta singulară, reală) °’. 

Diferenţa dintre teoria dublei soluții şi mecanica ondulatorie era mare sub aspect matematic, 
implicând chiar dificultăți de neînvins pentru autorul ei, dar şi pentru alti teoreticieni. De Broglie a 
operat o simplificare a teoriei sale inițiale, căreia i-a dat numele de teoria undei-pilot. Conform ei, 
corpusculul emite o undă ce-l înconjoară şi-i influențează mişcarea, se propagă şi îşi manifestă 
caracterul ondulatoriu sau cel corpuscular, în funcție de condițiile experimentale. Dar în 1927, la 
Bruxelles, în cadrul Conferinţei Solvay, teoria undei — pilot n-a suscitat interesul scontat, autorul 
însuşi sesizând ulterior faptul că mişcarea corpusculului nu putea fi „ghidată“ de o mărime care nu 
are semnificaţia fizică reală (unda continuă). Dezamăgit, de Broglie a expus până în 1952, în toate 
situațiile în care şi-a exprimat poziția teoretică, interpretarea standard a Şcolii de la Copenhaga, în 
pofida rezervelor pe care le avea fata de presupozitiile filosofice ale acesteia. Fizicianul francez păstra 
un respect neabătut crezurilor clasice: principiul realismului şi determinismului, idealul 
rationalitatii, claritatii şi distinctiei, probabilitatea ca limită a cunoştinţelor noastre despre 
realitatea strict determinată, inteligibilitatea descrierii clasice a realității fizice. Desolidarizarea 
subiectivă, intimă, nu s-a produs cu adevărat niciodată A 

După 1952, de Broglie a revenit la programul elaborat în tinerețe, convins fiind de dificultățile 
teoriei cuantice a câmpurilor si de insistențele unor fizicieni dintr-o generație mai tânără (Bohm si 
Vigier). Se părea că insuccesele matematice ale teorie dublei soluții pot fi surmontate. Singura 
rezolvare era revenirea la reprezentările concrete, intuitive în microfizică, localizarea constantă a 
corpusculului în spațiu si timp, realitatea fizică a undei în sensul clasic al termenului. Descrieri 
intuitive spatio-temporale ale tranzitiilor de stare cuantică, prin ipoteza unor procese foarte rapide, 
necesită ecuaţii neliniare. Teoria dublei soluții este suplimentata cu ideea „termostatului ascuns“, 


sugerată de Bohm şi Vigier prin conceptul de mediu subcuantic: particulele sunt în relație cu o 

realitate subcuantică, care joacă rolul unui termostat şi cu care realizează un schimb continuu si 
aleatoriu de energie şi mişcare. Mecanica cuantică ar fi, în consecință, numai o fază de tranziție spre o 
cunoaştere mai profundă a realităţii fizice, în cadrele conceptuale clasice *!. 

Şi teoria dublei soluţii a lui de Broglie ne relevă o încercare de revenire la tiparele clasice, de 
această dată prin fuziunea unor reprezentări considerate incompatibile în fizica clasică (unda şi 
corpusculul). Concretitudinea şi intuitivitatea lor se circumscriu, în linii mari, dialecticii formal- 
intuitiv, abstract-concret. 

Istoria ştiinţei (în particular a fizicii) arată că orice pas înainte în cunoaştere s-a făcut şi se face 
printr-o creştere a gradului de abstracție a noţiunilor ştiinţifice, în măsura cuprinderii unei zone tot 
mai mari de realitate şi creşterii neîncetate a coerentei interne a cunoaşterii. „Realismul“ lui Planck 
este un exemplu pentru fizica contemporană: lumea cunoscută e pătrunsă tot mai abstract, mai 
realist şi mai simplu. Teoriile fizicii au devenit tot mai abstracte, pe parcursul îndepărtării de 
realitatea empirică, instrumentalizării şi matematizării de neimaginat în trecut. Creşterea gradului de 
abstracţie şi abstractizare in timp (concomitent cu creşterea gradului de formalizare şi axiomatizare), 
este o necesitate a cunoaşterii. 

S-a apreciat deja că programul lui de Broglie, cu toată ardoarea susţinerii lui, este sortit 
eşecului. Atunci de ce, totuşi, l-a susținut autorul său ca atare? Probabil, dintr-o profundă adeziune la 
cadrele de gândire clasice şi o nevoie acut resimțită de concret, după foarte rapidele şi fundamentalele 
schimbări din fizica teoretică pe parcursul a trei decenii. Nevoia de concret este esenţială pentru 
gândire; chiar abstractiile cele mai înalte sunt cu putință numai printr-o curioasă imagistică în 
intimitatea gândirii. Psihologia ne arată că nu e posibilă o gândire fără un suport concret, intuitiv. 

Dacă în mod obiectiv revenirea la reprezentări concrete în microfizică e imposibilă, respectul 
fata de onestitatea intelectuală a savantului francez ne face să găsim interpretarea dată „dublei soluții“ 
ca explicabilă în fata diacroniei istorice a cunoaşterii (amintind expresii ca „microparticulă“, 
„microobiect“ ş.a., neadecvate în fond realitatilor fizicii cuantice, utilizate dintr-o comoditate 


lingvistică incetatenita prin tradiție sau dintr-o nevoie netemperata de concret). 


Ca o concluzie preliminară, criticile primite de interpretarea standard, ca dealtfel şi replicile 
acesteia, s-au întemeiat pe presupozitii filosofice diferite şi opuse, alimentate de o anumită situație 
reală în fizica teoretică. In timp ce reprezentanţii Şcolii de la Copenhaga au sesizat noile realități ca 
radical diferite de cele vechi şi au încercat să le dea o explicaţie cât mai satisfăcătoare, fizicienii care 
păstrau idealurile clasice credeau că aceste realități pot fi explicate prin apelul la analogii cu trecutul 
ştiinţei, văzând noile interpretări ca artificiale şi lipsite de sens. Dacă Bohr, Heisenberg ori Born au 


susținut mereu ideile lor, de o noutate adesea şocantă pentru o gândire „programată“ la valorile 

clasice ale ştiinţei, Einstein, Schrödinger şi de Broglie le-au contestat mereu, convinşi fiind că timpul 
le va da dreptate. 

M. Flonta a încercat o transpunere în termeni epistemologici a poziţiei Şcolii de la Copenhaga 
(empiristă si critică) şi a apărătorilor ei (holistă), respectiv poziția oponenților ei principali, 
Einstein, Schrödinger şi de Broglie (rationalista, necesitaristă şi absolutistă) şi a criticilor 
mecanicii cuantice (aprioristă — în sensul slab al conceptului) °° Rezultă o sistematizare şi o 
schematizare a argumentarii celor două tabere rivale, într-o formulă ipotetic-integrativă, 
presupozițiile fiind transpozabile sub formă de axiome, pe care le restrângem aici la principii: 
stiintificitatea teoriei, obiectivitatea, continuitatea, inteligibilitatea, descrierea adecvată, 
absolutizarea probabilității (orientarea clasică); „denunţarea“ caracterului clasic al normelor şi 
exigenţelor criticilor aduse, limitarea, relativizarea, transformarea şi devenirea acestora în timp, 
istoricitatea lor, examinarea critică, mobilitatea, inteligibilitatea şi raționalitatea de tip nou 
(orientarea neclasica). Neintelegerile reciproce arată că fiecare parte pornea în discuţie eliminând 
premisele celeilalte, şi reciproc, în mod tacit 5 In cele din urmă, deşi Bohr, Heisenberg , Born ş.a. şi- 
au dat seama de schimbarea fundamentală intervenită în cele mai familiare şi intuitive reprezentări 
despre realitatea fizică şi au demonstrat convingător inutilitatea perpetuării unor norme supra-istorice 
şi valori atemporale în ştiinţă, Einstein, Schrödinger, de Broglie şi ceilalți nu au acceptat aceasta. S-a 
apreciat că, în final, câştig de cauză a avut şi are interpretarea standard, programul lui Bohr. 

Considerăm că, printre atât de numeroase valenţe, disputa dintre Einstein şi Bohr o are şi pe 
aceea a deschiderii unor noi proiecţii teoretice în interiorul filosofiei însăşi. Mai precis, subliniem în 
urma inventarierii exegezei aspectul încă prea puţin analizat, al confruntării în interiorul acestui 
dialog a valorilor modernismului, respectiv a valorilor post-modernismului. Este posibil să-l situăm 
pe Bohr în postura de anticipator al post-modernismului în filosofia ştiinţei? Răspunsul devine 
afirmativ, dacă vom compara atât criteriile propuse de Bohr pentru realitatea fizică, în comparaţie cu 
Einstein, dar, mai ales, dacă avem în vedere evoluţia ulterioară a principalelor curente din filosofia 
ştiinţei. La prima vedere, ipoteza de mai sus pare hazardată, cu toate că Scoala de la Copenhaga nu a 
negat substanţa filosofică a interpretării ei, dar, pe de altă parte, nici n-a legat interpretarea dată 
fenomenelor cuantice de o filosofie anumită. Fizicienii reprezentativi pentru gruparea amintită 
credeau că filosofia ştiinţei este de competenţa oamenilor de ştiinţă, nu a filosofilor profesionişti, iar 
„filosofia de catedră“ ar dogmatiza şi sărăci filonul filosofic subiacent descoperirii ştiinţifice. Ei au 
sesizat — într-o modalitate specifică — diferența dintre filosofia generală şi filosofia fizicii 
contemporane, ce nu confirmă un punct de vedere filosofic preexistent. Cu toate acestea, concluziile 
generale deduse din interpretarea unei teorii ştiinţifice (mecanica cuantică) trebuie confruntate cu 


direcțiile filosofice fundamentale, în beneficiul filosofiei şi ştiinţei. 

În filosofia ştiinţei contemporane se înscriu la loc de frunte disputele între perspectiva 
realistă (modernă) şi cea anti-realistă (post-modernă). Inventarierea conținutului foarte bogat al 
acestora, dezvăluie două categorii mari: obiectiviste, absolutiste, realiste, universaliste, respectiv 
subiectiviste, relativiste, antirealiste si istoriciste *. Realismul ontologic şi epistemologic clasic, 
care afirmă existența realității obiective, independente de gândire, nu numai în ce priveşte obiectul 
cunoaşterii şi ci metoda cunoaşterii, este acum în declin în fața post-modernismului, care insistă pe 
contextualism şi fictionalism, pe semantica lumilor posibile şi interpretare. I.Niiniluoto se referă la 
posibile teze ale realismului astăzi (analog lui M.Bunge): 

1. Cel puţin o parte din realitate este ontologic independentă de gândirea umană; 

2. Adevărul ca relație semantică între limbaj şi realitate, în sensul versiunii moderne tarskiene a 
teoriei corespondenței are ca indicator optim cercetarea sistematică care foloseşte metoda ştiinţei; 

3. Conceptul de adevăr sau fals este aplicabil în principiu la toate produsele lingvistice ale cercetării 
teoretice incluzând datele observationale, legile şi teoriile; 

4. Adevărul reprezintă scopul esenţial al ştiinţei, împreună cu alte utilități epistemice; 

5. Adevărul nu este uşor accesibil şi chiar cele mai bune teorii pot să nu fie adevărate, dar există 
posibilitatea de a ne apropia de adevăr şi de a face previziuni raționale asupra progresului 
cognitiv; 

6. Cea mai bună explicaţie pentru succesul practic al ştiinţei constă în afirmaţia că teoria ştiinţifică 
fiind în fapt aproximativ adevărată, este rațional să crezi că uzul metodei ştiinţifice va duce la 
progresul cognitiv >. 

Orientările post-moderne optează pentru nuantarea şi „diluarea“ unor concepte ca 
raționalitate, adevăr, verificare, identitate, în favoarea unor interpretări multiple acordate 
cunoaşterii ştiinţifice. Nu există o raționalitate unică şi o singură cale de justificare a vreunui adevăr 
absolut. Teoreticieni ca J.Hacking sau A.Fine cer ca ştiinţa să fie interpretată numai de oameni de 
ştiinţă în sens filosofic, sau chiar să nu mai fie interpretată filosofic deloc. Astfel, fizica ar trebui să 
excluda noțiunile controversate (ca aceea de observabilitate), rămânând doar la cele sigure (cum ar fi 
manipulabilitatea şi măsurabilitatea). Ar fi necesară o Atitudine Ontologică Naturală, o descriere 
naturalistă a fenomenelor în care faptele cercetate vorbesc *€. 

In ce priveşte teoria cuantică şi mecanica cuantică, sunt numeroase discuţii despre atenuarea 
realismului filosofic. Autori ca Folse ori D.Bohm iau în considerare marile dificultăți apărute în zona 
perceperii tradiționale a realității, fie din partea simțului comun, fie din partea fizicii clasice 
(dihotomii ca subiect-obiect, intern-extern ş.a. nu se mai pot susține în sensul „tare“). Filosofia 
ştiinţei se îndreaptă spre convergente cu discipline şi domenii de nebănuit cu un timp în urmă: 
antropologia, axiologia, sociologia sau literatura. Dacă textul literar devine o problemă de 


interpretare, înseamnă că nici în ştiinţă nu există o realitate absolută, la care se ataşează o singură 

interpretare posibilă. Se recunoaşte că la originea desconstructivismului se găsesc şi concepte ale 
ştiinţei contemporane, precum acela de complementaritate, alături de altele, nu mai puţin importante 
(relativitate, sistem, cibernetică etc.). Analogiile şi referintele sunt departe de a fi epuizate ”. 

Se poate aprecia că realismul epistemologic nu este perimat în dezbaterile şi construcțiile 
teoretice. De asemenea, nu pare credibil că cea mai rezonabilă atitudine din parte filosofilor ştiinţei ar 
fi să-şi abandoneze domeniul şi preocupările, pentru a le lăsa exclusiv pe seama savanților. O atare 
relativizare extremă,dusă in fond până la disolutie, a realismului filosofic nu este dezirabilă. Un fapt 
este însă clar: dialogul Einstein—Bohr şi prelungirile care i-au urmat şi continuă şi astăzi au schimbat 
radical structura rationalitatii ştiinţifice şi filosofice. Am putea spune că, la propriu, acest dialog nu a 
avut învingători şi învinşi. Dacă la nivelul programelor de cercetare a triumfat „linia lui Bohr“, este 
pentru că, în pofida voinţei sale, Einstein a indicat şi permis depăşirea viziunii care l-a animat, ferm şi 
inegalabil, timp de o viata întreagă. In cele din urmă, relativizările şi pluralismul teoretico- 
metodologic contemporan în filosofia ştiinţei n-ar fi fost posibile fără modelul — este adevărat, 


contestabil — al realismului clasic einsteinian. 

11.4. Teoriile cu parametri ascunși si inegalitatile lui Bell; spre o „disoluţie“ a realităţii 


fizice ? 


11.4.1. Realitatea fizică şi teoriile cu parametri ascunsi 

Apreciate ca un episod de interes mai mult istorico-filosofic în controversele asupra fizicii 
atomice şi mecanicii cuantice %, teoriile cu parametri ascunși au debutat în anii 1952, prin schițele a 
doi talentaţi fizicieni, Bohm şi Vigier, publicate in 1957. Influentati de Einstein, Blohintev şi Terletki, 
ei au elaborat o teorie a „nivelurilor“, în care realitatea fizică este alcătuită din niveluri distincte, 
dispuse ierarhic, de o varietate calitativă infinită. Numărul lor este nelimitat. Fiecare nivel are 
entităţi, proprietăți şi legi fizice specifice, intră în infrastructura nivelului superior, caracteristicile 
lui sunt dependente de interacțiunile din interiorul său şi de cele cu niveluri inferioare şi superioare. 
Legile fizicii nu au valabilitate generală, ci specifică pentru fiecare nivel. La un anumit nivel legea 
este deterministă cauzal, la altul deterministă probabilist; o lege are multiple posibilități de 
manifestare. 

Proiectul unei teorii cu parametri ascunşi era, în general, următorul: se ia în considerare o 
particulă, presupusă punctuală, şi o undă, cu existenţă obiectivă. Ele interacționează; la nivel cuantic 
influenţa particulei asupra undei este neglijabilă, dar la nivel subcuantic devine sensibilă. Mişcarea 
aleatorie a microparticulei este determinată de fluctuații la nivel subcuantic, cărora li se opun „forțe 
cuantice“ tinzând spre localizarea particulei în regiunea de o intensitate mai mare a câmpului (analog 
mişcării browniene). Există o probabilitate mare ca particula să se afle în zona de intensitate mai mare 
a câmpului, şi o probabilitate mică pentru situarea ei în zona de intensitate mai slabă. Nivelul 
subcuantic, cu energii mari şi distanțe de interacțiune mici, este cel care „creează“ şi „anihilează“ 
particulele elementare. Mişcarea de la nivelul superior este determinată de mişcarea de la nivelul 
inferior, mai profund >’. 

Teoriile cu parametri ascunşi au urmărit posibilitatea unei alte interpretări a mecanicii 
cuantice decât aceea standard; scopul lor cel mai înalt era redarea inteligibilitatii şi valorii 
explicative depline pentru descrierea teoretică, repunerea în drepturi a idealurilor clasice de 
obiectivitate, continuitate şi determinism, în speranța descoperirii legilor unui nivel subcuantic al 
realității fizice. Se căuta reducerea mecanicii cuantice la o teorie deterministă, prin identificarea unor 
„parametri ascunși“ aditionali ©’. Bohm şi Vigier au criticat filosofia mecanicistă tradițională, dar si 
presupozitiile filosofice ale mecanicii cuantice, arătând că nici unele, nici altele, nu pot fi 
absolutizate. Fizica clasică are limitele ei de aplicabilitate (nivelul macroscopic), iar fizica cuantică, 


de asemenea (nivelul microscopic). Nivelul subcuantic (sau „inframicroscopic“, cum l-am mai putea 

numi) este ghidat de legi calitativ diferite de cele ale mecanicii cuantice, fata de care ultimele sunt un 
caz-limită. Ele nu sunt universal-valabile; relaţiile de incertitudine nu pot fi generalizate. 

Teoria nivelurilor, alături de teoria „termostatului ascuns“, l-au influenţat pe de Broglie in 
tentativele sale de reluare — după 1952 — a încercărilor sale de tinerețe, spre definitivarea teoriei 
dublei soluţii. Fizicianul francez a furnizat o ipoteză sui-generis despre raportul mecanică- 
termodinamică. După părerea lui, mecanica este un caz particular al termodinamicii. 

Teoriile cu parametri ascunși au fost, la rândul lor, criticate de autorii interpretării standard, 
dar şi de alti fizicieni cu vederi filosofice clasice, luând naştere aşa-numita „controversă a 
parametrilor ascunşi“. M. Flonta aprecia că argumentele contra parametrilor ascunşi au ocupat două 
direcții principale. Prima (istorico-filosofică) acuză teoriile cu parametri ascunsi de dorința 
reîntoarcerii la o viziune clasică asupra realităţii fizice, în contradicţie cu tendința generală de 
evoluţie a fizicii contemporane, ceea ce nu este nici posibil, nici dezirabil (primele critici sistematice 
de pe pozițiile interpretării standard au fost făcute de Pauli şi Rosenfeld, în anii 1953-1957). A doua 
(metodologică) acuză caracterul artificial, ad hoc, al teoriilor cu parametri ascunşi, care urmăresc să 
schimbe doar o viziune filosofică despre teoria mecanicii cuantice, nu această teorie însăşi; 
incapacitatea formulării şi efectuării de probe experimentale care să o confirme, a dovezii 
incontestabile de valoare euristică (critica lui Heisenberg, începând din 1956-1958)°'. Din această 
ultimă direcție, P.Mittelstaedt s-a referit critic la teoria lui Bohm. Ea nu depăşeşte cadrele fizicii 
clasice şi se raportează la mărimi inobservabile, care nu pot fi puse în evidenţă în mod experimental, 
respectiv la procesul de măsurare a efectelor unor fapte observabile, corespunzătoare rezultatelor 
teoriei cuantice. Imposibilitatea verificării empirice permite un arbitrar aproape nelimitat, neputându- 
se explica menținerea în teorie a unor structuri din fizica clasică. Nici cauzalitatea nu poate fi 
susținută, din acelaşi motiv: al imposibilității verificării experimentale. In ultimă instanță, este atins 
statutul de ştiinţă al fizicii, care descrie natura în urma investigării acesteia cu instrumente de măsură 
reale, singurele adecvate unei informaţii complete despre sistemele cuantice şi ulterior calculului 
proprietăţilor obiective ale acestora, în totalitate ©. 

Daca la primele obiecţii, de natura istorico-filosofică, adepţii teoriilor cu parametri ascunși au 
răspuns destul de uşor, invocând momente din istoria ştiinţei care ne-ar indreptati să afirmăm 
succesiunea unor imagini concrete şi abstracte asupra realităţii fizice şi legilor care o guvernează, la 
cele din urmă, de natură metodologică, răspunsul a fost mult mai dificil de oferit. Erau cerute 
rezultate fizice noi, în sinteza mecanicii cuantice, cu evidențierea într-un fel oarecare a parametrilor, 
spre a putea fi partial observabili, oricât de indirect. La această exigenta, Bohm, Vigier şi de Broglie 
n-au putut răspunde, deşi au depus numeroase eforturi, întrucât predicțiile lor asupra evoluției 
cunoaşterii în fizică nu s-au confirmat. Interesul pentru teoriile cu parametri ascunşi a scăzut, încât 


Born afirma în 1965 că preocupările teoreticienilor amintiţi căzuseră deja în uitare. Ultima încercare a 

lui Bohm de a da curs preocupărilor sale s-a petrecut in 1966, sub stimulul lui Bell, dar a eşuat şi ea, 
încât autorul său declara în 1975 că proiectul este lipsit de speranţe. Numai de Broglie a continuat 
tentativele, mai ales după 1962, afirmând că perioada începută atunci a fost cea mai frumoasă din 
viata sa ! 

Este importanta sublinierea relatiilor stabilite intre teoriile cu parametri ascunsi, in intentiile 
declarativ-programatice ale autorilor lor, şi cele două direcţii mari ale confruntării privind 
interpretarea standard şi ideea de realitate fizică: „linia lui Einstein“ şi „linia lui Bohr“. 

Einstein şi creatorii teoriilor cu parametri ascunşi au împărtăşit obiective comune, dar şi un 
dezacord privind căile de realizare efectivă a acestora. Comună este convingerea că teoria mecanicii 
cuantice este incompletă, provizorie, legile fizicii atomice sunt strict deterministe şi descriptibile într- 
o teorie mai cuprinzătoare, de tip clasic. Divergenta pornea mai ales de la cuplul conceptual 
abstract-concret: contrar autorilor teoriilor cu parametri ascunşi, care cereau întoarcerea la 
reprezentări concret-intuitive in microfizică, convingerea autorului teoriei relativităţii era aceea a unui 
înalt nivel de abstracție a structurilor matematice intrinseci unei teorii unitare a câmpului, 
îndepărtarea de intuiție şi imagini concrete. Un aspect secundar îl constituia disputa asupra 
principiului complementaritatii, căruia ambele parti îi reproşau fie renunțarea la idealurile 
obiectivitatii şi determinismului, fie caracterul abstract şi „neinteligibil“. Polemica dintre Einstein şi 
Bohm s-a limitat la un schimb de obiecţii tehnice în articole din 1953. 

Oricum, puntea comună dintre Einstein, Vigier sau de Broglie, a reprezentat-o fidelitatea 
nestrămutată față de valori şi idealuri ale ştiinţei clasice, contestarea unei tradiţii inaugurate de 
mecanica cuantică, socotită rigidă şi obstacolantă pentru dezvoltarea ştiinţei A 

Faţă de interpretarea standard a mecanicii cuantice, atitudinea lui Bohm a fost mai nuanțată 
decât a reieşit la prima vedere; chiar mai mult, după propriile-i afirmaţii, eforturile sale de construcție 
teoretică n-au fost corect înţelese, în sensul şi intenţia lor. Nu se poate spune că mecanica cuantică ar 
avea un caracter complet şi definitiv în forma actuală, nici că, a priori, teoriile cu parametri ascunşi 
sunt incompatibile cu teoria cuantică. Este timpul să se revină asupra conceptului de teorie 
ştiinţifică, pentru că aceasta nu este numai o „formă de cunoaştere a modului alcătuirii lumii“ ci şi — 
cu deosebire - „un mod de a privi lumea“. Această distincţie, care aminteşte de celebrul cuplu 
conceptual Weltanschaauung-Weltbild, are o importanță excepțională în ce priveşte înțelegerea fină 
a sensului ideilor lui Bohm, pentru depăşirea perspectivei simpliste de cantonare în limitele standard 
ale teoriilor cu parametri ascunși ™. 

Marile teorii ale fizicii, de natură structurală (ca teoria mecanicii clasice a lui Newton, teoria 
relativității şi mecanica cuantică) sunt cadre sau ,,referentiale“ ale construcţiei ontologice în ştiinţă, 
matrici generatoare şi organizatoare ale cunoaşterii. Dacă teoriile cu parametri ascunşi — ca orice altă 


teorie fizică — sunt privite doar prin prisma ipotezelor testabile experimental, ele vor dezamăgi şi vor 

atrage reprosuri întemeiate în viziunea savantului cercetător. El va arăta că acestea încalcă principiul 
metodologic al ,,observabilitatii principiale“, indispensabil pentru identificarea referentului real al 
teoriei fizice. Pe această linie, argumentul metodologic invocat împotriva teoriilor cu parametri 
ascunşi - şi pe care l-am amintit mai sus — este cel mai puternic, ele neputându-i satisface criteriile. 
Dacă o teorie fizică nu reuşeşte să indice o cale de identificare a anumitor mărimi la care apelează, se 
autoînchide, nu mai poate aspira la idealul explicativ ştiinţific. O atare imputare este conținutul şi 
finalitatea ideii că teoriile cu parametri ascunşi joacă un rol episodic în fizica contemporană. 

Bohm insistă şi el pe ideea de potentialitate, pe care o dezvoltă într-o manieră personală. In 
esenţă tentativele sale explicative nu sunt atât de diferite şi opuse mecanicii cuantice ci — dacă se ia în 
serios propunerea sa de a privi teoria fizică drept o formă de viziune asupra lumii — urmăresc 
dezvoltarea unei ontologii consistente cu teoria cuantică, a unei noi viziuni asupra lumii, dinamice şi 

. Este necesară o formă nouă de abordare teoretică, în măsură să determine pe cale 


holiste 
structural-generativa producerea faptelor relevante si a unor cadre semnificative de reconstrucție a 
teoriei cuantice. Acceptându-se ideea integralitatii indivizibile a realității fizice, dar si a 
metodologiei fizicii, urmează a fi acceptată ideea de ordine implicită (în sensul de ordine totală, 
conținută implicit în fiecare regiune spațio-temporală a realității fizice) %. Astfel, discuția polemică 
asupra unei posibile teorii fundamentale a fizicii, ca bază a viitoarei sinteze conceptuale, nu-şi are 
sensul, pentru că nici o teorie fizică nu poate cuprinde actual întreaga realitate. Realitatea fizică este, 
deci, o totalitate indivizibilă şi dinamică (un holomovement), imposibil de cuprins în infinitatea şi 
indecompozabilitatea sa de o teorie fizică la un moment anumit. Teoriile fizicii nu epuizează, în fond, 
realitatea cercetată, ci extrag, „decupează“ din ea anumite aspecte şi contexte relevante, dar limitate. 
Aşa s-a întâmplat cu fizica clasică şi conceptele aferente (realitate, determinism, lege etc.), care au 
dobândit rapid un statut privilegiat, cu toate că vizau doar „fragmente“ ale acestei ordini implicite. 
Supraevaluarea paradigmei clasice a fost susținută de lipsa reflexivitatii critice, întrucât aceasta din 
urmă adânceşte şi lărgeşte contextul de referință, demonstrând că o atare descriere analitică a lumii nu 
poate fi întemeiată în mod absolut. La rândul ei, teoria cuantică (şi implicit mecanica cuantică) nu 
este ultimă şi definitivă, nu realizează o descriere absolută şi exhaustivă a realităţii; spre deosebire de 
fizica clasică şi teoriile ei, teoria cuantică relevă sub aspect filosofic principiul ordinii implicite, 
indică prezența şi necesitatea ei 67 In concluzie, nu există un „nivel ultim“ al existenței, ci numai 
„contexte relativ autonome şi independente“. Teoriile viitoare vor dezvălui mereu alte şi alte aspecte 
ale totalitatii realului fizic. 

O consecinţă filosofică foarte importantă şi şocantă a ideilor lui Bohm este problematizarea 
existenţei actuale. Metafizica tradițională pornea de la caracterul neproblematic al existenţei, pentru a 
teoretiza posibilul. Maniera aceasta de a considera existenţa actuală ca pe un dat trebuie acum 


revizuită şi amendată: „lumile posibile“ sau ,,potentialitatile nu mai sunt doar concepte lingvistice 

sau constructe teoretice rationale fără semnificaţie ontologică directă şi autentică. Dimpotrivă, 
potentialitatea infinită este conținută în act, pentru că entitățile sau obiectele actual existente sunt 
numai abstracții ale întregului, ale totalitatii ireductibile în „contexte“ speciale, particulare. Numai 
daca se analizează integral ordinea implicită se poate descrie emergenta structural-generativă a ei, 
dar numai prin legi-forme abstracte ale rațiunii ii 
Aceste noi şi remarcabile implicaţii ale teoriilor fizicii sunt de natură să restructureze 
problematica posibilităților şi „lumilor posibile“. Şi aici, metafizica tradițională este reconsiderată, 
prin punerea sub semnul întrebării a „datului“ realităţii. Dacă nu putem fi întru totul de acord cu 
afirmaţia lui Shimony, conform căreia în epoca noastră rezultatele experimentale încep să elucideze 
problemele filosofice — ceea ce ar însemna, la limită, că ştiinţa soluţionează problemele filosofiei — 
vom admite că demersul ştiinţific contemporan are darul de a preciza şi clarifica o serie de 


controverse filosofice. 

11.4.2. Realitatea fizică şi inegalitatile lui Bell 

Fizicianul american Bell a fost atras de teoriile cu parametri ascunşi datorită unor 
considerente de ordin filosofic %. Schimbarea de mentalitate pe care a resimtit-o noua generaţie de 
fizicieni a dus la o reconsiderare a temeturilor reticentelor lui Einstein fata de mecanica cuantică in 
interpretarea standard. Comunitatea oamenilor de ştiinţă trăia insatisfactia discrepantei mari dintre 
formalismul matematic înalt elaborat al teoriei şi conținutul sumar al viziunii de ansamblu asupra 
naturii obiectului acesteia, a unor ambiguitati de ordin fizic şi filosofic. Problema referentului real al 
teoriei mecanicii cuantice nu mai putea fi ocolită. 

Bell a plecat de la premisa existenţei unei graniţe între domeniul fizicii clasice şi cel al fizicii 
cuantice. Conceptele clasice fiind nesatisfăcătoare în descrierea domeniului microscopic, este totuşi 
posibilă cercetarea extinderii descrierii clasice asupra microsistemului. Idealurile clasice de 
obiectivitate şi unitate ar fi restabilite, pentru o nouă înțelegere unitară a lumii fizice. Ar exista 
posibilitatea de principiu a unei descrieri de tip clasic a lumii subatomice, indiferent de succesul sau 
eşecul teoriilor cu parametri ascunși 7. 

Bell a demonstrat (contrar lui Jauch, Piron, Gleason ş.a.) că sunt posibile teorii cu parametri 
ascunsi contextualiste şi că orice teorie de acest fel, care satisface condiţia „localităţii“ (a acţiunii din 
aproape în aproape), determină predicții statistice în dezacord cu cele ale mecanicii cuantice. El a 
elaborat inegalitatile matematice cunoscute sub numele de inegalitatile lui Bell (relaţii matematice 
între proprietăţi stabile ale particulelor elementare), care, în anumite condiţii urmau a fi validate de 
teoriile locale cu parametri ascunşi şi respinse de mecanica cuantică. Acestea au servit la elaborarea 
unor teste de validitate empirice pentru interpretările mecanicii cuantice. S-a fundamentat realizarea 
unui experiment crucial între mecanica cuantică şi teoriile locale cu parametri ascunşi, primele 
sugestii concrete fiind formulate în 1969 de către Clauser, Horne, Shimony şi Holt, iar 
experimentarea propriu-zisă a început în perioada 1972-1976. Rezultatele au fost defavorabile 
inegalitatilor lui Bell, fiind confirmată experimental mecanica cuantică în interpretarea „clasică“. 
Deşi unii specialişti nu le consideră pe deplin concludente, se pare că ele duc la renunțarea la 
principiul separabilitatii, deschizând o nouă fază a discuţiilor privind interpretarea mecanicii 
cuantice. Teoriile locale cu parametri ascunşi au fost infirmate la nivel experimental, iar predicții 
identice cu mecanica cuantică ar putea face teorii cu parametri ascunşi cu caracter profund nelocal, ce 
întâmpină deocamdată obstacole insurmontabile. Oricum, meritul lui Bell este de a fi formulat, pentru 
prima oară, inegalităţi matematice care să permită obţinerea unor consecinţe empirice din teoriile cu 
parametri ascunsi locale, diferite de predicțiile experimentale ale mecanicii cuantice 7. 

Infirmarea experimentală a inegalitatilor lui Bell ar însemna reconsiderarea principiului 
separabilitatii, înrădăcinat adânc în structura gândirii fizice şi curente, după care evenimente fizice 

distantate în spațiu şi timp pot fi considerate separate. Principiul separabilitatii a fost inerent tuturor 
teoriilor fizicii, inclusiv teoriei relativităţii (prin postulatul constantei vitezei luminii în vid). In sensul 
experimentelor enunțate, principiul separabilitatii are doar o valoare particulară. O nouă concepție 
despre unitatea naturii va trebui să integreze principiul nonseparabilitatii, al interacțiunii 
instantanee la distanţă între sisteme fizice aflate anterior în contact, probabil o nouă teorie (nelocală) 
a câmpului, cu un nou gen de cauzalitate 7. 

Perspectiva deschisă astfel, pune mai nuantat problema interpretării standard a mecanicii 
cuantice, dar şi a criticilor care i-au fost aduse (în special de Einstein, prin „experimentul E.P.R.“). 
Dacă un gânditor ca Popper crede că este posibil ca interpretarea standard să se fi întemeiat pe 
principiul separabilitatii, asemenea teoriei relativităţii, un fizician profesionist ca d'Espagnat are o 
părere diferită: dacă luăm ca relativ echivalente principiul nonseparabilitatii şi principiul 
indivizibilităţii atunci nonseparabilitatea poate fi derivată din principiile mecanicii cuantice. 
Argumentul „E.P.R.“ constă în atacarea completitudinii descrierii mecanicii cuantice, acceptarea 
implicând violarea principiului acţiunii din aproape în aproape; incompletitudinea descrierii mecanic- 
cuantice ar rezulta din formalismul teoriei, principiul separabilitatii şi criteriul de realitate 
invocat de Einstein (despre care ştim acum că diferă de cel susținut cu alte ocazii, în special în 
corespondenţa lui personală, exigent’ importantă pentru exegeză) 5. Infirmarea experimentală a 
teoriilor locale cu parametri ascunşi face ca cel puţin una din ultimele premise să cadă, ori amândouă. 
Retinerea postulatului realismului în varianta clasică înseamnă renunţarea la postulatul separabilitatii; 
altfel, este necesar un realism modificat, „atenuat“, departe de viziunile conturate până în prezent. 
Einstein însuşi poate că ar fi privit cu suspiciune datele experimentale, fiind foarte plauzibil că 
scepticismul său metodologic nu i-ar fi îngăduit acceptarea imaginii realităţii fizice lipsite de acţiunea 
din aproape în aproape. 

Mai mult însă, infirmarea experimentală a inegalitatilor lui Bell duce la alternativele 
interpretative ale mecanicii cuantice pe drumul din interiorul realismului. Trăsăturile caracteristice ale 
descrierii cuantice a lumii fizice (corelatiile cuantice ale sistemelor spatial separate, fără mecanisme 
de comunicare reciprocă; caracterul indefinit al stării sistemului cuantic în afara intervenției 
experimentale; principiul de superpozitie al stărilor cuantice) împreună cu ideea completitudinii 
teoriei şi supoziţia completitudinii mecanicii cuantice reprezintă îndepărtarea de ontologia fizicii 


clasice. Realismul fizic (şi filosofic) poate fi reconstruit astfel: 
I. Realismul nelocal (teorii nelocale cu parametri ascunşi: admiterea retroactiunii cauzale, în 


sens invers celui temporal; admiterea existenţei unor conexiuni supraluminoase între evenimentele la 


distanță printr-un mediu de eter sau vacuum subcuantic, fără schimb energetic) 

Il. Realismul „holist“ (menţinerea postulatului „metafizic“ al realităţii şi ideea cauzalitatii, dar 
respingerea separabilitatii; non-separabilitatea ca un caz particular al ,,integralitatii indivizibile a 


întregului univers“) ™. 

11.4.3. Shimony şi d` Espagnat despre realitatea fizică 

Dintre cei care s-au pronunțat asupra interpretărilor alternative ale mecanicii cuantice se mai 
remarcă Shimony şi d Espagnat. 

Shimony a arătat necesitatea formulării unui criteriu euristic pentru delimitarea unor 
subfamilii de teorii non-locale cu parametri ascunşi, cu consecințe empirice bine determinate. Până 
atunci rămân deschise două opțiuni: abandonarea criteriului realităţii formulat de Einstein şi 
menținerea separabilitatii; menţinerea criteriului realității formulat de Einstein şi sacrificarea 
principiului separabilitatii (reformulând: revizuirea unor concepte şi principii fundamentale, 
modificarea profundă a ideilor noastre despre lumea fizică; reconsiderarea conceptului descrierii 
teoretice în fizică) 7. Fizicianul american optează pentru idealul clasic al descrierii realităţii fizice 
susținut de Einstein şi reconsiderarea radicală a ideilor noastre despre lumea fizică. El respinge 
interpretarea standard ca pe o concepţie „nonontologică“ şi antropocentrică, ce nu satisface 
postulatul clasic al realismului fizic (raţiuni filosofice), iar teoriile locale cu parametri ascunși fiindcă 
nu corespund cerinţelor experimentale (raţiuni ştiinţifice) ’°. 

B. d'Espagnat optează şi el pentru realism, în sensul in care îl înțelegea Einstein, şi 
nonseparabilitate. Argumentele sale cuprind postulatul realismului fizic (realitatea fizică — obiect 
al teoriei, independentă de observator şi instrumente de măsură). Interpretarea standard a Şcolii de la 
Copenhaga este o „filosofie a experienţei“ (ea raportează teoria fizică nu la realitate, ci la 
experienţă). Este o filosofie de inspiraţie pozitivistă, cu care trebuie polemizat. Ştiinţa nu este 
„ansamblul retetelor care reuşesc întotdeauna“, ci descifrarea mecanismelor realității independente, 
structurate, care stau la baza reuşitei retetei respective.,„ Filosofia experienței“ se limitează la 
descrierea corectă a datelor de observaţie şi formularea predictiilor despre observaţii noi, neputând 
explica existența regularitatilor observate prin conceptul realităţii fizice independente. Fizicianul 
francez utilizează câteva concepte intuitive, introduse pentru facilitarea rationamentelor şi ilustrarea 
lor: „obiectivitatea puternică“ şi „obiectivitatea slabă“, „realismul apropiat“ şi „realismul îndepărtat. 
Obiectivitatea puternică este realizată de teoria fizică atunci când concluziile sale nu fac nici o 
referință esențială la observatorii umani şi nici la mijloacele de investigație utilizate (aici se 
încadrează criteriul lui Einstein pentru realitatea fizică); obiectivitatea slabă este îndeplinită atunci 
când concluziile sunt valabile pentru orice observator (cazul interpretării standard). Realismul 
apropiat descrie elementele realității prin noţiuni apropiate şi familiare, iar realismul îndepărtat — 
prin noțiuni îndepărtate şi străine. Atât supozitiile lui Einstein asupra fundamentelor fizicii cuantice 
(realismul, inducția şi separabilitatea), cât şi cele ale teoriilor locale cu parametri ascunsi au căzut 
sub aspectul acțiunii din aproape în aproape, neputându-se renunţa la realism şi inducţie; renunțarea 


va privi principiul separabilitatii. Teoriile cu parametri ascunşi infirmate experimental nu pot 

realiza postulatul realismului fizic, fiindcă nu-l pot realiza nici pe acela al obiectivitatii puternice. Ele 
sunt teorii ale „realului voalat“, ascuns, care scapă demersurilor lor cognitive a 

Conceptul de real voalat rămâne neexplicitat clar de autor. El are un sens realist 
epistemologic (zonă necunoscută a realităţii, care nu a căzut inca sub incidenţa teoriilor fizicii, dar 
care e cognoscibilă şi impulsionează mereu cercetările), dar şi un sens transcedentalist 
epistemologic (dedublare a realităţii într-o zonă cognoscibilă teoriilor fizicii şi o alta, incognoscibilă 
acestora). Considerăm că spre acest al doilea sens înclină d’Espagnat, părăsind spectaculos pozițiile 
realiste, invocate initial atât de insistent 5. Teoriile fizicii nu pot trece de acest incognoscibil de fond, 
datorită însuşi specificului lor; în profunzimile realului voalat se poate pătrunde numai printr-o 
alianță a non-separabilitatii cu un nou gen de animism, într-un model original al cunoaşterii 
microsistemelor animate, (nou gen de animism panteist în variantă spinozistă). Pentru teoriile fizicii, 
realitatea pe care o investighează ele este o realitate non-fizică, nonseparabilă, specifică unui 
realism îndepărtat. Fermitatea opțiunii lui d'Espagnat este diminuată de oscilarea între cele două 
sensuri ale conceptului. 

Impresia analizei de conținut a conceptului de real voalat, în cel de-al doilea sens 
(transcendentalist epistemologic) este aceea a reluării fenomenismului kantian. Pe de o parte, 
răspunsul fizicianului francez la problemele fizicii contemporane supralicitează exigenta obiectivitatii 
puternice şi duce la ruptura ontologică şi epistemologică dintre domeniul ontic ca atare, incognoscibil 
prin teoriile fizicii în varianta actuală, şi domeniul ontic ca obiect al cunoaşterii acestora, ceea ce i-a 
atras numeroase critici °. Pe de altă parte, consecventa argumentării lui d'Espagnat este de-a dreptul 
clasică, curajul intelectual şi fermitatea opțiunii sale fiind demne de admiraţie. El remonetizează 
opțiunea versus Kant — prin care se ia în discuţie (ca odinioară gânditorul de la Königsberg, in 
Critica raţiunii pure) înseşi fundamentele cunoaşterii noastre şi soliditatea lor, prin prisma teoriilor 
fizicii (Kant plecase tot de la fizică, aceea a lui Newton, vrând să-i demonstreze posibilitatea). 
Meritul interogatiilor sale, în contextul filiatiei istorico-filosofice a transcendentalismului — care 
depăşeşte cadrul de fata -, este cel al criticii modurilor adesea naive prin care acceptăm multe 
aparente ca certitudini. lar fizica contemporană trece printr-un stadiu asemănător celei clasice la 
timpul său: a sosit momentul punerii la încercare a celor mai profunde axiome ale ei ®. 

Teoria cuantică este considerată drept teoria-cadru a fizicii actuale, cu semnificație 
fundamentală sub aspect epistemologic şi ontologic. B. d'Espagnat distinge între „teoriile-cadru“ şi 
„teoriile în sens obişnuit“. Cadrul cuantic cuprinde teorii de un grad de generalitate şi validitate mai 
restrâns (teoria cuantică a câmpurilor, modelul cuarqurilor, teoriile câmpurilor de etalonare etc.), fără 
a-l putea înlocui vreodată €!. 

Concluzionând, vom spune că ideea de realitate fizică are deja o istorie îndelungată în 


mentalul colectiv al oamenilor de ştiinţă, un trecut prestigios şi o dezvoltare punctata de discuţii şi 

dezbateri polemice intre mari savanti. Evolutia ei este departe de a se fi incheiat; ea va continua 
atâta vreme cât investigațiile ştiinţei se vor desfăşura neîntrerupt, cu toate piedicile temporare. 

Ideea de realitate fizică, deşi lansată din interiorul ştiinţei, este o foarte importantă problemă a 
filosofiei contemporane, un capitol distinct, inconfundabil al reconstrucției ontologice şi 
epistemologice. Confruntată cu noi şi mari întrebări, pusă în fata unei redefiniri şi respecificari a 
obiectului său, ontologia recunoaşte în realitatea fizică o clasă principală de referință, un întreg 
domeniu, explicandum şi explicans în acelaşi timp. Epistemologia, la rândul ei, construieşte o nouă 
viziune asupra statutului, rolului şi dinamicii cunoaşterii ştiinţifice, pornind de la teoriile fizicii în 
căutarea realului. 

În aceeaşi ordine de idei, dorind păstrarea adevărului întreg, nu putem evita să remarcăm 
faptul — semnalat deja de o bogată literatură de specialitate — că ideea de realitate fizică, în afara 
rolului cert stimulativ pentru ştiinţă şi filosofie a început să îmbrace o haină trenantă, să aducă cu 
sine un rol treptat-inhibitiv pentru demersurile cunoaşterii. S-au inventariat deja, în riguroase scrieri 
de specialitate, dezavantajele supralicitării ideii de realitate fizică pentru viziunea de ansamblu asupra 
existenţei, lumii, universului. Considerăm că aceasta este o prelungire sui-generis a dominației cvasi- 
tiranice pe care a exercitat-o - şi încă o mai exercită într-o anumită măsură — paradigma galileo- 
newtoniană a ştiinţei moderne. Fără a dori să respingem extraordinara ştiinţă a epocii moderne, cu 
incomparabilul ei progres în explicarea realului fizic, nu putem fi de acord cu numeroasele exagerări 
ale ei, cu generalizarea patternului mecanicist în ştiinţele vieţii sau informaţiei, acolo unde, în fond, el 
nu acționează adecvat. 

Post-modernismul filosofic cuprinde încercări, schiţe, modele — cu diferite grade de inchegare 
conceptuală şi metafizică — de depăşire a pretentiei de universalitate ridicată de mecanica clasică. Ele 
vizează nu numai fizica, dar şi biologia, psihologia, sociologia, literatura, lingvistica etc., în fapt toate 
domeniile culturii umane. Purtate pe registre extrem de variate, atari tentative nu exclud din discuție 
ideea de realitate fizică, ci o înglobează şi o duc mai departe, demostrându-i limitele alături de marea 


ei forță teoretico-metodologica şi euristică. 

NOTE SI REFERINTE BIBLIOGRAFICE 


Vezi S.Ghita, De la vechea filosofie a naturii la ştiinţa modernă, în „Revista de filosofie”, 
nr.3/1981 

Idem, Orizonturi filosofice în evoluţia ştiinţei moderne, Editura Academiei R.S.R., Bucureşti, 
1981, p.47-48: „Legată de naturalismul şi activismul Renaşterii, şi mai ales de dezvoltarea tehnicii, 
este apariția ştiinţei noi... teoria impetusului, dezvoltată de cercetătorii parizieni, nu i-a scos din 
cadrul mecanicii aristotelice. Numai cu realizările acestei şcoli nu s-ar fi putut face saltul de la 
ştiinţa tradițională la cea modernă. Renaşterea, cu pasiunea şi interesul ei pentru natură, cu 
orientarea spiritelor spre viata activă, cu valorificarea completă a ştiinţei antice (căci acum s-au 
tradus operele fundamentale ale lui Arhimede, Ptolemeu, au fost cunoscute scrierile pitagoreicilor), 
într-un cadru intelectual propice progresului cunoaşterii, a fost aceea care a creat premisele ştiinţei 
moderne. Cercetarea naturii se făcea în renaştere pe trei căi, interzise sau inexistente în evul mediu: 
magia, filosofia naturală şi ştiinţa”. Autorul amintit caracterizează succint şi concepția asupra naturii 
în Renastere, ca o trăsătură principală a culturii renascentiste (naturalismul): „Ideea de natură a 
jucat un rol capital în cultura Renaşterii. Ea a stat la baza filosofiei naturii, a ştiinţei, precum şi a 
artelor. Toate prezintă interes pentru înţelegerea concepției renascentiste despre natură şi a genezei 
gândirii filosofice şi ştiinţifice moderne. Fata de evul mediu, „filosofia naturii” a reprezentat un pas 
înainte în cunoaşterea lumii. Ea exprimă autonomizarea relativă a naturii față de divinitatea 
transcendentă, care în evul mediu îi impunea din afară o anumită ordine şi raționalitate... Natura 
dobândeşte o ordine şi o raționalitate proprie, fiind cercetată şi explicată juxta propria 
principia”(ibidem, p.51). Desigur „ştiinţa Renaşterii nu este încă o ştiinţă cristalizată în forma 
ştiinţei moderne, ci se află într-o fază de gestație şi de tranziție, în care elemente ale ştiinţei noi se 
găsesc alături de elemente ale ştiinţei tradiționale” (ibidem, p.56) 

Care era însă situația fizicii? „Spre deosebire de astronomie, fizica Renaşterii avea, sub 
aspect teoretic, o situație mult mai modestă, rămânând în cadrul general al ştiinţei aristotelice... 
Dacă observaţiile asupra fenomenelor la dimensiunile spațiului astronomic contraziceau ştiinţa 
aristotelică, experienţele fizice care au permis atâtea progrese tehnice, se făceau la scară redusă 
şi erau în concordanță cu experienţa cotidiană şi cu simţul comun - temelia ştiinţei peripatetice... 
Neajunsul mecanicii aristotelice în explicarea mişcării a putut fi suplinit prin teoria impetusului 
dezvoltată în evul mediu şi în Renastere, teorie a cărei asimilare nu afecta cadrul general al fizicii 
peripatetice” (ibidem, p.70-71). Astfel spus, înaintea „demarajului” ştiinţei moderne, fizica nu 
era constituită într-o, paradigmă consistentă: ,,... fizica Renaşterii nu este în esenţă o fizică 
teoretică, preocupată de admiterea sau elaborarea vreunui sistem. Ea se integrează în 

mentalitatea generala activa, in spiritul faustic al epocii, in complexul de eforturi intreprinse pentru 
cunoașterea si folosirea naturii în cercetări concrete. Dacă fizica aristotelică era speculativă şi 
contemplativă, fizica Renaşterii e în esență practică şi activă. Nu era vorba deci de înlocuirea 
unui sistem prin altul, în cadrul unor preocupări teoretice fundamentale (aceasta va fi tocmai 
menirea ştiinţei moderne, care va opera tranziția inter-paradigmatica - n.n.) ci de respingerea 
oricărei fizici speculative şi de legarea ştiinţei de nevoile vieții practice. Intemeierea cercetărilor 
pe experiment şi pe matematici avea menirea să facă ştiinţa mai eficientă în acțiunea inginerilor 
şi artiştilor” (ibidem, p.72). Vezi aceste idei, reluate şi imbogatite în Istoria filosofiei moderne 
şi contemporane, Vol.l Editura Academiei R.S.R., cap.I şi III (redactate de acelaşi autor). 
Problemele periodizării Renaşterii trebuie să tina cont de filosofia renascentistă a naturii şi ştiinţa 
modernă a naturii: „Dacă în delimitarea Renaşterii fata de evul mediu hotărâtoare a fost cultura 
umanistă, în care s-au manifestat mai întâi tendințele noii epoci, în delimitarea față de epoca 
modernă, rolul hotărâtor l-a avut noua ştiinţă a naturii. Căci sub influenţa ştiinţei noi, care e de 
altă natură decât cea tradițională, s-a metamorfozat şi filosofia. Inclusă cel mai adesea în ceea ce 
se numeşte perioada modernă sau socotită o simplă epocă de trecere, pregătitoare a căii moderne 
(via moderna), dar nu încă o cale modernă, oricum, dincolo de o opțiune sau alta Renaşterea 
este admisă unanim ca o înnoire profundă a spiritului european. Iar prin aceasta, fără îndoială, ca 
o parte integrată a noii istorii, moderne, căci prin marile sale valori, Renaşterea n-a rămas, n-a 
putut să rămână ca o indecisă epocă de trecere, ci a intrat în substanța spiritualității moderne” 
(ibidem, p.24). Legată de acest criteriu al periodizării, ideea de realitate fizică este prefigurată 
diferit de gânditori diferiți, în manieră filosofic-speculativă de către savanții renascentisti, sau în 
manieră ştiinţifică modernă de către reprezentanții noii paradigme: „Dacă ştiinţa nouă este 
criteriul principal în delimitarea Renaşterii de epoca modernă, atunci putem conchide că, în linii 
mari, Renaşterea se încheie la sfârşitul secolului al XVI-lea, iar revoluţia ştiinţifică din secolul al 
XVII-lea marchează începutul epocii moderne, atât pentru ştiinţă, cât şi pentru filosofie. Spiritul 
ştiinţei moderne n-a cuprins însă pe toţi reprezentanții gândirii filosofice şi ştiinţifice din primele 
decenii ale veacului modern. De aceea, atunci când încadrarea unor gânditori este pusă în 
discuţie (de exemplu, Leonardo da Vinci este renascentist sau modern? -n.n), va trebui să 
analizăm concepția fiecăruia în parte şi să vedem, după natura ei, dacă aparţine Renaşterii sau 
epocii moderne. Dacă un om de ştiinţă sau un filosof se integrează prin natura concepţiei sale în 
orizontul filosofiei naturii, caracterizată prin unitatea dintre om-cosmos şi Dumnezeu, dintre 
„macrocosmos” şi „microcosmos”, dacă admite magia, astrologia sau alchimia care sunt un fel 
de ştiinţe aplicate ale filosofiei naturii, dacă foloseşte ca şi metafizica tradițională, metoda 
speculativă deductivă de cunoaştere a lumii, atunci el aparține Renaşterii. Iar dacă, în spiritul 


ştiinţei noi, mecaniciste, desacralizate şi dezantropomorfizate, caută să dea o imagine obiectivă- 

fizicalistă lumii şi să amelioreze condiţia omului prin stăpânirea naturii cu ajutorul ştiinţei 
obiective şi al tehnicii, atunci gânditorul respectiv aparţine epocii moderne” (ibidem, p.25). 
Revoluţia ştiinţifică modernă începe cu Galileo Galilei şi atinge desăvârşirea odată cu opera lui 
Newton. Controversa asupra personalităţii lui Galilei (savant renascentist sau modern?) a fost deja 
tranşată. Specificitatea metodei sale constă în folosirea principiilor matematice (geometrice) în 
locul celor metafizice - o inovaţie motodologică foarte importantă. El a putut să învingă contradictia 
dintre modelul real, copernican şi idealul aristotelic al cunoaşterii şi demonstraţiei ştiinţifice. Într-o 
atare ordine de idei, vezi M.Feher, Galilei şi idealul demonstrativ al ştiinţei, în „Revista de 
filosofie”, nr.1/1982, care analizează convingerile şi pasul înainte făcut de marele savant: Galilei era 
convins că ,,... principiile geometrice posedă cel mai înalt grad posibil de necesitate şi certitudine, 
sunt, adică, mai certe şi mai adevărate decât principiile prime metafizice folosite în silogismele 
demonstrative peripatetice... pasul cu adevărat crucial făcut de inovația metodologică a lui Galilei 
constă în încercarea lui de a lega fizica de matematică şi nu de metafizică, adică de a trata 
fenomenul observational ca manifestare sau exemplificare a structurilor matematice ideale” 
(ibidem, p.68). Aprecierile autoarei citate merg în prelungirea unor mari autorități în istoria ştiinţei, 
ca G.Gusdorf şi A.Koyre. După cum remarca şi E.Cassirer, Galilei a înlocuit conceptualismul 
aristotelico-scolastic cu un conceptualism matematic. 

Acest conceptualism matematic se află la începutul demersului asupra realității fizice. 
Desprinderea de sub tutela mentalitatii religioase-dogmatice, afirmarea autonomiei naturii şi a 
independenței spiritului de liberă cercetare şi-au găsit aici apogeul. „Ştiinţa galileană se opune 
filosofiei renascentiste a naturii care are în esență acelaşi caracter şi aceeaşi metodologie ca filosofia 
antică. Filosofia naturii era în esență metafizică şi împiedica, prin metodologia şi idealul ei 
explicativ, naşterea ştiinţei moderne, autonome. Galilei face saltul de la filosofia naturii la știința 
naturii care are cu totul altă metodologie şi alt ideal explicativ. El respinge filosofia naturii pentru că 
e întemeiată pe o metodologie depăşită şi e tributară metafizicii” (Istoria filosofiei moderne si 
contemporane, vol.l, p.257-258). Stiinta modernă se ocupă de cunoaştere, lăsând problema 
valorilor pe seama filosofiei; de asemenea, ea se preocupă de determinarea cantitativă a aspectelor 
măsurabile (mărime, formă, mişcare etc.), lăsându-i metafizicii cercetarea „cauzelor prime”. 

„Preocupat exclusiv de interesele autonomizării ştiinţei, pentru a-i asigura o cale liberă de 
dezvoltare, Galilei nu exclude metafizica, adică filosofia, decât din câmpul ştiinţei. Galilei n-a 
acceptat nici un fel de apriorisme în calea cercetării; a încercat să împingă autonomia ştiinţei 
până la ultimele consecințe, scotand-o din zona de gravitație a metafizicii tradiționale. Aceasta 
nu înseamnă că Galilei ar fi negat - în spirit pozitivist - filosofia, că a închis porţile oricărei 
metafizici filosofice. El a respins orice imixtiune a factorilor exteriori ştiinţei, orice presupozitie 
religioasă sau metafizică în procesul cercetării adevărului. Dar o dată aflat, adevărul poate fi 

integrat in concepții filosofice mai cuprinzătoare. De asemenea, stiinta galileană, ca şi stiinta 


modernă în genere, ridică o serie de probleme de teoria cunoaşterii şi de analiză categorială care 
cer o cercetare filosofică. Ştiinţa modernă, limitând metafizica tradițională, care avea tendința de 
a-i impune coordonate, metode şi idealuri, deschide o direcție nouă de meditație filosofică.” 
(ibidem, p.258). 

Ulterior, Newton, prin sinteza orientării panmatematiste (Galilei şi Decartes) cu cea 
experimentală (Boyle, Hooke) a desăvârşit paradigma de ştiinţă modernă. El a sintetizat teoretic 
natura şi matematica, plecând de la natură. „Galilei geometrizează mişcarea, dar plecând de la 
matematică, nu de la mișcare. Newton, dimpotrivă, dă o tratare matematică precisă naturii, dar 
plecând de la natură, nu de la matematică. La Galilei fizica precede experienţa, la Newton decurge 
din ea. La Galilei fizica este introdusă a priori, la Newton este inferată a posteriori. În timp ce 
Newton matematizează realul, Galilei reifică matematica” (ibidem, p.261). Vezi şi S.Ghita, 
Orizonturi filosofice în evoluţia ştiinţei moderne, cap.V,VI. 

Vezi I.Prigogine, I.Stengers, Noua alianţă. Metamorfoza ştiinţei, Editura Politică, 
Bucureşti, 1984. 

Cf. I.Pârvu, Teoria ştiinţifică, Editura Ştiinţifică şi Enciclopedică, Bucuresti, 1981, p.247-248. 

Vezi M.Bunge, Stiinta şi filosofie, Editura Politică, Bucureşti, 1984,p.246-278. De o stringentă 
actualitate este descifrarea informationalului biologic şi social, altfel, după expresia lui Thom, o 
„gaură neagră” a materiei vii. 

N.Chonsky şi J.Habermas s-au referit pe larg la „competența lingvistică” şi la „performanța 
lingvistică”. N-ar fi oare posibilă o filosofie a ,,competentei” şi „performanței” cunoaşterii comune 
(simțului comun) vis-a-vis de cunoaşterea ştiinţifică? Şi, mai departe, analiza relațiilor dintre 
diferitele paradigme ale ştiinţei? 

Vezi L.Blaga, Despre conştiinţa filosofică, Editura Facla, Timişoara, 1974. 

Heraclit a avut o genială străfulgerare a intuitiei unei dialectici a involutiei. Peste două milenii, 
Hegel, marele său admirator, a pierdut şansa elaborării unei asemenea dialectici, care ar fi dat 
seama mai exact de mersul naturii, în corelatia firească cu dialectica evoluţiei, pe care a gandit-o 
fără egal până atunci. Pentru analiza acestui „rateu” teoretic, vezi I.lrimie, Sansa istorico- 
filosofică a unei dialectici a involutiei, în „Revista de filosofie”, nr.5/1986, care discută 
conditionarile situației, cu concluzia actuală a filosofării pe tema cuplului entropie-negentropie 
(entropie-informatie). 

Vezi M.Flonta, Perspectiva filosofică şi rațiune ştiinţifică. Presupozitii filosofice în ştiinţa 
exactă, Editura Ştiinţifică şi Enciclopedică, Bucuresti, 1985. Pentru o presupunere şi un 


comentariu succint, bazat pe lucrarea lui B.d'Espagnat, Conceptions de la physique 

contemporaine, Paris, Hermann, 1965, vezi M.Corvez, Positivisme ou realisme de la physique 
contemporaine, in „Revue de Metaphysique et de Morale”, nr.3, Juillet-Septembre, 1971. El 
pune in prim-plan controversa: pozitivism sau realism al fizicii contemporane. Mergand pe 
urmele lui d'Espagnat, situează Scoala de la Copenhaga, împreună cu mentorul ei, N.Bohr, în 
curentul pozitivist, căruia îi opune realismul einsteinian. Corvez nu merge, însă, suficient de 
departe; îi scapă evoluţia şcolii de la Copenhaga sub aspectul presupozitiilor şi acceptiunilor 
filosofice acordate principiilor ştiinţifice. El face astfel o critică abstractă a pozitivismului în 
general, mai degrabă decât a orientării Copenhaga în special (,,predominarea absolută a 
experienţei”, ,,retetarul formulelor şi ecuațiilor”, „unificarea observaţiilor şi edificarea unui 
formalism niciodată dezmintit de predicții”, „rolul esenţial al observatorului’s.a.). Conţinutul 
conceptului de realitate fizică s-ar restrânge la acela de fenomen. ,,... fizicianul pozitivist, în 
particular N.Bohr, evită să imbratiseze existența unei realități care ar fi independentă de 
observație, şi care ar exista chiar şi în absenţa observatorului. Urmărind riguros ceea ce este 
observabil, el nu găseşte un sens în a vorbi de o atare entitate, pe care nici o experiență nu o 
poate decela. Astfel, conceptul de realitate fizică îi apare ca un concept fals” (ibidem, p.365- 
366). Asemenea aprecieri sunt, evident, excesive, chiar la timpul în care au fost formulate. 
Situarea lui Bohr şi a întregii şcoli de la Copenhaga pe coordonatele pozitivismului nu mai 
rezistă în lumina rezultatelor recente ale exegezei. 

Vezi I.Pârvu, Arhitectura existenţei, Vol.1, Paradigma structural-generativă în ontologie, 
Editura Humanitas, Bucuresti, 1990, p.241. 

Ibidem, p.244-245: „Complementaritatea reprezintă aşadar un concept sintetic ce condensează o 
sumă de principii, constrângeri sau condiții ce participă la constituirea abordării fizice a realității, a 
„Joncțiunii” dintre formalismul matematic şi realitatea dată de experiență, a „implicării” matematicii 
în fizică... definitorie pentru teoretizarea ştiinţifică în acest domeniu... Complementaritatea exprimă 
astfel constrângerile epistemologice implicate în constituirea teoriilor structurale - matrici ale unor 
cuprinzătoare programe teoretice”. 

Vezi N.Bohr, Fizica atomică şi cunoaşterea umană, Editura Ştiinţifică, Bucuresti, 1969, passim; 
Idem, Asupra noțiunilor de cauzalitate şi complementaritate, în Epistemologie. Orientari 
contemporane, Editura Politică, Bucuresti, 1974,p.372,378-379. 

I.Pârvu, Arhitectura existenței, Vol.1, p.242. Pentru un comentariu sintetic şi foarte competent, 
vezi M.Born, Fizica atomică, Editura Ştiinţifică, Bucureşti, 1973, p.143-144: „Cauza fundamentală 
a dificultății (este vorba de contradictia dintre teoriile corpusculara şi ondulatorie - n.n.) constă în 
faptul (sau principiul filosofic) că suntem constrânşi să folosim cuvintele din vorbirea curentă atunci 
când vrem să descriem un fenomen, nu printr-o analiză logică sau matematică, ci cu ajutorul unei 


reprezentări intuitive. Vorbirea curentă s-a dezvoltat prin experiența de fiecare zi şi nu poate 

niciodată să depăşească aceste limite (despre aceasta, vezi mai departe, supra - n.n.). Fizica clasică 
s-a limitat la folosirea noțiunilor de acest fel; din analiza mişcărilor vizibile s-au dezvoltat două 
moduri de a le reprezenta prin procese elementare: prin particule în mişcare sau prin unde. Nu există 
un alt mod de a face o descriere sugestivă a mişcării - trebuie să-l aplicăm chiar în domeniul 
proceselor atomice, unde fizica clasică îşi pierde valabilitatea. Orice proces poate fi interpretat fie 
corpuscular, fie ondulatoriu, însă este peste puterile noastre să dovedim că în realitate avem de-a 
face cu particule sau cu unde, deoarece nu putem determina simultan toate celelalte proprietăți care 
sunt distinctive pentru o particulă sau pentru o undă, după cum este cazul. Aşadar, putem spune că 
descrierile ondulatorie şi corpusculară trebuie să fie considerate numai ca moduri complementare de 
a privi unul şi acelaşi proces obiectiv, proces care numai în anumite cazuri limitate admite o 
interpretare intuitivă completă. Tocmai această posibilitate limitată de efectuare a măsurătorilor este 
aceea care delimitează granițele dintre noţiunea de particulă şi noţiunea de undă. Descrierea 
corpusculară înseamnă în fond că măsurătorile au scopul de a obține informaţii exacte despre 
relaţiile dintre impuls şi energie (de exemplu în efectul Compton), pe când experienţele care 
urmăresc determinări de poziție şi timp ni le putem totdeauna imagina printr-o reprezentare 
ondulatorie (de exemplu trecerea electronilor prin foite subţiri şi observarea fasciculului deviat)”. 
Principiul complementaritatii era menit să rezolve această contradicție: „Bohr obişnuia să spună: 
aspectul ondulatoriu şi cel corpuscular sunt complementare. Prin aceasta el înțelegea: dacă 
demonstrăm caracterul corpuscular al unui fenomen, atunci este imposibil ca în acelaşi timp să 
demonstrăm şi caracterul său ondulatoriu şi invers” (ibidem, p.149). 
I.Pârvu, op.cit., p.245-253. Sub acest aspect, foarte comentat a fost şi principiul corespondenței a 
lui Bohr. Acelaşi M.Born s-a referit la el în următorii termeni: „Ideea principală (principiul de 
corespondență a lui Bohr, 1923) poate fi formulată aproximativ în modul următor. Judecate prin 
prisma verificărilor experimentale, legile fizicii clasice şi-au găsit o confirmare strălucită în toate 
procesele de mişcare, macroscopice şi microscopice, mergând până la mişcările atomilor luaţi în 
ansamblu (teoria cinetică a materiei). Prin urmare, trebuie stabilit, ca postulat necesar şi 
necondiționat, ca nouă mecanică, pe care o presupunem încă necunoscută, trebuie să ajungă, în toate 
aceste probleme, la acelaşi rezultate ca şi mecanica clasică. Cu alte cuvinte, trebuie să impunem ca 
pentru cazurile limită, ale unor mase mari, şi ale unor orbite de dimensiuni mari, noua mecanică să 
se reducă la mecanica clasică” (ibidem, p.151). 

Pentru delimitarea între sensul empiric şi sensul ,,metafizic” al termenilor ştiinţifici în 
problema corespondenței, vezi M.Flonta, Cu privire la interpretarea principiului 
corespondenţei, în „Revista de filosofie”, nr.3/1979. Dintre multiplele moduri de înţelegere şi 
interpretare a corespondenţei, în formulările lui Bohr, autorul înclină spre acela al formulărilor 


fizice ca instrumente de predictie (acceptiune instrumentalistă): „Atunci când vorbeşte de 

adecvarea şi valabilitatea conceptelor şi postulatelor newtoniene pentru anumite domenii şi situații, 
Heisenberg, ca şi alti fizicieni teoreticieni, pare să aibă în vedere acordul dintre valorile calculate pe 
baza aplicării formalismului matematic al teoriei şi rezultatelor măsurătorilor experimentale, şi 
reciproc, atunci când relevă lipsa lor de adecvare pentru alte domenii şi situații, el vizează lipsa unui 
asemenea acord... fizicianul teoretician este în mod spontan înclinat să privească teoriile în primul 
rând ca scheme idealizate, ce pot fi exprimate şi tratate prin tehnici matematice şi permit derivarea 
unor consecințe comparabile cu o realitate mult mai complexă, realitatea cu care suntem puşi în 
contact prin observaţia şi experimentul fizic. Valoarea unei teorii fizice va fi considerată relativă ca 
şi valoarea oricărei scheme idealizate; limitele în care datele experienţei fizice pot fi descrise 
satisfăcător pornind de la supozitii idealizate vor fi, mai repede sau mai târziu, puse în evidență” 
(ibidem, p.298-299). Pentru accentuarea aspectului „metafizic”, vezi M.Dumitru, Conceptul de 
„teorie închisă” şi problema relaţiilor interteoretice, în „Revista de filosofie”, nr.4/1987, care 
relevă apriorismul întemeierii cunoaşterii la Heisenberg şi la ceilalți membri ai Şcolii de la 
Copenhaga. 

M.Flonta, Perspectivă filosofică şi rațiune ştiinţifică, p.280 

Vezi I.Parvu, Existenţă şi realitate în ştiinţă şi filosofie, Ed.Politica,p.48 

Ibidem, p.46-52. Vezi şi Arhitectura existenței, Vol.I, p.291-293 

Idem, Existenţă şi realitate în ştiinţă şi filosofie, p.50 

Vezi W.Heisenberg, Limbaj şi realitate în fizica modernă, în Epistemologie. Orientări 
contemporane, p.391,395 

I Pârvu, Arhitectura existenţei, Vol.I, p.291-292 

Ibidem, p.292-294 

Vezi W.Heisenberg, Conceptul de „teorie închisă” în ştiinţele moderne ale naturii, în Istoria 
ştiinţei şi reconstrucţia ei conceptuală, antologie, Editura Ştiinţifică şi Enciclopedică, 
Bucureşti, 1981, p.41-46. El remarcă justificat că: „Interpretarea fizică a teoriei cuantice moderne 
a pus anumite probleme epistemologice care privesc în general conţinutul de adevăr al teoriilor 
din ştiinţele naturii” (ibidem, p.41). 

Ibidem 

Vezi nota 

I.Pârvu, Arhitectura existenţei, Vol.I, p.281 

Idem, Existenţă şi realitate în ştiinţă şi filosofie, p.52 

Vezi, A. Virieux-Reymond, Introduction a l'Epistemologie, P.U.F., Paris, 1972, p.21: scopul 
ştiinţei este căutarea invariantilor şi a legilor care guvernează fenomene şi fapte. Invariantii sunt 


clasificați după mai multe criterii: structurali; funcționali; cantitativi; calitativi; aritmetici; 

34 


geometrici; relationali; metafizici; logico-matematici. De asemenea, P.Caws, The Philosophy of 
Science, D.Van Nostrand Company Inc., New York, 1965, p.75, despre invarianta fata de 
observator - intersubiectivitatea. 
Vezi M.Born, Fizica în concepţia generației mele, Editura Ştiinţifică, p.193-198 
Cf. I.Pârvu, Existenţă şi realitate în fizică şi filosofie, p.53-54 
Vezi M.E. Omeleanovski, Dialectica în fizica modernă, Editura Politică, Bucureşti, 1982, p.316- 
323 
Vezi M.Flonta, Perspectivă filosofică şi rațiune ştiinţifică, p.146-148. O interesantă analiză a 
dialogului epistemologic Bohr-Einstein a făcut H.Brown, O Debate Finstein-Bohr sobre a 
Mecânica Quântica, în „Cadernos da Historia e Filosofia da Ciência“, nr.2/1981 
Vezi A. Einstein, Teoria relativităţii, Ed.Humanitas, Bucureşti, 1992. Pentru analiza spiritului 
său clasic există o imensă literatură exegetică, cu multe rezonanţe, unele contradictorii. În acest 
sens, amintim M.Merleau-Ponty, Einstein et la crise de la raison, în Eloge de la philosophie et 
autres essais, Gallimard, Paris, 1953 et 1960, care afirmă incompatibilitatea de principiu a 
ideilor fundamentale conținută de teoria relativității cu mentalitatea comună, dar şi cu realitatea 
filosofică; la polul opus, H.Barreau, Einstein et les concepts d'espace et de temps, în „Revue 
de Metaphysique et de Morale”, nr.3/1980, încearcă să demonstreze, dimpotrivă, compatibilitatea 
deplină dintre ideile teoriei relativității şi reprezentările comune, familiare asupra realului fizic. 
În acest sens, I.Pârvu, Arhitectura existenţei, Vol. 1, p.254-277, care argumentează astfel noul 
punct de vedere:,,... tema realităţii fizice şi interpretarea realistă a mecanicii cuantice au devenit 
subiectul unui interes deosebit în urma cercetării Nachlass-ului einsteinian, devenit de putin timp 
accesibil cercetărilor. Înțelegerea corectă a interpretării pe care Einstein o dădea mecanicii 
cuantice, a întregii sale atitudini fata de această teorie se întemeiează acum pe cunoaşterea exactă 
a ideilor care i-au aparținut realmente lui Einstein, acestea fiind separate de unele ,,criterii” şi 
argumente care au fost asociate până acum cu numele său. Aceasta ne va oferi o nouă perspectivă 
pentru reconstrucția marii dispute epistemologice dintre Bohr şi Einstein, care a marcat decisiv, 
la nivelul fundamentelor, dezvoltarea fizicii contemporane, şi, prin aceasta, a avut un rol esenţial 
prin modelarea viziunii noastre actuale asupra realului fizic, asupra existenței obiective în 
general... Această remarcă-dezvăluire a lui Einstein (din scrisoarea către Schrödinger, din 19 
iunie 1935 -n.n.) a reprezentat un veritabil „şoc” epistemologic şi istorico-critic, generând o serie 
de tentative de reexaminare atentă a argumentului lui Einstein şi de reconstruire pe baza lui a 
întregii sale viziuni interpretative asupra teoriei cuantice şi a realităţii fizice în general” (ibidem, 
p.254-255). De acum înainte, exegetii vor trebui să tina seama de un Einstein al experimentului 


„E.P.R.” şi de un Einstein „ca atare”. 

Vezi M.Flonta, op.cit., p.209-210 

Ibidem, Vezi, de asemenea, A.Einstein, B.Podolsky şi N.Rosen, Can Quantum-Mechanical 
Description of Physical Reality be considered Complete?, în „Physical Review”, 2, 47 (1935), 
pp.777-780, reluat în „Cadernos da Historia e Filosofia da Ciância”,2 (1981), pp.90-96 

I.Pârvu, op.cit., p.255 

Ibidem, p.256 

Ibidem, p.257-261. „Aceste postulate alcătuiesc un „cadru formal”, o mulțime de „condiții formale” 
sau un ,,format” al teoretizării fundamentale, al „interpretării originare” a formalismului matematic, 
constitutiva pentru legile înseşi ale teoriei, pentru raportarea matematicii la realitate. Ele îndeplinesc 
astfel un rol constitutiv pentru teoretizarea fundamentală, pentru construirea teoriei-nucleu a 
programului ştiinţific, şi un rol regulativ pentru întreaga desfăşurare a structurii de bază” (p.261). 
Ibidem, p.264; Vezi şi M.Flonta, op.cit., p.214-216, 218-222 

I.Pârvu, op.cit., p.273 

Ibidem, p.265,268 

Ibidem, p.262 

Ibidem, p.261-262 

Ibidem, p.273-275 

Ibidem, p.277 

M.Flonta, op.cit., p.163-166 

Vezi L. de Broglie, Certitudinile si incertitudinile stiintei, Editura Politică, Bucuresti, 1980, p.24 
Ibidem, p.26 

Ibidem, p.32-36, 41-42, 47-48; M.Flonta, op.cit., p.260-262 

M.Flonta, op.cit., p.260, nota 16 şi p.265-266 

Ibidem, p.231-232 

Ibidem, p.233-235, 243, nota 41 

Vezi A.Botez, Realism şi post modernism în filosofia stiintei, în „Revista de filosofie”, 
nr.1/1990,pp.63-70. „Recentele atacuri împotriva obiectivismului şi realismului sunt date de 
deconstructivism şi textualism, de hermeneutică şi noul pragmatism, orientări emise de pe poziţii 
aşa numite relativiste de tipul celor al lui Foucault, Derrida, Rorty, Lyotard, Unger. În timp ce 
filosofia realistă continuă să susţină în principiu existența unei realități obiective, cognoscibile, 
independente de gândire care ar cuprinde nu numai structura obiectului ci şi patternul metodei de 
cunoaştere, orientările post-moderniste presupun o raportare contextuală a realității la ficţiune, a 


descrierii la interpretare negând posibilitatea accesului dincolo de text (fie acesta textul Naturii — 

n.n.). În cadrul filosofiei realiste unele curente acceptă doar structura obiectivă a fenomenelor 
naturii şi existența obiectivă a matricilor matematice ale metodei, dar nu şi realismul moral şi 
obiectivitatea evolutivă atemporală în istorie, pe când altele acceptă şi realismul moral şi 
obiectivitatea istorică. Există de asemenea autori care pornesc de la viziuni contextualiste asupra 
cunoaşterii, dar speriați de relativism trec la un soi de transcendentalism realist” (ibidem, p.63-64). 
Filosofia contemporană a ştiinţei se găseşte astfel diseminată pe un front foarte larg, multicolor, de 
nuanţe extrem de variate. „Se pare că la ora actuală linia principală de despărţire între orientările 
epistemologice nu se mai situează între poziţiile analitice şi neanalitice. Astăzi se remarcă mai 
degrabă o reacție a filosofilor subiectivist-relativiste împotriva „filosofilor grave“ cum le numeşte 
Sosa, filosofii care se fundamentează pe tradiția platonică a realismului obiectiv şi cred în obiecte 
reale ale cunoaşterii şi metode obiective ale rațiunii. Diverse orientări relativiste critică concertat 
fundationismul şi mai ales încercarea de legitimare a adevărului universal“ (ibidem, p.65). 
I.Niiniluto, Varieties of Realism, Simposium of the Foundation of Modern Physics, Joensuu, 
Finland, 1987, apud A.Botez, op.cit. Vezi, de asemenea, I.Niiniluoto, Realismul viu sau mort?, in 
„Revista de filosofie“, nr.1/1990, pp.73-75. La întrebarea dacă realismul este capabil să 
supraviețuiască teoriei cuantice, el formulează o încercare de răspuns: ,,... perspectivele filosofice 
ale fizicienilor sunt de obicei un amestec de diferite influenţe şi doctrine, iar filosofii nu le pot aduce 
la stări „pure“. De aceea are loc o continuă reevaluare filosofică a discuţiilor fundationale cu privire 
la fizică... în particular elaborarea de tipuri diferite de concepţii realiste sau non-realiste în filosofia 
recentă a ştiinţei ne dă nouă mijloacele de a înțelege mai bine pozițiile luate de generația unor 
fizicieni atât de mari ca Einstein, Bohr, Heisenberg, Schrédinger şi Pauli“ (p.73). 

În legătură cu problema completitudinii descierii realităţii fizice ca temă ontologică, 
Niiniluoto se opune lui Folse; obiectele atomice nu „sar“ pur şi simplu de la non-existenta la 
existență, odată cu actul măsurării: „Dacă această interpretare ar fi corectă, Bohr ar apărea ca un 
nominalist radical cu privire la microcosmos. El ar fi, de asemenea, reprezentativ pentru un fel 
special de realism internalist: existența independentă a individualului vid ar fi înveşmântată cu 
proprietăți relationale numai prin interactii observationale...“ (p.75). Pentru semnalare, vezi şi A. 
Polikarov, Controverse de bază în filosofia ştiinţei contemporane, în „Revista de filosofie“, 
nr.1/1990, pp.91-96 
Vezi J.Hacking, Reprezenting and intervening, Cambridge Univ. Press, 1983; A.Fine, The 
Natural Ontological Attitude, în J.Leplin (ed.), Scientific Realism, Berkeley, University of 
California Press, 1984 
A.Botez, op.cit..; I.Biriş, Totalitate, sistem, holon, Editura „Mirton“, Timişoara, 1992 deschide 


perspectiva ontologiei holiste, integraliste; vezi şi M.Flonta, Pentru o analiză pragmatică a 

dinamicii cunoaşterii ştiinţifice, în „Revista de filosofie“, nr.2/1992; S.Marcus, Provocarea 
ştiinţei, Editura Politică, Bucuresti, 1988, in special capitolul Provocarea fizicii 

M.Flonta, op.cit., p.250 

Ibidem, p.251-252, 256-257 

I.Pârvu, op.cit., p.278: „Să rezumăm etapa precedentă a discuțiilor fundationale (anterioare teoremei 
mecanicii cuantice decât cea propusă de Scoala de la Copenhaga. Interpretarea obişnuită este o 
teorie esențial statistică. Ea descrie procesele fizice astfel încât, în genere, prezice nu valoarea 
precisă pe care o va avea o mărime fizică a unui sistem particular, ci probabilitatea unor asemenea 
valori. Ea diferă radical de teoria clasică a mecanicii statistice prin aceea că, in mod conştient, se 
ignoră parametrii de scară fină ai sistemului care, luați în consideraţie, ar putea da o descriere 
completă - în sensul mecanicii clasice — a sistemului fizic. Problema ce rezuma întreaga perioadă 
anterioară de discuţii asupra fundamentelor teoretice ale mecanicii cuantice era următoarea: există 
oare asemenea „parametrii ascunşi“ care, adăugaţi descrierii cuantice a sistemului să reducă 
mecanica cuantică la o teorie deterministă? Oare în spatele legilor statistice ale teoriei cuantice nu se 
află legi dinamice, pentru formularea cărora sunt necesari parametri suplimentari, deocamdată 
necunoscuți? “. 

M.Flonta, op.cit., p.266-274 

Vezi P.Mittelstaedt, Probleme filosofice ale fizicii moderne, Editura Ştiinţifică, Bucuresti, 1971, 
p.207-208 

M.Flonta, op.cit., p.274-278 

I.Pârvu, op.cit., p.282-283 

Ibidem, p.284. ,,Continuand interpretarea potentialitatii ca dimensiune fundamentala a lumii, 
relevată de teoria cuantică, D.Bohm consideră că trebuie mers mai departe pe linia „holismului“ 
sugerat de teoria cuantică prin corelatiile E-P-R - şi anume astfel încât noua viziune asupra realității 
fizice să se detaşeze atât de interpretarea metodologică (pragmatică) a lui Bohr (se propune astfel o 
„ontologie a procesului cuantic care nu mai necesită o întemeiere epistemologică“), cât şi 
„realismul“ lui Einstein... Ontologia „holistă“ a lui Bohm reprezintă, ca şi aceea a lui Heisenberg, o 
interpretare a realităţii fizice în termenii unei „potențialități““ înțelese în acord cu modul de gândire 
structural-organizational, singurul care acordă potentialitatii un statut de existență veritabilă“ 
(ibidem, p.298). 

Ibidem, p.301 

Ibidem, p.302, 304 

Ibidem 

Vezi M.Flonta, op.cit., p.310-317; idem, Despre semnificaţia filosofică a infirmării 
experimentale a inegalitatilor lui Bell, in Filosofia fizicii, Editura Politică, Bucuresti, 1984, p.291- 
311; A,Miroiu, Cu privire la o dezbatere asupra inegalitatilor lui Bell, în „Revista de filosofie“, 
nr.1/1987 
M.Flonta, Perspectivă filosofică şi rațiune ştiinţifică, p.314, nota 4. Condiţia descrierii 
deterministe clasice, a lui Bell, avea un sens restrâns (prin concepte şi legi fizice de tip clasic), nu 
un sens larg (descrierea microsistemelor independent de interacţiunea lor cu dispozitivele de testare 
şi măsurare). 

Vezi I.Pârvu, op.cit., p.285-286; de asemenea, C.Vrejoiu, Asupra unor probleme ale interpretării 
mecanicii cuantice, în Filosofia fizicii, p.69-98 
M.E. Omeleanovski, op.cit., p.241-249; I.Pârvu, op.cit., p.286-287: „Acceptarea completitudinii 
teoriei cuantice ne cere să acordăm — dacă vrem să menţinem o interpretare ontologic-realistă a 
teoriei — semnificaţie obiectivă trăsăturilor fundamentale ale descrierii cuantic-mecanice; dar acestea 
solicită, la rândul lor, modificări drastice ale sistemului postulatelor realismului, modificarea 
esenţială a viziunii asupra realității obiective ca realitate fizică“. 
M.Flonta, op.cit., p.319, nota 6 
I.Pârvu, op.cit., p.287-288 
M.Flonta, op.cit., p.322-326 
Ibidem 
Vezi B.d’Espagnat, A la recherche du réel. Le regard d’un physicien, Gauthier-Villars, 
Bordas, Paris, 1979 
M.Flonta, op.cit., p.326-330 accentuează doar primul sens al conceptului de „real voalat“, nu şi pe 
cel de al doilea, care scapă nesesizat. Cum s-ar mai putea atunci susține descendența fizicianului 
francez din vigurosul trunchi al „realismului ştiinţific“ al lui Planck? 
Vezi, de exemplu, I.Niiniluoto, Realismul viu sau mort?, în „Revista de filosofie“, nr.1/1990, 
pp.75-76: ,,D’Espagnat porneşte de la critica părerii potrivit căreia mecanica cuantică ar fi impus să 
se renunţe la ideea că atomii şi constituentii lor „posedă o realitate complet independentă de 
mijloacele noastre de a o observa“. Mai putin critic el asertează: conştiinţa există şi „nu poate fi 
redusă la noţiunile fizicii“. Ca următor pas el postulează existenţa realităţii „independente“ nonfizice 
care se află „dincolo de încadrarea în spațiu şi timp şi nu poate fi descrisă prin conceptele noastre 
curente“. 

„Această realitate independentă este „învăluită“ (ascunsă), fiind intrinsec imposibil de descris 
„aşa cum este în realitate“. „Realitatea empirică“ (mulţimea tuturor fenomenelor extinse în spaţiu şi 


timp) şi conştiinţa sunt două „reflectări“ complementare ale acestei realități independente. Se simte 

din nou o puternică influență kantiană in distincția lui d’Espagnat între realitatea incognoscibila 
independentă şi reflectarea ei ca realitate empirică dependentă de gândire. Se simte, de asemenea, o 
influență clară a idealismului obiectiv, deoarece realitatea „nonfizică“ este similară cu astfel de 
concepte ca substanța sau Dumnezeul lui Spinoza. Pe lângă dificultățile ontologiilor lui Spinoza şi 
Kant, teoria lui d’Espagnat ridică şi o altă problemă: aceea că multiplică domeniile realității peste 
necesităţi. Încercarea sa de a salva posibilitatea cunoaşterii obiective presupune postularea unei 
realități nonfizice incognoscibile, alături de acceptarea existenței unei „realități empirice“ 
dependente de gândire. Realistul poate replica lui d'Espagnat că „realitatea empirică“ este un 
concept nenecesar în sens ontologic pentru că se referă de fapt la cunoaşterea noastră parțială asupra 
realităţii obiective. Pe baza acestei concluzii, ideea de „ascuns“, „învăluit“ alături de realitatea 
incognoscibilă nu-şi are rostul. Ştiinţa fiind o cercetare a realității — în viziune realistă — scopul ei 
este adevărul informativ asupra lumii. Cuvântul grec pentru adevăr — aletheia — înseamnă la origine 
să „descoperi“ sau să „dezvălui“. Există doar un văl între partea cunoscută a lumii şi partea încă 
necunoscută a ei. 

Sarcina ştiinţei este să sporească prima parte şi s-o reducă pe a doua prin mişcarea vălului. 

Scopul nostru al oamenilor de ştiinţă este să dezvăluim realitatea, nu să o „învăluim“. 

Pe de altă parte, H.Barreau, La métaphysique de Bernard d'Espagnat, în „Revue de 
Metaphysique et de Morale“, nr.3, Juil.-Sept., 1981, pp.364-378, cu replica, în acelaşi număr, 
B.d’Espagnat, Réponse a Hervé Barreau, pp.379-388 
Pentru dificultatea acestei intreprinderi, vezi A.Einstein, Asupra metodei fizicii teoretice, in 


Epistemologie. Orientari contemporane, p.366-370 


I.Pârvu, op.cit., p.310 

CAP.III. REALITATEA FIZICĂ, VALORILE SI ARHITECTURA EXISTENŢEI 


IIL1. Stiinta şi valoare 


În mod obişnuit, raportul dintre ştiinţă şi valori este analizat în lumina epistemologiei 
contemporane prin distincția dintre istoria reală a ştiinţei şi „reconstrucția sa rațională“. Aici se 
situează delimitarea dintre opera istoricului ştiinţei şi a filosofului analist al ştiinţei, care duc frecvent 
la rezultate diferite, chiar opuse în tentativa reconstituirii cât mai adecvate a modului în care se petrec 
lucrurile în interiorul unei paradigme de cunoaştere, şi, mai ales, a modului de succesiune a marilor 
paradigme. Este recuperată problema valorilor în ştiinţă (aspect respins de metodologia pozitivistă), 
alături de problemele institutionalizarii ştiinţei şi relaţiei acesteia cu societatea. Evitându-se reducerea 
la aspectul individual sau la cel social în analiza dinamicii ştiinţei, se critică susținut şi convingător 
procedurile pozitiviste de eludare a valorilor din ştiinţă. Devine posibilă în acest mod unitatea dintre 
„istoria internă“ şi „istoria externă“ a cunoaşterii ştiinţifice (în fond, unitatea dintre logic, psihologic 
şi sociologic, subiacente şi interferente în dezvoltarea corpusului intern al ştiinţei şi relaţiei acestuia 
cu societatea). 

Programul metodologic pozitivist a afirmat necesitatea înlăturării activităţii subiective a 
cercetătorului individual sau a comunităţii ştiinţifice din procesul cunoaşterii, ba chiar mai mult, 
necesitatea ignorării conştiente a genezei şi devenirii produselor activităţii cognitive, ca neesentiale 
pentru înţelegerea modalitatilor lor „finite“. Originată în mediul intelectual al Cercului de la Viena, 
distincția lui H. Reichenbach între „contextul descoperirii“ şi „contextul justificări“ (sau, altfel spus, 
între „contextul genezei“ şi „contextul întemeierii“), respectiv centrarea atenţiei epistemologiei 
exclusiv asupra celui de-al doilea termen al excluziunii au făcut o carieră îndelungată în filosofia 
contemporană a ştiinţei, în ciuda unor critici consistente care i-au dezvăluit treptat unilateralitatea. 
Este de la sine înţeles că într-o atare perspectivă nici istoria reală a cunoaşterii ştiinţifice nu se putea 
bucura de o soartă mai bună, fiind la rândul ei repudiată pe motivul irationalitatii sau extra- 
rationalitatii problemelor aprecierii, valorizării, contextului interiorității individuale a savantului- 
cercetător. Ecourile acestei poziţii radicale se mai aud încă în lucrări majore din filosofia 
contemporană a ştiinţei, chiar în cazul unor critici ai pozitivismului printre care şi K.Popper. Modelul 
conceptual al celor „trei lumi“ (obiectele fizice, trăirile subiective şi conținuturile obiective de 
gândire) ne apare ca o răsfrângere a filosofiei pozitiviste, cu consecinţa finală a rupturii dintre 


cunoaştere şi acțiune, dintre fapte şi valori. 

Valorile în ştiinţă sunt prin excelență valori cognitive, pentru că stiinta este in mod 
fundamental o activitate de cunoastere. Sociologic, valorile cognitive sunt rezultatul unui acord sau a 
unei proiecţii intersubiective a comunității disciplinare cu privire la natura, metodele, obiectul şi 
scopul cunoaşterii ştiinţifice. Putem însă reduce geneza şi funcționalitatea valorilor cognitive la 
grupul sau comunitatea disciplinară, aşa cum începând cu lucrările lui Th.Kuhn s-a procedat frecvent? 
Determinarea social-istorică a ştiinţei ne explică momentele de continuitate ale paradigmei de 
cunoaştere, implicit ale valorilor cognitive, consensul savanţilor-cercetători. Determinarea 
psihologic-individuală ne dă însă „cheia“ momentelor de discontinuitate în diacronia istorică a 
cunoaşterii ştiinţifice. De multe ori înclinațiile personale, imaginaţia şi „pasiunile“ individuale, gustul 
ireductibil pentru un anumit tip de abordări ale problemelor,inclusiv simţul estetic al savantului, 
conduse cu răbdare şi perspicacitate, au produs adevărate revoluţii în ştiinţă. Ideea poate fi nuanțată in 
sensul că relația individual-social (colectiv) nu este una de exclusivitate în contextul analizat 
(întâlnim relații complementare: mari personalităţi au contribuit la menţinerea unei paradigme, după 
cum altele au determinat abandonarea unei viziuni în ştiinţă; numeroşi cercetători s-au aflat în urma 
lor, sprijinind fie conservarea, fie schimbarea). Dar logica pură cedează, totuşi, locul, faptelor: 
întotdeauna noua paradigmă cu noi valori cognitive apare în mințile câtorva savanţi, care constituie o 
minoritate. Această minoritate, considerată uneori extravagantă, trebuie să facă proba valabilitatii 
ideilor şi teoriilor pe care le susţine. Indiscutabil, schimbările majore în ştiinţă au un punct de pornire 
dacă nu exclusiv individual, atunci unul de grup restrâns. 

O discuţie filosofică mai veche despre autonomia şi heteronomia valorilor prezintă aici un 
mare interes. Mai precis, disputele în sensul imanentei sau transcendentei valorilor sunt extrem de 
semnificative atunci cand se discută raportul dintre ştiinţă şi valori. Dacă se consideră că valorile sunt 
ceva exterior ştiinţei, adică heteronom, care vine din afara ei şi o influenţează negativ, atunci reacția 
firească este de respingere a acestora, pe temeiul păstrării integrității şi obiectivitatii demersului 
ştiinţific. Dar o atare atitudine pleacă de la premisa că valorile sunt subiective şi aparțin proiectiilor 
psihologice ale savanților, fără vreun element de intersubiectivitate ce le-ar putea „garanta“ sau 
justifica prezenţa (este cazul menţionat al pozitivismului logic, de identificare a valorilor cu 
psihologia şi psihologismul, pe care s-a străduit să le combată). O asemenea modalitate de concepere 
a locului şi relaţiilor valorilor cu ansamblul produselor cunoaşterii şi, în genere, totalitatea unui fapt 
de cultură, a caracterizat şi caracterizează opțiuni exegetice ale istoriografiei filosofice. Interpretarea 
dominantă oferită operei lui Platon, bunăoară, ne prezintă Ideile ca fiind transcendente fata de lumea 
cunoscută, reală, concret-empirică. Dacă acceptăm însă că Ideile platoniciene sunt de fapt valori (cu 
V mare), apare absurdă ruperea lor de lumea reală, întrucât ar fi Valorile nimănui, lucru imposibil. 
Singura posibilitate, arăta C.Noica, este conceperea Ideilor lui Platon ca imanente lumii trăite şi 
cunoscute îndeaproape de toţi oamenii. Numai aşa sistemul său devine pe deplin comprehensibil. 

Dimpotrivă, acceptarea ideii autonomiei valorilor ştiinţei, pe fondul exegezelor şi ideatiei 
actuale, conduce la o înţelegere mult mai adecvată şi nuanțată a acesteia. Desigur, savantul-cercetător 
poate fi influențat negativ în activitatea sa de considerente extrastiintifice care să-i determine 
obturarea semnificației corecte a descoperirilor şi interpretărilor sale (de pildă, situaţia apartenenţei la 
un partid politic extremist sau la o ideologie xenofobă ori şovină).Dar, ceea ce este foarte important, 
ştiinţa îşi constituie treptat propriile sale valori, obiectivate teoretic şi practic, indisociabile activităţii 
ştiinţifice. Ele nu trebuie căutate în altă parte decât în creierele savanților şi, mai ales, în rezultatele 
sau produsele muncii lor. Nu e obligatoriu ca savantul să introducă „prin contrabandă“ valori străine 
de actul propriu-zis al stiintificitatii pentru a se putea vorbi despre acestea (invariabil de rău); trebuie 
doar acordată atenția necesară spre ceea ce face el la lucru. Observaţii fine şi interpretări pertinente 
vor decela corect valorile ştiinţei de cele extra-stiintifice (dintre care unele se pot dovedi, la o analiza 
mai atentă, non-valori). 

Incorporate ca atare muncii ştiinţifice de fiecare zi (întrucât savantul nu-şi elaborează mai 
întâi un sistem filosofic deplin, după care să-şi înceapă experiențele), valorile riscă să treacă 
neobservate nu numai pentru cei care „fac“ propriu-zis ştiinţa, dar şi pentru filosofii profesionişti 
chemaţi să se exprime. Ei riscă să se întrebe unde sunt valorile ştiinţei (dacă le acceptă existenţa), fără 
a le observa prezenţa chiar sub ochii lor. 

Recunoaşterea autonomiei ştiinţei poate explica libertatea activității ştiinţifice, logica internă 
a dezvoltării ei, ininteligibilă numai prin apelul la determinarea socială. Ştiinţa nu este numai un 
produs al nevoilor sociale, un rezultat al „comenzii“ nemijlocite a acesteia, ci şi rodul reflectiei 
dezinteresate a savanților. Considerăm că, în primul rând, valorile ştiinţei sunt de natură gnoseologica 
(deşi nu numai gnoseologică). Aceasta permite caracterizarea în continuare a principalelor relații şi 


aspecte legate de valorile cognitive şi presupozitiile cognitive. 


111 


III.2. Valorile cognitive si presupozitiile cognitive 


Pe parcursul desfăşurării cercetării, savantul este ghidat de o serie de idei-forta referitoare la 
natura, scopul şi metodologia ştiinţei (în caz particular, fizica), idei care condiţionează decisiv 
rezultatele pe care el urmează să Ie obţină. În fapt., de cele mai multe ori, savantul respectiv nici nu 
este perfect conştient de acestea, de modul în care ele îl influenţează în viata lui profesională, tocmai 
pentru că i-au devenit o „a doua natura". Fără a merge atât de departe încât să resuscităm imaginea 


ain 


populară - in fond, deformată-despre savant, anume că el ,,respira" ecuaţii şi ,,viseaza' formule, 
lipsindu-se la rigoare de cele necesare traiului unui „om de rand", vom spune că aceste elemente ale 
cunoaşterii tacite, de importanță excepțională, sunt de fapt valori ale cunoaşterii ştiinţifice cărora 
orice cercetător competent şi reprezentativ le este consacrat. Problema pe care o punem este 
următoarea: cum ajung valorile ştiinţei să se transforme în presupozitii ale cunoaşterii ştiintifice? Sau, 
mai întâi, ce sunt valorile cunoaşterii ştiinţifice? 

Vom menţiona că nu am găsit în literatura de specialitate o definiţie sau acceptiune 
satisfăcătoare a conceptului de ,,valoare". Singurul reper, menţionat anterior, adecvat înţelegerii 
conținutului complex al acestei noțiuni este cel al rejectiei („nici psihologic - nici sociologic”); mai 
exact: nici exclusiv psihologic - nici exclusiv sociologic. Considerăm că acest criteriu este 
operational şi în sfera valorilor ştiinţei, fiindcă nu putem accepta interpretările sociologizante, 
dominante în tratatele de specialitate, ce acoperă numai o parte de adevăr '. 

Intr-o caracterizare sumară, valorile cognitive ar fi anumite reprezentări referitoare la 
scopurile întreprinderii ştiinţifice, la obiectivele-directoare ale acţiunii şi evaluării bunurilor stiinti- 
fice. Ele asigură intersubiectivitatea şi consensul cercetătorilor angrenati într-o paradigmă de 
cunoaştere, obiectivându-se în activitatea ştiinţifică, anumite decizii şi judecăţi de valoare emise de 
savanți; in special interesează atitudinea acestora fata de teorii şi ipoteze noi în ştiinţă, pentru ca 
acceptarea sau respingerea acestora are la bază tocmai adeziunea la valori cognitive recunoscute sau 
nu °. Pe bună dreptate, în urma unor excelente analize asupra istoriei şi filosofiei contemporane a 
ştiinţei, s-a apreciat că valorile cognitive se caracterizează prin dinamism, nu prin imuabilitate, chiar 
dacă savanţi renumiți au protestat vehement împotriva introducerii unor valori noi în ştiinţă, care le 
contraziceau pe cele consacrate. O valoare cognitivă cardinală (aprecierea aparţine lui M.Flonta) ca 
acordul principiilor teoriei cu faptele experimentale supuse observației, având criteriul numărului, 
varietatil şi exactitatii predicțiilor cantitative confirmate, nu va avea totuşi, în pofida aparentelor, 
valabilitate universală. Dacă polemica lui Boltzmann cu Mach, Ostwald şi Duhem a avut ca efect 
reconsiderarea unui mod restrictiv de înțelegere a acestei valori, dar nu a valorii cardinale înseşi, 


contestarea metodologică a teoriei relativității a lui Einstein de către J.Stark, Max von Laue, 

W.Nernst, H.Rubens ş.a. a adus în prim-plan necesitatea relativizării acestei valori cardinale şi 
reconsiderarea ei în funcție de aderarea la un anumit ideal de stiintificitate (experiența, realitatea 
fizică - reper de control pentru teorie, factor restrictiv fata de aceasta, respectiv perfecțiunea internă 
matematică a teoriei - temei suficient pentru relativa neglijare a experienţei). Fără îndoială, dinamica 
valorilor cognitive aduce cu sine fixări şi des-constructii ale conceptului ştiinţei exacte, care se succed 
nedefinit în timp, pe parcursul diacroniei istorice a cunoaşterii. 

Purtând cu sine o indiscutabilă încărcătură valorică, idealul de stiintificitate joacă un rol foarte 
important în dialogul ştiinţific, interiorizarea lui putând produce efecte foarte curioase şi aparent 
inexplicabile (de genul „rupturii de comunicare", nu numai în perimetrul propriu al ştiinţei, ci şi în 
cazul trecerii de la teoretic la empiric, de la domeniile profesionalizate ale ştiinţei la viaţa cotidiană). 
S-a pus întrebarea: care este cauza pentru care dialogul ştiinţific se alterează treptat, imperceptibil, 
până devine un amalgam de monologuri incomprehensibile, în cazul raportării la valori diferite şi 
divergente? Ceea ce este şi mai straniu, savanții aflați în atari situații încearcă escamotarea, eludarea 
rezultatelor ştiinţifice reale, denaturarea şi interpretarea lor neconformă cu corectitudinea specifica 
metodologiei curente, până la limitele bunei-credinte. Analiza roadelor muncii creative ale unora 
dintre colegii lor este substituită cu argumente de ordin subiectiv, îndreptate uneori împotriva 
persoanelor care susțin teoriile noi. 

Pentru o perioadă de timp relativ îndelungată, asemenea situații nu au putut fi explicate 
adecvat. Analize recente şi studii de caz la care ne-am referit deja, au demonstrat exceptionala 
importanţă a presupozitiilor filosofice în creaţia ştiinţifică. Mai mult decât atât, psihologia cognitivă, 
prin unele teorii ale sale - în special teoria atribuirii - aruncă o lumină nouă asupra acestor 
dezacorduri, relevandu-ne obiectivări ale mecanismelor psihice ale ,,actorilor". După C.Mamali, 
utitizarea unor elemente socio-cognitive, pe fundalul mentalitatii dialogale, poate clarifica discrepanta 
dintre modul de funcționare a rationalitatii cognitive fata de problemele sale specializate şi fata de 
cele aparținând vieţii de fiecare zi. Teoria atribuirii se referă la percepția şi interpretarea de către 
indivizi a succeselor şi eşecurilor lor (în particular a succeselor sau eşecurilor constructelor teoretice 
pe care le creează), la descoperirea sau insinuarea cauzelor acestora înăuntrul sau înafara 
personalităţii lor (pentru ultima situaţie fiind implicate în cazul dialogului ştiinţific grupurile sociale 
sau comunitatea ştiinţifică etc.). Dialogul dintre savanţi şi dintre savanţi şi oamenii obişnuiţi, prezintă 
în discuţia de fata un interes particular, pentru motivele sau cauzele pe care aceştia le pun la baza 
succeselor sau eşecurilor ideilor propuse, pentru felul în care înțeleg sau percep ei aceste cauze. 

Pentru o relaţie pozitivă (reuşita teoriei proprii), ei interpretează sau atribuie succesul 
acesteia factorilor interni sau intrinseci (excelența teoriei, îndeplinirea impecabilă a standardelor de 
ştiințificitate, calităţile personale generale care au realizat toate aceste obiective), în timp ce pentru 


eşecul teoriei proprii, atribuirea vizează factorii externi (opacitatea comunităţii savantilor-cer- 

cetători, neintelegerea de către mentalitatea ştiinţifică a vremii a ceea ce noua teorie şi-a propus să 
demonstreze). Pentru o relație negativă, se produce inversiunea structurii explicative: succesele 
teoriilor altor savanți vor fi interpretate cel mai frecvent ca rezultatul unor condiții exterioare 
produselor activităţii lor, iar eşecul - unor caracteristici interne, imanente acestor teorii (insuficienta 
elaborare matematică sau interpretarea fizică lacunară, omiterea supunerii deductiilor teoretice la 
suficiente şi exigente probe experimentale etc.) *. Aceste idei, confirmate de cercetări teoretice şi e- 
xperimentale, conduc la concluzia că, de regulă, succesul este plasat în interior (interiorul factorilor 
de personalitate), iar eşecul în exterior (în ,,ceilalti‘) *. 

În ştiinţele naturii (mai ales în fizică) sunt deosebit de semnificative din acest punct de vedere 
situațiile de tranziție revoluţionară în care declinul unei paradigme general-acceptate este urmat după 
un anumit timp de ascensiunea uneia noi, provocând suspiciuni ale unor savanţi recunoscuţi pentru 
înalta lor calificare şi competenţă. Întrebarea care se pune este: ce anume le determină suspiciunile, 
care în general devin treptat încercări sistematice de blocare a afirmării noilor teorii in statu 
nascendi ? Ce anume îi determină să le accepte la un moment dat ca pe dovezi irefutabile ale 
progresului ştiinţific? Am putea rezuma răspunsul în felul următor: cu cât teoriile şi ideile ştiinţifice 
în genere au o mai mare simplitate logică, o putere superioară de explicaţie şi predictie, sugerând 
teste experimentale mai severe şi acoperind un câmp tot mai larg de investigație, cu rezultatul 
unificării a tot mai multe fapte şi evenimente în aparență separate, cu atât au mai multe şanse să se 
impună mai rapid în atenția generală a comunității ştiinţifice, să se dezvolte din faza de descoperire 
până la a deveni elemente organice ale mentalitatii unei comunități ştiinţifice. Dar în realitate lucru- 
rile nu sunt atât de simple. Aşa cum evidenția Th.Kuhn, în perioadele de tranziție interparadigmatica, 
un rol foarte important îl joacă anumiţi factori non-matematici, nealgoritmizabili, cum ar fi anumite 
preferințe subiective, credințe sau convingeri personale ale savanților, alături de factorii sau 
argumentele raționale. De fapt, în aceste argumente raționale se ascund şi se întrupează valorile, ceea 
ce s-a demonstrat în numeroase rânduri, când date experimentale identice au fost interpretate diferit, 
de savanţi cu o pregătire sensibil apropiată. Stiinta contemporană - şi, desigur, ştiinţa din toate 
timpurile - cuprinde nu numai elemente obiective(idei, teorii, ipoteze etc.) ci şi subiectivitatea 
oamenilor de ştiinţă. Unii dintre ei îşi vor simți reputaţia periclitată de ascensiunea unor creații 
teoretice originale sau de idei noi pe care le-au întâlnit pentru prima oară. În decursul timpului se 
produc atât succese cât şi eşecuri ale noii paradigme, ce se confruntă cu paradigma consacrată. 
Eşecurile noilor teorii vor fi explicate prln neajunsuri de ordin intern sau structural (invocăm 
dezbaterea epistemologică Bohr-Einstein, cu variatele şi repetatele încercări ale lui Einstein de a 
demonstra lipsuri de ordin formal ale mecanicii cuantice, iar apoi incompletitudinea descrierii reali- 
tatii fizice de către mecanica cuantică). Succesele vor fi puse pe seama unor factori externi teoriei 
sau pur şi simplu ignorate (de exemplu, Einstein, Schrödinger şi de Broglie au căutat întotdeauna 

solutii clasice la problemele mecanicii cuantice, fara a accepta in adancurile constiintelor lor 
consecinţele fizice ale formalismului matematic cuantic, aşa cum le-au arătat a fi membrii Şcolii de 
la Copenhaga - Bohr, Born, Heisenberg şi ceilalți). 

Putem acum rezuma paradoxul astfel: scepticismul metodologic caracteristic spiritului 
oricărui savant veritabi se poate transforma într-un dogmatism opac fata de noile descoperiri, chiar 
în cazul unor idei sau teorii la care cei ce îşi manfestă din plin această atitudine negativă au contribuit 
în mod decisiv. Odată constituite, ele devin contrare idealului de stiintificitate şi valorilor la care 
savanții oponenți au aderat cu mult timp în urmă. Dacă într-o fază de „incubație“, de „fermentare“ a 
ideilor noi, când nu putea fi prevăzută evoluția produselor finale şi finite ale cunoaşterii ştiinţifice pe 
traiectorii indezirabile valorilor clasice, reprezentanții „opoziției“ au dat curs efortului rezolvării 
problemelor consolidării creaţiei teoretice fără teama dezacordului interior, în final ei se dezic de 
acestea, chiar cu prețul unor calificative puțin măgulitoare din partea unor colegi dornici să le 
promoveze într-o altă manieră. Aceasta pentru că obiecțiile amintite vin din interiorul personalităților 
celor care le emit. Ei vor fi tentaţi să creadă că succesele unei paradigme consacrate satisfac toate 
standardele recunoscute, acceptate de oricine, fără vreo îndoială. Dând expresie unei anumite 
„ideologii“ a profesiei ştiinţifice, promovată de comunitatea ştiinţifică respectiv, unor anumite 
modalităţi de rezolvare a problemelor însuşite academic prin intermediul autorităților ştiinţifice ale 
acestui mediu (manuale, profesori şi, mai presus de toate, un anumit mod de gândire), savanții 
oponenți consideră structura internă a modului de a face ştiinţa, natura şi valorile cunoaşterii 
ştiinţifice ca unice, teorii şi experimente binecunoscute fiind presupuse infailibile. Dacă cineva va 
îndrăzni să le conteste prin contraargumente, i se vor pune la îndoială competenţa şi buna-credinta. 
Încercările sistematice de impunere a unor noi idei, valori şi moduri de gândire (care reprezintă 
factori externi pentru ştiinţa constituită) pot fi ignorate pentru un timp, dar nimeni n-ar putea spune 
pentru câtă vreme anume o atare atitudine urmează a fi socotită rezonabilă. În fine, adăugând că omul 
de ştiinţă (în particular, oponentul la noile idei şi valori) aparține unui anumit grup social, îşi for- 
mează o anumită conduită morală şi opinii politice, face reflecții filosofice specifice - determinate, în 
ultimă analiză, de epoca istorică şi structura societății în care trăieşte -, este rezultatul unui gen 
determinat de educaţie etc., avem câte ceva din spiritul hipercomplex al disputelor ştiinţifice. Astfel 
se constituie prealabilul presupozitional-valorizator la care ne-am referit deja, cu o determinare 
multiplă şi complexă, de care savantul nu este conştient decât în urma unor serioase analize psiho- 
logico-filosofice, dar care îl influenţează decisiv în aprecierea problemelor în discuție. 

Aşa cum arată C.Mamali, la nivelul cunoaşterii personale se pot întâlni tentative explicative 
fanteziste privind relația intern-extern fata de un obiect cultural (fie acesta o teorie ştiinţifică), 
tentative care trebuie să devină, la rândul lor, obiect de cercetare ştiinţifică °. Opoziția amintită nu va 


rămâne un fenomen izolat, o excentricitate a unor minţi - fie ele strălucite - ci va deveni un material 

de reflectie. Pentru comunitatile stiintifice disciplinare, noile idei si teorii nu sunt nici produsul 
exclusiv al traditiei, nici al inovatiei; cel mai probabil, aceste interactiuni imperceptibile (individ- 
mediu cultural) sunt diseminate in spaţiile interferente: biologic, psihologic şi socio-cultural - 
completat, fireşte, cu perspectiva istorică -, conținând explicaţiile dorite pentru fiecare aspect al 
problemei sau situaţie individuală (în ideea studiului de caz). 

Controversele se vor focaliza asupra momentului inversiunii relației intern-extern 
(internalizarea sau interiorizarea unei noi teorii de către mințile savanților şi corpusul cunoaşterii 
obiective al ştiinţei). Acest moment rămâne încă o „cutie neagră“ pentru filosofia şi istoria ştiinţei. 
Fie acceptăm ideea incomensurabilitatii paradigmelor (Kuhn) şi afirmăm imposibilitatea conceperii 
raționale a inversiunii relației intern-extern, eventual o privim ca pe un act de „credinţă“, de 
„apostazie ştiinţifică“, fie ideea comensurabilitatii lor (a la Toulmin) printr-un anumit limbaj, trecerea 
enunțată păstrează o anumită doză de mister. Ce anume îl determină pe un savant oarecare, până la 
acel moment oponent deschis şi intransigent fata de noua teorie, să devină unul dintre susținătorii ei? 

În orice caz, succesele atribuite noilor teorii se vor datora acum caracteristicilor lor organice. 
Asemenea programării neuronale ca factor bio-psihic (Th.Kuhn), selecţiei teoriilor pe baza unui 
criteriu logico-epistemologic (K.Popper), mentalitatea culturală şi simţul istoric al probei timpului 
joacă roluri foarte importante în procesul ascensiunii unei noi paradigme. 

Nu mai putin importantă, relația omului de ştiinţă cu simţul comun relevă, la rândul ei, 
amănunte semnificative; mai ales pentru că simțul comun aparţine personalității sale în mod natural. 
Fără a relua strălucitele analize ale lui L.Blaga asupra specificului filosofiei şi relației acesteia cu 
simţul comun (respectiv, atitudinea ştiinţifică fata de simţul comun), amintim doar concluziile sale, 
pe care le acceptăm fără rezerve: ştiinţa „violează“ simţul comun fragmentar şi sporadic, în timp ce 
filosofia îi anulează însăşi esenţa, natura sau modul lui de a fi. Adăugăm că teoriile ştiinţifice cu o 
mare încărcătură de raționalitate filosofică reuşesc acelaşi lucru (de pildă, teoria relativității şi 
mecanica cuantică). 

Trăsăturile naturale ale savantului subliniază activitatea sa de fiecare zi. El nu va deveni 
niciodată o maşină, fie ea una gânditoare, pentru că nu se poate dezice de natura sa umană. Dar tot 
atât de adevărat este că savantul-cercetător nu îşi va împlini destinul său fără „punerea între 
paranteze“, a simțului comun, fără a-i aduce corectii până la o esenţială „violare“ (situația teoriilor 
ştiinţifice revoluţionare, cu o structură filosofică bogată). De obicei, simţul comun se află pe poziții 
conflictuale cu cunoaşterea ştiinţifică, cuceririle rationalitatii ştiinţifice fiind cel mai adesea de 
neînțeles pentru el (a se vedea analiza despre relaţia stiinta-simtul comun, din perspectiva clasificării 
blagiene a paradigmelor ştiinţei). Asemenea rupturi apar nu numai în contextul exersării spiritului 
critic în interiorul ştiinţei, ci mai ales în procesul trecerii de la lumea activității teoretice, a teoriilor, 
tratatelor şi laboratoarelor la lumea vieții cotidiene, a omului de fiecare zi €. Pentru omul de ştiinţă, 

lipsa de consistenţă dintre rationamentele desfăşurate în articole, studii şi tratate ştiinţifice pe de o 
parte, respectiv conversațiile cotidiene, pe de altă parte, este mai semnificativă decât aceea dintre 
modalitățile de conceptualizare şi rationare care apar în diferite discipline ştiinţifice. În timp ce 
corpusul intern al ştiinţei se caracterizează prin trăsături comune sau, cel putin, printr-o 
intentionalitate strategică de stiintificitate, relaţia dintre raționalitatea ştiinţifică şi simţul comun se 
situează într-o zonă de adversitate tradițională, pe atât de veche pe cât este de veche istoria 
demersului ştiinţific. 

Simţul comun vede ştiinţa ca pe ceva hazardat şi inutil; precum filosoful, omul de ştiinţă 
trebuie să fie un personaj desprins de viata „normală“, de neînțeles în sinea lui. Scopurile şi 
mijloacele activităţii sale sunt de nepătruns. El are o sumă de trăsături fantastice, fiind izolat într-un 
„turn de fildeş“ fata de oamenii obişnuiţi. Într-o atare situație, mai devreme sau mai târziu, el urmează 
să-şi găsească nebunia sau chiar moartea, neînțeles (mai trebuie oare adăugat?), într-o bibliotecă sau o 
cameră retrasă, plină cu cărți şi instrumente. Ca produs constituit, ştiinţa este ceva ineficient pentru 
soarta lumii, ceva bun numai pentru cei inițiați, a căror viata şi activitate urmează, eventual, a fi 
deplânsă. Observăm, deci, că simţul comun provoacă ştiinţa în numele unor repere presupuse 
suficiente şi acceptate de toată lumea. 

La polul opus, ştiinţa critică simţul comun prin argumente metateoretice şi filosofice, fără a 
ignora locul şi rolul acestuia în viaţa omului obişnuit, dar şi a savantului. Adevăratul spirit ştiinţific 
consideră examenul atent al realității ca pe ceva natural pentru scopurile sale. Aşa cum scria 
M.Eliade 7, este simptomatic faptul că savanții veritabili nu s-au manifestat niciodată dispretuitori 
față de oamenii obişnuiţi, cara însă i-au judecat adesea pe oamenii de ştiinţă ignorându-le ideile, 
idealurile şi suferințele. Aceştia din urmă nu s-au retras niciodată în singurătatea intimă a 
laboratoarelor şi bibliotecilor pentru că ar fi desconsiderat societatea, ci pentru că simțeau într-adevăr 
nevoia de linişte şi echilibru al gândirii, pe care ştiinţa le pretinde în egală măsură. Dacă de atâtea ori 
capodoperele lor de creaţie s-au transformat în manifeste împotriva mentalităților înguste, cauza 
trebuie căutată în interiorul geniului lor, care va lumina mereu cultura umanității. Nici Galileo 
Galilei, nici Descartes, Spinoza, Newton sau alţii n-au acționat ostentativ, chiar dacă au resimțit 
puternic neînțelegerile care îi înconjurau. Depăşindu-şi epoca, ei au rămas oamenii timpului lor. 

Nu putem încheia aceste câteva consideraţii, fără a remarca analogia dintre simţul comun si 
gândirea ştiinţifică matură într-o paradigmă de cunoaştere bine dezvoltată şi consacrată. Avem în 
vedere tocmai „reperele“, presupuse a avea valabilitate universală. Aici ştiinţa şi simţul comun se 
întâlnesc într-o rezonanţă de mentalitate şi presupozitii valorizante, pentru că cel de-al doilea are şi el 
opțiuni valorice şi devine - neconştientizat sau numai parțial conştientizat - o componentă de bază a 
rațiunii savantului-cercetător. Oare nu întâlnim în dezbaterile şi confruntările provocate de 


ascensiunea unei noi paradigme argumente ale simțului comun invocate de apărătorii standardelor de 

ştiințificitate în vigoare? Nu apelează ei la argumente vizând concretul sensibil, accesibil omului in 
viata de fiecare zi ? (De exemplu, experimentul mental al lui Schrödinger cu motanul închis în cutie, 
care ar trebui, conform teoriei mecanicii cuantice să fie în acelaşi timp pe jumătate viu şi pe jumătate 
mort!). Nu se manifestă ei cu reticență fata de ideile nou propuse? (Declararea principiului 
complementaritatii ca absurditate ininteligibilă este un alt exemplu elocvent). Desigur, lista aceasta ar 
putea fi prelungită. 

Explicaţia ne pare a fi una singură: cunoaşterea ştiinţifică într-o paradigmă consacrată se 
impune savanților ca o a doua natură, adevărurile ei fiind acceptate după un timp ca nişte adevărate 
dogme, tot atât de tiranic pe cât i se impun simțului comun dogmele datului empiric. Dar, cum am 
arătat anterior, simţul comun nu dispare din personalitatea omului de ştiinţă, ci se include în ea într-o 
manieră transfigurată dar activă. Se produce o mixtură a simțului comun cu adevărurile ştiinţifice 
consacrate şi acceptate, un schimb de calităţi al cărui rezultat este că primul devine „cultural-recesiv“ 
iar ultimele „natural-dominante“. Atâta vreme cât omul de ştiinţă operează în paradigma dominantă, 
rezolvă probleme şi se confruntă numai cu un număr redus de anomalii, el abordează realitatea din 
jurul său ca pe ceva natural față de care conştiinţa sau nu opune nici o rezistenţă. În situaţia teoriilor 
revoluţionare, care modifică temeliile paradigmei în vigoare, propunând în final una nouă, simţul 
comun transfigurat se trezeşte şi reacționează ca la un stimul periculos. El încearcă contestari de tot 
felul, fără teama apelului la argumente ridicole (în fond, pseudo-argumente), asemenea manierei vieţii 
de fiecare zi. Numai reflectia conştientă şi sistematică in timp, analiza riguroasă a faptelor şi ideilor 
ştiinţifice poate disocia spiritul ştiinţific de automatismele simțului comun, cu efecte de multe ori 
nocive. 

Putem concluziona provizoriu în sensul că existența constructelor teoretice valide nu implică 
obligatoriu şi imediat aplicarea lor ireproşabilă la trecerea spre realitatea empirică *. Subliniem 
diferența fundamentală dintre transferul conceptual inter-disciplinar (în interiorul corpusului ştiinţei) 
şi cel extra-disciplinar (din interiorul corpusului ştiinţei către lumea vieţii de fiecare zi). A reformula 
şi recrea ideile şi teoriile ştiinţei la nivelul mentalitatii cotidiene, considerăm că este imposibil şi 
indezirabil în acelaşi timp. Dacă anumite idei generale transcend în timp cadrul strict al ştiinţei, 
pătrunzând în viaţa şi mentalitatea cotidiană, asemenea anumitor aplicații experimentale, nu este nici 
un motiv pentru simţul comun de a-şi lua dreptul emiterii judecăților de valoare asupra cunoaşterii 
ştiinţifice. Între aceste două extreme se va păstra mereu o diferenţă ontologică, manifestă în cel mai 


înalt grad tocmai atunci când o falsă identitate va tinde să dea tonul. 

111.3. Realitatea fizică şi valorile post-modernismului 


Situarea creaţiilor ştiinţei în sfera determinărilor socio-culturale nu poate evita raportarea lor 
la valorile dominante într-o anumită societate. Similar, fizica contemporană cu toate disputele ei 
teoretico-filosofice - în interiorul cărora ideea de „realitate fizică“ deţine, neîndoielnic, locul central - 
se confruntă acum cu provocarea post-modernismului. Orientare sau summun de curente culturale şi 
filosofice încă insuficient analizate în ce priveşte impactul lor asupra destinului omului şi societății, 
post-modernismul se vrea a fi pentru ştiinţă un gen de critică radicală, de răsturnare a valorilor 
tradiționale ale acesteia. Ar fi - dacă preferăm o analogie istorico-filosofică - acea „reevaluare a 
tuturor valorilor“ pe care a impus-o altădată Nietzsche. 

Pornind de la faptul că Bohr a anticipat post-modernismul în filosofia ştiinţei — ceea ce se 
poate demonstra prin analiza conceptului de ,,complementaritate“ - vom încerca să situăm fizica 
contemporană într-un loc privilegiat față de alte discipline ştiinţifice în dialogul cu post-modernismul. 
De ce un loc privilegiat? Pentru că fizica a rămas modelul sau etalonul ştiinţelor naturii şi pentru ca 
nu este exclus ca tocmai din domeniul acestor ştiinţe să înceapă o clarificare şi teoretizare unitară a 
post-modernismului. 

Ce este post-modernismul? Analize recente ° îl concep ca o sinteză de curente şi idei 
manifeste în literatură, film, arhitectură, muzică, televiziune, filosofie, lingvistică, istoriografie, care 
folosesc concepte integrative ca descentrare, desconstructie, discontinuitate, diferență, 
dezmembrare, dislocare. Post-modernismul (sau post-pozitia, cum mai este denumit) încearcă 
transgresarea şi anularea unor dihotomii ale modernităţii cum sunt: trecut-prezent, real-imaginar, 
totalitate-fragment, conceptie-opera, obiect-subiect etc. Corelativ, se apreciază că asistăm in zilele 


noastre la o tendinţă de trecere de la valorile epistemice la valorile postepistemice, astfel: 


Valori epistemice Valori postepistemice 
obiectivism subiectivism 
absolutism relativism 
realism instrumentalisms 

pozitivism pragmatism 

universalism istoricism 
cauzalitate probabilitate 

determinism indeterminism 
verificare încredere 

verosimilitudine 
adevar-reflectare 
unitate 
scientism 
reconstructie rationala 


epistemologie, logica 


Modernism 


romantism/simbolism/realism 
formalism (conjunctiv/inchis) 
scop-orientare 
ierarhizare 

autoritate (logos) 
obiect/lucrare finalizata 
distantare 
creatie/totalizare/sinteza 
prezenta 

centrare 

centru/limita 

semantica 

paradigma (exemplu) 
hipotaxis 

metafora 

selecție 
rădăcină/adâncime 
interpretare/reading 
semnificat 

lizibil 

narativ (marea istorie) 
cod autoritar 

simptom 


tipic 


incomensurabilitate 
adevăr-context 
complementaritate 
holism 
constructivism social 


sociologie, filosofie 


respectiv de la paradigma culturală modernă la paradigma culturală post-modernă: 


Post-modernism 


eclectism/paranormal/dadaism 
antiformalism (disjunctiv/deschis) 
joc-intamplare 

şanse egale 

anarhie (eros) 
proces/spectacol întâmplător 
participare 
decreatie/desconstructie/antiteza 
absenta 

dispersie 

text/intertext 

retorică 

sintagmă 

parataxis 

metonimie 

combinație 

rizom/suprafata 
antiinterpretare/misreading 
semnificant 

scriptic 

antinarativ (mica istorie) 
idiolect 

dorinta 

mutant 

genital/falic polimorf/androgin 


origini/cauze diferenta/trasaturi 
Dumnezeu/Tatal Sfantul Duh 
metafizica ironie 
determinare indeterminare 
transcendenta imanenta 
sectarism holism '° 


Survolarea acestui tablou sinoptic - foarte sugestiv alcătuit - ne ridică alte întrebări: este post- 
modernismul compatibil sau nu cu modernismul? Ce sunt sau, altfel spus, cum ar trebui să înţelegem 
valorile postepistemice ? 

Desigur, putem accepta fără rezerve sugestia A.Botez, în legătură cu posibilitatea unei 
conjunctii de complementaritate între cele două perspective, ca „expansiune metodologică“ a 
viitorului ştiinţei '1. În ce măsură însă va contribui fiecare dintre ele la depăşirea perioadei de criză a 
culturii contemporane, respectiv a impasului în care se află ştiinţa la ora actuală în paradigma 
structurală (văzută de I.Pârvu ca o „super-paradigmă“ sau „meta-paradigmă“) este dificil de apreciat. 
Apărut ca o reacţie la absolutizările moderne, post-modernismul a adus deja câteva nuantari absolut 
necesare demersului ştiinţific, contribuții care trebuie despărțite obligatoriu de exagerările inerente 
unui registru atât de larg de interpretări şi convingeri. Este în afara oricărei discuții plusul explicativ 
şi comprehensiv pe care l-a adus în filosofia ştiinţei „cotitura pragmatică“ ce a urmat „cotiturii 
lingvistice“. Logica şi metodologia ştiinţei nu se mai pot cantona de multă vreme într-o perspectriva 
pozitivistă; ele au luat în considerare tot mai mult geneza teoriilor ştiinţifice, aportul individual şi 
colectiv, determinatiile psihologice, sociologice, istorice şi axiologice ale creației de acest gen. 
Apelul la componenta pragmatică a limbajului ştiinţific s-a vădit, de asemenea, a fi o necesitate, mai 
presus de sintacticul şi semanticul pur care puteau spune totul şi totuşi nimic în absenţa subiectului 
individual şi colectiv care face ştiinţa. Ceea ce părea inconceptibil şi separat la modul absolut in 
ştiinţa clasică se vădeşte a avea nebănuit de multe căi de comunicare în noile interpretări ale 
rationalitatii ştiinţei. Post-modernismul ne apare ca o critică a rațiunii ştiinţifice, la rigoare o critică a 
rationalitatii filosofice de tip clasic (Platon-Kant). 

Conceptul de „valori postepistemice“ nu pare a semnifica valori ulterioare cunoaşterii (în 
particular, cunoaşterii ştiinţifice)“, după ce aceasta va fi dispărut, pentru motivul că nici perspectiva 
postmodernă, nici vreo alta nu va putea înlătura conceptul de „cunoaştere“ din aria de referință a 
ştiinţei şi culturii umane. Valorile postepistemice le înţelegem ca fiind valorile propuse de post- 
modernism din punctul de vedere al reconsiderării procesului şi produselor cunoaşterii aşa cum se 


infatisau ele în ştiinţa tradițională. Este mai multă sinteză şi holism în post-modernism şi în cultura 

post-modernă decât în ipostazele lor moderne, o mai mare dorință de evidentiere a Unului în Multiplu 
decât a Unului ca atare, chiar pana la dispariția Unului şi supraviețuirea Multiplului (cum spunea 
Noica, poate că astăzi Platon şi-ar rescrie celebrul său dialog Parmenide). Oricum, în viziune post- 
modernă, disciplinele filosofice dobândesc o autonomie fără precedent față de un anumit tip de 
filosofie care le-a promovat anterior, putând alcătui „combinaţii“ variate în noile abordări şi 
interpretări. Astfel, nu va mai exista un „calapod“ sau „tipic“ de filosofare, ci o foarte mare libertate 
de alegere a ideilor, metodelor, căilor de argumentare, construcție şi analiză critică în filosofie. 

Într-o atare situaţie, este de la sine înţeles că ideea de realitate fizică şi discuţiile purtate în 
jurul ei suferă numeroase şi substanţiale modificări, ajustări de perspectivă şi concepție. Fără a nega 
meritele ştiinţei clasice, nici pe cele ale ştiinţei contemporane din primele decenii ale secolului, când 
problematica post-modernă în filosofia ştiinţei era abia întrezărită şi schițată de geniul lui N.Bohr şi a 
„Şcolii Copenhaga“, vom arăta numai unul din neajunsurile sau impasurile grave la care a ajuns acest 
concept. 

Ideea de realitate fizică, pe care am încercat să o surprindem în determinatiile ei esenţiale, are 
ca referential realul de natura fizic-materială. Toată ştiinţa modernă şi cea mai mare parte a celei 
contemporane sunt centrate, până la exces şi epuizare, asupra acestui aspect. Dar exigenţele coeziunii 
fundamentelor unei noi culturi, ale explicării complexității personalității umane, vieţii şi conştiinţei, 
inteligenţei naturale şi artificiale, eului în toate ipostazele sale, edificarea „noii alianţe“ între om şi 
natură, între ştiinţele exacte şi cele socio-umane etc. reprezintă mult mai mult decât o centrare pe 
palierul fizic-material al naturii şi universului. S-a replicat din partea unor specialişti reputați că 
acesta este rolul ştiinţei (fizicii) la momentul de faţă, aşa cum o cunoaştem. Însă aceasta înseamnă să 
păstrăm alături de virtuțile şi cuceririle ei incontestabile, şi neajunsuri sau limite; înseamnă 
perpetuarea unor reziduuri mecaniciste ce nu pot da seama de complexitatea noii paradigme de 
cunoaştere. 

Valoarea epistemologică a ideii de realitate fizică este şi ea limitată (insistăm asupra faptului 
că ideile-forta ale aparatului conceptual ştiinţific, meta-stiintific şi filosofic reprezintă valori în sine, 
rezultate ale activității îndelungate şi laborioase de prelucrare a datelor cunoaşterii), ceea ce nu 
înseamnă că ea trebuie abandonată. Şi aici, concepția lui W.Heisenberg despre „teoriile închise“ se 


aplică cu succes: valabilitatii incontestabile a acestei idei urmează să-i fie atribuite şi limite pentru 
referentialul său, în interiorul cărora determinatiile sale funcţionează cu succes. În afara lor însă, 
progresele cunoaşterii ştiinţifice şi roadele speculatiei filosofice (,,speculatie“ în sensul extrapolării în 
necunoscut a unor proiecţii posibile, fundamentate pe cuceririle ştiinţei) vor duce la alte idei şi 
paradigme, de o generalitate sporită. Cu toate marile succese pe care le-a obţinut, teoria generală a 
sistemelor şi concepțiile sistemice nu pot acoperi întregul domeniu al realității cognoscibile, în 


întreaga ei complexitate. Orientând drumul continuu al cunoaşterii ştiinţifice şi filosofice, spre o tot 


122 


mai adecvată explicare a omului, lumii şi vieţii, ideea de realitate fizică va rămâne un concept de 
referință al ontologiei şi epistemologiei contemporane, cu largi valenţe sintetic-unificatoare între 
multiple cupluri conceptuale: teorie-practică (experiment), subiect-obiect, existență reala-existenta 
posibilă, cunoaştere actuală-cunoaştere potenţială, fapte-valori etc. În viziunea noastră, ideea de 
realitate fizică - expresie a anticipării dezvoltării ştiinţei post-moderne - este cea mai aptă să întindă 
puntile de comunicare între perspectiva modernă şi cea post-modernă, să unifice ceea ce s-a spus deja 
tranşant dar devine insuficient cu ceea ce se va spune nuantat şi continuator, într-o sinteză 


interparadigmatică a unui viitor încă nedesluşit. 

II.4. Două proiecte ontologice: ontologia structural-generativa si ontologia structural- 


fenomenologică 


Teoretizată în mod obişnuit ca temă epistemologică, realitatea fizică nu are mai putin calitatea 
de a îndemna la noi demersuri şi tentative de construcție ontologică. În fond, chiar mecanica cuantică 
si, în general, teoria cuantică - cele care au deschis şi impus problema realitătii fizice ca existența 
obiectivă determinată cu mijloacele şi în cadrul marilor scheme de descriere teoretică a naturii - sunt 
considerate a fi domenii de o importanță esențială pentru întreaga reprezentare conceptuală a 
existenței la nivelul ştiinţei contemporane, pentru modul în care se specifică în cadrul unor orizonturi 
mai determinate „arhitectura existenței" 12 Privită astfel, existența ni se infăţişează cu noi atribute 
intrinseci, greu sau imposibil de relevat atât în filosofia cât şi în fizica tradițională: realitatea 
potenţială, integralitatea şi ordinea implicită, realitatea ca „proces creativ“, ca self- 
generativitate, auto-organizare şi infinitudine a structurilor şi orizonturilor sale cA 

Care este, însă, situația ontologiei astăzi? Formulând succint, am putea spune că, la ora 
actuală ontologia îşi caută (din nou) identitatea. Timpul nostru, al secolului XX, este unul când 
străvechea „ştiinţă despre ființă“ se află în căutarea unei/unor noi legitimări, a re-intemeierii 
pretențiilor sale de cunoaştere şi valorizare a realului. „Reclădirea“ arhitecturii existenței pe planul 
ontologic cere acum integrarea si sublimarea nucleelor generative ale teoriilor abstract-structurale din 
ştiinţa contemporană, ele definind principiile interne de construcție ale complexului conceptual- 
teoretic "4. 

Dintre teoretizările pe această linie care se impun atenției amintim, în primul rând, proiectul 
„riemannian“ al ontologiei structural-generative propus de Ilie Pârvu. El porneşte de la remarcabilele 
teorii abstract-structurale ale ştiinţei contemporane (dintre ele detaşându-se teoria cuantică în calitate 
de teorie fundamentală a stiintei fizice, posibil - după opinia aceluiaşi autor - a întregii stiinte a 
realului), ce permit identificarea „fundamentalității““ orizontului microfizic al realului, a unor 
patternuri generale si modele interne ale teoretizării, nu în ultimul rand a unui mod de gândire 
(gândirea structural-generativă) cu rol hotărâtor în construcția noului Weltanschauung, a noii viziuni 
coerente despre lumea ca totalitate !. 

Celălalt proiect ontologic pe care îl invocăm este reprezentat de modelul ontologic structural- 
fenomenologic ortofizic aparținând lui Mihai Drăgănescu. Fără a nega în vreun fel, ci dimpotrivă, 
chiar elogiind meritele ştiinţei structurale actuale a naturii/stiintei exacte în cunoaşterea şi explicarea 
realităţii, M. Drăgănescu propune deschiderea - prin noi ipoteze metafizice - a unor căi de urmat de 
către o viitoare ştiinţă (structural-fenomenologică). Aceasta ar fi ortofizica (după cum observa C. 
Noica, termenul nu are sensul de „altă fizică“, ci acela de ştiinţă fizică „la nivel mai adânc decât cel 

cuantic“, adecvată lumii reale (existenta-univers), lume concepută ca fiind constituită din două 
principii fundamentale - lumatia şi informateria -, ultimul structurându-l pe primul într-un orizont 
profund gi dând naştere existenţei fizice şi psihice percepută şi teoretizată de ființa umană 
inteligentă '°. 

Cele două proiecte ontologice se diferenţiază, într-o primă instanță, prin opțiuni metodologice 
specifice privitoare la nivelul „suficient de profund“ al existenţei de la care poate fi declanşat 
demersul „ştiinţei despre ființă“ astăzi, astfel încât să ofere un model satisfăcător şi un răspuns 
nivel „suficient de profund“ în nucleul structural-generativ al marilor teorii din ştiinţa actuală, în timp 
ce M. Drăgănescu îşi directioneaza demersul la un palier mai profund decât fizicul-structural cuantic 
(important de subliniat: în acceptiunea originală, ortoexistenta nu este transcendenta, ci imanenta 
existenței propriu-zise). De la acest nivel (ortofizic) de profunzime al onticului s-ar putea explica 
realitățile care „depăşesc cadrul formal al ştiinţei de azi“, cum ar fi, de exemplu, mult-discutata 
explanatory gap dintre fenomenele fizice şi cele psihice. Ontologic, fizicul şi psihicul nu pot fi încă 
surprinse unitar: ele figurează ca obiecte diferite ale unor discipline ştiinţifice diferite. Dată fiind 
aceasta limită a ştiinţei (fizicii) structurale, proiectul ortofizicii vizează deschiderea, prin reflecţie 
filosofică, a drumului unei viitoare ştiinţe structural-fenomenologice, aptă să explice unitar fizicul şi 
psihicul, naturalul şi socialul, biologicul şi spiritualul. 

Apoi, nu este lipsit de interes, credem, să remarcăm delimitarea sensului conceptelor de 
„structural“ şi „structural-fenomenologic“ (cu referire directă la fizica modernă şi conceptul de „reali- 
tate fizică“) în unele tentative contemporane de reconstrucţie logico-metodologică a ontologiei - cum 
este şi cea propusă de I. Pârvu-, respectiv în lucrările lui M. Drăgănescu. Literatura de specialitate 
oferă o varietate de concepte ale acestei familii, precum ar fi: „teorie structurală“, „disciplină 
structurală“, „ştiinţă structurală“, „principiu structural“, „ontologie structurală“, etc. Sensul 
caracteristic al conceptului de „teorie structurală“ ar fi acela de pattern sau matrice care determină 
posibilitatea fiintarii, principiul generativ al acesteia; sensul conceptului de „ştiinţă structurală“ este 
cel de direcție sau tendință dominantă a stilului actual de teoretizare ştiinţifică, respectiv valoare 
paradigmatică a unui anumit tip de teorii (structurale) în cadrul întregii ştiinţe actuale 17. Proiectul 
ontologiei structural-fenomenologice induce acestor sensuri o conotaţie normativ-metodologică şi 
pragmatică aparte: elementul vulnerabil al ştiinţei structurale şi - implicit - al teoriilor structurale este 
insuficienta considerare a rolului informaţiei ca factor ontologic fundamental. De aici provine 
impasul ei explicativ, care nu poate fi depăşit în interiorul ştiinţei „pur“ structurale (deşi nici ideea 
unor progrese notabile nu poate fi cu totul exclusă). Din punctul de vedere al acestei ontologii şi 
filosofii, marea înnoire a ştiinţei viitorului nu va putea fi realizată decât prin înglobarea ideii de 


informaţie ca factor ontologic fundamental şi universal, care să facă inteligibilă şi acceptabilă 

xec 


autoconsistenta lumii, a existenței, mai presus de ontologia informației „de suprafață“, care reduce, in 
ultimă analiză, rezultatele explicative la dimensiunea formal-calculatorie. 

Termenul de „structural“ implică si un alt sens, cel de realitate ca infinitate de structuri (fie 
structura înțeleasă ca „formă productivă“, model de organizare si generare a unor entități complexe). 
Avem in acest caz de-a face cu anumite presupozitii filosofice asupra ideilor de sistem, structură, 
structurare, structuralitate etc., presupozitii acceptate de proiectul ontologiei structural-generative, 
contestate de proiectul ontologiei structural-fenomenologice, putându-se vorbi aici de o veritabilă 
situație de „incomensurabilitate a paradigmelor“. Modelul ontologic ortofizic subliniază că felul in 
care fizica recurge la experirnente de fisiune nucleară prin acceleratoare cu energii tot mai înalte nu 
va aduce vreo soluție la problema particulelor „elementare“. Savantul adept al ideilor fizicii 
structurale se va aştepta să regăsească mereu structuri la scară microscopică, viziune nicidecum 
compatibilă cu ideea de informație fenomenologică, profundă. Ar fi, atunci, mai probabil, ca sensul 
fenomenologic (sau ortosensul) să dea naştere configuratiilor structurale sesizabile la un nivel 
„superficial“. O atare ipoteză, în măsură să relanseze tentativele ontologice, nu repudiaza rezultatele 
valide ale fizicii structurale şi nici nu interzice cercetări viitoare, cu posibilul rezultat al lămuririi pe 
cale structurală a ceea ce incă nu a fost elucidat. În această ordine de idei, apare logică respingerea 
conceperii structurii ca „încremenită“, respectiv ipostazierea acesteia. Oricum, fie că abordează 
„totalitatea existenţei“ fie că are în vedere „existența ca totalitate“, ontologia (în general) are de situat 
structura într-un anumit orizont al realului şi de explicat modul în care ea participă la configurarea 
arhitectonic-conceptuală a lumii. Un anumit model ontologic nu poate evita conceptualizarea 
structurii, atribuindu-i determinatii exprimabile prin sistemul categorial şi, in ultimă instanță, prin 
referința la real. 

Deosebirea fundamentală între ontologia structural-generativă gsi ontologia structural- 
fenomenologică rezidă — aşa cum s-a putut constata - în identificarea nivelului de profunzime 
considerat relevant pentru regândirea „ştiinţei despre ființă“. Opţiunea metodologică fata de unul sau 
altul dintre palierele onticului duce la moduri diferite, chiar ireconciliabile, de a vedea şi teoretiza 
realitatea. Configurarea tuturor determinatiilor realului gândit (prin descifrarea „programului“ marilor 
constelații conceptual-teoretice specifice cunoaşterii actuale, înțelegerea coordonatelor generale ale 
construcției cunoaşterii şi strategiei gândirii ştiinţifice '5 ar avea consecinţa constituirii unei critici a 
raţiunii structurale având în centrul său obiectivul redefinirii categoriilor metafizicii referitoare la 
operationalitate, constructivism şi generativitatea rationalitatii ştiinţifice, depăşind nivelul 
ipoteticului sau al inductivului („clasice“), care să contribuie hotărâtor la elaborarea unui nou model 
ontologic, a unei noi abordări a problemei sensului Fiinţei, a ordinii interioare şi temeiului existenței 
ca totalitate. Sintagma „critica rațiunii structurale“ este înțeleasă în cadrul proiectului ontologiei 
structural-generative drept critică pe care acest tip de rațiune şi raționalitate o desfăşoară asupra 

modalitatilor tradiționale de construcție ontologică şi metafizică, respectiv „reconstrucția“ marilor 
teorii abstracte din ştiinţa contemporană, astfel încât să se ajungă la un nou model ontologic şi, prin 
multiple medieri, la o nouă ontologie propriu-zisă |”. 

Concluzionând, putem afirma că proiectele ontologice în discuție diferă unul de celălalt în 
două puncte sau probleme fundamentale: 1)planul situării orizontului de existență „profund“ sau 
„suficient de profund“, ceea ce implică 2)posibilitatea şi dezirabilitatea matematizării. 

1) Cu toate că şi ontologia structural-generativă şi ontologia structural-fenomenologică reconsideră 
orizontul de existență „profund“ al structurii, ultima anticipează filosofic o viitoare ştiinţă structural- 
fenomenologica ce va avea ca tel tocmai cercetarea planului ontic-real al existenţei profunde. Ipoteza 
metafizică a ortoexistentei nu poate fi, desigur, testată pe cale experimentală, însă e probabil ca 
viitoarea ştiinţă, prefigurata de acum filosofic, va putea elabora ipoteze de ordin mai particular, care 
să permită testarea enunturilor despre manifestările lumatiei, informateriei, ortosensurilor, etc. 
„Drumul“ stiintifico-metafizic al edificării unei noi ontologii prezintă trasee „inversate“ în cazul celor 
două proiecte: la ontologia structural-generativă punctul de plecare este ştiinţa contemporană (teoriile 
abstract-structurale), ce ar putea oferi medierile necesare planului transcendental - regândirea 
posibilității rationale a „ştiinţei despre ființă“ astăzi - urmând ca această ştiinţă să stabilească ulterior 
(în special pe calea matematizării sau a matematicii) semnificatia şi domeniul de validitate al 
conceptelor transcendentale; modelul ontologic ortofizic porneşte însă direct de la ipoteza metafizică 
a ortoexistentei, schitand modalităţi de prefigurare a unei ştiinţe noi, structural-fenomenologice, care 
ar putea stabili contexte de testare a unor ipoteze ştiinţifice (particulare) - validări cu consecința unor 
corectări, completări, reconsiderări ale cadrului metafizic. În ce priveşte proiectul ortofizicii, se poate 
remarca faptul că el „prelungeşte“ realismul ontologic într-un realism epistemologic „naturalist“, cu 
rezultatul valorificării unei parti mai restrânse din ştiinţa „structurală“ contemporană, predominant a 
celei fixate sub sensul de structură ca „realitate empirică“, de ştiinţă ancorată în cercetarea de 
configurații sistemice din unghiul logic-formal. Ontologia structural-fenomenologică incriminează 
predilect descrierea echivoca a structurilor generative în termenii ontologiei „elementariste“ şi 
„realiste“ a ştiinţei moderne, sau „abstractă“ şi „statică“ în operele structuralismului „generației 
prime“; în acest mod, însă, nu se mai poate da seama suficient de realizările structuralismului 
„dinamic“, cu noile sale modalităţi de a contura schematizarea categoriilor ontologiei structural- 
generative. 

2) În privinţa matematizării, ontologia structural-generativă se poate constitui pe deplin numai dacă 
„medierile“ realizate pornind de la teoriile abstract-structurale vor permite, aşa cum s-a spus, trecerea 
de la discursiv la constructiv. O nouă ontologie, reformulată la nivelul exigenţelor contemporane - 
succesoare a traditionalei „ştiinţe despre ființă" - ar trebui să fie, în cele din urmă, transpozabilă in 


termeni matematici - dovada supremă a semnificatiei şi validității aparatului său conceptual. Modelul 

ontologic ortofizic afirmă, însă, că nu este posibilă o formulare matematică sau o modelare 
matematică a fenomenelor profunzimilor existenței. Acestea nu se comportă asemănător fenomenelor 
sau evenimentelor matematizabile (la care se aplică formalismul matematic) ale realității cunoscute şi 
investigate de ştiinţă în prezent. Încercările de formalizare sui-generis ale entităţilor ortoexistentiale 
întâlnite în lucrările filosofice ale lui M. Drăgănescu nu contrazic ideea precedentă, ci reprezintă o 
tentativă de a sublinia tocmai ineditul acestora. Date fiind exemplele de impas în care a ajuns 
matematica pe plan structural (de ex. paradoxurile logico-matematice), ar fi acum necesară regândirea 
aspectelor ontologice ale matematicii prin ideea rezolubilitatii acestor paradoxuri într-o realitate mai 
profundă, caracterizată de o „logică dinamică a desfăşurării“. În această interpretare, logica şi 
matematica nu mai pot fi instanțe de validare a ontologiei, ci doar candidaţi la propria validare 
ontologică. Matematicul „pur“ formal se îmbină în mintea umană cu neformalul, ambele raportându- 
se la o realitate mai profundă. Ontologia structural-fenomenologică îşi propune reconsiderarea 
statutului ontologic al logicii şi matematicii, urmărind a stabili cum anume se deschid ele spre 
realitatea profundă. 

Ajungând în acest punct, se poate spune că în concepţia ontologiei structural-generative 
rațiunea structurală este critică (față de variantele sau formele tradiționale de construcție ontologică), 
iar pentru ontologia structural-fenomenologică aceasta este criticată (datorită unor insuficiențe de 
principiu, despre care am vorbit).Din fiecare perspectivă rezultă moduri diferite de a conceptualiza 
existența, realitatea (arhitecturi diferite ale acestora) dar - nu în ultimul rând - şi de a exprirna 


convingeri adânc înrădăcinate despre natura, rostul şi ierarhia valorilor ştiinţei contemporane. 

Vezi, de exemplu, Elena Popovici, Raportul dintre ştiinţă şi valori, în Ştefan Georgescu, 
Mircea Flonta, Ilie Pârvu (coord.), Teoria cunoaşterii ştiinţifice, Editura Academiei R.S.R., 
Bucureşti, 1982. 

Vezi M.Flonta, Poate fi fixat conceptul cunoaşterii ştiinţifice prin raportare la valori 
cognitive ?, în „Revista de filosofie", nr. 2/1993, pp. 121-134. „Valorile cognitive împărtășite în 
comun constituie unul din elementele ce sudează un număr mai mic sau mai mare de persoane 
care lucrează în acelaşi domeniu de cercetare într-o comunitate științifică sau într-un grup 
profesional.... valorile cognitive reprezintă unul din acele elemente împărtăşite în comun ce fac 
posibil consensul in judecatile şi evaluările unui grup mai mic sau mai cuprinzător de cercetători”! 
(p. 121). „Dacă teorii fizice ce nu pot fi judecate în primul rând din punctul de vedere al 
numărului, varietatii şi exactitatii predictiilor lor confirmate vor fi în măsură să-şi probeze 
fertilitatea va trebui să admitem că există o dinamică a acelor valori cognitive ce fixează într-o 
perioadă de timp conceptul ştiinţei exacte" (p. 134). 

Vezi C.Mamali, Simplificarea tensiunilor generative sau optimismul ineficient, în „Românul 
Liber", noiembrie, 1991: „Aptitudinile, talentul, pregătirea, voinţa, vocaţia precum şi efortul 
propriu sunt printre cele mai frecvente surse interne invocate pentru explicarea unui succes. 
Dimpotrivă, în cazurile de eşec „locul de control" este plasat în mod predominant în mediu. 
Această interpretare preferentiala nu operează doar în raport cu propriile actiuni,ci şi în raport cu 
acțiunile, opera, viata altora. De această dată selectarea elementelor explicative este predominant 
determinată de relaţia dintre interpret şi interpretat. În cazul unei relaţii pozitive, succesul celui 
interpretat va fi explicat în mod precumpănitor prin factori interni, iar insuccesul prin factori 
externi. În cazul unei relaţii negative este de aşteptat ca structura explicativă să fie inversată: 
succesul celuilalt va fi interpretat ca fiind, în cea mai mare parte, un rezutat al condiţiilor externe, 
iar insuccesul ca fiind aproape în exclusivitate datorat caracteristicilor interne ale celuilalt. 
Cauzele acestor deformări sunt multiple ca şi finalitatea lor personală sau socială”. 

Ibidem: "În psihologia contemporană cercetarea modului în care indivizii îşi explică succesele şi 
insuccesele lor, a modului în care percep, pricep şi interpretează relaţia dintre auto-determinare şi 
hetero-determinare a condus la ceea ce se numeşte teoria atribuirii. ,,Atribuirea" este tocmai 
acel proces prin care o persoană interpretează un „eveniment“ ca fiind "determinat de anumite 
cauze" (F.Heider, The Psychology of Interpersonal Relations, New York, Wiley, 1958, p. 89). 
Deci, în plan fenomenologic dihotomia esenţială, şi în consecinţă alternativa cu care se confruntă 


fiecare individ, este: să fie predominant un ,,Pion" sau să fie predominant o „Origine" (De 

Charms): „O Origine este o persoană care percepe propriul comportament ca fiind deterrninat de 
propria alegere; un Pion este o persoană care percepe comportamentul său ca determinat de forte 
externe, dincolo de controlul său... Distincția este de ordin continuu, nu discretă - o persoană se 
simte mai mult ca o Origine în anumite circumstanțe şi mai mult ca un Pion în alte 
circumstanțe" (R. De Charms, Personal Causation.The Internal Affective Determinants of 
Behaviour, Lawrence Erlbaum Associates, London, 1983, p. 274). 

Ibidem: „Aceste fenomene care sunt analizate în numeroase studii teoretice şi experimentale 
riguroase, sunt semnificative pentru conştientizarea procesului complex al interpretării 
împlinirilor şi eşecurilor care ne aparţin sau aparțin altora. Întrebările referitoare la "locul de 
control" al unor performanţe: sunt relevante nu numai din perspectivă psiho-socială ci şi din 
perspectivă psiho-culturală. Dincolo de sursele fenomenologice valoarea acestor întrebări este 
generată de interacțiunea dintre înnăscut şi dobândit, dintre biologic şi cultural, dintre 
personalitate şi mediu. La nivelul cunoaşterii personale, al interpretărilor subiective referitoare la 
relațiile dintre factorii interni şi factorii externi se pot întâlni explicaţii extravagante şi exclusi- 
viste - care pot considera un anumit obiect cultural ca fiind rodul exclusiv al factorilor interni, sau 
dimpotrivă al condiţiilor externe. La rândul lor însă, aceste explicații părtinitoare trebuie să 
devină ele însele obiect al cunoaşterii ştiinţifice, fapt pe care îl încearcă teoria atribuirii. Din 
acest punct de vedere analiza fenomenologică trebuie completată de analiza caracteristicilor 
obiective ale structurilor şi proceselor biologice, psihologice si social-istorice care dau forma 
concretă interacțiunii personalitate-mediu în general şi a celei dintre creator şi mediu cultural în 
special. Când scopul este cel al înțelegerii caracteristicilor obiective ale interacțiunii personalitate 
mediu, interpretările monocrome explicaţiile reductioniste se marginalizează treptat singure şi 
devin ele însele obiect de explicat... O serie de autori au avertizat în mod justificat că ar fi greşit 
să se încerce să se evalueze „contribuţia pură” a celor două categorii de factori în procente. În 
fapt ne aflăm în fata unui "circuit coevolutiv" deosebit de complex care implică interdependente 
multiple între datele individului şi cele ale mediului (Ch.J.Lumsden, E.O.Wilson, Genes, Mind 
and Culture. The Coevolutionary Process, Cambridge, Harvard University Press, 1981, p. 237- 
249). Chiar şi în interiorul punctelor de vedere clar divergente cum sunt concepţia psiho-genetică 
a lui J.Piaget şi apriorismul lingvistic al lui N.Chomsky, relaţia dintre factorii interni şi cei externi 


ai dezvoltării este non-exclusivist şi nuantat abordată” . 


Pentru o abordare sintetică, din perspectiva confruntării sociologiei contemporane cu neajunsurile 


modelului raționalismului clasic, vezi C.Zamfir, Incertitudinea. O perspectivă psihosociologică, 


Editura Ştiinţifică, Bucuresti, 1990, p. 87: „Un aspect important al atitudinii fata de succes/eşec este 


atribuirea acestuia. Atribuirea succesului/esecului poate fi...extrinsecă - responsabilă este 


intervenția unor forte exterioare, independente de soluţia în cauză (noroc, întâmplare, forte externe 

suportive sau ostile) - sau intrinsecă - este meritul sau vina soluţiei ca atare. Atribuirea intrinsecă a 
succesului este de natură a spori încrederea în soluţia practicată, sporind deci certitudinea. Succesul 
nu se datorează unor factori accidentali, exteriori, ci calităţilor soluţiei, fapt care confirmă alegerea 
făcută. În schimb, atribuirea extrinsecă a eşecului este de natură a menţine încrederea în valoarea 
soluţiei. Nu este ea de vină, ci factorii exteriori, accidentali. Astfel explicat, eşecul nu mai generează 
incertitudine fata de soluţie. În funcţie de situaţie, o asemenea atribuire poate lua forme diferite: lipsa 
de noroc, soarta, lipsa condițiilor necesare, lipsa de pricepere şi de responsabilitate a oamenilor, 
indisciplina, individualismul, existenţa unor forte ostile, lipsa de tradiţie, etc. Atribuirea intrinsecă a 
eşecului înseamnă în fapt asumarea crizei: soluția este inadecvată şi deci trebuie schimbată. 
Complementar, o asemenea atribuire este de natură să crească substanţial incertitudinea în legătură cu 
respectiva soluție. După cum se poate observa, toate aceste cauze ale succesului/eşecului sunt, ca tip, 
reale, posibile. Ele devin însă şi parte a imaginii cognitive a sistemului, având funcţii importante în 
reducerea sau creşterea incertitudinii. Din acest motiv, estimarea prezenței şi ponderii lor este profund 
distorsionată, în sistemele cognitive închise, de necesitatea absorbției artificiale a incertitudinii. 
Distorsionarea peceperii cauzelor succesului/eşecului este facilitată de nivelul ridicat de incertitudine 


care caracterizează performanța sistemelor complexe“. 


i C.Mamali, op.cit., p. 13: „Problema esenţială din punct de vedere cognitiv... apare în întrebarea: 


De ce anumite câştiguri teoretice ale gândirii ştiinţifice, deşi acceptate, însuşite şi de multe ori 
practice sunt, uneori simplificate până la reducționism în abordarea unor cazuri particulare? Cum 
se explică excluderea unui important potenţial explicativ al unor constructe teoretice când sunt 
aplicate unor cazuri particulare sau în alte domeni? Care sunt factorii care determină erodarea 
uneori a unor structuri teoretice valide chiar în procesul aplicării lor? Consider că o mentalitate 
dialogală activă cuplată cu antrenarea spiritului critic sunt necesare unui mediu cultural şi pentru 
asigurarea unor transferuri adecvate dintr-un univers de discurs în altul şi de la un nivel de 
abstractizare la altul. Astfel de rupturi se pot produce nu numai în cazul exercitării spiritului 
critic ci şi în procesul trecerii din „lumea laboratorului“ şi cea a „activităţii teoretice abstracte“ pe 
de o parte, în „lumea vieții cotidiene“ pe de altă parte. Psihologul M.Todea, a cărui primă 
formaţie universitară a fost de fizician atomist, relevă discrepantele între modul de funcționare a 
rationalitatii în confruntare cu problemele de specialitate şi respectiv cu cele din viata cotidiană: 
„Uneori observăm inconsistente clare între modul în care oamenii de ştiinţă argumentează în 
tratatele lor teoretice şi modul în care minţile lor care au structuri seculare, funcționează după 
cum se observa în conversațiile lor zilnice" (M,Todea, Man, Robot and Society. Models and 
Speculations, Boston, Martinus Nijhoff Publishing, 1982, p. 223). „Deci existența unor 
constructe teoretice valide şi cunoaşterea acestora nu constituie garanţii automate ale aplicării lor 


adecvate atunci când se face trecerea de la general la particular, de la „lumea abstractiilor“ la 


131 


„lumea de zi cu zi“, de la un domeniu la altul. În acest proces, intervin multe elemente de natură 
socio-cognitivă care merită a fi explicitate. Astfel de explicitări pentru a fi realizate, au nevoie de 
o mentalitate dialogală“. În acelaşi sens, vezi şi C.Zamfir, op.cit., p. 128-130, despre stilurile 
cognitive: „Studiile întreprinse în psihologia cognitivă asupra modului în care „omul comun“ îşi 
construieşte cunoaşterea aduc imaginea unui univers cognitiv diferită de cea a raționalității 
clasice. Dar omul de ştiinţă, „specialistul“, gândeşte într-un mod radical diferit de „omul 
comun“, mai apropiat de modelul clasic de raționalitate? Ne putem deci întreba dacă există un 
singur „univers cognitiv“ sau două, unul cel al omului comun şi un altul al omului de ştiinţă, net 
diferite unul de celălalt? Punctul de vedere susținut aici este că diferența este mai puţin netă, 
cunoaştere... Psihologii au observat că persoanele se deosebesc între ele din punctul de vedere al 
modului general în care rezolvă problemele de cunoaştere, în mod particular, după modul în care 
procedează în situații de decizie. Pentru a desemna aceste variaţii se utilizează adesea termenul 
de stiluri cognitive. 

Astfel, în funcție de cantitatea de informații utilizată pentru luarea unei decizii şi de 
timpul utilizat în prelucrarea acestora, S.Sieber şi J.Lanzetta (1966) disting două stiluri de 
decizie: 

- Persoane cu „structuri conceptuale complexe“: utilizează o cantitate mare de informaţii 
şi rezervă un timp substanţial de analiză înainte de a lua deciziile. 

- Persoane cu „structuri conceptuale simple“: utilizează o cantitate semnificativ mai 
redusă de informaţii şi acordă mai putin timp luării deciziilor. 

Empiric s-au constatat două diferențe majore între aceste stiluri cognitive: persoanele cu 
structuri conceptuale complexe formulează şi analizează un număr mai mare de alternative 
decât cele cu structuri conceptuale simple şi, deşi reuşesc să ia decizii mai bune decât acestea din 
urmă, manifestă un nivel de incertitudine subiectivă mai ridicat decât cele din urmă, După cum 
se poate observa, aceste două stiluri de decizie sunt similare ca structură şi ca efecte cu cele două 
strategii de decizie... strategia satisfăcătorului şi a optimalitatii tendentiale. O asemenea 
interpretare este în concordanță şi cu explicaţia dată de autori: diferenţele de incertitudine dintre 
cele două provin din numărul de alternative analizate. Si, într-adevăr, J.M.Driscoll, J.J. Tognoli, 
J.T.Lanzetta (1966) au probat experimental că numărul de alternative oferite initial decidentilor 
determină amploarea căutării de informații în faza predecizională şi gradul de incertitudine su- 
biectivă. 

Experimentul citat mai sus pune în evidenţă şi o altă relaţie interesantă: influenţa inversă a 
incertitudinii subiective aspra comportamentului decizional. Mărimea perioadei de timp dedicată 
elaborării unei decizii creşte ca o funcţie a gradului de incertitudine experimentată. Persoanele 

care asuma incertitudinea sunt mai puternic orientate spre un proces decizional mai complex decat 
persoanele care asuma un grad mai redus de incertitudine. 

De unde provin aceste diferente de stiluri cognitive? Autorii considera ca ele isi au 
originea in fomarea cognitiva a indivizilor, iar nu in structurile mai profunde ale personalitatii. Ca 
dovada, fiind supuse unui proces de invatare in moduri mai complexe de abordare a procesului 
decizional, persoanele caracterizate initial de „structuri conceptuale simple“ se apropie semnifica- 
tiv în comportamentul lor decizional de persoanele cu „structuri conceptuale complexe“. 
Interesant pentru analiza noastră este şi o altă caracteristică înregistrată experimental: diferența 
dintre cele două stiluri se accentuează odată cu creşterea incertitudinii deciziei de luat. Cele două 
stiluri cognitive, dacă le considerăm ca strategii de a face față incertitudinii, vor deveni, fireşte, 
tot mai pregnante, pe măsură ce incertitudinea va deveni mai accentuată“. Modelul clasic al 
rationalitatii a devenit însă inoperant în ştiinţa şi filosofia contemporană, care i-au adus 
numeroase amendamente, în particular epistemologice. „Filosofia clasică a oferit un model de 
raționalitate fundat pe presupozitia certitudinii. Omul îşi formulează, mai întâi, în mod clar 
problema de rezolvat, identifică soluţiile posibiile, le analizează luând în considerare toarte 
semnificațiile acestora şi alege în final soluţia cea mai bună. Acest model clasic de raționalitate 
este, în el însuşi, mai presus de orice critică. O singură rezervă se poate formula în legătură cu el, 
care este însă crucială. Un asemenea model este adecvat pentru descrierea comportamentului 
uman în condiţii de completitudine a cunoştinţelor. Situatiile de decizie în marea lor majoritate, 
nu satisfac însă această condiție. Decidentilor le lipsesc mereu unele dintre cunoştinţele relevante 
pentru luarea deciziilor. Presupozitia tacită pe care modelul clasic al rationalitatii o făcea este ca 
şi în această situație modelul rationalitatii certe se aplică, dar incomplet, imperfect. În consecință, 
comportamentul uman, individual şi colectiv, ar trebui să fie comportamentul unui asemenea 
decident raţional. În realitate însă el se dovedeşte a fi semnificativ diferit de aşteptările care 
decurg din acest model al rationalitatii“ (ibidem, p. 9). 

Vezi M.Eliade, Oceanografie, Editura Humanitas, Bucureşti, 1991, cap. Despre bărbaţii 
superiori, p, 110: „Superstiţia turnului de fildeş, a izolării, a dispretului față de contemporani nu 
s-a născut din orgoliul celor câtorva mari creatori (care cu adevărat n-au fost intelesi de 
contemporani), ci din psihoza tuturor ratatilor „superiori“, din inflația de originali, din 
romantismul frondei. Un Leonardo da Vinci sau un Spinoza nu s-au plâns că sunt "neintelesi"; nu 
s-au retras în celula lor de studiu din disprețul pentru "mediu", care nu le poate pretui 
superioritatea. Au dus o viata solitară pentru că erau într-adevăr preocupați de anumite gânduri 
care se cereau adâncite şi maturizate în linişte. Dar ei nu s-au retras ostil. N-au dat să înțeleagă 
altora că sunt ,,neintelesi". 

C.Mamali, op.cit.; p.13 

Vezi A.Botez, Realism şi post-modernism în filosofia ştiinţei, în „Revista de filosofie", nr. 

1/1990, pp.64-70; Ibidem, Postmodernismul şi valorile postepistemice, în „Revista de 

filosofie", nr. 4/1993, pp. 361-370 (citatele următoare vizează acest articol) 
10 Lista echivalentei valorilor moderne şi celor post-moderne are la bază o bogată literatură de 
specialitate, invocată de A.Botez: T.Adorno, Against Epistemology, MA, MIT Press, 1983; 
B.Barnes, Interests and the Growth of Knowledge, London, Routledge and Kegan Paul, 1977; 
C.Bayard, The Intelectual in the Post Modern Age: East-West Contrasts, în „Philosophy Today", 
34, 4/1990; D.Cornell, The Philosophy of the Limit, London, Routledge, 1992; J.Derrida, Acts of 
Litterature, London, Routledge, 1992; J.Derrida, Writing and Difference, London, Routledge, 
1981; C.Douzinas, R.Warrington, Postmodern Jurisprudence, London, Routledge, 1993; J.Fodor, 
Representation, Brighton, Harester, 1981; M.Foucault, Power/Knowledge, New York, 1972; 
S.Fuller, The Sphere of Critical Thinking in Post-Epistemic World, în „Revue Roumaine de 
Philosophie", nr. 1-2, 36/1992;. A.Gary, M.Pearsall, Women, Knowledge and Reality - 
Exploration in Feminist Philosophy, London, Routledge, 1990; J..Habermas, The Philosophical 
Discourse of Modernity, Cambridge, Mass. MIT Press., 1987; R.Harland, Superstructuralism.The 
Philosophy of Structuralism and Poststructuralism, London, Routledge, 1987; D.Harvey, The 
Condition of Postmodernity.An Enquiry into the Origins of Cultural Change, Oxford, 
Blackwell, 1992; P.Heelan, Space-Perception and the Philosophy of Science, Berkeley, University 
of California Press, 1983; L.Hutcheon, Să începem să teoretizăm postmodernismul, în "Revista de 
istorie şi teorie literară", nr. 1-2/1987; J.Lyotard, The Postmodern Condition, Manchester, 1984; 
S.Restivo, Reflections on the Sociology of Knowledge and the End of Epistemology, in "Revue 
Roumaine de Philosophie", nr. 1-2, 36/1992; R.Rorty, Philosophy and the Mirror of Nature, 
Princeton University Press, 1979; R.Rorty, Habermas and Lyotard on Postmodernity, in Benstein 
(ed.) Habermas and Modernity, Oxford, O.U.P., 1985; P.T.Sagal, Une Marriage a Trois: A 
Strangle Triangle Spengler, Wittgenstein and the Philosophy of Science, in "Revue Roumaine de 
Philosophie", nr. 1.-2, 36/1992; H.J.Silverman, Postmodernism - Philosophy and the Arts, London, 
Routledge, 1990; G.Vatimo, The End of Modernity. Nihilism and Hermeneutics in Postmodern 
Culture, in Fragments of Modernity, Blackwell, 1986. Contrar aparentelor, aceasta literatura 
impunătoare dedicată post-modernismului şi relației acestuia cu modernismul nu a adus inca 
clarificări suficiente problemei. „Naşterea unui nou eon spiritual prin trecerea de la paradigma 
culturală a modernismului la paradigma postmodernistă aduce cu sine radicale schimbări în sistemele 
de valori, implicit în cadrul celor legate de cunoaşterea ştiinţifică. Dacă numim epistemică perioada 
în care ca meditaţie cu sens asupra ştiinţei era acceptată doar aceea care se referea la valorile de 
adevăr, obiectivitate şi raționalitate specifice modernismului, trebuie să acceptăm că se intră astăzi 
într-o nouă etapă în care credinţele (Beliefs), subiectivitatea şi stilul comunității ştiinţifice sunt 

valorile principale. Această perioadă a fost denumită postepistemica şi asupra caracteristicilor ei se 
poartă numeroase discuţii. Înfruntările au loc între două poziţii: a celor care susţin că este necesară o 
epistemologie postmodernă, holistă, antifundamentalistă şi poziţia celor care consideră epistemologia 
ca parte a filosofiei de tip cartezian şi kantian, ca atare incompatibilă cu postmodernismul. O 
schimbare de paradigmă ar putea cere înlocuirea epistemologiei cu sociologia sau psihologia, dar nu 
introducerea postmodernismului în filosofia ştiinţei“ (Postmodernismul şi valorile postepistemice, 
p. 361). 
a Ibidem, p. 369: „Cele de mai sus ne întăresc părerea cu privire la posibilitatea unor teorii 
epistemologice cu accente postmoderniste. Considerăm disciplinele filosofice (ontologie, 
gnoseologie, epistemologie, etc.) ca fiind independente de tipul de filosofie pe care-l reprezintă, 
ca atare ele se pot manifesta sub formă kantiană, hegeliană, postmodernă etc, după cum este 
posibilă şi prevalența uneia sau alteia dintre discipline în cadrul orientărilor sau sistemelor 
filosofice. În cazul postmodernismului accentele disciplinare par a fi simetrice pe ontologie si 
epistemologie, pe axiologie şi praxiologie, iar valorile epistemice susținute sunt cele holist- 
pragmatice. În opinia noastră viitorul va impune o perspectivă în care dualitatea complementară a 
modernismului cu postmodernismul se va constitui drept specific paradigmatic. Postmodernismul 
cu desconstructionismul său va caracteriza deocamdată perioada de „criză-tranziție“ a culturii 
contemporane“. 

Din punctul de vedere al post-modernismului se aduc importante reconsiderări şi 
resemnificări succesiunii şi conținutului marilor paradigme de ştiinţă, din antichitate până în 
prezent. Ele se leagă de procesul atribuirii succesului şi eşecului sub aspect istoric şi sistematic, 
de reconsiderarea raționalismului clasic şi ştiinţei moderne de a atinge certitudinea absolută şi 
adevărul absolut. Iată, mai întâi, câteva rezultate ale psihosociologiei contemporane: „Un 
experiment interesant din acest punct de vedere (al atribuirii succesului şi eşecului — n.n.) este cel 
întrprins de C.B.Wortmas şi colab. (1976). Ei pornesc de la constatarea larg susținută de 
cercetările anterioare că eşecul de a controla evenimentele adverse este producător de stres, de 
anxietate. Atribuirea eşecului, formulează autorii ca ipoteză, reprezintă o modalitate de a reduce 
stresul astfel produs. În mod experimental, subiecţii au fost puşi în situaţia de a eşua în rezolvarea 
unor probleme. Unii au fost induşi să creadă că vina este a lor (atribuire internă), în timp ce 
alții, că vina stă în dificultatea obiectivă a problemelor (atribuire externă). Rezultatele 
experimentului indică cu claritate faptul că stresul experimentat de subiecți nu este în funcție de 
lipsa de control asupra evenimentelor (a eşecului, deci) în sine, ci de atribuirea cauzalitatii: 
stresul s-a dovedit a fi mai ridicat în cazul celor care îşi atribuiau lor înşile eşecul (atribuire 
cauzală internă), decât în cazul celor care atribuiau eşecul dificultății reale a problemelor 


(atribuire cauzală externă). Această ipoteză este clar explicată în teoria noastră. Atribuirea internă 

a eşecului generează incertitudine ridicată cu privire la propriile capacități şi, în consecință, o 
anxietate ridicată. Atribuirea externă nu este de natură a genera incertitudine şi deci nici 
anxietate. 

Adesea, datorită lipsei unei teorii clare asupra condiţiilor în care o tendință se constituie, 
cercetarea produce rezultate care par a fi contradictorii, dar care în fapt nu sunt. În literatura 
asupra atribuirii cauzalitatii putem găsi formulată ca o ipoteză fundamentală următoarea: succesul 
tinde să fie atribuit intrinsec (meritelor, capacitatiilor proprii), insuccesul să fie atribuit extrinsec 
(factorilor externi, ghinionului etc.). Rațiunea acestei ipoteze stă în invocarea mecanismelor 
defensive. Multe cercetări confirmă această ipoteză. Altele însă nu. Este cazul unei cercetări 
întreprinse de I.Ross şi C.A.Anderson (1986). Aceştia au analizat modul în care un lot de 
instructori atribuie succesul şi eşecul studenţilor lor. Contrar ipotezei formulate mai înainte, 
instructorii tindeau să estimeze că propriile lor capacități şi tehnici sunt factorii determinanti intr- 
o mai mare măsură ai eşecului studenţilor decît a succesului: şi invers, capacitățile şi eforturile 
studenţilor sunt într-o mai mare măsură responsabile de succesul decât de eşecul lor. Ei tind deci 
să atribuie eşecul intrinsec, iar succesul extrinsec. Mai mult, instructorii mai experimentați dau 
estimări contrare ipotezei în mod mai pronununtat decât instructorii neexperimentați. 

Aceste date pun în lumină în mod clar că unele regularitati pe care le identificăm empiric sunt 
specifice unor tipuri particulare de situaţii, neavînd o valabilitate generală. Atribuirea intrinsecă a 
succesului şi extrinsecă a eşecului reprezintă un mecanism tipic de absorbţie artificială a 
incertitudinii, caracteristic sistemelor care utilizează strategia satisfăcătorului. Dimpotrivă, 
sistemele care utilizează strategia optimalitatii tendentiale (şi acesta este cazul probabil al 
instructorilor din cercetarea citată, orientati activ spre perfecționarea capacităților lor didactice) 
îşi vor centra atenţia spre sursele intrinseci ale eşecului, încercând să-şi perfecţioneze tehnicile lor 
educative în aşa fel încât să-l minimizeze pe acesta. Si cu cât instructorii vor fi mai buni, cu atât 
ei vor fi mai deschişi la evaluarea critică a propriilor capacități şi la căutarea continuă de noi 
metode mai eficace“ (C.Zamfir, Incertitudinea. O perspectivă psihosociologică, p. 145-146). 
Vezi L.Pârvu, Arhitectura existenţei, vol. 1, Paradigma structural- generativă în ontologie, 
Editura Humanitas, Bucuresti, 1990, p. 241. Exegeza românească în ontologie şi filosofia ştiinţei 
a indicat teorii ştiinţifice reprezentative pentru programele de cercetare în sensul regândirii 
paradigmelor ontologico-metafizice logica abstractă sau teoria generală a modelelor (logică), 
teoriile marilor structuri (matematică) teoria cuantică abstractă şi teoria relativității (fizică), teoria 
evoluţiei (reconstrucția matematică modernă, biologie), programele gramaticii universale 
(lingvistica teoretică), ş.a. 

Ibidem, secțiunea a III-a, cap. 3, par. 5, passim. „Prin categoria „realităţii potențiale“, 
Heisenberg reintroduce în fizica şi metafizica secolului al XX-lea modalităţile Fiintei, respectiv 

ideea nivelurilor sau „gradelor“ fiintarii, perspective excluse atât de ontologia „regională“ a 
fizicii clasice (care reducea fiintarea la singura modalitate compatibilă cu interogatia matematic- 
experimentală a existenţei, aceea a realității înțelese ca obiect al unei măsurători determinate), cât 
şi de concepţia filosofilor empiriste (Hume), apriorist-transcendentale (Kant) sau empirist- 
analitice contemporane, care, la rândul lor, reduceau modalitățile la simple modalităţi de dicto 
sau construcții conceptuale..." (p.293). In acest sens al conceptului de potentialitate realitatea 
fizică se prezintă ca lumea fiintarii, conform unei viziuni dinamice si integraliste (holiste). 
Potentialitatea este asociată „procesului creativ“ şi auto-organizării realităţii ca „întreg 
neseparabil“ - atribute care devin cu adevărat inteligibile datorită teoriei cuantice. „Prin aceste 
„entități care sunt în acelaşi timp şi structuri generatoare“ , teoria cuantică ne relevă nu "pietrele 
de construcţie“ ale lumii ci direcţia în care să căutăm „regulile de auto-organizare“ la diferite 
paliere, a realului, „logica self-devenirii“, structura „competenţei“, sau sensul Fiintei lumii. 
Teoria cuantică ne apare astfel ca fundamentală pentru înţelegerea actuală a realității naturale nu 
pentru că ne-ar descrie această lume la nivelul componentelor ei ultime, ireductibile, ci deoarece 
ca teorie abstract-structurală, ea ne indică o cheie pentru înţelegerea „structurii logice a lumii“. 
În acest sens, problema însăşi a realităţii fizice se modifică: dintr-o cercetare a „pietrelor de 
construcţie ale universului fizic“ ea devine o tematizare a condiţiilor şi modurilor constituirii 
fiintarii determinate; ea nu este o investigare a particularitatilor lumii la nivel „elementar“, ci a 
logicii constituirii oricăror orizonturi determinate ale fiintarii în succesiunea şi implicarea infinită 
a acestora. Tocmai de aceea, mai mult decât oricând în trecut examinarea ştiinţifică a universului 
fizic se cere asistată de o interogatie asupra temeiului însuşi al fiintarii, de o metafizică a Fiintei“ 
(ibidem, p. 309). Cu alte cuvinte, teoria cuantică este elementul ideal al "transmutatiei" 
ontologice a fizicului în „meta“-fizic ! 

Ibidem, p. 43-44 

„Perspectiva pe care o vom argumenta cu privire la modalitatea justificării rationalitatii 
ontologiei reprezintă tentativă, ca şi în cazul cosmologiei relativiste (inspirată de marea operă a 
lui B. Riemann) de a „construi“ obiectul cercetării, de a defini conceptul „existentei ca totalitate“ 
pornind de la un „nivel fundamental“ al fiintarii, „fundamental“ în sens metodologic..., adică 
„suficient de profund“ pentru a ne releva însăşi „logica întregului“, modul corelării şi generării 
reciproce a nivelurilor realului, structurile generatoare independente de nivel. Trecem astfel 
constructiv de la experienţe locale, de la un orizont determinat al realului la totalitate. Acest 
model nou al Fiintei, structural-generativ, bazat atât pe noul mod de gândire din teoriile abstracte 
de natură structurală, cât şi pe unele rezultate ale ştiinţei actuale ce dovedesc „fundamentalitatea“ 
unui orizont al realului (cel al fizicii particulelor elementare), ca orizont ce permite descoperirea 
„structurii logice a lumii“ şi independenţa de nivel (orizont de realitate) a unor patternuri 

structurale sau „morfologii“ (modelul fractalelor, ipoteza lui Thom) şi modele generative, poate 
oferi şi un răspuns „constructiv“ la problema posibilității raţionale a ontologiei“ (Ibidem, pp. 16- 
17). 

„A reduce filosofia la cunoaşterea ştiinţifică actuală, când însăşi ştiinţa are nedumeriri, a-ți 
imagina lumea în întregimea ei în limitele cunoaşterii de astăzi, reprezintă, fără îndoială, un 
exercițiu posibil.Dar cu ce drept ar pretinde ştiinţa că lumea poate fi înțeleasă şi explicată numai 
prin ceea ce ea cunoaşte astăzi?... Şi totuşi, în ştiinţa contemporană, în explicarea minții umane se 
tine cont numai de ceea ce se cunoaşte din fizica actuală şi biologia actuală, fără a se recunoaşte 
calitatea deosebită a proceselor psihologice mentale, faptul că ele nu se încadrează decât în 
măsură redusă în cunoaşterea ştiinţifică contemporană. Continuitatea psihică, manifestată prin 
imagine, sunet, gând, sentiment, este considerată ca un efect al interconectivitatii neuronilor, cand 
în mod evident această interconectivitate nu trece niciodată pragul continuului, sau, este declarată 
un epifenomen. Pentru ştiinţa actuală lumea se închide în creier sub forma unui sistem din 
ingredienti fizici cunoscuţi, care se supun numai unor procese informaţionale de tipul celor din 
inteligența artificială. Filosofia nu poate accepta un asemenea punct de vedere. Deşi ea 
recunoaşte şi se bazează pe ştiinţa contemporană, ea nu poate închide ochii în fata unor realități 
care se conturează cu toată claritatea şi care depăşesc cadrul formal al ştiinţei de azi“ (vezi Inelul 
lumii materiale, Editura Ştiinţifică şi Enciclopedică, Bucureşti; 1989, p. 177). Despre propria sa 
filosofie, gânditorul român afirma: „Modelul filosofic ortofizic a adus, credem, câteva idei noi 
care pot fi astfel rezumate: existența unei materii sursă, primordială, profundă: prezența 
informaţiei începând din această materie profundă, dar nu sub forma unei informaţii structurale, 
ci sub una specifică de tipul sensului mental, fenomenologică; devenirea tendentiala a materiei 
din materie profundă în materie substanță, o parte din această substanță fiind introdeschisă şi prin 
aceasta devenind vie - în componenta informational-sensica (sensibilă fenomenologic) a materiei 
profunde: constituirea, prin procese de generare din materia profundă şi de întoarcere în această 
materie, după ce s-a parcurs întregul ciclu al unui univers, eventual cu conştiinţă, a unui inel al 
lumii materiale (ILM) cuprinzând diverse straturi ale realității“ (Idem, Informaţia materiei, 
Editura Academiei Române, Bucuresti, 1990, p. 5). 

Vezi I. Parvu, op.cit., p. 23, 26, 49 

Ibidem, p. 112, 230 


„problema care se pune este de a vedea dacă acest mod de gândire (al principiului structural- 
generativ ca model ontologic originar - n.n.)... poate fi exprimat doar prin concepte „reflexive“ 
sau el admite şi o formulare „constructivă“, prin concepte de tip matematic care să-i exprime 
„acţiunea lui internă“ în constituirea ştiinţei, nu doar funcția lui „regulativă“, semnificaţia lui 


transcendentală...Problema noastră este de a vedea dacă şi conceptele prin care se tematizează 

fenomenul fundamental al (auto)organizarii, cele prin care se defineste modul de gandire 
structural-generativ... pot primi o „schematizare“ corespunzătoare, o formulare matematică prin 
care să li se poată determina exact semnificația şi domeniul de validitate. Este vorba deci de a 
investiga posibilitatea unei treceri, şi la nivelul rațiunii structurale, de la formularea „verbală“ a 
categoriilor (în limbajul natural) la exprimarea dimensiunii lor „constructive“ în termeni exacti de 


natură matematică“ (ibidem, p. 135, 136). 

SUMMARY 


The book is an attempt of systematical reconstruction of the most important debates over the 
main theories, paradigms and ideas of the XXth century physics. In spite of the fact that, according to 
some authors, most physicists have the conviction that physics has nothing to do with metaphysics, 
the author strived himself to emphasize that physics of today can progress only being aware of its 
philosophical presuppositions; furthermore, beginning with the famous Einstein-Bohr debate, 
contemporary physics became an open court for a clash between different philosophical ideas. 

Thus, the dialogue between outstanding scientists begun during the first decades of the XXth 
century with the inquiry on the description of physical reality made by theories of physics as well as 
on the completeness of this description has turned into a much wider interrogation on some 
fundamental philosophical and metaphysical categories; among them one can find that of physical 
reality. Study cases done in modern and contemporary physics allow the idea of concordance 
between objectivity and relativity of physical reality. As present research has been concerned of the 
relationship between micro-reality (“parts” or quanta) and macro-reality (“whole” or Universe), some 
historical stages of modern science were also taken into consideration. 

The concept and idea of physical reality have an outstanding importance for understanding 
the relationship between physics and its object of study. From a philosophical point of view, this 
concept has both methodological and heuristical value, especially when related to the concept of 
objective reality. For the first time in the history of science, Einstein-Bohr debate clearly focused the 
difference between two manners of understanding the nature: 

- classical (Einsteinian) epistemology, which assumes 1) that there must be a one-to-one 
correspondence between every element of a physical theory and the physical reality described by the 
theory and 2) that all physical events can be fully (completely) described by physical laws because of 
local interactions; 

- new or non-classical epistemology, promoted by quantum mechanics, which states that physical 
reality is non-local and a distinction between objective reality (the Nature as a non-differentiated 
whole) and physical reality (a “piece” of Nature “cut out” and put under measurements and 
experiments) must be made accordingly. 

As a result of this crucial scientific overthrown, the paradigm of quantum mechanics has set 
up through the contribution of Bohr the logical framework of complementarity - a new rational way 
of understanding physical world. It is now recognized that complementarity principle numbered 
itself among ideas and categories which opened the door to post-modern epistemology and 
philosophy of science. 

All the way long of the research, the author committed himself to ontological (metaphysical) 
and epistemological realism as a fruitful way of interpreting issues concerning physical reality. This 
standpoint offers an adequate perspective of understanding the reasons of debates and controversies 
carried out on the above-mentioned subject-matter. In this respect, it is highly relevant to clarify some 
main cognitive presuppositions and, finally, the values contained in scientific thought. Thus, points 
of view persistently defended by different scientists concealed opposite presuppositions regarding the 
nature, values as well as methods of science (classical epistemology/realism vs. non-classical 
epistemology/realism). 

An example related to the problem of physical reality has been discussed in the last section of 
the book: that of post-modernism in philosophy of science, especially the parallel drawn between 
modern and post-modern values. Nowadays, both physicists and philosophers of science have to deal 
with very many questions such as: Is epistemological realism still valid (or even alive?); To what 
extent can one longer accept that physical reality objectively exists outside us? Is it Nature just a text 
for reading and, thus, relative to each and every researcher? etc. The author believes that, even if 
classical philosophical realism (e.g. such as Plato’s or Bolzano’s) cannot be sustained any more in its 
pristine status, neither epistemological nor ontological (metaphysical) realism can be discount 
entirely. However, it remains to be discussed up to what degree this philosophical position is 
acceptable. 

Also, a very interesting and promising philosophical conclusion that can be derived from all 
these outstanding historical scientific achievements is that of some new pathways for ontology, 
orientated versus categories like non-locality, potentiality, complementarity, wholeness, 
information, structure etc. A specific framework as the common trait of all so-called “abstract 
structural theories” (such as the theories of great structure in mathematics, abstract logic or the 
general model theory, abstract quantum mechanics, the theories of universal grammar, the axiomatic 
theory of natural evolution a.s.o.) allows them to re-build on a radical new foundation the old 
construction of “science of Being”. 

The essential challenge of these great structural theories for nowadays philosophy is the re- 
thinking of Kant’s idea of the transcendental foundation of objectivity, with the entailment of a new 
conceptual matrix and a new “deduction” of the categories. That is why at the end of the book were 
briefly emphasized two recent Romanian projects for a future ontology: structural-generative and 
structural-phenomenological models. Once the so-called “hidden ontology” of classical 
epistemology has been overtaken, the need for new ontological models on scientific foundation is 


now greater than ever before. 

